
USPOMENI 


velikoga dobrotvora 1 odličnog prijatelja Matice Hrvatske 


DRA DRAGUTINA TONČIĆA 

b posvećuje ovo djelo 


MATICA HRVATSKA 

— Živio narodni dobrotvor! 

— Živio! 

— Živila Hrvatska! 

— Živila! 

— Živio naš zastupnik Križanić! 

— Živio! 

Poklici su se orili iz stotine grla povorke, koja je pro- 
lazila gradskim ulicama. Pred povorkom je išla vatroga- 
sna glazba s bakljadom, iza glazbe i bakljonoša golema 
hrvatska zastava, a za njom duga povorka, četiri i četiri, 
dok se nijesu najzad redovi pomrsili i išla samo velika 
gužva i bujica građana i seljana. 

S balkona je jedne kuće na trgu promatrao mjesni 
izborni odbor oduševljeni narod, prihvaćao poklike, plje- 
skao i odobravao. Kad je zastava stigla pred kuću s bal- 
konom, nastade urnebesno klicanje i pljeskanje rukama, 
a glazba zasvira: »Ljubimo te, naša diko.« 

Čim se je izgubila jeka posljednjih zvukova, opet 
zaori zaglušno klicanje: 

»Živio naš zastupnik! Živio usrećitelj hrvatskoga na- 
roda! Živila slobodna velika Hrvatska!« | 

Odbornici su se počeli ogledavati u sobu i domahi- 
vati rukama. Među njih stupi on, visok, lijep i elegantan 
čovjek od kojih trideset i osam godina. Bio je obučen u 
sivo putničko odijelo, čisto, uredno, uglačano i novo. Buj- 
na kosa s ruskom frizurom, crni, jaki brkovi lijepo ufiti- 
ljeni. Iziđe na balkon, smiješeći se 1 gladeći brkove obje- 
ma rukama. 

Klicanje je postiglo svoj vrhunac. Gospodin se Kri- 
žanić poče klanjati i domahivati rukama na sve strane. 
Viku i oduševljenje stiže zvuk vatrogasne trublje, koja je 
dala vojnički znak: »Pozor!« 

Iz povorke stupi tik do zastave omalen, debeljušast 
čovjek, osrednjih godina, podiže ruku i vikne gromkim 1 
zvonkim glasom: 

— Hrvatski narode! Mili naš zastupniče! 

— Koji je to? Ne vidim ga dobro! — šane Križanić 
svojemu susjedu. 

— To je, velemožni, dr. Barić, odvjetnik. 

— Aha! Predsjednik naše ovdašnje organizacije. 
| — Da, da. On. Nije dopustio, da vas iz povorke 

pozdravi tko drugi, jer drži, da ta čast pripada samome 
predsjedniku. 

Križanić se dobrohotno nasmiješio i opet pogladio 
svoj krasni brk. . 
| — Svevišnji je dao — počeo je dr. Barić — da do- 
čekamo i ovaj slavni dan, kojega naš kotar izabra svojim 
zastupnikom pravoga i prvog opozicionalca, a providnost 
nam je Njegova poslala za zastupnika uvaženoga, ugled- 
noga, mudrog i sada velemožnog gospodina Križanića. 

Opet je nastalo zaglušno klicanje i Križanić se je opet 
naklanjao i domahivao rukama. 
| — Vodstvo naše stranke — nastavljao je govornik 
— nije moglo izabrati boljega i pogodnijeg kandidata za 
ovaj kotar, nego li je učinilo, poslavši ovamo našega do- 
maćeg sina, dijete našega Zagorja, oca i majku naše siro- 
tinje, dobrotvora i usrećitelja svih naših ustanova 1 preg- 
nuća. 

Odbornici su se na balkonu malko čudno pogledali, 
sve onako ispod oka i neopazice, neki su se čak i gurnuli 
laktom, a velemožni i uvaženi gospodin Križanić još se 
jače isprsio, te je njegova lijepa i elegantna pojava od- 
skakivala nad svima ostalima. 


Govornik je nastavljao u bujici govorničkog naleta, , 


birajući najljepše i najlaskavije izraze, slažući nakite i po- 
hvale u najvišem stepenu, a masa je razigranih i ražarenih, 
u opojnosti pobjede i tajanstvenih svijetla razbuktalih ba- 
kalja urlala, divljala i gušila se od klicanja i nehinje- 
noga, iskrenog veselja. 

Gospodin zastupnik je promatrao svojim oštrim ja- 
strebovskim pogledom stotine i stotine dobroćudnih glava, 
što su mu tu ozdo sa trga klicale i sve se izvrnule u zrak 

prema njemu. Kako baklje nijesu mogle dovoljno rasvi- 
jetliti cijeli prostor, on je mogao od mnogih glava nazirati 
samo okrugle obrise, kao tikve ili velike buče, a kako se 
je svijet bio natiskao, činilo se, kao da su te buče nasla- 


gane jedna kraj druge ili jedna na drugoj, pa da je ovo, 


što on vidi, zapravo samo najgornji red tih buča i tikava. 
Neke su bile gole i svijetle, neke čupave i mrke kao noć, 
a nad svima su od časa do časa viorile ruke i u rukama 
kape i šeširi kao bojni znaci. | 

Zape mu oko o jednu građanku, koja je stajala u ne- 
posrednoj blizini dra Barića i držala u rukama veliku kitu 
cvijeća. Zagleda se dolje. Čini mu se nešto, da je pozna, 
no nije siguran. Izvadi očale i metne ih na oči. No ni tada 
ne vidje bolje, jer je u njegovim očalima čisto, obično 
prozorsko staklo. Nagne se na ogradu balkona i baš u to- 
me času se je dr. Barić bio toliko razmahao rukama, da 
se je i cijelim tijelom pomakao sa dotadašnjeg mjesta, a 
na ženino lice pade snop svijetla sa obližnje baklje. Kri- 
žanić se veselo, blaženo nasmiješi i mahne rukom prema 
građanima. Ona podiže još više glavu prema njemu i 
mahne mu kitom cvijeća. 

Lice joj se je zažarilo, oči sijevnule vatrom sreće i 
zanosa, a čuperci kose zatreperili. 


— Poznate li je?! — šane gospodinu zastupniku nje- 
gov najbliži susjed, gospodin Zoranić. 
— Kumovi smo — odgovori on šaptom. — Hoće li i 


ona doći na banket? 

— Bojim se, da se ne će usuditi. Denuncirat će je. 
Ako želite, velemožni?! | 

— Htio bih s njome svakako govoriti. 


— Dok je nama ovakovih — završio je govornik — 
kakav je naš dragi, uvaženi i ugledni gospodin Križanić, 
naš sadašnji — i, ako Bog da, vazda u buduće! — zastup- 


nik ovoga pitomog i čestitog kotara; dok je nama ovako 
požrtvovnih muževa i čelik značajeva, ne trebamo, ne smi- 
jemo očajavati, već moramo i znati i vjerovati, da Hrvat- 
ska ne će propasti, a zahvaljujući samo ovakovima, ona još 
nije propala, nego kroči sigurnim korakom svojoj velikoj 
budućnosti, koja je čeka na ruševinama vjekovne tiranije 
i vjerolomstva, kojim je darivaju za njezinu vjernost! 

Opet je provalio orkan klicanja, vatrogasci su udarili 
»Još Hrvatska nij' propala«, a općinstvo počelo pjevati u 
jedan glas zajedno sa glazbom. 

Križanić se je zadovoljno smiješio, grudi mu se ši- 
rile od sreće, a oči sijevale zanosom pobjednika i trium- 
fatora. Nekoliko se je puta nakašljao, prinoseći ustima 
ruku veoma odmjerenim i promišljenim kretnjama, te bi 
se pomislilo, da su kretnje kakove razmažene kevice. 


Kad je glazba prestala svirati, on je podigao ruku, 
držao je jedan čas u zraku, a tada je počeo lagano, pro- 
mišljeno i odmjereno izražavati svoju sreću i zadovoljstvo 
— ne, što je on izabran, to se razumije, nego što je pobi- 
jedila pravda i istina. On zahvaljuje i na manifestacijama, 
no nipošto ne uzimlje, da su one namijenjene njemu. Ne. 
To je slavlje našega neumrlog Učitelja i Oca Domovine, 
to je manifestacija njegovim idejama, manifestacija sa- 
mome Hrvatstvu i Hrvatskoj. On je sretan, što se svidjelo 
Providnosti, da baš njemu povjeri časnu zadaću, da pro- 
vodi u život želje i težnje svojega naroda. Napose će on 
i za sam ovaj kotar učiniti sve, što se bude dalo, i u tome 
poslu nema žrtve, koja bi za njega bila preteška i pre- 
velika. | 

Klicanje, pjesma i glazba završiše svečanost na uli- 
cama maloga grada, a ljudi se raziđoše, koji svojim ku- 
ćama, koji po birtijama, a pozvani opet — oni najugled- 
niji — pođoše u hotel, gdje će biti svečani banket u po- 
čast narodnog miljenika i izabranika. : 

Dok je Križanić još govorio, otišao je onaj odbornik, 
koji je stajao kraj njega, na trg, prišao građanki s cvi- 
jećem i šanuo joj: : 

— Gospodična, gospodin bi zastupnik: želio s vama 
govoriti. 

Njoj udari krv u lice, pa da se to ne opazi, podiže 
ruže tako, da zakloni svijetlo baklje i šane: 

— To je moj kum. Kum mojega brata. 


— Znam. Rekao mi je velemožni — odgovori gra- 
đanin, ugledni cipelar i posjednik. — Sve mi je ispričao 
i rekao, da bi želio s vama govoriti. 

— Sada odmah? | 





— Pa... On to baš meni 1 nije rekao, ali je pi- 
tao, da li ćete doći na banket, a ja sam mislio, da vi kao 
učiteljica ne smijete doći na politički banket, pa je naj- 
bolje, da odmah sada idete sa mnom, dok velemožni nije 
otišao u hotel na banket. 

Gospođica je bila u velikoj neprilici. Ona je željela, 


da se sastane s gospodinom zastupnikom i znala je, da se 


moraju sastati, no nije joj bilo ugodno, da ga ona nekako 
— lovi. Međutim nije bilo vremena za razmišljanje, jer ju 
je poštovani građanin, ugledni cipelar i posjednik, član 
odbora, čestiti Ante Zoranić, zgrabio za ruku i odvukao 
u kuću. 

— Tu se ne trebate ništa bojati — sokolio ju je go- 
spodin Zoranić. — Moja kućica, moja slobodica. Tu sam 
gospodar samo ja i dragi Bog, a danas i naš velemožni 
gospodin zastupnik, dika i ponos naš. Možete s njime i na 
samo razgovarati i možete mu se i potužiti na onoga lo- 
pova mađaronskog, na školskog upravitelja. Znamo mi 
purgari, da ste od svih učitelja u mjestu vi najbolja i naj- 
odvažnija Hrvatica. Da, i drugi neki, ali sve je to ništa. 
Sve vi njemu recite. Vi znate, kad vas progone i ojade, 
da ćete u mojoj kući vazda naći i utjehe i pomoći. Tako 
i sada. Sve vi to možete slobodno reći velemožnome, neka 
on to znade, da može na pravome mjestu reći pravu riječ. 

Poštovani je građanin govorio bez prekida i odmora, 
pa gospođica Milica Klenović nije mogla doći do riječi, 
sve da je to i željela, a s tim manje, što joj je bilo ugo- 
dno, da može šutjeti, jer ne bi zapravo ni znala, što bi 
mogla i smjela govoriti. Stigoše u veliku i prostranu sobu, 
u kojoj je oko stola sjedjelo desetak što domaće što strane 
gospode uz vino, dok su neki još bili na balkonu s gospo- 
dinom zastupnikom. 

— Gospodo — reče poštovani domaćin, ulazeći s uči- 
teljicom — meni je pala u dio osobita čast, da vas upo- 
znam, koji je još ne znate, s našom najboljom, najvatre- 
nijom Hrvaticom, kumom našega dičnog zastupnika gospo- 
dina Križanića, s našom učiteljicom, gospođicom Milicom 
Klenović. To vam je čelik značaj 1 neustrašivi borac! 

Poštovani Zoranić je to sve izgovorio na dušak, ne- 
koliko se puta nakašljao, nekoliko puta poravnao na nosu 

svoje debele očale i neprekidno se klanjao sad gospođici, 
sad gostima. Ovi su ustali 1 strani joj rekli svoja imena, 
a domaći se s njome srdačno rukovali. 

Bila je žena od trideset i još koje godine, mila 1 pri- 
stala u licu, a tijela razvijena i pravilna, kao kip odlična 
majstora. U neprilici se je smiješila, kratko odgovarala 
na laske i primjedbe, tražeći očima svojega pobjedonos- 
nog kuma. 

Zoranić stupi prema balkonu, pa poče povišenim sve- 
čanim glasom: 

— Velemožni i veleučeni gospodine zastupniče!: 

Križanić se trgne iz razgovora, pogleda prema Zora- 
niću, nagne glavu malo na stranu, ljupko namjesti usta na 
smiješak i — stade slušati. Milicu nije primijetio, jer je 
bila opkoljena gospodom. 

— U ime krasnoga spola našega ubavog mjestanca 
— nastavljao je poštovani Zoranić — dolazi najljepša, 
 najplemenitija i najumnija, da vas pozdravi s kitom ruža, 
koje je ona odgojila u svome vrtu. 

Domaćinov je svečani glas izazvao u sobi tišinu, te i 
Milica vidje, o čemu se radi, i stupi naprijed prema Kri- 
žaniću. 

— O ne, dragi moj kume! — usklikne ona malko 
smetena. — Ja od srca čestitam samo u svoje ime i ne- 
opisivo se radujem zasluženoj pobjedi, no nijesam ovla- 
štena, da čestitam u čije drugo ime. Ja bih se bila još 
strpila i sa svojom čestitkom, no gospodin mi. je Zoranić 
rekao, da želite sa mnom govoriti. 

= Velemožni baci na nju svoj prodirni pogled, malko 
zažmiri, a onda se slatko nasmiješi i reče: 

— Ja sam osobito sretan, što mogu primiti čestitku 
ovako divne predstavnice krasnoga spola! — Pristupi 
k njoj, pruži joj ruku, srdačno je stisne, a zatim joj po- 
ljubi ruku i nastavi: 

— Želio sam s tobom govoriti, jer ti moram isporu- 


čiti koješta od mame i tate, a poslije... tko bi znao, 


kada će banket biti gotov, u dva sata odlazim vlakom, pak 
se sigurno ne ćemo moći sastati. 

— Neka gospođica ide s nama na banket! — povi- 
kaše neki mladići, juratuši i korteši iz Zagreba. 

— Ne, ne, gospodo! — reče Križanić strogo i podiže 
u zrak desnu ruku, zapredajući kažiprstom. — Kumica je 
državna činovnica i ona ne smije na naš banket. 

— Ona je najprije Hrvatica, a onda istom činovnik! 
— usprotivi se smjelo 1 odlučno mladić od koje dvadeset 
i dvije godine, okrugao, crnomanjast, razigrana oka kao 
zvrk. 

— Dragi moj gospodine Harambašiću — obrati mu 
se Križanić s očinskim mirom i dostojanstvom — vi ste 
ugrijani pobjedom, zaneseni svojom lijepom mladošću, pak 
ne sudite strogo, iako ja vjerujem, da ste dobar jurist. 
Ne bi bilo pametno, da gospođica za jedan banket stavi 
na kocku svoj položaj. 

— Oprostite, gospodine zastupniče, tu se ne radi o 
banketu. Mi bismo se mogli zajedno s gospođicom naje- 
sti i suhih krumpira. Radi se o jednoj hrvatskoj manife- 
staciji, na kojoj smije i mora sudjelovati svaki pošteni 
Hrvat i Hrvatica. 

— A što onda, mladi moj prijatelju — upita vele- 
možni, vazda očinskim tonom i blagošću — kad nju sutra 
mjerenu iz službe, a na njezino mjesto stave drugu? 

Što onda?! — reče Harambašić ljutito. — Vrlo 
jednostavno: gospođica će plesti čarape, ili će negdje biti 
pisarica, a njezinu ćemo nasljednicu također dotjerati na 
banket. 

Gospodin zastupnik se s očinske visine nasmiješi 1 
odmahne rukom, a ostali povladiše Harambašiću i počeše 
nagovarati Milicu, da ide s njima. Ona je u očitoj nepri- 
lici bacala pogled sada na tu divnu razbuktalu mladost, 
sada na Križanića, smiješila se 1 šutjela. Grudi joj se na- 
glo dizale i spuštale, a oči sijevale od neke tihe, pritajene 
čežnje, želje i radosti. Ti je vatreni, svježi mladići opa- 
jaju svojom ljepotom, svojim poletom i svojom smjelošću. 
Ona bi njih slušala, ona bi se s njima zanosila, s njima 


bi klicala i veselila se, ali — Križanić stoji hladan i do- 


stojanstven, miran i odlučan, te ona ne smije ni pomisliti, 
da bi učinila drukčije, nego li on to odredi. A on je re- 
kao, da ona tamo ne može. Onda ne može! 

— Banket je, gospodo, zakazan za osam sati — reče 
Križanić, držeći daleko pred sobom svoj zlatni sat i sve 

ga izmičući, kao da bolje vidi — a sada su već, evo, tri 
četvrti preko sedam. Valja ići. Ja ću malo još ostati, da 
obavim neke poslove, a vi izvolite ići. Ne bi bilo lijepo, 
da nas domaći predugo čekaju. Mene ispričajte za neko- 
liko časaka. 


— A gospođica?! — upita Harambašić. — Hoće li 
ona s nama?! 
. . ., .. 
— Ona će sa mnom! — odgovori Križanić, smije- 


r( 


šeći se. 

— I doći će na banket! 

— Kad budemo imali svoju vladu! — odgovori opet 
mirno i s očinskim smiješkom gospodin zastupnik. 

— Na taj način, gospodine zastupniče, nikada do 
nje! — odvrati Harambašić prkosno. — Ako mi želimo 
što postići, moramo i kukavice tjerati batinama na juna- 
štva, a ne 1 od junaka i potpunih ljudi, kakva je gospo- 
đica Milica, stvarati bez ikakova razloga krmeljive pri- 
puze i licemjere! 

Križanić se je u prvi čas uozbiljio, podigao glavu, te 
se učinilo, da kani ozbiljno odbiti Harambašićevo umova- 
nje, no opet se udobrovolji, nasmiješi i odmahne rukom. 

Počeli su se opraštati od Milice i odlaziti. 


— Žao mi je, gospođice! Iskreno mi je žao — reče 
Harambašić, primajući Miličinu pruženu lijepu, toplu ru- 
ku. — Šteta, što vam truju kojekakvim lažima tako divnu 
dušu! 

— Takav mu je u mlađim danima bio i imenjak, pa 
eno svrši među domovinašima! — šane Križanić Milici, 
opet odmahne rukom i prezirno se nasmiješi. 

.— Izvolite, velemožni, u drugu sobu — reče Zora- 
nić. — Tamo možete s gospođicom pripovijedati do mile 


volje, a ja ću vas čekati, pa kad budete gotovi, idemo 
skupa u hotel. 


Ušli su u neku vrst maloga salona. Prozori su bili za- 
strti, a sobu je osvjetljivala svjetiljka, koja je visjela sa 
stropa. Zoranić ih ponudi, da sjednu, hoće li na stolice ili 
na divan, pak se odmah povuče i zatvori za sobom vrata. 
Milica pođe za njim, prisloni se uz vrata, pa kad ču, da je 
izišao iz prednje sobe i za sobom lupnuo vratima, zaleti se 

prema Križaniću, ovije mu ruke oko vrata i pospe ga cje- 
lovima, šapćući, jecajući, stenjući kao u groznici: 

— Slatki, jedini, mili moj Micek... Ja sam toliko 
sretna, ja sam luda od sreće... | 

— Samo tiho i pametno, draga moja! — opomene je 
on i nekoliko je puta poljubi. — Može nas tko čuti. 

— Neka čuje i vidi cijeli svijet! Ja bih sada najra- 
dije kliktala i vikala od veselja, da me čuje cijeli svijet 
i da dozna, koliko sam sretna... Jesi li ti sretan!? 

— Svakako da jesam — odgovori on mirno — ali ti 
znaš, da ja nikada ne sudim naglo. I u veselju treba biti 
oprezan i dobro prosuditi, što sve može biti i kako mora 
biti. 
— Ne, ne, ne! Čim počnemo veselje i sreću metati na 
vagu, onda ga nestaje. Rastapa se kao snijeg. 

— Mala moja, ti si kao i Harambašić! 

— Ono je divan dečko! On ima pravo, samo se ja 
nijesam usudila, da to reknem. 

— Da, dobar dečko, ali fantast. Ne gleda realno na 
život. 

— Micek moj slatki, pa mi borci niti jesmo niti mo- 
žemo, da i hoćemo, niti smijemo biti realisti. 

— O, varaš se, dušo! Svaki je pametan i razborit 
čovjek realist i materijalist, jer samo tako može naprijed. 

 — Ali, Micek! Ta mi nijesmo stranka, koja teži za 
vlašću. Mi smo narod, koji teži za slobodom. Mi smo po- 
kret, mi smo val, koji mora oko sebe sve rušiti i uništa- 
vati, da dođe do cilja. To vazda, kod svih naroda učiniše 
samo idealisti, koji na cilju svakako propadaju, jer su 
fantasti i idealisti, ali su zato postigli — cilj! Tu nasta- 
vljaju onda realistična djeca tih pobjedonosnih fantasta, 
tih Mesija... | S 

— Ti si se, Milice, raspjevala — reče on i nasmi- 
ješi se. | 

— Oprosti, Micek. Oprosti. Ja sam današnjom po- 
bjedom toliko opojena, toliko presretna, da moram naći 
oduška. 

— U riječima?! — šane on prijekorno. 

— Ah! — trže se ona. Sva se upije u njega i opet ga 
pospe žarkim, neobuzdanim cjelovima, počne ga milovati 

i šaptati: — Kad ne ide drukčije, onda bar u riječima 1 u 
maženju i u cjelovima... Ovako... ovako... ovako... 

Sva je klonula na njega. Kako su se držali, stojeći 
u zagrljaju, lagano su se pomicali prema sobnim vratima, 
da ih leđima podboče, jer se je Križanić bojao, da bi ih 
tkogod mogao iznenaditi. Milici zapravo nije bilo jasno, 
što on kani, no nije imala ni snage ni vremena, da ga 
pita ili razmišlja, već je čvrsto privila svoje tijelo uz nje- 
govo, pa kako se je on pomicao, ona ga je slijedila kao 
opčarana i prikovana. Kad su stigli do vrata i Križanić se 
na njih naslonio, ona je potpuno klonula šapćući: 

— Jedini, slatki moj, ja više ne mogu!... Ja ću se 
sva pretopiti u tebe od sreće i čežnje... 

On ju je gladio rukom po kosi i od časa do časa po- 
ravnao brkove, jer mu ih je ona remetila svojim ustima. 

— Žao mi je — reče joj — što ne ćeš biti na banketu, 
da čuješ, što ću im sve reći. 

— Mogao bi me pustiti, da dođem — reče ona umol- 
nim glasom. 

< — To ne može biti, i ako mi je veoma žao. Ne smi- 
jemo riskirati, da te sutra brzojavno premjeste na Udbinu 
ili u Mazin. | 

— Neka premještavaju! Ja se toga ne bojim. 

— Tebi je dakle to svejedno?! — ukori je on. 

— Svejedno mi nije nipošto, ali bih podnijela i tu 
žrtvu. Najzad, na Udbini mogu biti samo nekolike učitelj- 
ske sile. Ako mi svi budemo vršili svoju dužnost prema 
domovini, morat će nas ostavljati i u boljim mjestima, 
jer će biti više nas nego li kažnjeničkih mjesta. 

— Bolja bi mjesta ipak uvijek imali oni pametniji, 
koji se ne ističu. 

— Ti ne vrše svoje dužnosti prema domovini. 

— U manifestacijama nije vršenje dužnosti prema 
svojoj domovini, nego u radu. | 

— Oprosti mi, Micek, ali ja tu imam drugo mišljenje. 


— Možda. Ali je moje točnije, pametnije i opreznije. 


Ona je šutjela. | 

— Ja volim, da si mi ovdje, nego na Udbini, a do- 
bra si Hrvatica i tu i tamo. 

— Pritajena i jadna! 


— Radije pritajena dobra radnica, nego da se istak- 


neš, pa da te otpuste. 


> — Neka me i otpuste. Ne mogu sve otpustiti. Svaki 
bi pošteni Hrvat morao raditi tako, da ga oni po svojem 
shvaćanju mogu otpustiti, pak bismo vidjeli, dokle bi 
ubrzo dotjerali. 

— Mala moja, ti govoriš, kao da ti nijesam već mno- 
go puta tumačio, što 1 kako treba raditi, da se dođe do 
cilja. | 
— Nijesam ja to zaboravila, ali... Pustimo, Micek. 
Ti moraš ići. Ne bi bilo lijepo, da te dugo čekaju. Ja ću 
kući... Joj, kad bi ti mogao doći k meni! 
= — Štanuješ li daleko?! 

— Nije važno, slatki, jedini moj! Ti ne smiješ doći. 
Sutra bi već bubalo o tome cijelo mjesto, a to se ne smije 
dogoditi. Idućeg ću ja tjedna doći... Doći ću ti, ljubavi 
moja jedina — šaptala je Milica i neprestano ga milovala 
i cjelivala. — Već sam te silno poželjela. 

Križanić pogladi brkove i poče kao da razmišlja: 

— Idućeg tjedna... Čekaj... U srijedu imam 
cenzuru u banci, u četvrtak je sajam, moram biti u du- 
ćanu, baš zbog toga, jer u srijedu ne ću biti... 

— Svejedno je, što radiš po danu. Glavno je, da si 
u večer slobodan. Ja ću doći u subotu poslije podne 1 
ostati sve do nedjelje poslije podne. 

— Da, to će ići. Onda ćemo se vidjeti. Poredi kosu, 
da se ne vidi, kako sam te raščupao. 

Kao da ga nije ni čula, bacila mu se je opet oko 
vrata i u dugom, dugom žarkom cjelovu zanijemila na 
njegovim usnama. On se lagano odmače, poravna odijelo 
i brkove, prstima udari nekoliko puta po kaputu, kao da 
stresa prašinu i pogladi kosu. 

— Sada idemo — reče joj 1 otvori vrata. 

— Još samo čas! — šane ona, opet ga ogrli, pritvara- 
jući vrata. 

— Dušo, ovako mi ne bismo nikada bili gotovi, a 
dužnost zove — reče on, pa se opet izmakne, uredi odijelo 
i brkove, te otvori vrata. 

— Samo da već jednom bude drukčije... 

— Bit će! — odgovori on čvrsto i uvjerljivo. — Samo 
mi budi strpljiva. 

— Ah! — šane Milica. — Moja ljubav i strpljivost 
graniče već s pravom ludošću. |, a 
On se je pretvarao, da, izlazeći iz sobe, nije čuo nje- 
zinih riječi. 
HI 


U velikoj su hotelskoj dvorani stolovi postavljeni u 
obliku potkove i prostrti za četrdeset ljudi. Sva su mjesta 
bila popunjena osim onog u pročelju i jednoga lijevo od 
njega. Zagrebačkim juratušima nije bila posvećena oso- 
bita pažnja, pak su jedva uhvatili mjesta među zadnjima. 
Nešto su se obzirali i šaptali. 

— Tko će platiti večeru? — upita jedan Haramba- 
šića šaptom. ' 

Harambašić samo slegne ramenima, pogleda ga i na- 
smiješi se. 


— Ja nemam ni filira — šane treći. 
— Ni ja. : .. 
— Ako ništa drugo — reče Harambašić tiho — mogu 


nam patrioti platiti bar ovo, što pojedemo. Mi dajemo 
i dušu i tijelo, pa oni mogu dati bar višak, odnosno naj- 
manji dio svoga viška, koji zarađuju, dok se mi lomimo, 
pripovijedajući narodu ono, što bi svaki morao već s majči- 
nim mlijekom usisati. 

— Ako nam ne će platiti ovi domaći, onda mora 
gospodin zastupnik. 

— On to ne će učiniti. ' 

— Ne?! Kako ne bi to učinio? Pa mi smo za njega 
petnaest dana skakali po kotaru i derali se, a da to njega 
ne stoji ni groša. 

— Mi nijesmo radili za njega, nego za stvar, za 
ideju. 

— Dobro, dobro, ali će on ipak od toga osim dužnosti 
i neugodnosti imati i ugled i položaj i dnevnice. 

— Živio Križanić! — zaori grmljavina dvoranom, a 
na vratima se pokaza stasiti lik gospodina zastupnika. 

Vatrogasna glazba iz druge sobe udari koračnicu »Za- 
stave se naše viju«, oko stolova svi skoče na noge 1 za- 
pjevaju: »Planula zora, svanuo dan«. Nastala je gužva 
pjevanja i glazbe. 

Poštovani je Zoranić išao tri koraka iza velemožnoga, 
ponosno namještavao svoje naočali i zadovoljno se smiju- 
ljio, jer je znao, da će se pamtiti i pripovijedati, da je baš 
sa njegovoga balkona održan prvi govor prvog opozicio- 
nalca i da ga je on glavom, uvaženi, ugledni i pošteni 
purger, cipelarski obrtnik i posjednik Ante Zoranić doveo 
na banket iz svoje poštovane kuće. To će se pamtiti 1 pri- 
povijedati, pa on ima onda mnogo razloga, da bude za- 
dovoljan i ponosan. 

Velemožnoga su od ruke do ruke pratili k pročelju 
stola, gdje je za njega određeno mjesto i postavljena vaza 
s ogromnom i neukusnom kitom cvijeća. Rukovao se je 
s predsjednikom mjesne organizacije drom Barićem 1 sjeo. 
S lijeve njegove strane je sjeo poštovani gospodin Zo- 
ranić. 

— Očekivao sam, da ćete i vi doći gospodinu Zora- 
niću — reče Križanić dru Bariću. 

— E, velemožni — odgovori onaj — moja je duž- 
nost bila, da sve ovo uredim i aranžiram. Osim toga mo- 
rao sam pregledati, da se gdje mađaroni ne skupljaju, da 
im malo isprašimo kožu. Hehehe... Znate, ne smijemo 
sada propuštati nijedne zgode, dok ih ne istrijebimo. 

Križanić je preletio pogledom cijeli stol, da vidi, tko 
se je sve tu skupio. U glavu pozna svakog čovjeka, jer je 
rodom iz susjednoga kotara, pa ga s tim više zanima, da 
vidi, tko tu, u tome mjestu, spada među prve i izabrane. 

— Gospodin se je predstojnik sakrio i sigurno već 
pakuje kofere — nastavljao je dr. Barić. — On je sigu- 
ran, da se kod nas više ne će ni zgrijati. Žandari krstare 
gradom s nataknutim bodovima, a birtije pune sve samih 
naših ljudi. Vesele se. | 

— Ovakav izbor mnogo stoji — reče Križanić i za- 
gleda se u Barića, kao da očekuje neko razjašnjenje. 

— Da. Narod su pokvarili mađaroni, pa moramo i 
mi upotrebljavati ista sredstva. Drukčije ne ide. Stoji mno- 
go, no ipak će se nekako pokriti. Skupili smo među sobom, 
te ne ćemo od vodstva ništa trebati. 

o — Niti nemamo ništa — odgovori mu Križanić i na- 
smiješi se. — Strašno smo se istrošili. Morali smo kandi- 
dirati i u onim kotarevima, u kojima nemamo izgleda na 

uspjeh, a to sve masojo stoji. Ja ne smijem ni pomisliti, 
iko sam već potrošio. : : 
Ko lima: 5 sam svojom rukom dvorio na ma 
stupnika. Ovaj izvadi iz ponuđene zdjele g nie : 
tim razvije ubrus i sveže ga sebi oko “o a. sr 
najprije zataknuo jedan ugao ubrusa po me a 
nik, no onda se zagleda u Križanića, pa. agi mg ai 
čajno, izvuče ubrus i počne ga 1 on = ri o | ka 
žanić to opazi, pa se malko nagii € done 1 i 
— Ja to tako uvijek mećem. tovje se a . 
_ Naravno, naravno. Vi ste uopće mi Pr 
čar. Čovjek vam se mora diviti. Vi rada o ite : vs 
_ Život, dragi doktore. Život je najbolja : zap Lo 
jedina valjana škola. Otvoriti oba oka, i obro 
djeti i još bolje pamtiti! Dve je drugo ari-fari. == 
Dr. Barić više nije slušao Križanićeve im nA 
se mislima i slagao govor, koji mora sada m a pr oi 
sjednik mjesne stranačke organizacije g čast. za g _ 
stupnika, u slavu pobjede, na sreću mile majćic 
.. + . vV 
m je na mahove svirala, no nije ju = "= 
Oko stolova je vladao opći žamor, uz zve et vi 2 2 
njura. Svaki je htio jesti i u isto vrijeme i: Je 
susjede na np nine i DEA koja je uhv 
a burnog izbornog xu 8 : 
Pe Najzgodniji je bio učitelj Panić — reče am 
svome susjedu s lijeve strane, uglednom o ra 
pred komisiju, pa kad ga upitaše, za oga glasuje, i 
kaže: »Za Križ... Kristofijal«. Već je i u j 
Križanića«, no onda se prepao 1 izvalio »za : _ O ka 
predsjednik mu kaže: »Presvijetli nije kandidat u 
ama. i. ik toe 
= anić onda! 
— Onda jedva promuca ime. one druge a jaa 
I Križanić je slušao Zoranicevo pripovije anje, Pp 
“2 Taj Panić je inače dobar naš čovjek?! 


- v . v sk. W bi 
— Da je naš, velemožni — odreže Zoranić — bio 
| 
za nas i glasovao! m. pa 
— Šta ćete?! Boji se — ispričavao ga Križanić. 

— Nema tu, velemožni, bojazni. Mi ili imamo pravo 
ili nemamo. Ako smo u pravu, da tražimo svoju samo- 
stalnost, onda je zločinac svaki onaj, koji to ne čini. Ni- 
jesmo li u pravu, onda smo ili budale ili zločinci mi, koji 
tražimo to tobožnje pravo, na koje nemamo prava. 

— Vi zdravo prosuđujete — potvrdi gospodin za- 
stupnik — no moramo ipak imati obzira s činovnicima. 

— Velemožni, ja sam obični šoštar i nijesam učen 
kao vi... 

Križanić se je na tu lasku zadovoljno nasmiješio i 
nehajno odmahnuo rukom, kao da želi reći: — Nije vri- 
jedno spomena, dragi prijatelju. Učen sam, naravno, 
nl::« 

— Ja vjerujem u svojoj priprostoj glavi — nasta- 
vljao je priprosti Zoranić — da ne može postojati pravo 
kukavičluka i pravo veleizdaje svojega naroda. 

— Da, da, ali ipak ne smijemo nagoniti svoje ljude 
na klaonicu. Imaju ženu, djecu... 


— E, to imam i ja. 


Dr. Barić udari nekoliko puta vilicom po čaši 1 usta- 
ne. Pozdravio je velemožnoga, uglednog, uvaženog i po- 
žrtvovnog gospodina zastupnika isto kao i sa trga samo 
drugim riječima. Za tog govora su ga često prekidali burni 
poklici gospodinu Križaniću, a među zagrebačkim juratu- 
šima nastade gunđanje i prigovaranje, te su neki pošto- 
vani građani smatrali potrebnim, da ih nekoliko puta opo- 
menu psikanjem na mir i pažnju. 

Križanić je za cijeloga govora mirno slušao, pošto je 
odložio nož i viljušku, ubrus odvezao i skinuo, isprsio 'se, 
te pravilno, promišljeno metnuo obje ruke na stol tako, da 
su mu bile obočene samo šakom. Češće se je iskašljao, di- 


žući ruku pred usta, te se je činilo, da na svaku doktorovu 
vV . 
rečenicu odmah slaže odgovor. 


— Bez žrtava nema uspjeha! — grmio je dr. Barić. 
— Naš prvijenac u ovom kotaru, i naš prvak u politici, 
naš miljenik u ovom kraju, čedo ovih pitomih zagorskih 
brežuljaka, naš dragi velemožni Križanić je uzor požr- 
tvovna čovjeka, koji ostavlja sve svoje poslove i baca se 
na narodnu njivu, koja tako željno očekuje poslenika! 

Među juratušima je opet nastalo nezgodno i neugo- 
dno komešanje. To su svi primijetili i bacali poglede 
k njima, a gospodin Križanić nije svojih sitnih, sivih očiju 
s njih niti skidao. Nije pravo razumio, o ćemu bi se moglo 
raditi, i držao je, da se to još uvijek buni nešto Haram- 
bašić, dok nije primijetio, kako juratuš File Jerdan nešto 
dokazuje drugovima i maše rukama. |, i 

Daci opaziše, da su na sebe svrnuli pažnju ostalih, pa 
utihnuše. Međutim je i dr. Barić završio svoj dugi, kićeni 
govor, nastalo klicanje velemožnome,. uvaženom i požr- 
tvovnom narodnom dobrotvoru Križaniću, a vatrogasci za- 
svirali: »Glasna, jasna od pameti«... 

Dr. Barić ponovno ustane i predloži, da po starome 
hrvatskom običaju, a u smislu propisa križevačkih štatuta, 
izaberu stoloravnatelja, jer je, kaže, bolje da nestane sela, 
nego selu običaja. On predlaže uglednoga i požrtvovnog 
građanina gospodina Zoranića, čijoj se požrtvovnosti mo- 
ra veoma mnogo zahvaliti i za današnji uspjeh. 

Svi prihvate prijedlog i Zoranić odmah ustane, za- 
hvali na osobitoj časti, te imenuje svoje pomoćnike, a od- 
mah zatim podijeli riječ gospodinu zastupniku, koji ju je 
zatražio. 

= Križanić ustane, objeručke poravna brkove, potegne 
prsluk prema dolje, isprsi se, podigne desnu ruku u vi- 
sinu prsa, držeći stisnut palac i kažiprst, pogleda po stolu 
naokolo i poče svoju zahvalu: 

— Odlični i požrtvovni rodoljubi! Draga moja braćo! 

-Glas je podigao tako, da zvuči nenaravno, više kao 
ženski glas, ali fino, kićeno 1 učeno, te je on sam tim zvu- 
kom bio očito veoma zadovoljan, jer je nastojao, da ga 
zadrži do kraja govora. To mu je vrlo lijepo uspjelo. Kad 
je zahvalio na trudu, radu, dočeku i počastima, prešao je 
na razvijanje programa. 

— Mi svoje ne damo! — grmio je on. — Prije ćemo 
svi izginuti, nego li ćemo dopustiti, da tuđinci gaze naša 
sveta historijska prava. Ne može biti kompromisa ni s ma- 
đaronima ni sa slavosrbima bilo koje dlake. 

Pljesak, povici, oduševljenje prolomi muk u dvorani. 
Činilo se, da svaki čas mogu prsnuti zidovi. 

Govoreći o najprečim narodnim potrebama, sjeti se 
i gorućeg pitanja, osnutka tehnike, koje je već godinama 
punilo novinske stupce, pa reče: 

— Ako mojim saborskim drugovima i meni ne pođe 
za rukom, da izvojštimo osnutak hrvatske tehnike, nastojat 
ćemo svim silama i svim sredstvima, da dobijemo bar polu- 
tehniku. Za početak je i to nešto! 

Oduševljeni su purgeri opet provalili u klicanje i odo- 
bravanje, a juratuši se u čudu pogledaše, poklopiše i po- - 
češe se smijati. 

— Čudo je, kako nije u rječniku tuđih riječi našao 
značenje riječi »politehnika« — reče Jerdan tiho. 

Zastupnik završi i sjede, a odobravanje se opet raz- 
leže dvoranom baš u času, kad stigoše dvojica uglednih 
stranačkih prijatelja iz susjednoga kotara i donesoše ve- 
selu vijest, da tamo nijesmo propali, kako se je očekivalo, 
nego došli s mađaronom u uži izbor. To je bio također 
velik uspjeh, jer je nade, da će sada svoje glasove dati 
našem kandidatu svi oni, koji ne dolaze u uži izbor, a 
takvi su iz tri različite stranke i strančice. 

Opet je nastalo oduševljenje i klicanje, a kad se je 
smirio prvi val burnoga veselja, počeše se odmah dogova- 
rati, tko će sve u susjedstvo u agitaciju. Uži je izbor u 
iduću nedjelju, a treba iskoristiti svaki čas, treba obići 
svako selo i svakoga čovjeka. 

U prvi se je čas činilo, da će se sva gospoda dignuti 
od stola, zasukati nogavice i korporativno krenuti na posao 
pod vodstvom predsjednika mjesne organizacije dra Ba- 
rića i zastupnika Križanića. 

Križanić je mislio na svoj dućan, na vagu, na šećer, 
kavu, novac i naučnike, pa došao do sigurnog zaključka, 
da bi od njega bilo nesavjesno, da to svoje dobro, tu svoju 
muku ostavi drugima na milost i nemilost, a on da lupa 
po selima i soli pamet ljudima, koji drže, da su pametniji 
od njega. | | 

Dr. Barić je isto tako pomišljao, kako nije uputno, da 
ostavi pisarnu, pa da mu perovođa ide na ročišta i prima 
stranke. Odvjetništvo je potpuno ličan zanat baš kao i 
liječništvo. Stranka traži majstora, a za pomoćnike drži, 
da su tu samo zato, da se posao pričinja važnijim i da tu 

i tamo štogod prepišu i to po točnoj uputi i pod najstro- 
žim majstorovim nadzorom. S toga on nikako ne može 
preko tjedna od kuće. U nedjelju, na dan izbora — još 
bi i mogao tamo skočiti, da vidi, kako se stvari razvijaju 1 
da odmah čuje rezultat. Uostalom, još je nešto, zbog čega 
on ne može preko tjedna ići od kuće: i seljaci bi i tamošnji 
odvjetnici s pravom držali, da je on nekakova danguba i 
besposličar, te da niti nema nikakova posla, kad može rad- 
nim danima lutati po kotaru i to još — susjednome. Naj- 
zad možda. bi tamošnji drugovi pomislili čak 1 to, da on 
lovi klijentelu! Ne, ne. On ne može, što više, on ne 


smije ići. , a 
— Ja bih vrlo rado išao — reče mu Križanić iza odu- 

" .* . " . . 7 
žeg razmišljanja — no apsolutno mi je nemoguće. Mo- 


ram sutra obaviti neke neodgodive trgovačke poslove, a 1 
u dućanu su mi sve strani ljudi. Ne mogu od sramote osta- 
viti na njima posla. & 

— Da — potvrdi mu dr. Barić. — Ja vas razumijem. 
I kod mene je posve sličan slučaj, samo još pojačan. Va- 
šim je mušterijama posve svejedno, da li im važete robu 
vi ili vaš namještenik, koji ih 1 tako vazda dvori. 

— A ne! — usprotivi se Križanić. — Kad sam ja u 
dućanu, onda ja vazda svojom rukom važem. Kuda bih ja, 
dragi doktore, dospio, da vagu pustim u ruke naučnicima 
i pomoćnicima?! Vrlo su slabi gospodari, koji tako čine, 
osim u velikim trgovinama, gdje drukčije nije moguće, no 
tu već računaju s tim gubicima. Mi mali to ne možemo. 

— To ipak ne mogu biti veliki gubici kod pouzdanog 
osoblja. , : 

— Ja bih vam mogao računski dokazati — reče Kri- 
žanić skoro šaptom i nagne se k dru Bariću — da, račun- 
ski, da ne bih bio stekao do sada ni jedne trećine onoga, 
što imam, da su mi pomoćnici bili kod vage. Ne treba on 
mene namjerno varati. Ne. Dosta je, da na moju štetu ne 
važe posve, na vlas točno — i ode moja zarada. Ja onda 
badava radim, badava zapremam prostorije 1 besplatni 
sam tuđi sluga. Vjerujte vi meni. Kod vas je drugo. Kan- 
celarija radi, pa vi gdje bili, da bili. — m 

— O, tu se ljuto varate, velemožni! — usprotivi se 
dr. Barić. — Odvjetnički zanat zahtijeva cijelog čovjeka 

i sve njegovo vrijeme. Ja sam neprekidno u pisarni, osim 
što poslije objeda malo prospavam, da se odmorim, a za- 
tim skočim u kavanu, da pročitam novine. Onda u kance- 
lariju do mraka, pa tek tada mogu otići u društvo na ča- 
šicu razgovora ili partiju preferansa. 

— E, da! — reče Križanić, nastojeći, da mu se već i 
iz samoga glasa čuje pohvala i priznanje. — Zato vi tako 
mlad već imate i dvokatnicu i kapitala! 

— Nije to ništa. Malenkosti prema drugima! 

Križanić je šutio i mislio, da bi dr. Barić i doista mo- 
gao i morao imati mnogo više, nego li ima, ali — poslije 
objeda spavati, onda u kavanu, pa onda opet u birtiju ili 
kavanu... Ne ide to i — sticati punom parom. Ne ide ni- 
kako! 

Po svemu tome je jasno, da od njih ni jedan ne može 
u agitaciju. Ne mogu ni ostali. Svatko ima svojih poslova, 
koji su mu najpreči. Stari bi gospodin Zoranić išao, no 
njemu je teško, jer je on već stari gospodin. Ne može se 
on danima i danima drndati u seljačkim kolima po seo- 
skim izlokanim putevima i onda onako slijep i nijem od 
umora leći, Bog te pitao, gdje i kako. 

Ostalo je pri tome, da zagrebački juratuši moraju ići 
sami. Uostalom, to je i dovoljno. Njih četiri mlada, agilna 
čovjeka mogu za šest dana vrlo lijepo proći i obraditi 
cijeli kotar. To se razumije. Ni kotar nije velik. 

Đaci su se smijuljili, pa kad ih neki upita, čemu se 
smiju, odgovori Harambašić: 

— Tome, što ste uopće raspravljali o tome, tko će u 
kotar. | 

— Nama je bilo odmah jasno — dometne Jerdan — 
da ćemo ići mi sami. 

Poštanski dostavljač donese i preda brzojavku gospo- 
dinu Križaniću. On je metne preda se, polako i oprezno iz- 
vadi iz džepa finu kutijicu, otvori je, izvadi očali, obriše 
ih komadićem jelenje kože, pa lagano, pažljivo i oprezno 
metne na oči i tada otvori brzojavku. 

Kad ju je pročitao, pruži je dru Bariću, govoreći: 

. = Eto najvećeg razloga, zbog kojega noćas moram 
ući. 

Barić pročita, odloži brzojavku, pogleda Križanića i 
reče sućutno: 

— Sirota. Je li već dugo bolesna? 

— Već deset godina, dragi doktore. Sve se tako vuče 
iz dana u dan, kad bolje kad gore. 

— To mora biti strašno. I tuga i neprilika i troškovi. 

— E, naravno. Golemi troškovi, a da i ne računam 
gubitka, što uopće ne može ništa raditi, nego moram držati 
djevojku, da još nju dvori. Ta me je neprilika bacila 
strašno u nazadak. 

— Strašno je to. A djece nemate" “ 

— Srećom nemam. Da još njih imam, ne znam sam, 
što bih počeo i dokle bih dospio. Evo, ovako mi je često — 
reče on, primi brzojavku i podigne je prema dru Bariću. 
— Otiđem kamo najvažnijim poslom, a već brzojavka za 
mnom: »Žurite se kući. Gospođi zlo«. Doslovno vazda iste 
ove riječi kao i večeras. Već sam na to naučen, vjerujem, 
da ne će biti zla, no ipak ne mogu uzeti na dušu, a da se 
ne požurim, jer mogu zakasniti baš onda, kad bude naj- 
ozbiljnije. | | 

— Naravno, naravno. Sirotica. A od čega milostiva 
boluje, ako smijem pitati? 

— Ah, sirota! — tužno odmahne Križanić rukom. — 
Ima na sebi cijelu bolnicu: reuma, upala zglobova, opće- 
nita slabost, slabokrvnost i Bog sam zna, što sve još nema. 

— Mora biti vanredne konstrukcije, kad to sve može 
tako dugo: snositi?! 

— Divna žena i vanredna konstrukcija! 

Zoranić kucne viljuškom o čašu, ustane i ispriča se, 
što nije dosada vršio svoje dužnosti kao ravnatelj stola, 
no ispričava ga vesela vijest, koja je stigla od susjeda, a 


koja će se iduće nedjelje — ako Bog da! — pretvoriti u 
potpunu pobjedu. 

— Ako mi budemo radili, Bog će dati! — dovikne 
Jerdan. 


— Da do te pobjede dođe, doprinijet će najviše naša 
uzdanica, naša zlatna mladež, koja je i u našem kotaru uči- 
nila upravo čudesa. — On zato diže zdravicu toj omladini 
uopće, a u prvome redu našim zanosnim akademičarima, 
koji su tu među nama. 

Dvorana opet zaori klicanjem mladeži, uzdanici na- 
šoj, a časni se i ugledni građanin Zoranić uputi s čašom 

u ruci prema akademičarima, da se s njima kucne. Za 
njim pođe i Križanić, smijući se slatko i dobrohotno. Kad 
to akademičari opaziše, brzo ustadoše, uzeše čaše i pođoše 
im u susret. 

— Ja se srdačno priključujem — reče gospodin za- 
stupnik, podignuvši glas do one svečane boje — jer si- 
gurno nitko više od mene niti cijeni snage i poleta niti je 
spremniji potpomoći pothvate naše zlatne uzdanice. I baš, 
evo danas imademo među sobom — ja se ne ću prevariti! 
— buduće stupove naše stranke, pak sam s tim sretniji, što 
u njihovom razvoju, što u njihovom uvođenju u politički 
život imadem i ja kakva, takva udjela. Živili, mladi moji 
prijatelji! 

Nastalo je klicanje, kucanje čašama, glazba je zasvi- 
rala i neki su se počeli s akademičarima grliti i ljubiti. 

Harambašić upotrijebi taj čas galame, pa šane Križa- 
niću, da treba urediti financijalno pitanje za budući tje- 
dan rada i lijetanja od sela do sela. 

— Mi, razumije se, nemamo nijedan ni groša. 

— To sam ja već mislio — reče velemožni, značajno 
se nasmiješi i metne prst na čelo. — Čim je na dnevnom 
redu pitanje novca, onda bez Križanića ne ide! Stara pje- 
sma. A nemate ništa od novca, što ste ga ponijeli iz Za- 
greba. 

— Mi smo, gospodine zastupniče, dobili u Zagrebu 
samo za željeznicu, a tu smo bili potpuno upućeni na mi- 
lost dobrih ljudi kao djeca svetoga Ante. 

— To je nezgodno. . 

— Na vama je, da za idući tjedan uredite zgodnije, 
jer se ovako ne može raditi — reče Harambašić posve od- 
rješito, okrene se i otiđe na svoje mjesto. 

Jerdan zahvaljuje u ime svih akademičara na napitoj 
zdravici. 

— Neka mi bude dopušteno — reče on — da budem 
posve iskren. 

— Samo iskreno! samo iskreno! Tako valja! — povi- 
kaše mnogi. 

— Nas mlade i vas starije i stare — nastavljao je 
Jerdan — veže samo objekt ljubavi. Ništa više. Ljubimo 
jednu istu majku, našu milu domovinu Hrvatsku. Ona nas 

veže. Težimo istome cilju. To je ono zajedničko, no naši 
se putovi razilaze, jer mi mladi gledamo drugim očima i 
na naše dužnosti i na naša prava. Vi stariji kažete: »Mi 
svoje ne damo!« a mi kažemo: Gospodo, a što mi još ima- 
mo, pa da ga ne damo?! Sve ovo, što je još tobože ostalo, 
to je samo toliko da poštena i čestita rodoljuba razdraži 
do bjesnila, do ludila, do zvjerstva, koje gazi i ruši, što 
mu je na putu. 

— Naši stariji govore o požrtvovnosti, kad dadu ne- 
koliko kruna za stranački izborni fond, pazeći strogo na 
to, da ne bi dali razmjerno više nego li koji drugi. Čak tu 
u tome prljavom i često nečasno stečenom novcu ne daju, 
koliko najviše mogu, nego samo toliko, da sačuvaju svoj 
jadni ugled i položaj u stranci. Mi mladi dajemo na oltar, 
na uskrsni žrtvenik hrvatskoga naroda sami sebe, i dušu 
i tijelo, bez obzira na to, koliko taj život vrijedi, razmjerno 
više ili manje nego život našega druga. 

— Mi, gospodo, uime svoje spremnosti na najveću 
žrtvu niti očekujemo niti tražimo, jer znamo, da nemamo 
nikakova prava na bilo kakovo priznanje, na bilo kakovu 
korist, a nemamo prava na to, jer vršenje dužnosti ne 
mora, ne treba i ne smije biti nagrađivano. Naši stariji 
traže ispunjenje nekih njihovih umišljenih prava kao na- 
gradu za umišljene žrtve. Mnogi birtaš, vrlo čestit i po- 
šten čovjek, drži, da je izvršio svoju domovinsku dužnost, 
što dade svoj glas i par novčića mjesečno za mjesnu orga- 
nizaciju, no zato traži, da stranka priređuje pijanke samo 
u njegovoj gostionici. 

Jerdanov je govor neugodno djelovao na starije, ta- 
mo oko gospodina dra Barića 1 Križanića, dok su mu mlađi 
povlađivali. Govorio je vrlo lijepo, odmjereno, lagano i 
razgovijetno, te je svojim govorničkim darom izazvao 
udivljenje onih, koji su ga prvi put slušali. 

— Najveći cilj traži najveće žrtve — nastavljao je 
Jerdan — i treba upamtiti, da se te žrtve ne dadu mimo- 
ići. Jedan je jedini primjer u povijesti svih vjekova i svih 
naroda, da je Bog spasio jedan narod bez njegovih žrtava 
za spasenje, no taj je narod bio izabrani narod, Narod 
Izraelov. Ali — i njega je spasio iz ropstva samo jednom. 
Drugi put, evo, pušta mu, neka se sam znoji, a Jehova će, 

bez sumnje, blagosloviti taj znoj i te žrtve. Ali bez njih — 
drugi put ne ide. To je ono, u čemu moramo biti načistu, 
i eto, gospodo, tu, vidite, s tim uvjerenjem, s tom našom 
savješću ne može biti kompromisa. Sa svim drugim može 
i mora biti kompromisa, ako 1 to vodi — do našega cilja. 
I ovo je shvaćanje jedna razlika između nas mlađih i ve- 
ćine starijih. 

Križaniću je taj govor bio veoma nepriličan, no on 
se je kao pametan i mudar čovjek smiješio, te bi neupu- 
ćen, koji ga bolje ne pozna, vjerovao, da mu baš iz duše 
vadi svaku tvrdnju i svaku riječ. 

— Kolika razlika između našeg naraštaja i sadašnje 
mladeži! — šane Barić Križaniću. 

— Nova vremena, novi nazori — odgovori Križanić. 

Kad je Jerdan svršio, neki su mu mlađi građani česti- 
tali, a stariji podigli čaše, dobrohotno se i blagonaklono 
nasmiješili, kao da govore: — Mladiću, ohladit ćeš se ti! 

Harambašić je svoga druga zagrlio i poljubio, govo- 
reći mu kao u pijanstvu ili bunilu: 

— Pa, mi smo svi držali, da ti uopće ne znaš ni go- 
voriti, a kad tamo — iz mire tri Napoleona vire. Živio 
ti nama! Bez kompromisa, bez milosrđa! Sa savješću ne- 
ma kompromisa! 

— Živio naš dragi juratuš Jerdan — viknuo je Kri- 
žanić, da ga čuju u cijeloj dvorani, digao čašu prema 
govorniku i do kapi ispio. 

Jerdan ga je pogledao, malko zažmirio i zapalio ciga- 
retu. 

Ugledni i poštovani Zoranić je odmah ustao, te bi- 
ranim i kićenim riječima popratio Jerdanov govor, odo- 
brio i pohvalio njegove nazore, a zatim ih svojim tumače- 
njem posve iskrivio i odmah prešao na daljnu zdravicu. 
Govornici su se redali neprekidno jedan za drugim, pa ih 
ubrzo nije nitko više ni slušao osim najbližih susjeda i 
onih, kojima su govori bili izravno namijenjeni. 

Iza Filina govora su se građani počeli zanimati za 
akademičare, izmijenjali mjesta, izmiješali se 1 stali bistriti 
pojmove. | 

— Šteta, što nema nijedne žene među nama — reče 
Harambašić svome susjedu, nekome mladom i lijepom do- 
maćem trgovcu. 

— E, da. Vama bi više godilo žensko društvo! 

— Ito je istina, no nije sva istina. Hrvatski narod 
nijesmo samo mi muškarci, nego istom muškarci i žene 
skupa, pa kad smo u istoj kući, moramo i na istim poslo- 
vima biti. Svaki na svoj način, ali skupa moramo raditi. 

— Ah, naše žene! — odmahne trgovac prezirno. 

— Ukoliko su uopće svijesne Hrvatice — reče Ha- 
rambašić odlučno — one su sto po sto bolje od muškaraca. 

— Nemojte, molim vas! U našem ih cijelom kotaru 
nema možda deset, koje nešto vrijede. 

— Dopustite, da ja vjerujem, da to ne stoji. Vi ih 
ne poznate. 

— Kako ih ja, molim vas, ne bih poznavao?! Eto, od 
sve inteligencije jedina, koja nešto vrijedi, to je naša uči- 
teljica Milica Klenović, a od naših građanskih žena možda 
bi se našle nekolike 1 — gotovi smo. 

— Vjerujte mi — reče Harambašić, smiješeći se — 
da sam ovo žensko pitanje pokrenuo samo zato, da što- 
god čujem o toj vašoj učiteljici. Večeras sam joj bio pred- 
stavljen, pa me zanima. | 

— Zgodna je djevojka — odgovori trgovac — i veo- 
ma dobra Hrvatica, samo je umišljena. Ona je doduše sa 
svima ljubezna, ali se uvijek drži po strani, kao da je ka- 
kova grofica. 

— Možda joj je preostao samo taj način, da se obra- 
ni od prevelike ljubeznosti mladih kavalira?! 
| — Ne bih rekao. Takova je narav. Istina je, da su 
se oko nje već mnogi vrtjeli, ali svi uzalud. Vlada se 
upravo uzorno. Sigurno ima nekoga u Zagrebu, jer tamo 
češće odlazi. 

— U Zagrebu su joj roditelji. 

— Da, da, no mi ipak, uza svu ljubav, ne posjeću- 
jemo roditelje tako često, kako to čini naša lijepa učite- 
ljica. Uostalom to su njezine stvari. Ovdje uživa vanredan 
glas i kao učiteljica i kao djevojka, a nas to osobito ve- 
seli, jer je naša i dušom i tijelom. Doduše, nije član orga- 
nizacije, jer to ne smije biti, ali uplaćuje svaki mjesec 
više nego tko od nas. 

— Vidite, da sam ja imao pravo! Požrtvovnija je u 
tome, sa svojom malom plaćom, od vas trulih gazda i ga- 
vana! 


26 


Konobar je došao s nekakvim blokom i olovkom u 
ruci. Prvi ga opazi, i to baš kraj sebe, Jerdan, zagleda se. 
u njega i reče: 

— Što biste vi htjeli, mladi gospodine? Novaca! 

— Samo malko — odgovori konobar, pak se i on 
nasmiješi. | 

— Danas časti vaš gazda. 

— Sutra će on... 

— No, neka bude, za ovaj put. Nego morate početi 
tamo u vrh stola s velikom gospodom. 

Konobar ga posluša i udalji se. 

— Pogibelj je za čas otklonjena, no šta će biti konac 
ove pjesme? — šane jedan drug Jerdanu. 

— Da ne ćemo platiti — odgovori Jerdan. 

— To je lako reći. 

— Još lakše učiniti, kad su prazni džepovi. 

Već je ponoć davno prošla, pa je velemožni gospo- 
din Križanić pomišljao na odlazak. 

— Vi ćete se onda, gospodine Zoraniću, pobrinuti, 
da naši juratuši dobiju sutra kola i uputit ćete ih našim 
uglednijim ljudima u kotaru, koji će im se brinuti za jelo, 
konak i podvoz. 

— Budite, velemožni, bez ikakove brige. Kao da ste 
sami tu. 


— Za željeznicu do Zagreba dajte im iz blagajne 
ovdašnje naše organizacije, pa obavijestite vodstvo. Ja bih 
im to sam dao, ali nemam kod sebe nego još par kruna, 
te ću jedva i sam stići do kuće. Znate i sami, koliko sve 
to stoji! 

Zoranić mu je sve to povlađivao, no nikako se nije 
mogao sjetiti, gdje je to Križanić što potrošio, jer koliko 
on zna, a on je član izbornog odbora, organizacija je sve 
plaćala i podmirivala, te je Križanić mogao najviše potro- 
šiti za koji špricer, ako ga je danas gdje slučajno popio, 
a birtaš ga ili nije poznao ili se zabunio, pa mu naplatio. 
Sigurno je, da nije mogao dospjeti u protivničku gostio- 
nicu, jer su njegovi korteši bili neprekidno uza nj i ravnali 
svaku njegovu kretnju kao domaća djeca i vanredni po- 
znavaoci svih mjesnih prilika i svakoga čovjeka. 

— Molim platiti, gospodo! — reče konobar, pristu- 
pajući Križaniću. 

Ovaj se maši u džep te poče tražiti lisnicu, no ne reče 
ništa, samo da dade vremena Zoraniću ili dru Bariću, da 
oni progovore. I doista. Javi se dr. Barić. 

— Ovamo! — zovne on konobara. — Jelo je obraču- 
nato sa gazdom, a vino sve pobilježite i sutra ćete mi dati 
račun na isplatu. Sada ćete mi samo kazati, koliko je bilo 

pića. 


— Treba im dati nešto više novaca — reče Zoranić, 
nastavljajući prekinuti razgovor. 

vV *vV « . . .. s. 

— Zašto više?! — začudi se Križanić. — Nijesu oni 


trgovački putnici, pak da moraju zaraditi zimske kapute. 
Vidite, ni nama ne da nitko ništa za naš rad, nego još 
svoje trošimo i na sebe i na druge. 

— Da, da, ali mi imamo otkuda trošiti, a oni nemaju, 
a vanredno rade. Ne možemo dopustiti, da se negdje nađu 
na putu bez novčića u džepu. 

— Kamo god dođu, naći će naše ljude. 

— Koji će možda biti bez novaca baš kao i oni, ili ih 
ne će poznati, pa im ne će htjeti dati. 

— To se ne može desiti, kad idu s vašom preporukom. 
| — I meni se čini, da nije u redu, velemožni, ako pu- 
štamo, da oni moraju raditi kao konji, a onda prosjačiti 
koru kruha. Tko radi, taj ima puno pravo, da traži i hranu 
i stan i svu drugu opskrbu. 

— Hehehe... nasmije se velemožni i potapša sta- 
rinu Zoranića po ramenu. — Tko bi rekao, da se naš dragi 
gospodin Zoranić zanosi socijalističkim idejama?! 

— To je pravda, velemožni, a ne socijalizam. 

— Izvrsno, izvrsno, gospodine Zoraniću! Vi to sve 
lijepo uredite 1 tada pošaljite izvještaj vodstvu, da vam 
novac renoviraju. Samo im ne dajte mnogo, da dečki ne 
potroše na cure, hehehe... Znate: Mladi ljudi... 

— Ah! — odmahne Zoranić rukom. — Ovakovi 
momci imadu toga vraga i bez novaca! Njima je glavno, 
da ne gladuju i da ne idu pješice. 

— Da, da. Ja se šalim i mislio sam — šane velemožni 
— ne treba im dati previše, da poslije za te novce kupuju 
zimske kapute, jer rad za narod ne smije donositi nika- 

kove lične koristi. Inače nije pošten rad, a mlade ljude 
treba valjano odgajati. 

— Baš da im kapute kupite, zaslužili su ih, a goli su 
— odreže Zoranić. 

— Lagano, lagano, dragi moj Zoraniću! — povjer- 
ljivo će gospodin Križanić. — Ja doduše nemam novaca, 
da im kupim kapute, no ne bi to dobro bilo, sve kad bismo 
i bili bogati. Na njima se zimski kaputi ne bi ni provje- 
trili, i već bi ih odnijeli u zalagaonicu. 

Poštovani je Zoranić zinuo od čuda. 

— Da, da. Takva vam je danas mladež. Ta ne slaže 
filir do filira, kako ste radili vi stariji ugledni 1 zaslužni 
obrtnici... 

— U zalagaonicu?! 


— Naravno, naravno. Tamo svršavaju sve njihove 
bolje stvari. Zato i nije dobro, da imadu što vrednije. 
Treba njih valjano 1 oprezno odgajati. 


Poštovanom gospodinu Zoraniću očito nije išlo u gla- 
vu to umovanje velemožnoga i veleučenog gospodina Kri- 
žanića, no vjerovao je, da ovaj sve i radi i govori s mno- 
go razloga, a i nije imao vremena, da dalje o tome ras- 
pravlja, jer se je morao posvetiti svojoj službi. Vrijeme 
munjevito leti i približuje se čas odlaska njegove velemož- 
nosti, gospodina zastupnika, pa treba taj velemožni pa- 
triotski domjenak zaokružiti, treba ispuniti praznine, treba 
izreći još nekoliko zdravica, da ne bi zagrebačka gospoda: 
pomislila, da on, uvaženi i poštovani građanin, cipelarski 
obrtnički posjednik, ne zna reda i zakona i da zajedno sa 
svojim sugrađanima nije isto tako dobar i vatren rodoljub 
baš kao i oni naši prvaci i građani u Zagrebu. 


— Vi ste, gospodine doktore — obrati se Križanić Ba- 
riću — prvi čovjek u ovome kraju i predstavnik naše 
stranke, pa vas molim, da se pobrinete s gospodinom Zora- 
nićem, da ovi naši mladići sutra rano krenu u organizaciju. 


— Budite, velemožni, bez ikakve brige — požuri Ba- 
rić. — Ja ću to sve urediti. Žao mi je, što ne mogu 1 ja 
S njima, ali mi doista nije nikako moguće. 

— Dajte im nešto novaca, jer ja nemam više kod 
sebe, nego baš koliko mi treba za put. 

Dr. Barić se malo zamisli i ne reče ništa, pa Križanić 
nastavi: 

— Razumije se: samo najnužnije, pa onda javite 
vodstvu. Uostalom, zar ne, vi imate tako lijep imetak, da 
za vas ta svotica ne znači Bog zna što?! | | 

— Baš i nije tako, gospodine zastupniče — odgovori 
dr. Barić, pa se 1 sam nasmiješi. — Troškovi su veliki, do- 
hoci slabi. Klijenti ne plaćaju. 

— Da, da, ali ovakav samac, kao što ste vi, a marljiv 
i učen, kao što vi i to jeste, može svakako dobro izlaziti. 

— Izlaziti da. Toliko, da mi ne izlaze koljena iz hla- 
ča, ali inače?! Sve skupa ne znači Bog zna što. 

— Skoro sam zbilja zaboravio! — reče Križanić sko- 
ro šaptom i udari se rukom po čelu i nasilu se nasmiješi: 
— Srdačno vam čestitam. 

— Meni?! Što mi čestitate, velemožni? — upita Barić 
začuđeno. | 

Križanić mu prijateljski slatko 1 umilno zaprijeti pr- 
stom i nastavi istim prigušenim glasom: 

— Baš sam sada, dolazeći u hotel, doznao, da se ka- 
nite ženiti. 

— To mi je prvi glas! A koju to uzimljem? 

— Ne pretvarajte se. Ja doduše nijesam detektiv, ali 
meni ništa ne izmače! Krasna je djevojka ta mala Kle- 
novička. | 

— Doista: divna! — potvrdi dr. Barić. 

— Hehehe! Vi se još i dalje pretvarate. Vi ste ve- 
liki huncut. ' 

— To bih se ja njom trebao oženiti?! Moram pri- 
znati, da bi ona bila najozbiljnija kandidatkinja, i kad 
bih se ja kanio ženiti i kad bi se ona htjela udati, no ova- 
ko — priče i ništa više. Gospođica Milica je krasna i du- 
šom i tijelom, no drži se svoje škole i svojega školskog 
zakona o celibatu, kao da je časna seštra. 

— Rekoše mi, rekoše mi, da se neprekidno motate 
oko nje. 

— To je istina, no preko toga ništa više. Mi smo pri- 
jatelji. 
= — Dobri ljudi i dobri Hrvati?! 

— Uprav tako. : 

— I nešto preko toga?! Hehe... znamo mi to! 

— S moje strane može svaka lijepa žena očekivati i 
još nešto preko toga, no nažalost ja, bar u ovom slučaju, 
ne doživjeh, a i ne očekujem ništa više. 

— Da, da. Rekoše mi, da je svuda pratite kao sjena 
-— reče Križanić ozbiljno. — Znate, to je moja kumica, 
pa me zato zanima. | 

— Žao mi je, što vam ja ne mogu postati kumićem. 

Križanić je bacio pogled preko stolova, kao da nešto 
promatra, no uistinu nije vidio ništa. Oči su mu bludile 
bez cilja, a po glavi letjele svakojake misli. Nenadano 
mu niče pred očima slika, kako se Milica .i dr. Barić stra- 
stveno grle, ljube i miluju, pa ga podbi ledeni znoj. 

Strese se i pogleda na sat. 

— Gospodo, vrijeme je rastanku — reče i ustade, a 
na svoje tanke, blijede usne 1 sive oči navuče dobrohotan 
i blažen patriotski smiješak. 


II 


Jesenska je kišica sipila u sitnim, veoma sitnim i 
oštrim kapljicama. Gospodin Križanić se je omotao u svoj 
teški putnički kaput i stupio na stepenice željezničkih kola 
drugoga razreda, a iza njega je na peronu pjevala grupa 
od tridesetak ljudi iz punih prsa: 

»Onome slava, koji nas vodi!« 

— Ja se inače uvijek vozim u trećem razredu, kad 
nema četvrtoga. Stiže se u isto vrijeme. Danas sam jako 
umoran, pa moram u drugi razred, da malo pospavam — 
govorio je gospodin Križanić suho i povjerljivo dru Ba- 


oriću, koji ga je pratio do stepenica. — Kad dođem kući, 


ne ću sigurno moći ni leći kraj one svoje sirote. 

— Da! Strašno je to — reče dr. Barić sućutno. 
Velemožni se uspne na stepenice, mahne šeširom pra- 
tiocima i pruži ruku dru Bariću govoreći: 

.— Hvala, doktore, na svemu. Pazite, ne dirajte u 
moju kumicu! Posvadit ćemo se! . 

On se je na silu smijuljio, no riječi su mu zvonile 

odrješito, odlučno-i tvrdo. 


.. — Budite mirni — odgovori Barić, pak se i on na- 
smiješi. — Kad bi bilo po mojoj želji, vi biste nam, vele- 

možni, ubrzo kumovali, no ovako, kako jest — nema opas- 


i." je počeo soptati, dr. Barić se odmaknuo od kola, 
a s perona zaorilo burno klicanje: 

— Živio naš zastupnik! 

— Živio narodni dobrotvor! | nE. 

Križanić je mahao šeširom 1 blaženo se smiješio. a 
= Kad je vlak odmakao iz stanice, povuće se, gospo in 
zastupnik u odio, koji mu je zapovjednik stanice rezer- 
virao. Na vratima ga odjela dočeka vlakovođa > spro- 
vodnikom, obojica se duboko naklone, otvore pred njim 

1 pokažu rukom. 
=. Tu ćete, velemožni, biti u miru sve do Zagreba — 
reče vlakovođa, pala se i mašući kapom, kao da vla- 
ie znak za polazak. 

m i Hvala | na pažnji. Veoma sam umoran — re- 
če Križanić, odlažući kaput i odmah pruži svoju voznu 
kartu. Sprovodnik je probuši i povrati uz duboke naklone 
a zatim se obojica opet duboko nakloniše, zatvoriše vrata, 

iučaše ih i udaljiše se. 2 : 
E E. . vazda budete u blizini — reče vla- 
kovođa — da se nađete pri ruci, ako bi taj... taj što 

a0. : 
M ije Križanić pozorno pogleda police, otrese rup- 
čićem prašinu sa sjedala, te navuče zastore na vrata 1 
prozor i povuče kvakom na vratima, da vidi, da li su a. 
ključana. Kad je našao, da je sve u redu, sjede, re i 
bilježnicu, zamjsli se i stade upisivati stavku po o. u, 
koliko je potrošio na putu za tri dana. S velikim veseljem 
ustanovi, da je zapravo potrošio samo za vlak tamo i na- 
trag, zatim tri napojnice djevojkama, gdje je noćio um 
jateljskim kućama. Da, ali on te napojnice nije dao. i 
se dobro, da nije dao. Samo je kanio 1 već je bio odlučio 
— o tome je mislio još na dolasku, da svaki put dade dje- 
vojci sekser. Nije to mnogo, no on ne bi trebao E 
toliko. Djevojka je zato plaćena, da radi, a on je s 0 
njezina gospodara i ona ga mora. dvoriti.... Ipak, ne 
može budući narodni zastupnik biti takav prljavac, p 
djevojci ništa ne dati. On će svakoj djevojci, gdjego 
bude noćivao, svakako dati pristojnu napojnicu. To je bio 
odlučio ... 

Sada se kod pravljenja računa sjeti da je u brzini 
posve zaboravio na tu svoju odluku. Nije ni čudo. Čovje- 
ka salete sa svih strana, pa — velemožni, ovo, pa, vele- 
možni, ono. Naravno, da onda čovjek zaboravi i sam na 
sebe, a kamo li ne na djevojke, koje, uostalom, nije 
mogao ni uštinuti, ni pomilovati. A 1 kako bi, kad ti lju- 
bazni provincleri ne daju čovjeku Zagrepčaninu ni da 
odahne, ni da se na samu prekrsti, a kamoli, da bolje 
razgleda i pogleda krasne nabubrene grudi lijepih 1 zdra- 
vih djevojaka?! Nije onda nimalo čudno, što je u takvim 
prilikama potpuno zaboravio i na napojnice. 

— Stotinu kruna Milici za nekakove haljine — šane 
Križanić i već htjede napisati. 

Ne, ne. To je ona samo onako iz daleka natuknula u 
pismu, da će toliko trebati za zimske haljine, i da će mo- 
rati moliti tatu, da joj pošalje, a on je, čitajući to pismo, 
pomislio, kako bi koja budala, lakoumna i rasipna, na 
njegovom mjestu odmah poslala tu svotu svojoj dragani 
da je ugodno iznenadi. Pametan čovjek to ne čini već iz 
poštovanja prema njoj. Nije ona kakva lupača, da za svo- 
ju čistu i poštenu ljubav prima — stotinu kruna za ha- 
ljine. Nije joj ih dao. Naravno, da nije, jer on cijeni i 
nju i sebe. On poštiva njezinu čeličnu značajnost, on je 
voli i cijeni više nego ikoga na svijetu, jer mu iz najide- 
alnije ljubavi daje svu sebe, bez rezerve i sustezanja, i 
dušu i tijelo, a da za to ne traži ništa, doli njegovog mu- 
ževnog zagrljaja, prijateljskoga smiješka i milosti — da 
smije čekati... 

— Prema tome, velemožni — šane on, smiješeći se 
i podcrtavajući u notesu napisane brojke — morate imati 


uza se ravno dvjesta osamdeset šest kruna 1 dvadeset 
dva filira! 


Izvadi novčarku i lisnicu, prebroji krupne i sitne, pak 
se zadovoljno, skoro glasno nasmije, kad je ustanovio, da 
se nije prevario ni za jedan jedini filir. Razdijeli novce 
po svim džepovima, zatim zakopča kaput, namjesti jastu- 
čić i pruži se po sjedalu. 

— Ako tko počne krasti — pomisli on zadovoljno 
— prije će me probuditi, nego li sve pokupi. 

Legao je nauznak, metnuo ruke pod glavu i zagledao 
jetiljku. o a 
ma 2 Da, najzad ipak! — šaptao je snatreći 1 zadovolj- 
no se smiješio. — Najzad i velemožni! Da. Tko radi, taj 
uradi; tko štedi, taj uštedi... 
Naglo ustane, objema rukama poravna brkove, a a 
tim metne ruke u džepove i počne naglo šetati po odje u. 
Pred očima mu iskrsnu put, kojim je trebalo proći do 
ovoga uzvišenog, časnog prijestolja. 

Bilo mu je ravno šesnaest godina, kad ga je | > 
za naučnika trgovcu špecerajske robe, V jekoslavu 2 o- 
liću, u jednoj sporednoj ulici blizu Černomerca u Za- 
a je bljedolik, visok 1 čvrst momsi (i, jrgaiko na 
I | o, da mu je već osamna 8 
Km =; EE reče mu ika na rastanku — budi pošten, 
poslušen i štedljiv. Kaj ti god rate i gospon rekneju, 
čini m i pevajući, pa bu se dobro. | nA 
ći " Viekandas Kololit je imao malu, tipičnu ns 
trgovinu tik Ilice, u kojoj si mogao dobiti sve, što a 
pristojno građansko kućanstvo osim odijela. Bio Bai 
i oprezan trgovac, pa je posao išao vrlo lijepo. : a I 
je tada moglo biti oko četrdeset godina, no s. je 
mnogo stariji i već mu je lice bilo navorano, : > po 
grbljena. Bolovao je od želuca. Neki, su govorili, . I 
raka u želucu, neki su tvrdili, da je ćir, a mlada le, e Z 
ljušasta Anka, udovica iz susjedstva, pijenje a, da 
ima u crijevima zmiju, pa čim se na što nasloni, da e 
vikati, jer da zmija ne podnosi pritiska, pa ni najmekšim 
dk je dokučiti, kako je ta udovičica došla do te 
spoznaje, no jedna je njezina dobra prijateljica šaptom 
pričala samo ba pas o da je to ta udovica sama, 
Š a glavom iskusila. . i 
= edno he no odlima gospođa Barbara Antolićeva sA 
otišla na nekoliko dana u Križevce k roditeljima, a umolila 
prijateljicu Anku, da joj do njezina povratka neni na 
kuću i da pomogne, ako bi što njezin Lojzek trebao. Ona 

je veoma zdušno vršila povjerenu zadaću i jednom je na- 
vodno, baš kad je spremala krevet, došao gospodin Lojzek 
iz dućana u sobu — dijelila su ih samo vrata — i onako 
se, na prolazu, kao slučajno naslonio malo bliže na lijepu 
udovicu. Ona se je zacrvenila, od stida klonula i nije mo- 
gla ni progovoriti, nego je predano čekala, da vidi, što 
će to biti. Najzad ona i nije imala razloga, da se ljuti ili 
da viče. Ona je još iz najranije svoje mladosti vjerovala 
u sudbinu i vazda je mirno primala sve, što joj ona do- 
sudi. I tako i sada. Osjetila je, da je na leđima žulja stra- 
nica od kreveta, no nije se ni ganula, jer je opravdano 
držala, da to ne bi bilo ni lijepo ni umjesno, no namjesto 
nje je nenadano zajauknuo 1 skočio Lojzek. 

— Što vam je za Boga, susjede?! — viknula je Anka 
sva usplahirena, skočila k njemu 1 uhvatila ga objema ru- 
kama, kao da ga pridržava, da ne pane. 

— Ta prokleta zmija! — stenjao je on. — Moja ne- 
sretna crijeva! 

Ona nije dospjela da ga pita, kakva je to zmija i da 
li se doista radi o zmiji ili samo o bolesnim crijevima, jer 
je došla u dućan neka mušterija, pa je on morao otići, da 
je podvori. Poslije su kao za okladu neprekidno dolazili 
kupci, pa kako je gospodin Antolić bio sam bez pomoćni- 
ka i naučnika, nije se mogao više povratiti u sobu. Toga 
je istog dana u podne došla kući i gospa Barica, te lijepoj 
udovici Ankici osta neriješenom zmijska tajna. 

Možda taj događaj nije najmanjim razlogom, da se 
je gospodin Lojzek odlučio, da drži naučnika. Radin je on 
1 štedljiv čovjek, a sve prije nego li ženskar, pa vjeran i 
odan svojoj ženici i upravo je u svojoj bolesti i slabosti 
sretan, što je ona s njime zadovoljna, te baš stoga i ne bi 
trebao nikoga u dućanu. Ipak, nezgodno je, da se čovjek 
ne može i ne smije upravo ni na čas maknuti, a da nepre- 
kidno ne viri kroz staklena vrata u dućan i ne trči naglav- 
Ce, čim se pokaže na ulaznim vratima kakovo derište, koje 
ide po novčić šibica. 

Gospođa Barica je bila žena od tridesetak godina 
srednje veličine, krupna i punašna kao salivena. U kući je 
sama radila, a osim toga hranila vazda nekoliko komada 
Svinja i držala kravu. Sve je ona to sama timarila i hra- 

nila bez ičije pomoći osim, što joj je gdjekada Lojzek oči- 
stio đubar iz štale prije nego bi otvorio dućan. 

Kad je došao u kuću Micek, odlanulo joj je, kao da 
se preporodila. On je svako jutro, još prije nego su njih 
dvoje i ustali, očistio štalu i koce, kravu nahranio i omeo 
dvorište. Gospa Barica se je preporodila i zato ga veoma 
pazila i redila. I gospodin je Lojzek bio s malim veoma 
zadovoljan. Prvi dan mu je pokazao različne vrsti novca 
i upozorio ga, da pazi kod primanja i uzvračanja, da se 
ne bi prevario, jer će svu štetu morati naknaditi njegov 
otac. | : ' 

— Ja se ne ću prevariti — odvrati mali samosvi- 
jesno. — Ja dobro poznam novac. 

— Otkuda ga ti poznaš? Od kuće" 


— Ne. Moj japa nemaju novaca. Pokazao nam ga je 
u školi gospodin učitelj, pa sam ja zapamtio. | | 

— Da, da, ali to je već davno bilo, pa si zaboravio. 

— A, ja novac ne zaboravljam — odgovori on po- 
nosno. — Izvolite me pitati, pak ćete vidjeti. o 

I doista. Ispit je položio izvanredno dobro 1 sigur- 
no. Točno je poznavao i razlikovao sve vrsti novca, kao 
da je svaki dan imao s njima posla. Zatim mu je gazda 
pokazao vagu i utege i tumačio mu, kako se s tom majstori- 
jom mora postupati. A sk s 

— Je, u to se baš ne razmem — reče mali, slušajući 
i pozorno motreći, što mu je Lojzek tumačio 1 pokazivao. 

_ Kad važeš mušterijama — reče mu gazda — mo- 
ra zdjelica s robom sjesti, da ti ne budu psovali oca 1 ma- 
ter tatsku i onome, tko te ovdje drži. 

— Je — reče mali, motreći kritički vagu — gospon 
učitelj su rekli, da je vaga prava, kad su obje zdjelice u 
jednakoj visini. 

— Da, da, ali to je loša vaga, moje su mušterije na- 
učene, da vaga sjedne. Tako je u svima solidnim trgovi- 
nama. 4 : : 

— Je, pa nijesmo mi pravili vagu — reće mali kao 
da ne prihvaća gazdine upute. — Kaj je jenput pravo, ne 
mre biti još pravije. .i 

Antolić ga pogleda malo začuđeno i iznenađeno, no 

ne reče mu više ništa. Micek je sve dobro razumio, još 

jednom točno i potanko pregledao utege i upoznavao va- 
gu. Više nije trebao nikakove ni upute ni opomene. 


Iza toga mu je gazda pokazivao robu, tumačio mu 
vrsti i cijene, upozoravao ga, kako mora dvoriti i susre- 
tati mušterije i uopće uvodio ga u sve tajne mudrosti, zna- 
nja i umijeća, koje je nužno uglednome i uvaženom trgov- 
cu skrajnje gradske periferije. Micek je slušao i dobro 
pamtio, te se je za veoma kratko vrijeme upravo nevje- 
rojatno brzo uveo u sve te zakučaste tajne, s kojima treba 
iz prazne i sirotne ruke izbiti filir dobitka. | 

— Filir po filir, pa sto kruna — tumačio mu je go- 
spodin Antolić. — Nikada ne smiješ gramziti za velikim 
dobitkom najednom. To ti nije sigurno i mnogi takvi svrše 
u zatvoru. Sve lagano, obzirno i pažljivo. 


Micek je klimao glavom. On je to već i otprije razu- 
mio. Kako mu je roditeljska kuća kraj ceste, kojom pro- 
laze pobožni kršćani u hodočašće Majci Božjoj Bistričkoj, 
on je s ostalom djecom trčao za svakim kolima, u trku se 
je krstio i glasno molio Očenaš i Zdravomariju, dok ne bi 
gospoda dobacila koji novčić. Dok je bio manji, redovito 
je ostajao bez plijena, jer su sve pograbili veći i brži dru- 
govi, no sada je već pet, šest godina prolazio vrlo dobro. 
Kroz ljetne je mjesece svakoga dana, kojega je bio kod 
kuće, prikupio po nekoliko novčića, a nedjelja mu nijedna 
nije prošla bar bez seksera. Pogotovo zadnje dvije godine! 
Njegovi vršnjaci više nisu htjeli trčati za fijakerima, jer 
ih je bilo sram, pogospodili se, a on im se je smijao, trčao 
pred svima mališanima, najglasnije molio i grabio skoro 
do zadnjega filira. | 

— To je poštena zarada — tumačio je on svojim 
oholim drugovima. — Ja se molim Bogu i trčim, a gospo- 
da hitaju zato peneze! 

Svaki filir, koji je na taj način ugrabio, a drukčije 
uopće nije mogao do njih, spremao je u štalu u neku li- 
menu kutiju, koju je držao zakopanu i prikrivenu đu- 
brom. Kad je imao stotinu filira, umolio je u dućanu tr- 
ovca, da mu dade za njih krunu. Na taj je način do svo- 


jega polaska u grad složio ravno pedeset četiri krune i 
sedamdeset dva filira. | 

Jednoga dana su došla gospoda iz općine, da ubiru 
porez. Tražila su od njegova oca nekih dvadeset kruna. 
Stari ih nije imao i gospoda potjeraju kravu. Micek je to 
vidio i bilo mu je žao, pa potraži svoju stariju braću Fran- 
ceka i Jankića, te im reče: Ba 

— Kaj vi nemate niš penez od proštenjarov" 

Oni rekoše, da nemaju, iako je Micek dobro znao, 
da imadu. On je tada već imao oko četrnaest kruna, ai 
oni su obojica još trčali za kolima i slagali filire. Oni su 
svakako imali svaki daleko više nego li on i bili bi lako 
mogli isplatiti porez, da gospoda ne gone krave. 

— Ja s mislil, da imate, pa da i moj tal platite, 
da nam ne teraju Milove. Ja bi vam povrnul. 

Oni su rekli, da nemaju, pa onda — nije imao ni on, 
koji je mlađi. Da su mu rekli, da će oni platiti svoje di- 
jelove, a on neka se za svoj brine, on bi bio tobože pozaj- 
mio od nekoga dečka, ali ovako — on nije bio dužan, da 
za sve daje svoju zaradu. To je njemu bilo tako jasno 1 
nesumnjivo, da je poslije mirno gledao, kako gospoda oda- 
gnaše Milovu. Već je onda tinjao u njemu neugasivi osje- 
ćaj za — apsolutnu pravdu i poštenje, te ga je 1 ne- 


svijesno i nehotice držao taj podsvijesni osjećaj na putu, . 


kojim će koračati kroz cijeli svoj život. Znao je Micek, 
što je poštenje i što je štednja, pa se je samo smijuljio, 
kad mu je gospodin Antolić držao predavanje o tim po- 
znatim stvarima. Z 
— Samo lagano i pažljivo i sve strogo po trgovačkim 
načelima i uzancama. Ti nisi nikom kriv, ako on nije spo- 
soban trgovac, a miješa se u trgovinu... , . 
— Da, je, je — potvrđivao je Micek 1 strigao očima 
. po stelažama, da čim prije upamti, gdje što stoji 1 po što 
je što. 
' Kako je bio već odrastao, a veoma pažljiv, gazda ga 
je već od početka pustio, da pod njegovim nadzorom 
dvori mušterije. I on je to obavljao iznad svakoga očeki- 
vanja. Sve je susretao s klanjanjem, za svakoga je imao 
kao kakav stari trgovac po nekoliko slatkih riječi, pred 
svakim je najuslužnije trljao ruke i veselo ga dvorio, kad 
bi tražio za filir papra, baš kao da traži za cijelu krunu 
riže ili šećera. Mušterije su ga hvalile, a gospodin je An- 

tolić mirno i zadovoljno sjedio kraj blagajne i pratio 
okretne Micekove ruke. Nije jednostavno vjerovao, da bi 
obično seosko derište moglo tako brzo i tako točno pogo- 
diti sve ono, što mnogi i mnogi trgovac ne nauči do smrti, 
a to je — onaj pravi, slatki, udvorni i čarobni ton, koji 
mušteriju privlači i koji je bez prigovora uvjeri, da je 
riža, ako baš mora biti, crna kao ugalj i šećer kiseo kao 
ocat. Micek je to pogodio jednim udarcem. Antolić je od- 
mah opazio, da Micek ne važe onako, kako ga je on podu- 
čio, a 1 jedna je gospođa prigovorila. 


— Vaga mora sjesti! — rekla je ona. 
— Da, da, milostiva — odgovori joj mladi naučnik 
i slatko se nasmiješi: — Takav je propis bio prije, a sada 


je propisano, da će biti kažnjen svaki trgovac, koji vara 
na vagi, bez obzira, da li vara mušterije ili sebe, pa otide 
pod stečaj i tako propane i on i oni, kojima je on dužan 
za robu. Za sve mora biti pravedno: i za vas i za gazdu. 

— Vi ste veliki fakin i obješenjak! — reče mu gospo- 
đa i zadovoljna otiđe iz dućana. 

— Tko ti je to rekao, Micek? — upita ga Antolić, 
kad su ostali sami u dućanu. 

— Što to, gazda? — upita Micek. 

— Ono, što si rekao toj gospođi za vaganje. 

On se zadovoljno nasmiješi i odgovori: 


— Čitao sam jučer tu u tim vašim novinama, kako se 
je pred sudom branio neki trgovac, koji je pao pod stečaj. 
Rekao je, da je dobro vagao, a gospoda su mu odgovorila, 
da je time varao svoje vjerovnike. 

Antolić je bio zadovoljan i nije ništa prigovorio. Dru- 
&1 put opazi, kako je Micek dao smokvu jednoj curici, 
koja je došla po petroulje, pa ga upita, zašto je to učinio. 

— Oprostite — reče on. — Ja ovako mislim: Mama 
šalje djecu u dućan i kaže im, u koji će ići, ali djeca idu 
tamo, kamo se njima najbolje sviđa. Ova će mala vazda 
doći k nama po smokvu. To nije za nas izgubljeno. 

Gospodin je Antolić šutio, a Micek je davao svakom 
djetetu, koje je došlo, da nešto kupi, po jednu smokvu. 
Jedan je dečko kupio stvari za dvije krune, pa kad je do- 
bio smokvu, tražio je još jednu. 

— Drugi put ćeš je sigurno dobiti. Ništa se ne boj. 

— Kad sam toliko kupio? 

— Jučer si kupio samo za groš, pa si i onda dobio ci- 
jelu smokvu. | | 

Mališan je bio zadovoljan odgovorom i razmišljao, 
kako bi mamicu podsjetio, da još nešto treba kupiti, samo 
da on što prije ide ponovno u dućan. Upravo se je moglo 
očima pratiti blagotvorno djelovanje smokava i gospodin 
je Antolić s velikim veseljem motrio mudri rad toga raz- 
vijenog seoskog dječaka i u svojim mu mislima proricao 
veliku budućnost. 

— Taj će svršiti ili kao veliki gazda ili na galgama 
radi prijevara — reče gospodin Antolić jedne večeri svo- 
joj ženi, pošto joj je ispričao svoja opažanja o mladome 
naučniku. 

— Radi kao najprefriganiji židov. Marljiv je i bistar 
— potvrdi gospa Barica. — Sreća je, što smo se namjerili 
na njega. Sada ćeš se i ti malo odmoriti. 

— Da. I potrebno mi je. Znaš, Barice, meni ti nije 
nikako dobro. 

— Najbolje će biti, da otideš liječniku. 

_— A što ti znadu liječnici?! Boli, pa boli. Toliko 
znam i ja, a više ne znadu ni oni. Moram se čuvati jela 
i pića. 

— Ipak bi bilo dobro, da pitaš kojeg liječnika, što 
smiješ jesti, pa bismo se toga držali. 

— Kada jednom počnem ići k liječnicima, onda sam 
gotov. Otići će i dućan i kuća. 

— Ako treba za tvoje zdravlje, neka ide. 

— A ti ćeš poslije moje smrti prositi. 

— Makar i prosila, ali do toga ne će doći. Oni će tebi 
pomoći, a dok se budeš liječio, ja i mali vodit ćemo dućan, 
kao da si i sam neprestano u njemu. 

— Zato se ja ne bojim. Doista je čudo, koliko se taj 
dečko uvježbao! Eto, za nepunu godinu dana radi kao naj- 
stariji pomoćnik. I računa izvrsno, samo je u pisanju slab. 
Da se još i u tom uvježba, mogao bi potpuno samostalno 
voditi cijeli posao. 

Zaključili su, da gospodin Antolić svakako mora k 
liječniku, da ga pita za mnijenje. On se doduše ne može 


40 





nikako uvjeriti, da bi liječnik mogao vidjeti, što se doga- 
đa u njegovim crijevima, ali ipak — pametan će mu i 
inače učen čovjek reći koju dobru i utješljivu riječ, pa ni 
to ne će biti na odmet. 
: Sutradan se Antolić dobro opere, obuče čisto rublje i 

pođe. 

— Prekrsti se — reče mu gospođa Barica. 

— Ti, Micek, pazi i radi u dućanu, kao da sam ja tu. 

— Budite, gazda, bez brige — odgovori on ponosno i 
samosvijesno. 

— Ako tko bude pitao za mene, reci, da ću doći za 
jedan sat. Tu su ti ključevi od kase. 

— Budite, gazda, bez brige. 


Antolić je lagano otišao, a Micek se naslonio na stol, 
metnuo preda se novine i čitao. Čim bi opazio, da tko hva- 
ta vrata za kvaku, odmah bi odlagao novine, pošao mu- 
šteriji ususret, pozdravljao, klanjao se i pitao, što želi. On 
je to vazda jednako činio, bez obzira, da li je došlo muško 
ili žensko, staro ili mlado ili dijete. Prema dobi je mije- 
njao samo riječi pozdrava, a inače vazda jednako. Osobito 
se je sviđalo djeci, kad im je on posve ozbiljno govorio: 
»Klanjam se, gospođice! Klanjam se, mladi gospodine.« 
Taj pozdrav doduše nije vrijedio koliko smokva, ali je 
uz smokvu divno pristajao. 

Malo iza Antolićeva odlaska stupi u dućan slaba 1 otr- 
cana starica. Micek joj pođe žurno ususret, nakloni se i 
slatko i umilno pozdravi: 

— Ljubim ruke, mamice. Izvolite, mamice? 

Starica je promrsila kroz zube, da moli milostinju. 

— Žao mi je, mamice. Nema gazde kod kuće, a ja 
nemam ništa, baš kao ni vi, pa vam ne mogu ništa dati. 
Izvolite se, mamice, navratiti drugi put, kad bude gazda 
kod kuće. 

— Jednu žemlju, molim vas. Gladna sam. 

Pio Žao mi je, mamice. Ne smijem, mamice — odgo- 
Vori on i isprati je, odnosno odgura klanjanjem do vrata. 
Kad je starica jedva isteturala, on uzme metlu u ruke 
i pomete pod, kuda je ona stupala. Nije baš zablatila, no 
njemu se učinilo, da za njom svakako mora malo pomesti. 


41 


Kad je već bio u tom poslu, pomete i cijeli dućan, a zatim 
uzme perušku u ruku i opraši robu po stelažama. 

Gospa Barica je češće kao slučajno pogledala kroz 
staklena vrata, da vidi, što radi Micek, i vazda se s veli- 
kim zadovoljstvom vratila u kuhinju, pomišljajući, kako 
bi bilo divno, da joj je Bog dao od srca poroda, pa da je 
sin, pa još takav kao Micek. To bi bilo divno! Onda bi s 
manje straha i užasa pomišljala na Lojzekovu bolest nego 
sada, gdje joj prijeti opasnost, da će ostati na svijetu sa- 
ma kao odsječeno drvo. Bez igdje ikoga. Bez roda 1 po- 
roda. Strašno je to i pomisliti, a kamoli doživjeti. Već je 
skoro deset godina udata i oboje su bili donedavno pot- 
puno zdravi, a ipak ništa. Nadali su se neprekidno oboje, 
sve dok Lojzek nije obolio, no otada ona više niti ima na- 
de niti želi. Što će? On je bolestan, pa bi sigurno i dijete 
bilo takovo. Onda je bolje, da ga Bog ni ne da. 

Zanijela se je u teške misli, sjela na krevet i kroz čip- 
kasti zastor na staklenim vratima promatrala Miceka, ka- 
ko neprekidno nešto radi i redi. | 

— Krasan dečko! — prošapće ona. —- Već cijeli 
momak, veći i jači od mene, a skoro petnaest godina 
mlađi... | | 

Kad se je gazda vratio. Micek mu je referirao, što 
je sve prodao, no baku nije spomenuo. 

— Što ti je rekao? — upita Barica, otvorivši vrata. 

— Ništa. Ne zna, što mi je, ali mi je rekao, da mo- 
ram mnogo hodati, držati dijetu i piti kiselo mlijeko. 

Gospodin Antolić nije vjerovao, da liječnici što zna- 
du, a i sam je vidio, da mu onaj, kod kojega je bio, nije 
znao reći: — Vi imate, gospodine Antoliću, to i to u cri- 
jevima, a to i to u želucu. — Ne. Nije mu to znao reći, 
nego mu je svjetovao, da ide nekakvome specijalistu na 
Rontgen, na što li. Razumije se, da ga u tome nije poslu- 
šao, ali se je strogo držao liječnikova savjeta, da mnogo 
šeta, drži dijetu — tako, da jede mnogo voća i povrća, a 
mesa malo i ništa i da pije kiselo mlijeko. 

Svako je jutro ustajao, kad i Micek, pa dok je ovaj 
čistio štalu i hranio kravu, Antolić je šetao po vrtu. Mi- 
cek bi tada unio u kuhinju drva, naložio vatru, izvadio 
iz zdenca vode i pristavljao kavu. Tada bi istom ustajala 

gospa Barica. Tako je to bilo uobičajeno, jer su njih dvo- 
jica ustajali s prvim tracima zore, pa zaista nije imalo 
smisla, da ona čini to isto. 

Kad bi Micek bio gotov, ušao bi lagano u sobu i 
rekao: 

— Ljubim ruku, milostiva. Ja sam gotov. 

Ona bi onda žurno ustala, obukla se, skuhala kavu i 
metnula je na stol za sve troje. Tada bi Micek išao u vrt 
i rekao: 

— Izvolite, gazda, na kavu. 

. Gazda bi došao, sjeo i pio kavu. I Micek je to isto 
činio, a gospa Bara bi najprije otišla u štalu, pomuzla kra- 
vu i istom onda pila kavu, kad se dobro probladi. Takav 
je bio kućni red i on se je stalno i strogo održao, otkad 
je Antolić morao više šetati. Kad je bilo ružno vrijeme, 
on bi do kave hodao po suši i po štali. | 

Poslije kave se je dogovorio sa ženom, što će toga 
dana kuhati, uzeo bi štap u ruke i zaputio se lagano, s no- 
ge na nogu, na Jelačićev trg. Tamo bi kupio sve, što je 
žena rekla i opet lagano istim putem, kroz cijelu Ilicu 
kući. Micek bi međutim pomeo i očistio dućan, a zatim ga 
otvorio. Često ga je, radi peciva, otvarao još prije nego bi 
i gazda otišao u grad. : 

Barica je do muževa povratka vazda nahranila svinje, 
uredila kuću i sebe. Nijesu imali kupaonice, pa se je mo- 
rala prati — kao i ostali — u kuhinji. To je bilo doduše 
malo nezgodno, no nije je ipak mnogo smetalo. Sami su, 
domaći, a Micek, koliko i nije posve domaći i njihov — 
još je dijete. | 

— Da što, nego dijete — pomislila je ona svaki put, 
kad bi on slučajno došao po što u kubinju i nju zatekao, 
kako se pere, svučena do pojasa. Okrenula bi mu leđa i 
skoro redovito upitala: 

— Što tražiš, sinek?! 

Tako ga je najradije zvala, a da ni sama nije pravo 
znala, zašto. Tako. Sigurno zbog toga, što je pomišljala, 
da je on još dijete. | 

— Što tražiš, sinek? | 

— Ništa, ništa, milostiva — odgovarao bi on, pazeći 
strogo i pobožno, da mu ne bi oko palo na njezina razvi- 

jena, bijela i lijepa leđa. On je to činio posve svijesno i 
mirno, znajući, da se njezina lijepa leđa njega ništa ne 
tiču i da se ona ne pere zato, da je on promatra, nego jer 
to mora činiti, baš kao što se i on mora prati, da bude čist, 
i to baš u toj istoj kuhinji, jer nema gdje drugdje. 

Iza povratka iz grada Antolić je vazda opet uzeo ka- 
kovu lakšu hranu, a zatim otišao u dućan 1 tamo ostao s 
Micekom do objeda: Tu bi sređivao račune, pregledavao 
robu, po potrebi dvorio mušterije, uvodio Miceka u tajne 
naručivanja i obračunavanja robe s velikim trgovačkim 
kućama, upozoravao ga, koje su kuće solidne, koje neso- 
lidne, kako se razlikuje dobra roba od loše i sve tome slič- 
no. Micek ga je vazda pažljivo slušao, čak 1 onda, kad je 
već točno 1 sigurno znao sve ono, što mu je gazda pripo- 
vijedao i tumačio kao novost. Osobito ga je pozorno slu- 
šao, kad bi mu pričao o politici. To je Antolić činio redo- 
vito, kad bi se što rasrdio na mađarone ili kad bi štogod 
osobito povoljno čuo o steklišima ili kojemu njihovom 1s- 
taknutom čovjeku. . 

— Jesu li oni stekli (bijesni), kad ih zovete stekliš1- 
ma? — upitao je Micek bojažljivo, kad je prvi put od 
gazde čuo tu riječ. a 

— Mi smo, sinko — odgovorio je gospodin Lojzek 
ponosno — bijesni na sve one, koji su proti Hrvatima u 
Hrvatskoj, pa su nas zato tako prozvali tobože posprdno, 
a mi se time ponosimo. I našega su gospodina Isusa raza- 
peli na križ, jer je to bila najsramotnija smrt, pa eto, mi 
se danas ponosimo križem. Tako ti je 1 s ovim. — ' 

Kako je gospodin Antolić kao pravi purger 1 stekliš 
redovito dobivao stranačko glasilo, to ga je 1 Micek dne- 
vno čitao. Spočetka su ga zanimali samo trgovački oglasi, 
zatim je prešao na domaće vijesti, dok nije na svršetku 
druge godine svoga naukovanja i čitanja dotjerao dotle, da 
je čitao sve osim uvodnika. Nekoliko se je već puta zale- 
tio i na njega, no vazda se je strmoglavio. Nije razumio. 
Bilo je mnogo riječi, koje uopće nije nikada ni čuo, a 1 
cijeli smisao nije mogao ni pojmiti ni uhvatiti. 

Ipak se je već toliko razumio u politiku, da je mogao 
s gospodinom Antolićem skoro i raspravljali o različitim 
pitanjima. U sav mah je već znao psovati slavosrbe sviju 

dlaka, jer je znao i to, da su oni najveća nesreća, da su 
oni prelom kičme hrvatskoga naroda. Gazda se je iskreno 
radovao, kad je vidio, da je točni i marljivi Micek potpuno 
u njegovim političkim vodama, pa mu je stoga još milije 
i radije pripovijedao sve, gdje je što čitao i čuo. Što više, 
nedjeljom ga je nekoliko puta odveo i u čitaonicu, da ta- 
mo čita različite, sve moguće novine i da sluša lijepa po- 
litička predavanja. Poslije je Micek i sam išao tamo redo- 
vito svake nedjelje i svetka. 

Antolić je, prema liječničkom savjetu, svaki dan po- 
slije objeda malko prilegao, a zatim se obukao, uzeo štap 
u ruke, pa Ilicom, Kolodvorskom ulicom i dalje ravno u 
Građanski dom u čitaonicu. Svakoga dana redovito, bez 
obzira na vrijeme i godišnje doba! Novine bi samo pre- 
gledao i onda istim putem kući. 

Kad bi se Lojzek digao sa divana i otišao, obično bi 
tamo prilegla gospa Barica, da se malko odmori. Ne bi 
spavala, nego gledala u dućan, kako dolaze mušterije ili 


kako Micek sjedi i čita ili redi štogod. On je počeo posu- 


đivati knjige u čitaonici i mnogo čitati, čim bi uhvatio čas 
slobodna vremena. Neprilično je bilo pritom to, što mu 


nije nitko rekao, koje 1 kakove knjige treba čitati, pa je 
onda čitao one, koje mu je knjižničar u žurbi turnuo u 


ruke, da ga se čim prije riješi. Događalo bi se, da je či- 
tao i pročitao knjigu, a da uopće nije imao ni pojma, o 
čemu ona zapravo radi. To ga ipak nije ozlojedilo. Osje- 
ćao je neodoljivu potrebu, da uči, da nešto nauči, pa je 
čitao, čitao 1 čitao. 

Jednog se je dana on tako u dućanu nalaktio na stol 
1 čitao. Sunce je palo baš na njega i krasno osvijetlilo nje- 
govu jaku pojavu. Barica je ležala na divanu i promatra- 
la ga kroz čipke na vratima. 

u Već čitav momak — pomisli ona. — Krasan mo- 
mak. 

To ona dosada nije primjećivala. Tek sada prvi put 
opazi tu krepku, zdravu, stasitu, momačku pojavu. Već mu 
1 nausnice rastu. Lijepe, nježne, pahuljaste nausnice. 

— To mora biti ugodno! — šane Barica, nastavlja- 
jući na neku nejasnu neodređenu misao. Nije znala, što 
bi to imalo biti ugodno, pa zažmiri i stade ga promatrati 

kroz spuštene trepavice. Doista je bio krasno razvijen i 
već potpun momak. Tu nema više govora o djetinjstvu. 
Potpun momak, iako je još u zanatu samo naučnik! 

Kad je idućeg jutra Lojzek po običaju ustao, uredio 
se i otišao u vrt na šetnju, Barica se probudila, vrtila se 
po krevetu i prisluškivala, da li je Micek već u kuhinji 
gotov s poslovima. Kad je čula lupanje kolca na štednja- 
ku, znala je, da to on pristavlja kavu, pa se pruži tako, 
da joj je ispod pokrivala virila golotinja noge. U to vrata 
škrinuše. Micek je ulazio bez kucanja. Tako je to bilo 
uobičajeno. Barica brzo spusti vjeđe kao da spava. 

— Ljubim ruke, milostiva. Ja sam gotov — reče on 
jakim glasom. Pogled mu je tek letimično skliznuo preko 
njezine krasne pojave i zaustavio se na licu i kosi. 

Barica se lagano, smišljeno protegne te joj golotinja 
još više sijevnu ispod jorgana. Otvori oči, pogleda ga i na- 
smiješi se. 

— Joj, što si ti već velik i lijep momak! — reče, kao 
da ga prvi put u životu vidi, i okrenu se tako, da se je sva 
pokrila jorganom. Micek ju je gledao bezazleno i smije- 
šlo se. 

— Gotov sam, milostiva — ponovi on.: 

— Dobro, dušo, dobro. Sad ću ja odmah ustati — od- 
govori ona i sjede u krevetu. 

Brzo se je spremila, došla u kuhinju i skuhala kavu. 
Još nije bilo ni svanulo. Gospodin je Antolić doručko- 
vao i otišao u grad, pa kako je bilo prerano za otvaranje 
dućana, Micek je sjeo u kuhinji pokraj štednjaka i uzeo 
novine u ruke, a Barica se je svukla i prala se. Micek to 
nije ni primjećivao. On je čitao novine. Nije se pretva- 
rao. Čitao je novine, kao malo dijete, kraj kojega se pere 
njegova mamica ili braco. Gospođa Barica je to dobro pri- 
mjećivala, jer je češće kao posve slučajno bacala na njega 
pogled, obzirući se na štednjak, da ne bi mlijeko iskipilo. 


— Pazi, sinek, da mlijeko ne iskipi — rekla je neko- 
liko puta. 

— Ne će, ne, milostiva — odgovarao je on, ne gle- 
dajući k njoj. — Ja pazim na njega. 


— Daj mi, Micek, molim te, ručnik. Negdje je u 
sobi — reče ona 1 ispravi se. 

On žurno odloži novine, potraži ručnik i donese ga. 

Barica je stisnula oči, a ruke prekrižila ispod prsa 
tako, da su joj stajala kao u djevojke od dvadeset godina 
i okrenula se prema njemu. 

— Izvolite, milostiva — reče Micek, bludeći pogle- 
dom 'po cijeloj kuhinji i ne znajući zapravo ni sam, kuda 
i u što gleda, no na nju nije htio gledati. 


— Daj! — reče ona, no ne pruži ruke.. 
/ — Izvolite — odgovori Micek i prebaci joj ručnik 
preko ramena, gledajući nekuda preko nje. | 
— Hvala! — javi se Barica iza oduže šutnje, brišući 


se. Opet je okrenula k njemu leđa. Glavom su joj letjele 


nejasne i neodređene misli. Najzad opazi, kako joj se oso- 


bito sviđa lijepo Micekovo držanje, pa skoro prošapće: — 
Dijete. Doista je još potpuno dijete. 

Okrene se k njemu i pruži mu ručnik, govoreći: 

— Objesi ga, molim te, da se osuši. 

Brzo se je obukla i uredila. 


— Koliko ti je godina? — upita ga nenadano. 

— U devetnaestoj sam, milostiva — odgovori on 
spremno i odloži novine. 

— Još dijete — reče ona kao za sebe. — Bit će ti 
dvadeset, kad budeš oslobođen. | 

— Da, milostiva — potvrdi on i zamisli se. — Još je 


veoma dugo do mojeg oslobođenja. 

— Koliko? — upita ona i stane kraj njega. 

— Još godina i četiri mjeseca. 

— To ti je jako dugo, je li? — upita ona blagim 
glasom, zagleda mu se u oči i metnu mu ruku na rame. 

— Takva je pogodba, pa mi onda ne može biti dugo 
— odgovori on. — Neprilično mi je samo, što me nigdje 
ne primaju, dok sam naučnik, iako sam velik. 

— Bi li ti htio, da te gazda ranije oslobodi? | 
: Miceku sijevnuše oči od veselja, sav usplamti, ustane 
1 uspravi se pred gospođom. Kako je naglo ustao, sudari 
se s njezinim grudima. Ona se ne odmače, nego se više 
primače i skoro se privi uz njega. 

— Kad bi to Bog dao, milostiva! — šane on sav blažen. 

— Što bi ti dao, da te gazda već sada oslobodi? 

— Šta bih dao?! Ništa, milostiva. Ne bih dao ništa, 
kad ništa nemam. Bio bih sretan i zahvalan. Radio bih 1 
dalje uz staru pogodbu, dok se ne navrše četiri godine. 

On se lagano odmakne od nje, da joj ne smeta. 


— Moli gospodara — reče mu ona iza kraćeg razmi- 
šljanja. — On te voli, pa će te možda prije osloboditi. 

— Sram me je, da ga molim. 

— Što bi te bilo sram?! — usklikne ona i opet mu se 
primakne. — Ti si još uopće tako veliko sramežljivo di- 
jete! Tu se nemaš čega sramiti... Tako si već velik i 
lijep... 

če Kad biste mu vi govorili — reče Micek tiše 1 po- 


diže umolan pogled na svoju gospođu. Njezino je svježe, 
lijepo lice gorjelo od uzavrele krvi. 4 

— Nezgodno je. Da mu ti bar spomeneš. Možda kod 
objeda ili večere. Ti samo spomeni, a ja ću onda nastaviti. 
Hoću sigurno, kad si tako dobar — reče ona i pokrene se, 
kao da će ga zagrliti, no samo ga malko i nježno pomiluje 
po glavi i žurno otide u sobu. ' 

Micek je otvorio dućan, obavljao poslove i neprekidno 
razmišljao o tome, kako bi bilo lijepo, da ga gazda oslo- 
bodi. Onda bi on odmah bio drugi čovjek! Eno, htio se dje 
upisati u stranačku organizaciju trgovačke mladosti, pa što 
mu rekoše? Čude se, kako je velik, lijep momak, a još uvl- 
jek naučnik. Samo se čude i ništa više. O upisu više nije 
bilo ni govora, te je njemu istom tada bilo jasno, da nije 
dovoljno biti razvijen, imati devetnaest godina i dobru 
volju za rad. Treba tu još nešto daleko veće, uzvišenije, 
važnije: Treba biti pomoćnik, treba imati položaj! Naučnik, 
šmrkavi šegrt — što znači to, pa da mu je taman 1 trideset 
godina?! Šegrt ostane šegrt. Znade se, da gazdarici čisti ci- 
pele, riba sobe, čisti svinjce, pere suđe i nosa malu djecu. 
I zato i jest šegrt na svijetu, a ne za nekakove organizacije, 
skupštine i sastanke s ozbiljnim ljudima od časti 1 položaja, 
kao što su trgovački pomoćnici u organizaciji trgovačke 
mladosti. . 

Sav je podrhtavao pri pomisli, da bi mu se gazda ipak 
mogao smilovati i jednim ga svojim potpisom učiniti čo- 
vjekom. Istom mu od tog časa sinu pred očima, kako je 
taj i svaki drugi gazda silna veličina, snaga i vlast. On sa- 

mo potpiše i javi obrtnome zboru: Evo, taj i taj Micek ili 
Dragec, zreo je čovjek, razumije se u svoj posao, dostojan 
je, da s gazdama i pomoćnicima sjedi za stolom, da s nji- 
ma ide na skupštine i... Micek je čovjek. U tim ga 
je mislima zatekao gospodin Antolić. Donio je pune dvije 
papirnate kese zelenja i mesa, te kad ih je metnuo na stol 
u dućan, otpuhnuo je i prešao rukom preko čela, kao da 
briše znoj. Micek mu se pokloni mnogo dublje nego je to 
inače činio, pritrči, kao da će preuzeti kese, no kako ih je 
gospodin Lojzek bio već pometnuo, on mu ponizno i usluž- 
no uze štap 1z ruke, pokupi kese i sve odnese veoma žurno 
u kuhinju. 

— Je li došao gazda? — upita gospa Barica, preuzi- 
mljući kese i toplo mu se nasmiješi. 

— Kako vidite — odgovori Micek kratko i odrezano, 

čudeći se, kako može tako bedasto pitati, umjesto da po- 
trči u dućan i pozdravi svoga gospodara. 
Uto je Lojzek došao za njim u kuhinju, a gospođa 
mu burno i oduševljeno pade oko vrata i poče ga cjelivati. . 
Eto, to je ono, što je Micek očekivao. Tako i samo tako se 
i može dočekati netko, tko je gazda i u čijim je rukama 
tako neizmjerna vlast i moć, da jednim potezom pera na- 
čini potpuna čovjeka od najobičnijeg šegrta. Ona je nje- 
ga i prije vazda dočekivala lijepo, jer su se uzeli iz lju- 
bavi, slagali se i vazda voljeli, no Lojzek je ipak bio izne- 
nađen. Nije naučen na toliku nježnost i milovanje, pa joj 
se izmakne iz zagrljaja i reče mirno: 

— Bog s tobom, ženo! 

— I s tobom, zlatni moj! — odgovori gospođa Ba- 
Tica i opet ga napadne ljubiti, pogledavajući na Miceka. 
— Znaš, bila me je obuzela tako strahovita slutnja, kao 
da će ti se nešto dogoditi, pa sam sretna, kad te vidim ži- 
va 1 zdrava! 

— Živa da, ali ne baš zdrava — odgovori on uz za- 
dovoljan smiješak. — Istina je, danas se osjećam baš do- 
bro, kao da me niti ne boli. 

Micek je bio vrlo zadovoljan, gledajući to maženje i 
tetošenje, a bio je s tim zadovoljniji, što je gazda ostao 
cijelo vrijeme miran, čvrst, hladan i nepomičan, jer ipak 
ne bi priličilo jednome gazdi — koji može jednim pote- 

zom pera od šegrta napraviti čovjeka! — da se i on raz- 
nježi kao žena 1 da se tu prenemaže. 

Međutim čim je Micek otišao u dućan, gospodin je 
Lojzek doista zagrlio svoju ženicu i počeo je nježno i umil- 
no maziti. Poslije je Micek čuo, kako je škljocnula brava 
na vratima do dućana, no to njega nije mnogo zanimalo. 


Gazda može, ako hoće, vrata 1 zakovati, a kamoli ne za- 


ključati, kada mu padne na um, pa da tu nema nitko ni- 
šta prigovarati ili samo i pitati, a najmanje kakav obični 
zeleni šegrt. 

Gospođa Barica se je sva rastapala od milja i u ne- 
opisivom zanosu i sreći zirkala kroz zastor na vratima, ka- 
ko Micek marljivo radi, niti ne pogledavajući u sobu k 
njima. Gibao se je žurno, a tako lijepo pravilno, da je bila 
upravo milina promatrati njegov divni stas. Gospodinu 
Lojzeku je bilo teže, jer je u najvećem zanosu morao va- 
zda misliti na svoju nesretnu ranjavu utrobu, no ipak je 
bio divno raspoložen, veseo i blažen. Žena, dobra i draga 
žena, ta čudesna posuda nebeske slasti i sreće, kad je čo- 
vjeku i najteže — ona je moćna i sposobna, da ga udobro- 
volji, i kad je još i on dobre volje, ona je sposobna da ga 
uzdigne u nebesa slasti, veselja, sreće i dobrote. Grlio bi 
i cjelivao cijeli svijet. Tako je Lojzek bio raspoložen, kad 
je iza duljeg vremena opet ušao u dućan. Čas iza njega 
dođe i gospođa Barica. Mušterije nije bilo ni jedne. Mi- 
cek je poravnao rižu i kavu. | 

— Sada mu odmah govori — šane gospođa, priku- 
čivši se Miceku, brišući prašinu sa stelaže. 

Micek se malko trgne. Došlo mu je prenaglo, pa je 
čas razmišljao. Lojzek je sjedio za kasom 1 čitao novine. 

— Ženo — reče Lojzek, ne skidajući pogleda s no- 
vina — u subotu je zabava naše trgovačke mladosti. Mo- 
ramo ići. 


— Dobro — odgovori mu ona posve mirno, baci po- 
gled na Miceka i namigne mu. 
— Evo zgode, kao da ju je poslao sam Bog! — po- 


misli Micek i u istom času poče govoriti, mucati i natu- 
cati. | 

— Što? Zar bi i ti htio na zabavu? — upita gospo- 
din Antolić, ne shvaćajući, kuda to Micek navija. — Vi- 
djet ćemo još. 

— O, ne! Hvala — odgovori Micek smeteno. — Ka- 
da idete vi i milostiva, onda ja moram biti kod kuće. Ja 
ostajem vrlo rado. Nego... ja bih želio.postati članom 
naše trgovačke mladosti. | 

— To možeš! — reče Lojzek zadovoljno. — Ja ću te 
sam upisati. To je vrlo pametno i drago mi je. 

— Da, da, ali ne mogu, dok sam šegrt, iako sam ve- 
lik — odgovori Micek tužnim, skoro plačnim glasom, te se 
sam iznenadi, kako mu je uspjelo, da se toliko -— raža- 
osti. 

— E, to je druga stvar — odgovori gazda. — Onda 
bi ti morao najprije biti oslobođen. 

— Ja bih vas lijepo molio. I dalje bih radio prema 
pogodbi sve, kako vi i milostiva želite. 

Gospodin je Antolić šutio, a po njegovu se licu nije 
dalo zaključivati, što misli. | 

— Koliko mu još fali? — upita gospa Barica tiho, 
kao da ne želi, da 1 Micek čuje njezino pitanje. 

 — Još puno! — odgovori on. — Moram ići u Zbor 
pitati. 

— Bio bih vam veoma zahvalan — govorio je Micek. 
— Ovako sada ne mogu nikuda... Ja ne trebam drugo, 
nego da budem u našoj organizaciji. Sada ne mogu ni to. 

— Vidjet ćemo — reče Antolić. — Ja pristajem. 
Ostaješ po staroj pogodbi, samo ne bi više bio šegrt nego 
pomoćnik. 

— Da. I sve ću raditi kao i do sada. Ja to sve rado 
i veselo činim. 

Gospođa Barica se je zadovoljno smiješila i otišla u 


kuhinju, a Lojzek se je opet dao na čitanje novina, dok 


je Micek redio robu po stelažama. 

U dućan uđe neki stari, neošišani i neobrijani odr- 
panac. 

— Izvolite, papica. Klanjam se. Izvolite — dočeka 
Ma jticek s obvezatnim smiješkom i ustrajnim trljanjem 
ruku. 

— Udijelite čovjeku siromaku — promuca stari i ski- 
de kapu. 

— A što ste radili u mladosti? — upita Micek vrlo 
strogo. 

— A, sirotinja, gospodine! Mučio sam se i gladovao 
kao 1 danas — odgovori starac plačnim glasom. 

— Nema gazde! — odreže Micek odlučno. — Nasta- 
vite tamo, gdje ste u mladosti prekinuli rad. 

— Pomozite, gospodine, Bog vam platio. Star sam i 
nemoćan. Ne mogu više raditi. 

— Ovo, dragi papica, nije ubožnica nego dućan. Idi- 
te na magistrat, da vam on pomogne. 

Antolić je mirno sjedio, gledao u novine i slušao taj 
razgovor. Već je naučio, da Micek ne da milostinje ni 
prosjaku ni onim različnim damama, što se svaki čas za- 
lijeću, pa skupljaju sad za ovo sad za ono. Nije se on pot- 
puno slagao s tim postupkom, ali se nije htio ni miješati, 
a PE ga nije ni primijetio, kako je pošao prema Mi- 
ceku. 

— Samo jednu žemlju, gospodine, Bog vam davao 
— kumio je stari. 

— Nema ništa, dragi moj. Pekar nam nije ni jedne 
badava poslao. Da ste vi što vrijedili u mladosti, ne biste 
u starosti prosili. 


— Pa hoću li otimati? — otrese se stari. 

— Pokušajte. 

— Ili kao pseto crknuti u grabi od gladi kraj tolikog 
bogatstva u gradu?! — reče stari bolnim i ojađenim 
glasom. 

— To možete, za drugo i nijeste! 

— Sinko, sinko, mlad si, a bez srca i poštenja — sta- 


rac će mekše 1 tiho. 

— Nemojte tu brbljati, nego se nosite van, jer ću 
zvati policiju — reče Micek ljutito i pokaže mu vrata. 

— Idem, sinko, idem i bez policije. Vidim, ti uz ta- 
ko pasje srce ne ćeš u starosti prositi, al te ne će ni u nebu 
dočekati sirotinjske suze zahvalnice, poželio ih, a ne do- 
čekao ih, da Bog da! — reče starac posve krepkim glasom, 
pogleda prema nebu i okrene se, da iziđe. U taj mu čas 
pade pogled na gospodina Antolića, koji je mirno i ni- 
jemo sjedio iza vrata za blagajnom. Starac se prestrašeno 
lecne. 

— A, vi ste gazda, gospodine, Bog vam davao! — 
reče starac opet plačnim i umilnim glasom. — Eto, opro- 


52 





stite, morao sam 'mu reći, a i vama velim, da će ovaj ubr- 
zo i vas istjerati iz ove butige. I zbogom, gospodine! 

Stari je laganim korakom ispao na ulicu. 

Gospodinu je Antoliću taj prizor bio veoma neugo- 
dan, ali ni sam nije znao, zašto se nije umiješao, starome 
štogod dao i tako prekinuo tu neobičnu prepirku. 
=> — Ja se nijesam htio miješati, ali ne radiš dobro — 
reče lagano, isprekidano, ne dižući pogleda s novina, kao 


“da se ne želi sresti s Micekovim sivim očima. Kao da se 


je nečega bojao... 

— Oprostite, gazda — reče Micek skoro ponosito. — 
Ja sam uvjeren, da ni dragi Bog ne traži od nas, da uz- 
državamo prosjake cijeloga svijeta. Zato su općine i dr- 
žava, a one neka nam raspišu, koliki dio otpada na nas 
za to uzdržavanje, pa ćemo rado platiti. 

— Kršćanske su, sinko, dužnosti: gladna nahraniti, 
tužna utješiti. ' 

— Sve prema svojim silama. Nemojte se, gazda, na 
mene srditi. Ja imam pravo. I neki dan sam čitao, kako 
ovakovi tatovi i ništarije jedan drugom dojavljuju i po 
kućama meću znakove, gdje su ljudi dobra i meka srca. 
Oni to govore: »Tu i tu je dobra budala.« Tako oni za- 
hvaljuju. 

— Ti ne ćeš da budeš budala?! 

— Neka oni samo psuju i traže budale na drugome 
mjestu. 

V 


Otkada je Micek postao pomoćnikom, radio je još 
više, još marljivije nego dosada, ako je to uopće bilo mo- 
guće, a bio je veseo, ponosan, sretan, da se ne da ni za- 
misliti veće zadovoljstvo. I nekako je sada ozbiljniji, mu- 
ževniji. Istina je, on ni u svome najranijem djetinjstvu 
nije bio djetinjast, no sada je, eto, jednim potpisom gazde 
Antolića postao zreo, odrastao i potpuno ozbiljan čovjek. 

Međutim taj ga njegov položaj i novi osjećaj ljud- 
stva nije nimalo smetao, da svako jutro očisti koce i štale, 
da nahrani krave, naloži vatru i pristavi kavu, a zatim da 
svojoj gospođi Barici briše suđe. Ona mu je doduše rekla, 
da će brisati sama, no pritom ga je gledala tako lijepo i 

tako se umilno smiješila, da je njemu bilo i previše jasno, 
da će joj biti milo, bude li i dalje kraj nje s krpom u ruci, 
dok ona pere. I on je to radio veselo i zadovoljno. 

Stalne plaće još nije imao, nu zato mu je gazda ku- 
povao posve lijepa odijela i svaki mu mjesec davao po ne- 
koliko kruna. | 


— To ti, da imaš za čašu piva i za cigaretu, kad si 


s drugovima — rekao je gazda, kad mu je dao prvi put 
novaca. 
— Lijepa vam hvala — odgovorio je on. — Pušiti 


ne ću, ali će mi novac dobro poslužiti. 

Antolić se je zadovoljno smiješio i nije ga htio pitati, 
za što će mu dobro poslužiti. I sam je bio mlad pa zna 
kako se lako potroši, da je i veća svota. ' 
, Na Božić je Micek išao prvi put kući, otkako je .oti- 
šao u nauk, i to već kao gotov čovjek: pomoćnik. Raz- 
mišljao je, da li bi ocu i majci štogod kupio za dar, nu 
nikako se nije mogao sjetiti, što bi ih najviše veselilo, a 
da mnogo ne stoji, jer mnogo nema. Najzad zaključi, da će 
biti najbolje, da ne ponese ništa, jer bi se onda sjetili, da 
imade plaću — ili tako nešto slično — pa više ne bi imao 
od njih mira, a on ipak mora najprije misliti na to, kako 
će sam danas sutra otvoriti dućan. Bez novaca se to ne 
može, a on ih ne će imati, ako ih sam ne zasluži. 


Roditelji su ga i braća dočekali s velikim veseljem, a 
napose ga se majka nije mogla nagledati. Ona ga nije uop- 
će ni vidjela, otkako je otišao, jer ne ide u Zagreb. Dale- 
Ko Joj, a nema važna posla, pa je onda najradije kod 

uće. 

Kad se je malko porazgovorio s ukućanima, ulovio je 
zgodan čas, kad ga nije nitko vidio, pa skoknuo u štalu, 
da potraži svoju kutiju s ušteđevinom. Našao je sve u pot- 
punom redu. Pedeset četiri krune i sedamdeset dva fi- 
lira! Uza se je imao već prišteđenih dvadeset šest kruna. 
To je već bio mali kapital, te počne razmišljati, kamo bi 
ga mogao najkorisnije uložiti, | 
. Otac mu se je jadao, da su loše godine, a potrebe ve- 
like, pak se mora zaduživati. 

— Kolike su kamate? — upita Micek. 

— Je, što ti ja znam, kolike su. Plaćam za deset fo- 
rinti dvadeset, još da ih dobijem. 

— Za godinu dana deset na deset? 

— Da. I još mjenicu. - 

— Može se i jeftinije dobiti! — reče Micek i pomisli, 
kako bi on tu mogao svome dragom ocu lijepo pomoći, 
pa upita: — Koliko si, japa, dužan! 

— Sada već dvadeset 1 pet forinti. 

— Onda do godine moraš vratiti pedeset?! 

— Da. Uhranit ćemo pajceke, pa ćemo to platiti i još 
će nam ostati novaca. 

— To je dobro, samo su kamate prevelike. U Zagre- 
bu ne bi trebalo platiti na pedeset kruna pedeset. Moglo 
bi se dobiti 1 za dvadeset kruna, a toliko ti ostane, kao da 
ti ih je tko poklonio. 

— Kad bi Bog to dao! — uzdahne starac. — Mam 
bih vratio gospodinu Židovu, što sam mu dužan. 

— Tko ti je potpisao mjenicu? 

Otac mu reče nekoga bogatog susjeda. 

— Taj je dobar — odgovori Micek. — Kupi sutra 
mjenicu na sedamdeset i pet kruna, neka ti je opet pot- 
piše isti žirant, pa ćeš sa mnom u Zagreb. Tamo ću ja te- 
bi pribaviti novac. 

— Joj, joj, kako je dragi Bog dobar! — veselio se 
starac. — I mam da idem s tobom? 

— Možeš. Ja imam jednoga dobrog prijatelja, koji 
tako pozajmljuje novac, pa ću uzeti od njega. Samo ću 
morati i ja potpisati mjenicu. 

Sutradan je stari kupio u dućanu mjenicu, potpisao 
je, kako mu je rekao Micek, rastumačio susjedu, o čemu 
se radi, pa potpisao i on, a Micek spakovao mjenicu u 
džep i zadovoljno se smiješio, osjećajući, da ocu pokla- 
nja dvadeset i pet kruna. 

— Samo moraš paziti na dvije stvari — reče ocu — 
a to su: prvo, da pred mojim gazdom ne spominješ, da 
sam ti ja pribavio zajam, jer bi njemu bilo krivo, što ni- 
jesmo uzeli u njega, i drugo, do godine na Božić moraš 
vratiti sedamdeset i pet kruna, jer će onaj inače mjenicu 
sigurno utužiti. On je vrlo dobar čovjek i rado pozajmlju- 
je, ali ni svog oca ne bi čekao dulje, nego li je ugovoreno, 
ni jednoga sata. 

— Uzmimo od tvoga gazde, da mu ne bude žao. 
— E, moj japa — reče Micek, smiješeći se — taj 
uzimlje još više nego gospon Židov. Šezdeset na pedeset! 
Starome je sada bilo posve jasno, da pred gospodi- 
nom Antolićem mora doista čuvati tajnu. Nije nužno, da 
se čovjeku zamjeri, jer bi to Miceku sigurno škodilo. 
— Glavno je, da točno na vrijeme vratiš! — potvr- 
đivao je Micek. : 
— To je sigurno. Vratit ću mu ih ioš o svetoj Kati. 
Micek je brzo računao u glavi, koliki je to dobitak na 
kamatama kroz jedan mjesec, pa reče: 
— [im bolje, japa, ali kamate ipak moraš platiti za 
cijelu godinu dana. 
— To se razumije! Platit ću mu još i vino, ako paj- 
ceke dobro prodam. | 
Na drugi dan Božića su se otac i sin uputili u Za- 
greb. Micek je bio neobično ponosan i veseo, što može uči- 
niti očinskom ognjištu tako veliku uslugu već u svojoj naj- 
ranijoj mladosti, pa je sve poskakivao od veselja. Istina, 
u jednom mu se času učini, da se on to veseli, što će svoj 
novac dati u dobre ruke i uz još bolje kamate, no onda 
sam sebe podsjeti, da je mogao od oca uzeti i četrdeset i 
osam na pedeset, pa bi bio zaradio mnogo više, a ocu ipak 
pomogao, ali on to nije htio učiniti, jer mu je glavno bilo, 
da se pomogne kući. | 
Kad su stigli u Zagreb, reče ocu, da nije pametno, da 
gospodin Antolić uopće i zna, da je dolazio, pa neka ga 
čeka na Jelačićevom trgu, dok on otiđe, preda mjenicu i 
donese mu novce. Starac je uvidio opravdanost toga pri- 
jedloga, te se je divio mudrosti i dovitljivosti svojega do- 
brog Miceka, a ovaj otišao kroz Prvu Hrvatsku Štedioni- 
cu, pa Preradovićevom ulicom do Kolodvora i Zrinjevca, te 
Zrinjevcem natrag na Jelačićev trg. Usput se je svratio u 
neku trgovinu i umolio, da mu za srebro dadu dva koma- 
da po dvadeset kruna, što su mu spremno učinili. Tom je 
zgodom odvojio pedeset kruna i predao ih ocu, kad je sti- 
gao k njemu. | 
o Starac je uvezao novce u veliki šareni rupčić, metnuo 
ga u njedra na golo tijelo i veselo otišao kući, da isplati 
»gospona Židova«, psujući mu u mislima i oca i majku, 

što računa tako visoke kamate. A gle, njegov dobri, učeni 
i mudri Micek dobi novce odmah za svu polovicu jefti- 
nije! | 

I Micek je bio sretan i blažen. Zadovoljno je trljao 
ruke i uputio se Ilicom kući. Dođe mu, da bi sjeo u tram- 
vaj, no onda se sjeti, da imade više vremena nego li no- 
vaca, a cipele tako i tako kupuje još gazda, za produži la- 
gano pješice. Počela ga je moriti briga, gdje će i kako će 
naći mušteriju za preostali novac. U štedionicu ga ne mo- 
že dati, jer plaća premalene kamate, a bio bi grijeh, da 
ga besplodna drži kod kuće u sanduku. | 


Kod kuće nađe samu gospu Baricu. Lojzek je bio 
otišao, da se malo prošeta, pa je ona bila u dućanu. Uosta- 
lom posla i nije bilo, jer su još uvijek sveci, pa je dućan 
otvoren tek toliko, da se ne bi tkogod rugao, da su se po- 
gospodili. | 

Micek je lijepo pozdravi i po običaju poljubi u ruku. 
Barica je njegovu ruku čvrsto stisla, stresla je i veselo mu 
se smiješila. 

— Kako to, da si se već vratio, kad ti je gazda dao 
dopust i za sutra? 

— Vidio sam ih sve — odgovori on — zdravi su, pa 
što ću više tamo, kad ovdje imam pune ruke posla?! 

— Nema ništa posla — reče Barica. — Idemo u so- 
bu, a vrata ćemo ostaviti otvorena, da vidimo, ako tko 
dođe. | 

Sjeli su na divan prema vratima. On je šutio i ne- 
prekidno razmišljao, kamo bi dao tih preostalih tridesetak | 
kruna na kamate. To mu je zadavalo velikih briga. 

.— Nešto si zamišljen, Micek — reče mu gospođa i 
nježno ga, materinski pomiluje po kosi. 

— Nijesam ništa, milostiva. Malo sam se umorio od 
puta. Daleko je to, a sve pješice. 

— Da, da. Umoran si mi — reče ona nježno. — Ho- 
ćeš li, da ti dadem što jesti? Ostalo je dosta od objeda. 
I šunku smo skuhali. I odojka smo ispekli. Hoćeš li malo 
uzeti? 

— Hvala, milostiva. Putem sam jeo. Majka mi je da- 
la toliko toga, da sam jedva pojeo. 

— Ipak, malko! Idemo u kuhinju — reče ona, usta- 
ne, uhvati ga rukom oko pojasa, pa se i on odmah diže. 
Ona ga čvrsto obuhvatila i vodila uza se kao dijete. Nje- 
mu se je vrlo svidjela ta velika ljubav i materinska paž- 
nja, te se je zadovoljno smiješio. 

— Ne mogu jesti, milostiva. Badava idemo u ku- 
hinju. 

— Baš ne ćeš?! 

— Ne mogu. Vi znate, da bih vas ja i sam molio, da 
sam gladan. Kad bih sada jeo, ne bih mogao večerati. 

Povratili su se u sobu. Kad su došli do divana, ona 
ga je nekako gurnula, da je on naglo sjeo, a ona zava- 
gnula preko njega, kako ga je držala oko pojasa, i pala 
preko njegova krila tako, da su joj noge bile na podu, 
glava na divanu, a leđa na Micekovim koljenima. 

— Joj! — vrisne ona kao prestrašena i uhvati se oko 
njegova vrata. 

Micek se isto tako prestraši, pa je naglo ogrli, da je 
pridrži i skoči skupa s njom. 

— Kako sam se prestrašio! — reče on u velikoj za- 
buni i pusti je iz naručaja. — Nijeste se udarili?! 

— Ne, ne, Micek. Nijesam. Samo sam se nespretno 
omakla — odgovori ona i prijeđe rukama preko upaljenih 
obraza. — Jesi li se jako poplašio? 

— Kako ne bih?! — odgovori on i zagleda se u nju. 
— Pobojao sam se, da vam je zlo. 

— Ti si veliko dijete, Micek — odgovori ona i na- 
smije se. — Zašto bi mi bilo zlo? Ja sam zdrava kao kre- 
g Samo sam zapela za tepih... Ti si tako, tako veliko 

ijete... | 

Ona je govorila lagano, tiho, no s osobitim naglaši- 
vanjem i vatrom. Micek ju je motrio svojim malim mir- 
nim očima dosta blesasto. Barica se zagleda u te njegove 
oči i pomisli: 

— Još da su mu oči, kakve bi pristajale u ovako li- 
jepo stasito tijelo, bio bi divan i neodoljiv! Ovako... 
mrtve, sive kao bez duše i sav on kao bez života i mla- 
dosti. 

Zamislila se je, stala kraj vrata i zurila kroz dućan 
i vanjska vrata na ulicu. 

— Nema upravo nikoga. Šteta, da je dućan otvoren. 
— Bila bi sramota, da ga zatvorimo. 

— Slušaj, Micek — reče ona i naglo se okrene k 
njemu. | «of 

— Izvolite, milostiva — javi se on, sjedeći na 
divanu. 

— Jesi li ti kad već bio zaljubljen u koju pucu?! 

— Joj, Bog s vama, draga milostiva! — usklikne on 
u istinskom začuđenju. — Što će meni to? 

— Ja sam tako samo mislila. Jučer mi je pripovije- 
dala gospođa Anka, ona udovica, kako za njom trči ne- 
ki šmrkavac od šesnaest godina, pa sam se onda sjetila 
tebe i rekla sam joj, kako si ti solidan dečko. 

Micek je mirno slušao i šutio. Iza duljeg razmišljanja 
reče dosta tiho, odmjereno i razborito: 

— To je za ljude, koji se kane ženiti. Gdje je to još 
od mene! 

— Nije baš tako daleko. 

— Jest, jest, vrlo daleko. Kad ću ja imati svoj 
dućan?! 

— Prije toga ne možeš? 

— Na što, milostiva?! To mi je i otac rekao, još kad 
sam pošao u nauk, a sada i sam znam. | 

Zašutio je, podbočio glavu rukama i zamislio se. 

— To je divno, Micek — rekla je gospođa Barica, 
ne dižući pogleda s njega. — Ti si pravo dijete. Taki je 
bio i moj Lojzek. I ti moraš takav vazda ostati, pa se ne 
ćeš pokajati. Samo je moj Lojzek sada bolestan... 

— Da, da. To je veliko zlo — odvrati Micek. 

— Dašto. Onda je i meni jako teško. Žao mi ga je. 
I ja patim radi njega... Boli me, kad vidim... Volim 
ga... Ja sam zdrava... Teško je to... 

Ona je govorila na mahove, isprekidano i stisnutih 
zuba, mučila muku čestite i poštene žene, a Micek sjedio 
na divanu kao klada i razmišljao, kako će najzgodnije i 
najsigurnije ukamatiti svoje krune. 

— Ideš li kamo van? — upita ga nenadano. 

— Ne idem, milostiva. Kamo bih? 

— Tako samo. Hajde, da se sastaneš s prijateljima 
— reče ona, naglim pokretom ruke izvuče petokrunku iz 

džepa od zaslana i pruži mu je. — Ovo ti od mene za Bo- 
žić. Samo nemoj reći gazdi. On ne treba znati, što ja tebi 
dajem... Kad si tako dobar... I sve radiš... 

. Njemu se oči raširiše, sjaj mu se srebra odrazi sa dna 
zjenice i naglo pruži ruku, uhvati gospođinu ruku i toplo 
je dva puta poljubi. Ona nije povukla ruke. Pustila je, 
da je on drži u svojoj ruci, no Micek se je našao u nepri- 
lici. Čas je samo buljio preda se, a onda otvori šaku i po- 
vuče svoju ruku. Ruka gospođe Barice klone k njoj i udari 
je o bedro kao odsječena. 

— Vrlo si dobar i zlatan — šane ona. 

..— To je sada trideset i pet kruna i sedamdeset i dva 
filira — računao je Micek u sebi, stiščući petokrunku u 
džepu. Sada je samo teška muka, kuda će s njima. 

Ustao je i pošao u dućan. Barica mu je kao slučajno 
zakrčila put tako, da se je jedva provukao kraj nje i mo- 
rao se dobro očešati o njezine grudi. a 
> — Ideš van. Je li? — upita ona i pogleda ga milo i 
izazovno. 

— Idem malo. 


— Hajde, hajde, Micek. I dobro se zabavi, dete ne-: 


moj otići s kojom curicom u Tuškanac — reče ona i vra- 
goljasto mu priprijeti prstom. 

— Budite, milostiva, bez ikakve brige — odvrati on, 
ne osvrćući se na nju. U glavi su mu se rojile druge brige 
i misli. Odlučio je, da otiđe u čitaonicu, da pregleda no- 
vine i sastane se s drugovima. 

Na ulici sretne udovicu Anku. Lijepo je pozdravi, a 
ona mu ljubezno odzdravi i nasmiješi se. 

— Gospodin Micek, je li milostiva kod kuće? — upi- 
ta ga. | 

— Jest, milostiva. U dućanu je — odgovori on i 
produži svoj put, ne osvrćući se na njezine lijepe i skladne 
kretnje i cijelu zavodljivu pojavu. 

U čitaonici je našao svog susjeda i druga Naceka 
Zadarića, mesarskog pomoćnika. Ispričao mu je, što je sve 
čuo i vidio u selu, a zatim počeo čitati novine. 

— Ženim se, — reče mu Nacek. 

Micek od čuda raskolači oči. 

— Na što se ženiš, budalo jedna?! '— reče cn zapre- 
pašten. | 

— Na krevet — odgovori Nacek mirno i ozbiljno. — 
Ne boj se ti. Nijesam ja budala. Dobra djevojka, bogata 
kuća, pa da vidiš. 

— A vojništvo?! m 

— Išao sam već na vizitu, pa mi rekoše, da ne ću ni- 
kada služiti, jer imam nekakvu pogrešku na srcu. Dobi- 
vam kuću, gradilište i otvaraju mi mesnicu. 

— Nije moguće? — čudio se Micek. 

— Zašto ne bi bilo, kad je istina! Toliki je njezin 
dio, pa je pripada. 

— Molim te — reče Micek s velikim zanimanjem 1 
odloži novine — reci mi, kako si se na nju namjerio? 

— Vrlo lako. Išao sam u plesnu školu i tamo smo se 
upoznali, zaljubili 1 tako lijepo sve skovali. 

— U plesnu školu si išao?! 

— Zašto ne bih ja išao u plesnu školu? 

— Ma, čovječe, to je skupo. 

— Da, da, to je istina. Malko sam se i zadužio. ITre- 
bao sam crno odijelo, onda svaku večer treba ovo, treba 


ono, ali ne žalim. 


— Hoće li na tebe prepisati kuću? 

— Na mene i na ženu kuću i zemlju, a mesnica 
meni! 

— I veliš, da si se zadužio? | 

— Da. I sada bih opet trebao najmanje dvadeset do 
dvadeset i pet forinti. Moram kupovati neke stvari, a ne 
mogu iskati od tasta. | 

Miceku sijevne glavom divna ideja. 

— Hoće li ti tast dati 1 gotovih novaca? 

— Dvije hiljade forinti, kad se vjenčamo. 

Miceku se učini, da se oko njega vrti cijeli svijet od 
pustoga čuda. Kuća, gradilište, mesnica, dvije hiljade fo- 
rinti i još kraj svega toga i cura — to je da se čovjek iz- 
bezumi od bogatstva i sreće. To je kao u priči. 

— Sigurno nije lijepa, kad s takvim bogatstvom ide 
za tebe? — dobaci on zlobno i nepromišljeno. 

— Zar i ja nijesam lijep dečko? Ona je još ljepša. 
Zaljubili smo se, pa to ti je sve. Stari nije htio, da ona 
pođe za mene, a ona mu je odgovorila, da će se utopiti. 
Materi je rekla, da će poći za mene i nevjenčana. Tako 
smo ih pobijedili. 

— Da je moja — reče on starački mirno i mudro — 
ja bih je pustio, da otiđe za tebe nevjenčana, a zatim da 
se utopi. 

— E, ti! Zna Bog, komu daje djecu. Ne će ih dati 
tebi takome, ne boj se. ' 

Micek je strelovitom brzinom misli jurio po sadaš- 
njosti i budućnosti i kovao osnove. 

— Jesi li pisao kući, da ti pošalju novaca? 


— Otkuda bi mi poslali?! Ja sam još njima slao. Mo- < 


ram negdje drugdje potražiti. 
— Ija sam neki dan pozajmljivao. Morao sam slati 
kući i kupio sam nešto rublja. 
— Molim te, od koga si pozajmio? 
— Kada ćeš se vjenčati? — upita Micek, kao da je 
prečuo Nacekovo pitanje. 
— Ravno za dva mjeseca. Zadnju nedjelju pred ko- 
rizmom. Od koga si ti pozajmio novac? 
— Tamo od jednoga novčara. Taj daje svakome, a 
rije ni preskup i ne žuri mu se. Na godinu dana daje sva- 
ome. 


— Ja ne trebam na godinu dana. Samo za dva mje- 


seca. Čim se oženim, vratit ću pošteno s kamatama. 

— Traži u kojoj banci. 

— Nemam ja za sada za to vremena, i tu ti treba pre- 
poruke i žiranata i što ti ja znam. 

— Bez žiranata ne da nitko, ako si ti i pošten. Tebi 
je lako za žiranta, dok ti je otac živ. On dolazi svaki čas 
u Zagreb, pa neka ti potpiše mjenicu, a onda je lako za 
novce. po ž 

— Bi li ti meni mogao kod toga svog znanca priba- 
viti dvadeset ili još radije dvadeset i pet forinti?! 

— Ne znam. Mogu ga pitati. Ti bi povratio odmah, 
čim se vjenčaš?! | 

— Dva tri dana poslije vjenčanja. Ne mogu odmah 
otimati tastu novce iz ruke. 

— Da sam ja na tvome mjestu, ja se ne bih ni vjen- 
čao, dok ne primim pare. Prevarit će te poslije. Neka ih 
dade svojoj kćeri, a ona tebi. Tada možeš u crkvu. 

— To baš nije ni lijepo ni pošteno. 

— Ali pametno, pa onda i pošteno. Nego da znaš, 
onaj pozajmljuje novce tako, da mu se vraća na primjer 
na pedeset kruna, koliko ti trebaš, za godinu dana još pe- 
deset, a mjenicu mu dadeš odmah na stotinu kruna. Ako 
mu vratiš sutra, to se njega ne tiče. Kamate moraš pla- 
titi za godinu dana, jer on novce ne daje nego na godinu. 

— To je strašan lihvar. : 

— On ne sili nikoga, da od njega traži zajam i sva- 
kome unaprijed kaže, kako računa, pa onda to nije ni 
lihva ni nepoštenje. Ako hoćeš, hoćeš, ako li ne ćeš — 
nikom ništa. On te ni ne sili ni ne moli. 

— Ipak je to nepošteno i bezdušno. 


— Dobro — reče Micek ravnodušno. — Ja ga onda 
ne ću ni pitati. | 
— Samo ga pitaj, jer nužno trebam pare, pa — Bog 


mu blagoslovio i đavo neka ga nosi. Otac mi je baš danas 
tu kod moga budućeg tasta, pa će mi odmah potpisati 
mjenicu. 

— Na stotinu kruna. 

— To se razumije. 

— Mjenica dospijeva, recimo, petog ožujka — je li? 
To je pet dana poslije vjenčanja. 

— Dobro. Neka bude. Trebam novce, pa neka ga 
đavo nosi. 

— Znaš što — reče Micek — sutra ja ne bih imao 
vremena, pak će biti najbolje, da još danas sve svršimo. 
Ja idem pitati za novce i, ako ih ima, odmah ću ih i do- 
nijeti, a ti idi po mjenicu. Za dva sata ćemo se naći na, 
Jelačićevom trgu kod spomenika. 

— Zar će ti dati novce bez mjenice? 

— Meni će dati, jer me dobro pozna. Samo ako ne 
bude imao toliko novaca kod sebe, mogu li uzeti i manje? 

— Samo uzmi, koliko ti dade, a drugo neka mi po- 
šalje po tebi za koji dan. 

— Ide u redu! — reče Micek, ustane, obuče kaput i 
odmah pođe. — Idi i ti, Nacek, da ne zakasniš, jer ti bez 
mjenice ne ću smjeti dati novce. 

Išao je žurno kao vjetar najprečim ulicama, nadaju- 
Ci se, da će gospođu Baricu još samu zateći. Rekla mu je, 
da je gospodin Lojzek otišao, da se prošeta, pa se možda 

navrati kojemu prijatelju i zapije se. To bi bilo divno! 
Ako li je 1 došao kući — svejedno. On će već i kraj njega 
moći sve udesiti, 

Stigao je kući potpuno znojan, usprkos studeni božić- 
njeg predvečerja. Gospođa je Barica sjedjela sama na di- 
vanu i čitala Glasnik Srca Isusova. 
= — Ljubim ruke, milostiva — pozdravi Micek, sav za- 
dihan, svuče kaput i sjede kraj nje. — Je li došao gazda? 

— Nije. A što ga trebaš? — upita ona 1 odloži 
Glasnik. B= 

— Ja ga ne trebam, nego da vam pravo kažem, tre- 
bam vas, a molio sam Boga, da se on još ne vrati. 

— Oho, Micek, Micek, što će to biti! — usklikne ona 
kao iznenađena, uvrijeđena i zaprijeti mu prstom, pa se 
posve slučajno primakne k njemu. — Što će to biti, Mi- 
cek moj mali, ako Boga znaš?! 

— Nemojte se, milostiva, na mene srditi — poče on 
bojažljivo i u neprilici. — Dugo sam razmišljao i skanji- 
vao se, da vam reknem, da vas zamolim... Bojim se, 
da se ne naljutite i da ne dozna gazda. 

Gospođi Barici krv šikne munjevitom snagom kroz ci- 
jelo tijelo, a ruka joj se lagano, nesvijesno nađe na Mice- 
kovoj ruci, koju je držao na koljenu. 

— Štogod želiš, Micek, koliko ja mogu — reče ona 
tiho. — Ništa se ne boj. Štogod mogu... Ti si tako 
dobar, pak te volim. 

Njegove se oči zakrijesiše nekom vatrom, koju ona 
do sada nije vidjela. Okrenuo se je k njoj, a ona se ne- 
opazice malo nagnula, pa je na licu ćutjela njegov vrući 
dah. On ju je sav blažen promatrao, kao da u časovitoj 
neprilici smišlja najslađe riječi, kojima će joj otkriti svo- 
je žarke želje. 


— Govori, Micek, žurno. Ne muči me dulje — šane 
ona. — Može doći svaki čas moj Lojzek. 

— Milostiva — reče on — ženi se moj prijatelj Na- 
cek Zadarić. 

— Ah, što će mu biti divno! — uzdahne ona i pri- 
sloni svoje grudi na Miceka. 

— Treba novaca — govorio je on — pak sam mu ja 


obećao. Vi ste tako dobri sa mnom, pak vas molim, da 

mi pozajmite petnaest kruna. Vratit ću vam ih za dva 
mjeseca. 

Gospođa Barica sva klone u sebe pod tim nenadanim 
i neočekivanim udarcem. Lice joj poblijedi, a na oči na- 
vre magla. 

— Samo to ti od mene tražiš? — tiho, jedva reče. 

— O, hvala, milostiva! — usklikne on veselo. — To 
je i previše. Više ni ne treba. 

Barica lagano ustane, otiđe u drugu sobu, donese mu 
i preda bez i jedne riječi banknotu od deset kruna i peto- 
krunku u srebru. Micek je skočio na noge, poljubio je u 
ruku, uzeo kaput i žurno poletio na ulicu. | 

— Povratit ću se, milostiva, za jedan sat — reče joj 
S vrata. 

Ona je tupo zurila preda se i drhtala u cijelom tije- 
lu. Od smjese najsuprotnijih osjećaja jedva se je držala 
na nogama, pa sjede na divan. 

— Ili je idiot ili — nije muško! — prošapće ona, legne 
nauznak i pokrije lice rukama. 

Iz misli je trgne zvonce na dućanskim vratima. Go- 
spa Anka joj nosi ribež za hren, što ga je posudila ono, 
kad je Miceka pitala, da li je gospa Barica kod kuće. Žur- 
no ustane i pođe joj u susret, a zatim je ponudi, da 
sjedne. | | 

— Što radi onaj vaš mali? — upita Barica tobože 
u šali. : 

— To vam je čudo, draga susjeda — odgovori Anka 
i počne se smijati. — Šmrkljivec bi mi mogao biti sin, a 
neprekidno me prati kao sjena. 

— Čudnovato je to od tako mladoga dečka. 

— Što ćete?! Ima svašta. Jednoga sam poznavala, 
kojemu su bile dvadeset i četiri godine, a nije se htio ni- 
jednoj ženi ni približiti. 

. Barica se uznemiri, malo se bolje, udobnije namjesti 
i prekriži ruke u krilu. | 

— A je li bio zdrav?! 

— Bio je kao bik zdrav i jak, ali — nije nikada ni 
pomišljao na ljubav. Bio je dečko vrijedan i zaposlen, u 
zla društva nije išao, ženiti se još nije kanio i tako je ži- 


vio kako kakva djevojčica. 

— Ito je čudnovato... 

— Ima toga mnogo. A kad je toga, o kojemu vam 
pričam, uhvatila nekakova cafuta i pokvarila ga, nije vi- 
še ni jedna kiklja imala pred njim mira. Taki su vam 
onda najgori. 

Barica se je čudom čudila pred svojom susjedom. 


— Taki vam je i vaš Micek! — reče gospa Anka i 
nasmiješi se. 
— Mislite? — upita Barica, jedva prikrivajući svoju 


zbunjenost i zahvaljujući dragome Bogu, što je u sobi bila 
već tama, pa draga susjeda nije mogla toga časa vidjeti, 
kako je krv obuzela zdrave i pune Baričine obraze. 

— Vidim ja sve. On vam čovjeku nikada ne gleda u 
oči. I vidila sam neki dan: tu je bila u dućanu neka kra- 
sna djevojka. Sigurno tu negdje služi. Bluza joj je toliko 
široka, a košulja posve pala, da su joj se vidjela cijela 
prsa. Ja sam je promatrala. Bila je upravo odvratna, da je 
popljuješ. U licu sva zajapurena i striže po Miceku sva 
bijesna, a on — drvo, drvo. Za onakim bi grudima drugi 
momak u njegovim godinama podivljao, a on baš ništa, 
kao da je pred njim stajao kakav deran, a ne onakva 
djevojka. | 

— Dijete je on još — reče gospa tiho. — Pobožan i 
nepokvaren. Pravo dijete jošte. 

Gospođa se Anka vragoljasto nasmije. 

Od toga dana se je gospođa Barica vladala prema 
Miceku isto ljubezno, ali posve drukčije nego do sada. 
Prije svega, rekla mu je, da izjutra ne treba dolaziti u 
sobu, da je budi, nego neka samo zakuca na vrata. To je 
dosta. Ona će već čuti i ustati. Zatim, kad se je prala, 
vazda se je u kuhinji zaključala tako, da nije nitko mo- 
gao do nje. Mora mu postati dalekom i tajnovitom. 

Micek nije tu promjenu ni primijetio, jer su to sve 
bili događaji, koji se njega nijesu mnogo ticali. Glavno 
je bilo, da je u dućanu red i da on dobro i sigurno uka- 
mati svoj kapital. Nacek mu je prema obvezi vratio sto- 
tinu kruna na vrijeme, a gospa Barica — nije htjela da 
primi svojih petnaest kruna. To je bio sretan dan! 

Novci su išli dalje uz isti kamatnjak i upravo naoči- 
gled se udvostručavali. Vazda se je našlo mušterija. 

VI 


Micek je dorastao za pušku, pa je nastupio, da odsluži 
svoje dvije godinice kod domobranstva. Srce ga je zabo- 
ljelo, kad je pomislio, u što će mu proći pusta dvadeset i 
četiri mjeseca! Bez dućana, bez rada, bez čitaonice, bez 
organizacije trgovačke mladosti — bez svega. Jedina je 
sreća, što je dućan gospodina Antolića veoma blizu domo- 
branskoj vojarni, pa je bilo nade i izgleda, da će moći 
češće doći, a često i u vojnim redovima tuda proći, pa se 
vidjeti i javiti i milostivoj i gazdi. 

Dali su mu cijelu, ali staru, izlizanu odoru, ogromne 
cipele, a kapu — da Bog sačuva! Padala mu je preko 
ušesa, a bila masna, kao da je netko iz nje jeo. On se 
malko namrštio, kad je primao to čudo od uniforme, no 
narednik dvanaeste satnije, kojoj je on bio dodijeljen, 
gospodin Ožvačić, brzo ga je utješio. 

— Gospodin! Trgovački pomoćnik! Konjska jabuka! 
Ja ću te naučiti, kako se moli regrutski bog. On bi htio u 
paradi obaviti novačku izobrazbu, a do jučer mu je bio 
poderan tur od hrpta do pupka. Gnjida gospodska gladna! 


Micek je šutio kao zaliven, jer je vazda sudio da pot- 


pun čovjek ne smije nikada povrijediti nijedan zakon, ni- | 


jednu naredbu, osim — poreznih. Porez je otimačina, kad 
bi se njega ticalo, pa zato je tu slobodno i prevariti i 
zavarati. 

Otpočele su vježbe. Najprije po dvorištu, dok se no- 
vaci nauče stupati i pozdravljati. Prije ne mogu s njima 
na vježbalište, jer nije moguće »takovu marvu« provesti 
kroz ulice. Od zore do mraka su gulili i žuljali dvorište. 


— Jedan, dva; sijeno, slama; lijeva, desna; jedan 
dva; sijeno, slama; otac, mama; teško vama! Križanić, 
mazgo svetoga Petra, pruži te konjske krakove! 

Iz dana u dan, od jutra do mraka — tako 1 vazda, isto 
i vazda jednako. Ožvačić psuje tako divno, tako tečno, kao 
da bi najoštrijim nožem zarezao osušenu slaninu, a novaci 
se znoje, udaraju nogama i smrde, smrde po prokuhano- 
me ukiseljenom komisu, da bi pao u nesvijest, tko bi iza 
njih stajao samo par časaka. 

Križanić se napreže, napinje noge, da mu sve žile pod 
koljenima pucaju, nadimlje prsa, uteže trbuh, glavu diže, 
pazi, trsi se i sve mu uspijeva, no Ožvačić ipak neprekidno 
psuje. Psuje sve, ali njega najviše, iako mu se je činilo, 
da on ne vježba najgore. Osobito ga je bjesomučno: pso- 
vao, kad bi slučajno došao iza njega. To je Micek primi- 
jetio, bilo mu je jasno, o čemu se radi, nu tu on nije mo- 
gao pomoći. Stezao je i držao, što je više mogao, no uki- 
seljeni komis bi provalio i odapeo zatvoren top, a kamo li 
ne njegovu jadnu, slabu utrobu, koja je naučena na razli- 
čita jela, ali na tako bijesno 1 parfimirano, kao što je ko- 
mis, nije, i on tu ne može pomoći, pa padao gospodin na- 
rednik od bijesa i u nesvijest. Micek je strašno patio pod 
tim neodoljivim isparivanjem, te je već bio izgubio svaku 
vjeru u sebe tako, da se je neprekidno, na svakom koraku 
obzirao, čim nije bio u stroju, da vidi, nije li tko blizu. 
Čim bi opazio, da tkogod ide za njim, on bi mijenjao pra- 
vac, ako je to ikako bilo moguće. Iz početka je mislio, da 
se taj proces pretvaranja kruha u podmukle zagušljive pli- 
nove događa samo kod njega, no ubrzo se je uvjerio, da 


je bilo i kod ostalih baš kao i kod njega. To se je osje+. 


ćalo i na dvorištu, pod vedrim 1 otvorenim božjim nebom, 
a kad bi iz hodnika stupio u sobu, u kojoj su momci već 
koji sat ležali, imao si osjećaj, da stupaš u gojilište samih 
najsmrdljivijih tvorića. | 

Sada mu je bilo jasno, da ne može to biti razlog 
Ožvačićeva bijesa. Uostalom, svaki je stari narednik na 
to toliko naučen, da već i sam poprima miris ukiseljenog 
komisa. Uzrok mora biti negdje drugdje. Izjadao se je- 
dnom: svome susjedu, koji je bio vodnik od treće satnije. 
= — Odvedi ga nekoliko puta u kantinu — reče mu su- 
sjed, pak će biti sve u redu. 

Na taj se luksus Micek nije nikako mogao odlučiti. 
Istina je, on ima već nešto prišteđenih groša i oni nepre- 
stano rastu, ali on ipak ne može to rasipati i napajati njima 
kakova bilo narednika. On štedi i ovo par novčića, što do- 
bije tjedno u ime »mazde«, a kamo li, da bi još dirao 
možda i ono drugo. A sigurno bi to bilo, samo ako bi ga 
jednom naučio na čašćenje. Otišao je u kantinu, da kupi 
masti za cipele, pak je tom zgodom točno pogledao i ispi- 

tao, pošto vino, pošto gulaš i paprikaš, pošto pivo i pošto 
rakija. Sve je on sada znao i računao, koliko bi takovo je- 
dno čašćenje stajalo, i zaključio, da mu ne bi bila dovolj- 
na ni tri seksera, koliko je narednik Ožvačić pijanica i 
izjelica. Možda bi im se sve slučajno prilijepio vodnik ili 
desetnik, pa onda ne bi ni kruna bila dovoljna. | 

Gospodin je poručnik dolazio svaki dan, da vidi, kako 
novaci napreduju. Čim bi ga Ožvačić primijetio, razglavio 
bi usta od uha do uha: 

— Križanić, podrepino Isusova magareta, kako stupaš? 

Micek bi se trgnuo i još jače ukočio'i zamahivao no- 
gama, kao da nisu njegove ili bar kao da ih je dobio na 
kamatama. Upravo je čuo, kako mu pucaju zglobovi, a 
sitno je kamenje frcalo ispod njega, kao da je đavo u 
njega ušao. 

Gospodin bi poručnik stao na desetak koraka od njih, 
široko raskoračio i od časa do časa viknuo: 

— Crkotine, svinje! Pružite te smrdljive noge! 

— Križanić! Mazgo Napoleonove kobile! — izderao 
bi se narednik, samo da gospodin poručnik čuje to gubavo 
regrutsko ime. 

I gospodin satnik je dolazio, no on se je vazda držao 
bar na pedeset koraka daleko, jer je jednom — to je bilo, 
kad je prvi put došao — rekao, da on ne može ni vidjeti 
ove grbave, sakate i smrdljive civiliste, koji još ne znaju 
ni koračati, a kamo li da bi znali što drugo, te će on pri- 
stupiti k njima istom, kad budu vojnici. 

Na dvorištu bi već jedva plazili i gibali nogu za no- 
gom, kad bi gospodin narednik zapovjedio: — Lezi! Zatim 
ležeći potpor, pa onda nekakav prokleti veliki čučanj i u 
tome đavoljem čučnju odredi on njima, poštenim selja- 
cima i pješacima, da jašu, pa onda jaši, dok se noge ne 
rastave jedna od druge. Vazda bi kod jahanja nastalo oso- 
bito živahno pucketanje i navaljivanje zagušljivih plinova 
no onoga prokletog narednika nije više ništa smetalo. Kao 
da je izgubio i sluh i njuh i poštenje. 

Kad bi i te muke bile prepaćene, onda trkom — da, 
iza svega toga trkom! — u sobu. E, al nema tu odmora, da 
legneš kao čovjek, pa da otpočineš nego odmah četke u 
ruke, pa čisti, gladi 1 liži odijelo, oružje, telećak, đavola, 

sotonu i njegovu mater. Sve se to mora sjati, kao da je 
taj čas došlo iz tvornice, a kad si sve lijepo uredio, eto ti 
narednika, da pregleda. Stojiš ponosno i veselo i čekaš 
pohvalu, kad ti taj đavo od čovjeka — to su svi narednici 
na svijetu! — saspe u lice svoje litanije! Istom tada moraš 
uvidjeti, moraš priznati, i ako ne vjeruješ — da nije ništa 
čisto, pa opet nanovo, do iznemoglosti. Tu naravno pokaže 
svoje znanje i vodnik i desetnik 1 razvodnik. Svi te ubi- 
jaju svojim znanjem, svojom točnošću, svojom urednošću 
i svojim poznavanjem svih tih vojničkih pravila o zagu- 
ljivanju nesretnih novaka. 

Micek je strpljivo snosio, vjerujući, da to sve mora 
tako biti, dok svi tako čine i nitko ne prigovara od starijih, 
počevši od gospodina poručnika pa sve do gospodina pu- 
kovnika. Propis, zakon, red! Mora biti. 

S narednikom se nije mogao nikako sprijateljiti, a 
opet nije mogao uzeti na svoju savjest, da uludo potroši 
svoj sekser, koji on tako krvavo 1 teško zarađuje na care- 
voj njivi. To nipošto. On ni na sebe nije potrošio ni 
jednog novčića, a kamo li će napijati trule pijanice, kakav 
je bio taj njegov narednik. Vjerovao je, da će on izići kao 
pobjednik, pa postavio se gospodin Ožvačić na glavu. Slu- 
tio je to Micek i po držanju gospodina poručnika, jer je 
primijetio, da ga vazda promatra s nekim zadovoljstvom 
i da ga još nije ni jedan jedini put opsovao, i ako je 
drugima izdijelio već sva imena iz Noemove barke. 

Kroz prva dva mjeseca nijesu novaci smjeli izlaziti u 
grad, pa je svake nedjelje bila ograda oko vojarne na- 
čičkana ljudima i ženama, koji su dolazili, da vide i utješe 
svoje mučenike. Među stalnim su posjetiocima bili redovito 
svake nedjelje gospodin i gospođa Antolić. Čim bi obje- 
dovali i malko otpočinuli, obukli bi se i pošli, a Micek je 
već čekao na vratima prema bolnici. Tamo su mogli ne- 
smetano razgovarati, jer nije bilo prolaznika kao kroz 
Ilicu, a nigdje ni jednoga ni podčasnika, a kamo li čas- 
nika. Gospodin Antolić je popostao nekoliko časaka i 
obično odlazio u grad na šetnju, dok je gospođa Barica 
vazda ostajala satima i satima, držala se objeručke za že- 
ljezne šipke, pripovijedala i gledala Miceka netremice i 
nepomično kao zaljubljena djevojčica. | 


70 





Iza novačke izobrazbe on je svaku nedjelju poslije 
podne proveo kod njih i to obično sa samom gospođom 
Baricom. Sjedjeli bi redovito u sobi na divanu, šutjeli, gle- 
dali, gledali se, pripovijedali 1 onda opet iz početka. Mi- 
cek je dolazio u njihovu kuću kao u svoju i s njima se sa- 
stajao i pripovijedao kao sa svojim roditeljima. Gospo- 
din Lojzek je osjećao isto tako i prema tome se vladao, 
dok se je gospođa Barica samo vladala tako. Pametna, 
poštena žena, a uvidjela, da je to najbolji put i način. 
Čekati. Njoj se doduše gdjekada strahovito žuri, no kad 
ništa ne pomaže, onda je najpametnije početi vjerovati, 
da niti nema žurbe. Tako su i njoj i Miceku prolazile ne- 
djelja za nedjeljom, praznik za praznikom. 

On je međutim bio određen u podčasničku školu. Na- 
rednik ga nije predložio, nego ga je upravo oteo iz nje- 
govih ruku sam gospodin poručnik. 

— Gospodine poručniče — rekao je narednik — to 
vam je zavrnuto kao konjsko kopito! 

— Vidjet ćemo. 

— Glup je kao kundak. 

— Vidjet ćemo — odgovarao je gospodin poručnik, 
a Micek izgarao od želje, da ide u školu. Tamo su bili po- 
sve drugi, sve probrani podčasnici, i Križanić je od prvoga 
dana mnogo vrijedio, a kod prvog ocjenjivanja Micek 
najprvi u školi. U pisanju je bilo mnogo boljih od njega, 
jer on nikada nije mogao razumjeti, pa to nije razumio 
ni do dana današnjega, zašto treba pisati riječi rastavljene 
jednu od druge, kad ih mi nikad u govoru ne rastavljamo, 
no to mu nije škodilo, jer vojska ne treba velike pisme- 
nosti. Što je važno za vojni postroj jednoga voda ili sat- 
nije, da li se negdje na papiru pomeće nekoliko straho- 
vito glupih točaka i kicoških kapelanski ukočenih zareza, 
koje još nitko živ u govoru nije nikad izgovorio?! 

S tim rastavljanjem riječi, pa s točkama i zarezima 
vodi Micek vječni boj, koji već traje dulje od trideset- 
godišnjeg rata i najzad će on u toj borbi leći u hladni 
grob. To ipak nije nimalo smetalo da on bude izvrstan, 
ugledan vojnik i da dotjera čak do vodnika, do najveće 
časti, do koje se može popeti obični smrtnik za dvije go- 
dine teške vojničke službe. 

U drugoj je godini svojega službovanja bio kao iz- 

vrstan vodnik dodijeljen odjelu jednogodišnjih  dobro- 
voljaca. Pograbio ih je energično, nemilosrdno, bez pro- 
pusta 1 popuštanja, no nikada nije izustio ni jedne psovke, 
ni jedne pogrde. Zato su ga mlada gospoda cijenila i 
ujedno ga strahovito mrzila zbog njegove bezobzirne točno- 
sti 1 strogosti, koja je graničila sa zvjerstvom. Vrlo se je 
rado za odmora upuštao s njima u razgovor i strogo pazio 
na svaki izraz, koji gospoda upotrebljavaju, i strogo ga 
pamtio. U tim su mu razgovorima dobrovoljci vazda oči- 
tali lekciju 1 rekli mu sve, što im je bilo na srcu. 
.. = Imate vi pravo, gospodo — odgovarao je on, smi- 
ješeći se — ali propisi su propisi. I meni bi bilo lakše 
sjediti u hladovini, nego li mučiti vas i sebe, ali nema po- 
moći. Vi ste gospoda, vi možete sve, pa izmijenite i te 
propise, a međutim moramo raditi po ovim starim. 

— Vi ste strahovit farizej — reče jedan. — Neka- 
kvim propisima pokrivate svoje pomanjkanje i osjećaja 
i plemenitosti i pravilnog prosuđivanja. 

— Ne, ne. To ne stoji. 


— Vama ne bi srce ni zatreperilo, da nas koji crkne 


pod vašim bičem, samo da vi dobijete pohvalu od gospo- 
dina satnika. 

— Svak zna svoje, gospodo. Meni je potrebna po- 
hvala gospodina satnika, dok sam u vojsci, a onda je moje 
pravo, da je i zaslužim. 


— Dobro, dobro. Ali ne na naš račun. 


— Ja vršim svoju dužnost, jer mi je dužnost, a kad 
je vršim dobro, onda zaslužujem pohvalu. 

— Imate li vi curu, gospodine vodniče? — dobaci je- 
dan šaljivdžija. 

— Zar je to važno? 


— Svakako je važnije, nego da mi vas sada učimo 
o onome, što nije s vama rođeno. 


— Nemam je. Što će mi?! 


— Ako baš ne znate, što bi vam, mogli biste mene po- 
zvati, da vam pokažem. 


— Ja imam još vremena za taj posao. 

— Htio sam vas samo upozoriti, da je tu na Grmoš- 
čici krasno mjesto za ljubavne sastanke. Ima jedna uvala 
kao sobica, a u sobici mali zaravanak kao divan. 

— Gdje je to? — upita Križanić. 

— Aha! Dakle vas ipak zanima! — usklikne dobro- 
voljac i točno mu opiše put, koji vodi u sobicu. — Kad 
tamo povedete svoju curicu, ja ću doći za vama, jer je 
moje pravo, da ja uzmem curu, kad je trebam. 

— Da, da — potvrdi Micek i sladunjavo se nasmi- 
ješi. — Al ne na moj račun. 

— Ja ću se služiti samo svojim pravom. 

— Zbor! — vikne Micek umjesto odgovara i podiže 
ruku uvis. Dobrovoljci skočiše na noge i brzo se svrstaše 
iza njegovih leđa. Kad je bilo sve gotovo, gonio ih je, a 
sve uz sladak i prijazan smiješak, da su im jezici ispali do 
pupka, a gaće im bile mokre od znoja i krvi. 

Otkada je s gospodom dobrovoljcima, čitao je veoma 
mnogo, jer su mu oni davali knjiga. Kod jednoga je vi- 
dio malu lijepu knjižicu s natpisom »Rječnik stranih ri- 
ječi«, otvorio je i zadubio se u nju. Eto, to je ono žuđeno 
i traženo! To je ono, što on nije znao, i već je bio počeo 
skoro očajavati pod uvjerenjem, da ne će nikad steći 
nužne naobrazbe, da uzmogne razgovarati s velikom go- 
spodom, kad eto sreće iznenada. Na toga je dobrovoljca 
počeo paziti, štedio ga, gdjegod je bilo moguće bez svoje 
lične štete, i neprekidno navijao razgovor na tu čarobnu 
lijepu knjižicu, dok mu je nije najzad izmamio. 

— Vama je ni ne treba. Vi te riječi tako i tako sve 
znate — govorio je on slatko i laskavo, zahvaljujući na 
daru. 

Kraj drugih knjiga, koje je čitao, ovo je učio naizust 
i na svaku riječ, koju je naučio, bio ponosan, te tražio 
zgodu, da je čim prije upotrijebi. Ako nije bio u čemu 
siguran, on je odmah pitao kojega od gospode. Jednom se 
je zgodom neki s njime našalio 1 uputio ga na posve krivu 
upotrebu neke strane riječi. On mu je vjerovao i u razgo- 
voru je s gospodom dobrovoljcima upotrijebio prema pri- 
mljenoj uputi. Gospoda su prasnula u smijeh, a Križanić je 
samo pocrvenio, stegnuo svoje uske usnice i još jače pri- 
tvorio oči, nego li su mu inače bile pritvorene i šutio. Na 

vježbi su gospoda odmah dobila valjan odgovor za svoj 
smijeh 1 šalu. I ne samo taj dan. Gonio ih je punih osam 
dana, da su se već neki spremali, da se prituže. Drugi su 
se usprotivili. Što bi se prituživali, kad je on tako fin, 
uglađen, dobar, da bi ga mogao privijati na rane, a što 
ih goni, da im mozak puca i oči ispadaju iz glave — to 
tako mora biti. To je vidio gospodin pukovnik 1 pohvalio 
i vodnika Križanića i dobrovoljce. Njima kosti pucaju, a 
on viče: — »Bravo, dobrovoljci!« 


Micek je trčao kao i oni, razvijajući rojne pruge i 


frčući kolone, no njemu je bilo, kao da popije čašu vode, 
kad oni već posrću i naglavce padaju preko i najmanje 
zapreke. Vazda se je smijuljio i vladao se, kao da se ništa 
osobito niti ne događa. Razgovarao je s njima i pitao ih za 
značenje, odnosno pravu upotrebu pojedinih riječi. Sve je 
u redu i po starome, samo dobrovoljci ne mogu jesti od 
umora, a kad legnu, čini im se, da im se udovi razvališe 


od tijela. Micek zadovoljno frče svoju nausnicu i dobro- 


hotno se smijulji. I bilo ga je lijepo pogledati. Visok, vi- 
tak, odijelo vazda uredno, novo, prekrojeno baš po njemu, 
pritegnuto uz tijelo, te je između dobrovoljaca i njega na 
prvi pogled bilo vrlo teško opaziti kakvu razliku. Na vje- 
žbama je on bio obučen bolje i ljepše nego li oni, a izvan 
vježbe su oni imali na sebi odijela od nešto finijeg sukna. 
I ništa drugo. 

Kad bi se tako lijepo uredio, pa došao Antolićevima, 
gospa Barica je sve poigravala od milja 1 nekog čeznuća, 
što bi joj prolazilo kroz žile i kosti. I gospodin Lojzek se 
je veselio, kad ga je vidio, kao da mu je rođeni brat. Već 
su se dogovorili, da će Micek iz vojske odmah k njemu na- 
trag u dućan, jer on ne može sam raditi. Svaki mu je dan 
sve gore i gore, a Barica nije vješta poslovima. 

esto se je viđao i s gospođom Ankom. Ona ga je 
svaki put, kad bi se sreli ili vidjeli nasamu, pozivala, da 
dođe k njoj na kavu. Blizu mu je, sama je, njoj dosadno, 
.aion ima poslije vježbe dosta vremena. Micek je vazda 
obećavao i uistinu kanio, da joj koji put otiđe: znanci su, 
dobri su, ali jednostavno nije nikada dospijevao. Kad baš 
i nije bio zaposlen s dobrovoljcima, morao je štogod pro- 
čitati ili naučiti ili otići na sjednicu organizacije trgova- 

čke mladosti, jer je bio izabran u odbor još prije nego je 
otišao u vojništvo, pa je tako i ostalo. Kad je mogao, 
išao je na sjednice, a kad nije došao, bio je ispričan. Osim 
tih poslova imao je on i svojih bankarskih briga. Novci 
su mu već bili na desetak mjesta na kamatama, pa je tu 
trebalo sve točno bilježiti, paziti na dospjetak mjenica, 
tražiti nove mušterije, a još uza sve to ostati u ulozi to- 
božnjeg posrednika. Sve su to važni i fini poslovi, koji 
zahtijevaju mnogo vremena i mnogo pažnje. Pritom je 
još najteže to, što nikako ne želi doći u priliku, da bilo 
koga tuži, jer bi onda morao, ako nikom drugom, kakvom 
odvjetniku otkriti svoju slatku tajnu. On je već točno 
upućen, da odvjetnik mora tajnu držati tajnom, ali je to 
sigurno skup posao, i onda, što je najstrašnije, dok teče 
parnica, može tražiti najviše šest po sto kamata. A to je 
propast, to je nemoguće. Morao bi podivljati od tuge, kad 
bi se samo sjetio, da njegovo suho, čisto zlato netko upo- 
trebljava i njime se bogati, a njemu dobacuje samo mrvice. 


Otac mu još uvijek nije povratio onih pedeset kruna, 
pa mu mora svake godine pred svetu Katu pisati, da ga 


podsjeti na kamate. I starac se toga drži. Kako bilo da 


bilo, on skupi dvadeset i pet kruna i nosi svome dragome 
Miceku, da ih on opet preda još na vrijeme onome go- 
spodinu, čija je glavnica. On i sam na to strogo pazi, jer 
mu se je Micek zakleo, da će ga onaj sigurno tužiti, ako 
na vrijeme ne podmiri kamata. A kako ih ne bi podmirio?! 
Valjda je lakše odnijeti Miceku dvadeset i pet kruna, nego 
li gospodinu Židovu pedeset! 

Jednom zgodom je čuo neki dobrovoljac, kako ga 
gospa Anka poziva, da joj dođe na kavu. 

— E, kad bi htjela nešto da pozove mene! — reče on. 

— Zar ste vi tako željni kave? — upita ga Križanić. 

— Njezine — svakako! 

Micek ga je gledao, kao da ga ne razumije. 

— Oprostite, gospodine vodniče — reče dobrovoljac 
— i dopustite, da vas upitam: jeste li vi zbilja tako ogra- 
ničen, kakav izgledate, ili se samo pretvarate? 

— Što želite reći s time? — upita Križanić, očito po- 
gođen. | 

. — Pa, vi valjda ne vjerujete, da vas ona krasna že- 
nica pozivlje, da s vama pije kavu? 

. — Sami ste čuli, što je rekla — odgovori Micek već 
mirno. 

— Iko je ta gospođa? 

— Tu, jedna udovica. 

— Covječe, ne budite zvijer, nego otiđite ženi na 
kavu. 

Sada se je i Micek počeo smiješiti svojim uvježbanim, 
trgovačkim suhim smiješkom. i 

_ Mene može dobiti samo ovakova, kakav sam i ja! 
— reće on ponosno i upre prstom u svoja prsa. 

. — To znači — da ste vi nekakav dijevac iz Zagorja, 
koji se želi dobro unovčiti? 
.— Ito ćemo vidjeti! — odgovori on ponosno i zado- 
voljno. | 

Tada nije više imao mira od te svoje gospode. Nije 
ga ništa iznenađivalo, jer je on znao, da su ta gradska 
deriščad mnogo pokvarenija od prirodne seoske djece, no 
navaljivali su na njega toliko i s tako ružnim pričama i 
slikama, da je počeo i sam nemirnije spavati i na svijet 
gledati drugim očima. I ta gospa Anka, pa i sama ta 
draga, poštovana i bez ikakove sumnje savršeno poštena i 
vjerna gospođa Barica — sve to sada nešto drukčije izgle- 
da! Tako... A on doista nije imao vremena ni volje ni 
potrebe, da o tome misli. Prelazio je preko svega i ostajao 
tvrd i hladan. | 

Sada je to sve iz dana u dan bivalo nekako drukčije. 
On je to jasno osjećao i nije se plašio tih novih osjećaja. 
Samo — pametno i oprezno naprijed. Kad su prvi idući 
put išli na Grmoščicu na vježbu, pokazali su mu dobro- 
voljci onu uvalicu, koja je bila slična sobici s krevetom. 
Zanimala ga je uvelike i već je smišljao, kako bi bilo 
lijepo, da i on jedne nedjelje prošeta ovamo. Naravno 
samo s djevojkom, kakav je i on. Prolazio je u mislima 
svoje znanice, da nađe onu pravu, koja bi bila dostojna 
njegove žrtve i ljubavi. U tom se razmišljanju sjeti male 
učiteljske pripravnice Milice, kćerke uglednog kućevlas- 
nika, visokoga vladinog činovnika, Antolićeva susjeda 
gospodina Klenovića. ' 

Poznaje je još iz djetinjstva, dao joj je nebrojeno 
puta po jednu smokvicu i gledao u tome malom, zlatnom 
djetetu — mušteriju. Nije joj zavirio u velike crne oči ni 
onda, kad je već pošla u preparandiju i počela nositi du- 
lje suknjice, a grudi joj počele krasno bujati. Ni onda ga 
nije zanimala ništa više nego i svako drugo malo derište, 
koje će za smokvu ili bonbon doći u njihov dućan i onda, 
kad ga mamica pošalje konkurenciji. 

Nedavno ju je jedne nedjelje zatekao kod gospođe 
Barice. Kad je on došao, ona je ustala, pristupila mu, za- 
gledala se u njega i rekla oduševljeno naivno: 

— Kako ste vi krasni u toj uniformi, gospon Micek! 

On se je zadovoljno i ljubezno nasmiješio 1 rekao: 

— Zar me nijeste nikada vidjeli u njoj?! 

— Vidjela sam vas, al vas nijesam zapazila. 

Gospa Barica je izišla nešto u dvorište, pa su njih 
dvoje ostali sami u sobi. Milica se je približila Miceku i 
počela u djetinjem zanosu gladiti puceta na njegovoj do- 
lami šapćući: 

— Joj, Micek, što ste divni! 

On se ukočio kao mačak, kad ga gladite po leđima i 
počeo frkati svoje lijepe nausnice, a da nije dospio, da od 
svoje ljepote i važnosti opazi one krasne oči, usplamtjelo 
lice i bujne, anđeoske grudi divne djevojčice u cvatu. Ni- 
je se ni pomakao, nije je ni primio za ruku, nego se samo 
zadovoljno smiješio kao poganski kumir. 

Istom sada se on toga svega sjeća, istom sada mu je 
bilo jasno, da je ta mala, zlatna djevojčica usplamtjela 
žarom prve uzbune i prve ljubavi. Uostalom ona je jedi- 
nica, otac visoki činovnik, ima i kuću. Nije kuća baš ve- 
lika, ali je ipak kuća u Zagrebu. Samo, samo... Činovnič- 
ko dijete, a on trgovački pomoćnik?! Svejedno. Mogli bi 
u kući u prizemlju napraviti prostorije za dućan, pa kon- 
kurirati i gospodinu Antoliću i svim drugima. Antoliću bi 
sigurno bilo krivo, no ne bi se smio ljutiti, jer on nije Mi- 
ceka odgojio, da vazda bude tuđi sluga. Svatko ima pravo 
da radi, pa ako radi toga netko drugi strada — tko mu 
je kriv!? . 

Pa i ono s gospom Baricom?! Kako je to sve sada 
jasno i prozirno! Ne bi bilo ni lijepo ni pošteno od njega, 

no nije on valjda pozvan, da se brine za tuđe poštenje. 
Ti su dobrovoljci fakini, deriščad gospodska i pokvare- 
njaci, ali — vidjet ćemo jošte. 

. Glavno je, da bude oprezan, da sačuva svoje dosto- 
janstvo i da se nikome ne zamjeri. Ni dobrovoljcima?! 
Što znači jedan obični dobrovoljac, dok je u uniformi? Što 
znači i svih njih četrdeset i dvojica ukupno?! Ništa, upra- 
vo ništa prema jednome vodniku, koji vrijedi kao najsa- 
vjesniji, najtočniji i najuljudniji podčasnik u cijeloj pu- 


kovniji. Dobrovoljci su zato tu, da postanu dobri vojnici, ' 


a to će u njegovim rukama postati. Psuju i gunđaju, dok 
su na vježbi, psuju, kad dođu u vojarnu i umorni kao psi 
padnu na krevete, no za jedan sat su već veseli, odmorni 
i dobro raspoloženi. Sve zaborave i s njime se zabavljaju, 
kao da se nije ništa ni dogodilo. A niti se nije ništa do- 
godilo, jer su samo vršili svoju dužnost — svi, počevši od 
gospodina vodnika, pa do zadnjega onog najljenijeg do- 
brovoljca, nekoga trbušastog advokatića. Svi su oni vršili 
svoju dužnost. 

.. Tako će biti to i na svršetku. Rastat će se kao dobri 
prijatelji i on će imati na sve strane izvrsne veze. 


, Samo sada sa ženama! To je važno pitanje. Zreo je 
čovjek, dosada nije nikad upravo ni pomislio na kojeka- 
kove gluposti, pa će zato moći mnogo mirnije prosuđivati. 
Ne smije se zatrčati, ne smije se proigrati, jer on nema 
mnogo kapitala, da ga može rasijati. To svoga momaštva 
i ono nešto novaca na kamatama... 


VII 


Pomislio je u prvi mah, da bi počekao, dok iziđe iz 
vojništva, no onda se sjeti, da žene vole uniformu kao i 
djeca. Nije sigurno razlog u ljepoti same uniforme. Poza- 
dina je to, što uniforma pokriva ratnika, junaka, a to zna- 
či — odlučna, zdrava i jaka čovjeka. 

Eno, njega je Milica vidjela nebrojeno puta, no nije 
nikad ništa rekla, dok joj uniforma nije zapela za oko. 

»Kako ste vi krasni u toj uniformi, gospon Micek!« 
— To su njezine doslovne riječi. Krasan u uniformi. Kad 
jednom skine uniformu — Bog zna. Stoga je svakako 

nužno, da počne odmah, dok je još na njemu ta divna, 
čarobna odora. 

Svakako je potrebno, da s njome prošeta, da se po- 
razgovori, da čuje njezine osnove i, što je najglavnije, da 
se uvjeri, da li će on uopće moći s njome govoriti. Istina, 
ona se drži vrlo jednostavno i nema na njoj ni traga ka- 
kvoj umišljenosti, napuhanome gospodstvu ili prenema- 
ganju. 
| — Ne afektira! — reče Micek poluglasno radi te li- 
jepe strane riječi. To mnogo znači, kad on smije slobodno 
upotrebljavati riječi »afektacija, afektiranje, afektirati«. 
Rekneš glatko, bistro i čisto, kao da si gutnuo komadić to- 
ple kuhane slanine! Samo sklizne. 

Prije nego počne s Milicom, trebao bi svakako go- 
voriti s drugim ženama. Tako. Radi vježbe. Pomisli na 
gospu Baricu i na udovicu Anku. Otići će lijepo i razgo- 
varati s njima o ljubavi i o drugima sličnim stvarima. S 
gospođom Baricom otvoreno, jasno i bistro. Neka ga po- 
duči, neka ga ohrabri. S udovicom Ankom onda može odr- 
žati pokus, a najzad s Milicom, onom malom, zlatnom go- 
spodskom curicom, što dragi Bog dade. 

Istu je večer poslije svršenog zanimanja odlučio oti- 
ći k Antolićevima. Zatražio je, da može ostati u gradu do 
ponoći. Lijepo se uredio, kao da je nedjelja, 1 u sedam 
sati već bio kod njih. Gospodina je Lojzeka našao u du- 
ćanu. Micek je odmah preuzeo posao i počeo dvoriti mu- 
šterije. 

— Sam te je Bog poslao — reče mu gazda Lojzek. 
— Danas ima naš građanski klub svoj izvanredni sasta- 
nak radi gradskih izbora, pa svakako želim otići, da i ja 
reknem koju. Ti lijepo budi u dućanu, pa kad bude vri- 
jeme, zatvori i čekaj me, dok dođem, da se porazgovori- 
mo, kad imaš vremena. 

Lojzek je otišao u sobu, da nešto pojede i da se pre- 
svuče, a kako nije bilo ni jedne mušterije, Micek je stao 
na vrata i promatrao prolaznike. Poznavao je skoro sve 
i svi su mu se veselo javljali. Prošla je i Milica. Micek 
se zacrvenio, počeo trljati ruke i klanjati joj se. Ona je. 
htjela proći, no on stupi na ulicu k njoj i pruži joj ruku. 

— Zar se ne ćete svratiti malo u dućan? 

— Nijesam kanila ništa kupovati. 

— Samo tako. Da se vidimo — reče on i milo je po- 
gleda. Djevojka je pocrvenila. 

— Sada nemam vremena. Drugi put. 

— Kada? — upita on smeteno. — Ja ću vas čekati, 
gdje god izvolite. Samo kad sam slobodan. Tako — poslije 
šest sati. 

Ona je čas šutjela, a onda reče odlučno: 

— Dobro, gospodin Micek. Čekajte me sutra u sedam 
sati na Pejačevićevom trgu. Ja ću doći malko kasnije iz 
preparandije. 


Ona mu je pružila ruku i naglo otišla, te on nije imao 
vremena, da joj rekne, kako je to za njega prerano, no da 
će se ipak žrtvovati iz ljubavi i pažnje prema njoj. 

U dućan se je vratio neobično uzbuđen, te mu se sve 
činilo, da podrhtava na cijelome tijelu. Ipak je pristala! 
Dobro je on računao, da uniforma ima čarobnu moć. I još 
io sve tako naglo, tako neočekivano. Ne će zapravo imati 
ni vremena, da prođe nekoliko lekcija s gospođom An- 
kom. A ona bi ga, bez ikakove sumnje, znala lijepo uvesti 
i uputiti u tajne prve ljubavi. 

Lojzek se je spremio i otišao, a gospođa Barica do- 
šla u dućan i sjela za kasu. 

— Jeste li, milostiva, gotovi u kući s poslovima? — 
upita je Micek, dođe k njoj i nasloni se na ormarić, na ko- 
jemu je ona sjedjela i koji su zvali »kasom«. 

— Gotova sam — odgovori ona i zagleda se u nje- 
govo užareno lice. Htjela je, da mu pogleda u oči, no to 
nije bilo moguće. Pogled mu je bludio svuda, samo se nije 
zaustavljao na njezinim očima. | 

— Ja sam došao, da se malko porazgovorim s vama 
— reče on iza oduljeg krzmanja. | 

— Baš sa mnom?! 

— Baš s vama. Poželio sam vas — reče on i nasmi- 
ješi se. 

— Ti mene poželio?! 

— Da, milostiva. Zar je to čudnovato? 

x — Pogledaj mi u oči! — reče ona i uhvati ga za 
ruku. 

On uperi u nju pogled i još jače se nasmiješi. Ona 
nije našla u njegovim očima ono, što je tražila, no ipak 
je bilo nešto, bar je rekao nešto. 

— Drago mi je, Micek, da si me poželio. I ja te vo- 
lim.i želim te vazda. Da se vidimo... I da nas ne za- 
boravljaš — govorila je ona i sve mu jače stiskala ruku. 
— Hoćemo li zatvoriti dućan?! 

“— Prerano je, milostiva — odgovori on i odmakne 
se, pa stupi na vrata i pogleda na ulicu. 

— Još je sve otvoreno. Imamo vremena još. Meni se 
ne žuri nikuda, a ni vama, kad ste gotovi s poslovima. Mo- 
žemo i ovako pripovijedati. 

— Možemo — odgovori ona kratko i mrzovoljno. — 
Što ćemo pripovijedati? Imaš li ti što osobito? 

— Pa, tako. Ništa osobito, ali mi je drago, da sam 
s vama i da pripovijedamo. Ja uvijek rado učim. 

— To je dobro, samo od mene ne ćeš moći mnogo 
Ku Ti već znaš mnogo više nego ja. Uvijek nešto učiš 
1 čitaš. 


— A danas sam došao k vama u školu! — reče on 
povišenim glasom. — I to, znate, milostiva: U školu lju- 
bavi. 

— Oho! — usklikne ona i veselo se, od srca i odu- 


ševljeno nasmije toliko, da je njemu bilo neugodno. 

— Vi mi se, milostiva, rugate. 

— Ne, Micek, nipošto. Veseli me, da imaš u mene 
povjerenje i da se obraćaš na mene. Sve mi reci, što te za- 
nima i što bi želio znati, a ja ću ti reći rado i iskreno, što 
znam. Ii si bio vazda kao djevojčica. Bio si toliko čedan 
i čestit, da sam te uistinu zavoljela. S toga ću ti sve reći, 
štogod želiš. I sve ću ti... Da, kako god želiš! — govorila 
je Barica žurno, oduševljeno, zanosno, izgarajući od želje, 
da ga zagrli 1 izljubi. 

Micek se je u svojim mislima malko trgnuo. Što on 
ima njoj reći?! Što joj smije reći?! Ništa. Posve, savrše- 
no ništa. Ne smije on pred njom otkrivati svoje namjere 
i osnove, jer sam Bog zna, kako se što može razviti. On 
će od nje samo učiti, ona će njemu govoriti i pripovije- 
dati, a on će samo slušati, pamtiti, prosuđivati 1 ocjenji- 
vati. Ništa drugo. Gospoda su dobrovoljci rekli, da mudar 

čovjek nikada ništa ne obećava nijednoj ženi. Uostalom: 
zar on, bistro seljačko dijete, trgovački pomoćnik, koji vec 
ima preko hiljadu forinti na vanredno dobrim i sigurnim 
kamatama — zar on treba upute nekih obijesnih i neoz- 
biljnih gospodskih derana, koji još nijesu stekli ni filira, 
a potrošili na hiljade kruna tuđe muke?! 

— Patim se s Lojzekom — nastavljala je gospa Ba- 
rica iza odulje šutnje. — Bolestan, slab, ljutit. Užasno je 
s njime. Nukala sam ga, neka ide na operaciju, pa ne će. 
Samo ovako muči i mene i sebe. 

— Sreća, što ste bar vi zdravi — reče Micek nekako 
nasilu sućutno, jer zapravo nije ni slušao, a još manje 
osjećao, što ona govori. : ž 

— U tom i jest poteškoća — odgovori ona. — Znaš, 
dragi moj Micek, ti si još neiskusan u tim stvarima, pa 
ne razumiješ. Hoćemo li zatvoriti dućan? Već je skrajnje 


vrijeme. uiAr: 
On iziđe na ulicu, pogleda, povrati se i reče joj s 
vrata: — Možemo, milostiva. 


Povukao je željezni kapak, a ona mu dala ključ, da 
zaključa. Čim je brava škljocnula, Barica se je munjevi- 
tom brzinom, naglo, neočekivano bacila oko njegova vrata 
i briznula u ljuti, prigušeni plač. On se iznenadio. Nije 
se mogao snaći. nE a 

— Mlilostiva, milostiva — govorio je tiho i ogrlio je. 
— Što vam je, za Boga? Što se je dogodilo. | a 

Tako su ogrljeni pošli u sobu i spustili se na divan. 
Ona je neprekidno plakala i stiskivala lice na njegove 
grudi. On ju je u strahovitoj neprilici milovao po kosi i 
svaki čas zaustio, da štogod kaže, no onda se sam preki- 


nuo u riječi, ne znajući, što bi rekao, što bi joj mogao re- 


ći, jer nije nikako mogao dokučiti, zašto ona plače. Kad 
se je malko smirila, podigla je oči prema njemu, nasmi- 
ješila se, strastveno ga ogrlila i počela cjelivati. , 
— Vidiš, slatki moj Micek — govorila je tiho, šap- 
tom, isprekidano. — Moj je Lojzek, divan, zlatan čovjek. 
I volimo se kao jedna duša. I kuću je dao uknjižiti na me- 
ne. I dućan je moj. Sve je moje, ali što mi sve koristi, kad 
više nijesam mogla izdržati, a izdržavala sam. Već smo 
četrnaest godina skupa, a svih četrnaest sam bila i jesam 

samo njegova bolničarka. Nije mi to ni žao ni teško, ali 
ja sam zdrava, jer upravo pucam od krvi i snage, pa sam 
još kao djevojka... 

Ona je opet briznula u plač. 

— Milostiva, nemojte plakati. Meni je to žao. Ja ću 
odmah otići, ako ćete plakati — govorio je on i počeo je 
cjelivati, a da to zapravo nije ni sam primijetio. Nenada- 
no se je našao u tome poslu kao medvjed u košnici i sve 
se više i više zadubljivao u neobično zanimanje. U glavi 
su mu sijevnule priče i pred oči došle slike, o kojima su 
govorili dobrovoljci, i on je i nehotice nastojao, da ih do- 
stigne. Ona mu se je sva prepuštala, pomalo jecala i savi- 
jala se oko njega. 

— Ah, da ti znaš, kako je u mojoj duši! — uzdisala 
je ona. — Gdjekada bi se od mene trovale zmije, a ja se 
moram veselo smiješiti i glumiti onu, koja je najsretnija 
i koja se rastapa od milja i slasti. 

On je izvadio svoj crveni vojnički rupčić i njime joj 
brisao suze. Upravo je čuo, kako struže tvrdo platno po 
njezinim obrvama i trepavicama, spremio ga i opet je oba- 
suo cjelovima. 

— Ja nijesam znao, da je to tako slatko! — reče on. 

— Ja sam slutila! — odgovori ona. — Moj je Lojzek 
bio vazda bolestan i vazda neraspoložen. On je vrlo do-. 
bar, nježan i tako — pun želja, ali bolestan i slab. Nije 
nikada bio ono, što je želio da bude. 

Opet su joj suze potekle i on je opet izvadio svoj rup- 
čić 1 brisao ih. 

— Idem se malo oprati — reče ona i ustane. 

— Ja ću vam pomoći! — reče Micek, osjećajući ne- 
odoljivu potrebu, da je drži u naručaju. | 

Ona se je samo nasmiješila. Pošli su skupa. Nalila je 
malo vode u zdjelu i zahitila rukama na lice. 


— Ne tako, milostiva — reče on i spriječi joj, da se 
dalje tako pere. 
— Nego kako? — upita ona u čudu. 


— Onako, znate, kao nekada. Kad sam još bio dijete 
i nijesam ništa vidio. 

— Zar bi te to veselilo?! 

— Bi. Veoma bi me veselilo. Što sam ja onda vidio?! 

— Ne sada. Ne da mi se. 

— Molim vas. Lijepo vas molim. Samo malo — mo- 
lio je on i sam joj raskopčao bluzu. Ona se nije nimalo 
opirala, no nije se ni svlačila. | 

— Nije pametno, Micek. Bit će previše — branila se 
ona, samo riječima, a on ju je raskopčao i svlačio. Začas 
je bila razgaljena do pojasa. Prekrižila je ruke na prsima 
i malko se zgurila. 

— Ne tako, milostiva! — reče on, raširi njezine ru- 
ke, ispravi je i zagleda se u nju požudnim halapljivim 
očima. 

— Što ste vi divni i bijeli! Što ste krasni, što ste 
slatki, slatki! — dahtao je Micek i posuo je cjelovima po 
grudima, po plećima, po licu i po kosi. On je mahnitao kao 
bik, kad se zatrči među snoplje pšenice, pa ga počne nati- 
cati na rogove i razbacivati, a da ne zna prestati. 

Njoj je godilo njegovo milovanje, ćutjela je njegove 
željezne zagrljaje, palio je i opajao negov momački vrući 
dah, te je sva drhtala kao grančica na vjetru, a u duši 10] 
se razbuktila strahovita borba. 


— Čekaj, Micek — reče ona i porine ga od sebe. 
— Da vas još malo gledam! 
— Dok se operem — reče ona i opet uzme vode u 


ruke i zahiti je na lice. On se nije odmicao, nego ju je 
neprekidno milovao i ljubio po leđima. Bila je punašna, 
no ne debela, a koža joj je glatka, bijela i meka kao 
baršun, kao pjesma, kao mirisna bijela ruža. 

— Prestani, Micek — reče ona opet, uzimajući ručnik, 
da se obriše. | 

— Pustite me, milostiva — šaptao je on. — Ja ni- 
jesam ni slutio, da ste vi tako divni i tako slatki! 

Ona se je smiješila i počela se oblačiti. 

— Ne, milostiva! Još samo malo, samo malo. 

— Ne, ne. Bilo je već i previše. 

— Još samo malo, milostiva. Da vas gledam, da vas 
vidim! . 

Ona je bez riječi stala pred njim, kao da uzimlje voj- 
nički stav, isprsila se, ispravila se i stegla, da joj bokovi 
jedva mogoše održati haljine, te iskočila u savršenoj lje- 
poti kao kakav kip od bjelokosti. Micek se je iznenadio 

toliko, da je i on stao pred njom kao okamenjen, a kad 
je rukama posegnuo za njom, ona je strelovitom brzinom 
odskočila, sunula u sobu i zaključala za sobom vrata. Uza- 
lud je drmao za kvaku. | 

— Pričekaj malo i smiri se — dovikne mu ona. — 
Samo dok se obučem. 

— Pustite me, milostiva, u sobu, lijepo vas molim. 

Ona se nije javljala, a kako je u sobi bio mrak, nije 
mogao vidjeti, što radi, no čuo je, da se giblje i da nešto 
radi. Sigurno je tražila druge haljine i oblačila se. 

— Micek! — javi se ona iza duge šutnje. — Budi 
tako ljubezan, pa nam donesi sa zdenca vode. Prazna nam 
je kanta. 4. 

On je poslušao, no brzo se je vratio. 

— Jeste li gotovi, milostiva? Otvorite mi. 

— Još malo, Micek. Još samo čas — odgovori ona i 
zašuti. On je nestrpljivo hodao po kuhinji. 

— Micek — zovne ona, opet iza dulje šutnje. 

— Izvolite, milostiva. 

— Budi tako ljubezan, Micek, pa napoji kravu. Si- 
gurno je već sve pojela. 

On je bez riječi izašao u dvorište. Barica se je među- 
tim obukla, sjela na divan i podbočila glavu rukama. Bila 
je već posve smirena. Micek se je zadržao dosta dugo, a 
kad se je vratio, odmah uhvati za kvaku sobnih vrata. 


— Zar još ne ćete otvoriti? — upita tvrdim glasom. 
— Još samo malo, Micek. Jesi li zaključao štalu? 
— Ne. Nijesam. 


— Budi tako ljubezan, pa je zaključaj i donesi ključ 
u kuhinju. 

On opet otiđe u dvorište, a ona žurno ustane, otključa 
vrata, iziđe u kuhinju, pokupi i spremi svoje haljine i sje- 
dne na stolac kraj štednjaka. Kad se Micek povrati i opazi 
je, skoči žurno k njoj, zagrli je i opet počne ljubiti. Ona 
ustade, izvine se iz njegova zagrljaja i reče posve mirno: 

— Dosta je bilo, Micek. Ja bih lagala, kad ne bih 
priznala, da mi je ovo bila potreba, duševna potreba kao 
bolesniku lijek, no sada je dosta i neka nam Bog oprosti. 

— Milostiva! — usklikne Micek i opet je htjede 
ogrliti. 


Ona se izmakne i sretne ga rukom. 

— Ne, Micek. Više ni blizu. Sada budi miran i dobar, 
ako želiš, da i dalje budemo dobri prijatelji. 

— Sada da budem dobar?! 

— Da. Baš sada. 

— Iza svega toga?! 

— Prije toga bi bila mirna svaka rđa 1 kukavica. 
Sada budi čovjek! | 

Barica je govorila odrešito i uvjerljivo, te se Micek 
više nije usudio, da je se maši. 

— Vi se sigurno šalite, milostiva?! 

— Vjeruj mi, da mi nije do šale. 


— Pa, to je, milostiva, .. To je sve ludo... mucao 


je on. | 
— Možda je 1 ludo, ali ne može drugačije biti. 

— To je abnormalno, histerično 1 paradoksno! 

— Sve je to moguće, ali je ovako. 

Micek je brzo preletio u glavi, e da bi našao još koji 
strani izraz, no nije se mogao ni jednoga sjetiti. U tome 
se je premišljavanju malko otrijeznio. 

— Idemo u sobu sjesti — reče ona i ponese svijeću. 

— Pa, ja ne mogu sada kraj vas sjedjeti. Ne mogu. 

Ona se je nasmiješila. 

— Budi pametan. 


— Ne mogu — odgovori on skoro ljutito. 
— Ne srdi se, nego budi pametan. 
— Ne mogu. 


— Lijepo te molim, Micek, nemoj me žalostiti. Ja 
sam uvjerena, da ti voliš i mene i moga Lojzeka... 

On je malo šutio i gledao preda se, a tada reče: 

— Dobro, milostiva. Vi imate pravo, ali 1 ja imam 
pravo. Učinit ćemo ovako: Ja idem sada u vojarnu, a 


gazdi recite, da me je došao jedan vojnik tražiti, pa da 


sam morao otići. 

— To je najpametnije, Micek, ali mi obećaj, da se 
ne ćeš srditi i da ćeš i dalje biti sa mnom dobar. 

— Evo, milostiva! — reče on i pruži joj ruku. 

Gospođa Barica prihvati, a on je naglo, nenadano i 
čvrsto poljubi u usta. Ona se je malko trgla, a Micek je 
u istom času pusti. 

— Ljubim ruke, milostiva — reče on veselo i pođe. 
— Molim vas, da mi ništa ne zamjerite. ' 

Ona je šutjela. 

Kad je bio na ulici, malko zastane i počne razmišljati, 
kuda bi. Već je bio posve nesvijesno okrenuo prema kući 
udovice Anke. Htio je, da se danas nepozvan — odazove 
njezinim pozivima na kavu, no predomisli se i udari ravno 
u vojarnu. 

Legao je u krevet i dugo nije mogao zaspati. Nepre- 
stano mu se je vrzla pred očima divna Baričina pojava. 
Nije mogao sam sebi vjerovati, da može biti onako divna 
i svježa žena sa skoro trideset i osam godina. Istina, on 
nije vješt tim stvarima, pa ne može prosuđivati, ali — ču- 
diti se je morao. Čim bi malko sveo očima, stala je pred 
njim u svoj svojoj ženskosti, a u izazovnom vojničkom 
stavu. Nastojao je, da se otrese te čarobne ljepote, koja je 
nedokučiva i nerazumljiva, a da razmišlja o onoj maloj, 
zlatnoj kevici, koja ga sutra čeka. To će biti sigurno posve 
drukčija igra! | 

Opazio je, kako on, što no reći, još do-jučer nije 
uopće mislio o ženama, kao da uopće nije muško ili kao 
da ga Bog nije ni stvorio, a eto danas ne može ni na što 
drugo misliti nego samo i jedino na žene. Dosada je raz- 
mišljao samo o svojoj vojničkoj službi i o kamatama. I o 
glavnici; to se razumije. Posao je već prilično razgranjen, 
no on je ipak na pamet znao, kada koja mjenica dospi- 
jeva, kada će koji platiti i kamate i glavnicu, mogao bi 
bio već unaprijed pod sigurno reći, koji će platiti samo 
kamate i produljiti mjenicu, a isto je tako slutio, koji će 
tražiti još novaca i povrh toga pripisati kamate glavnici. 
Sve je on to nosio u glavi i samo o tome mislio, a evo, 
večeras nigdje ni traga ni jednoj brojci. Sve same divne, 
zavodljive, puste žene... 

Učini mu se, da je dosada bio sličan pustinjaku, koji 
se odreče svijeta, otiđe u šumu, misli samo na Svemogu- 
ćega i još povrh svega toga — krijepi se tustim skakav- 
cima. Pa naravno da takav sretnik, da takav blaženik ne 
može doći u napast ružnih misli. | 

Takav je on bio dosada: Mislio samo na kamate, kri- 
jepio se vojničkim vježbama po cijele dane, a nije ni slu- 


tio, što je Svemogući stvorio u tima krhkim, slabašnim že- 
nicama, kraj kojih je on prolazio hladno i ukočeno, dok 
mu ti dobrovoljci ne napuniše i glavu i srce sve samim 
pjesmicama o ženi. 

Barica, Anica, Milica i još stotinu drugih, a sve jedna 
ljepša od druge — sve se to sada pred njim isprsava, ko- 
vitla, mota, okreće i prevrće, da mu oči bliješte od puste 
ljepote, a srce steže i mota neslućena slast i milje. 

U tim je mislima zaspao, s njima se probudio i pro- 
veo dan, jedva čekajući večer. Zarana je spremio odijelo 
za izlaz, cipele usvjetlao, kao da su dragulji, rukavice pri- 
redio i točno u šest sati 1 tri četvrti izišao iz vojarne. Išao 


je pješice i sve poskakivao od veselja, koje nije slutio još. 


ni sinoć, kad mu je Milica urekla sastanak. Sinoć je to 
još bila poslovna, lihvarska špekulacija i prosti račun. 
Vidio je kuću i u njoj već dućan s tatinom gotovinom 'i 
sve slične malenkosti, dok je večeras mislio samo i jedino 
na Milicu, samo na — ženu. 

Došla je točno u sedam sati, nasmiješila se i pružila 
mu ruku. On je mislio, da će je pratiti Ilicom do kuće, 
pa je to i rekao. ' 

— Ni za živu glavu! — odgovori ona. — Mi ćemo tu 
kroz Radnički dol, malko u Zelengaj, a onda žurno svako 
na svoju stranu. Da netko prijavi u školi ili rekne mami, 
zapamtila bih! 

Micek je bio u stotini neprilika, jer nije znao ni što 
bi govorio ni kako bi se držao, a njezine su ga krasne oči 
pekle i palile. Išli su veoma žurno, te se je Micek upravo 
čudio, kako to lijepo žensko stvorenje stupa. 

— Vi idete kao vojnik — reče on, smiješeći se u ne- 
prilici. 

— Moramo se žuriti, da nas tko ne vidi. 


On je sada smišljao, što bi govorio, a govoriti nešto 


mora, no za živu se glavu nije mogao sjetiti, što bi rekao. 
Bio je sputan, ovratnik tijesan, ruke predugačke, noge ne- 
sigurne — bio je sav neobičan sam sebi. 

— Do vraga i ta moja smetenost i nesigurnost! — 
> i prikuje svoj pogled na njezino svježe, užareno 
ice, | 

— Vi ste tako krasni, gospođice Milice. Tako ste kra- 
sno narasli i razvili se. 

— Ivi ste krasni, gospon Micek — šane ona i otvo- 
renih, užarenih očiju pogleda u njega. 

— Ja sam mislio, da ću vas pratiti do kuće. 

— O, ne! Nitko ne smije znati, da se nas dvoje sa- 
stajemo. Istjerali bi me iz škole, a mama bi me potjerala 
od kuće. 

— To bi bilo strašno! 

— Da. Ali to ne smije biti. Znate: Moramo se vazda 
dobro skriti. 

On ju je zatravljen gledao. Nije mogao s nje podig- 
nuti oka, a u srcu osjeti, da mu je milija nego itko drugi 
na svijetu. 

U Zelengaju su sjeli u šikaru, podalje od puta, i šu- 
tjel. Ona se je posve nagnula k njemu i on ju je bez 
riječi počeo cjelivati, a ona mu je kao omamljena uzvra- 
ćala cjelove. Sjedjeli su, dok nije suton pao, a tada ona 
naglo ustane. | 

— Moram kući, Micek. Mama će me... 

Iza tih se riječi opet spusti na zemlju kraj njega i 
savije se oko njegova vrata, šapćući: 

— Slatka, jedina ljubavi moja! 

On je bio toliko sretan, da nije mogao progovoriti, a 
njegova je sreća bila još veća i silnija i stoga, što uopće 
nije trebao ni govoriti. 

Dogovorili su se, da će u nedjelju na Grmoščicu. Ona 
će reći mami, da s kolegicama i časnim sestrama ide na 
izlet. Sastat će se već u dva sata poslije podne kod mo- 
stića, a onda će on otići pred njom, a ona za njim, dok bi 
ih tko mogao vidjeti, a kad zađu dalje, ići će skupa. 

Tako je i bilo. Išli su zagrljeni. Nitko ih nije vidio, 
a kad su došli u onu lijepu, znamenitu uvalicu, više ih 
nitko nije mogao vidjeti osim koji drugi ljubavni par, 
koji bi slučajno pošao na isto mjesto. | 

Bilo je već kasno, kad je Micek doznao, da se Milica 
uopće ne kani udavati i da joj roditelji ne bi dali kuće, 
dok su"oni živi, a gotovine da niti nemaju. Ona bar ne 
zna, da imaju. Micek se je zamislio i rastužio. U srcu se 
je svome pokajao za sve, što je učinio, pobojavši se, da se 


89 


ne će moći izvući iz toga teškog položaja. Nije mu ni na 
um padalo, da bi mogao zbog najveće ljubavi i najljepše 1 
najplemenitije djevojke žrtvovati svoje slatke sanje o 
kući i dućanu u kući, koji svakako mora dobiti ženidbom, 
jer inače ne može on, zagorski siromašak, doći do njega. 

— Onda mi oprosti, Milice — prošapće on. — Ja sam 
veliki siromah i ne mogu se ženiti. 2 

Ona u svojoj djetinjoj naivnosti i zanosu nije ni shva- 
tila njegovih riječi. Stisla se uz njega, cjelivala ga 1 ma- 
zila, šapćući: u ' 

— Ja ne trebam ništa, ništa na svijetu osim tvoje 
ljubavi. Ove godine svršavam i za par ću mjeseci već biti 
učiteljica. Moći ću se sama uzdržavati i ne ću se udavati. 
Kad ti jednom budeš samostalan... > 

Ona je naglo zašutjela, a on se lecnuo pred mišlju, 
koju ona nije izrekla. Htio je, da je odmah upozori, da 
joj otvoreno rekne svoje nakane, no u zadnji se čas predo- 
misli, jer mu je bilo žao, da se bez nužde odriče tako div- 
noga, dragog plijena, koji mu se je sam ponudio, koji mu 
je kao iz neba pao i koji mu je, to je morao priznati, 
veoma mio i drag. A kako i ne bi! Divna, zamamna, ča- 
robnija i u tijelu od Barice, a u licu kao slika nebeskog 
anđela! Pa da i svega toga nije — što je muškarcu milije 
i divnije od žene, koju prvu upozna u ljubavi! — 

Ona ne traži ništa, ne očekuje ništa, a žrtvuje sve bez 
štednje i ustezanja na oltaru njihove ljubavi. Ako što i 

očekuje — on će to već znati urediti. Mora urediti, jer 

ipak ne bi bilo pametno, da on žrtvuje svoju karijeru, da 
pokopa svoje osnove za ljubav, za kiklju, kao kakvo go- 
spodsko derište. On je pošao u svijet, da tu nešto postane, 
da tu nešto znači, a vidi i sam, da među građanima vri- 
jede samo oni, koji nešto imadu. Imati ženu, pa bila i naj- 
ljepša, ne znači biti bogat. To samo znači, da ćeš vjero- 
jatno ubrzo biti još siromašniji nego li si bio, kad si se 
oženio. Ubrzo, ubrzo, kad se počnu po kući javljati oni 
mali, kmecavi glasići, koje Micek nije nikada trpio. Čudno- 
vato i neobično, ali on voli vidjeti malog odojka, puricu ili 
što bilo od blaga nego i najljepše dijete. To nije za njega 
On je već toga mnogo pročitao i naučio, vidio u organiza- 
ciji među drugovima, da već sada hladnije i mudrije sudi 

o najzamršenijim pitanjima nego li većina ostalih, pa on 
onda ne može te svoje sposobnosti, taj svoj veliki kapital 
proigrati — zbog nekakove — ljubavi! Ljubav, ljubav! 
Svakako veoma slatka pečenka, dobra stvarca, ali Miceka 
ne smije od toga jela zaboljeti želudac. Ne nipošto. On je 
o tome načistu. 

Dok je on tako umovao i već se u svome srcu i mi- 
slima iznevjerio, ležala je kraj njega na boku zlatna, raz- 
dragana djevojčica i zanesena promatrala kraj sebe uva- 
ljano ležište, na kojemu se još nije bila ni pridigla pri- 
gnječena travica. Još je bilo svježe, još je mirisalo krvlju 
1 grijehom. Ona je snatrila, zanosila se i sva se predala 
uživanju, sretna, što se je srela sa — Čovjekom. 

Sastajali su se tako svake nedjelje i svetka, no vazda 
tako, da Miličini roditelji ništa ne posumnjaju i da on još 
dospije Antolićevima. 

Prema gospođi Barici se je vladao posve lijepo, pri- 
stojno kao i prije. Kao da se ništa nije ni dogodilo. Jedne: 
večeri, kad su opet ostali nasamu, on je pokušao, da na- 
stavi tamo, gdje su prošli put prekinuli. Sada je već mno- 
go iskusniji, pa je vjerovao, da će stvar drugačije svršiti, 
no gospođa Barica mu rekne posve mirno: | 

— Žao mi je, Micek, što tako o meni misliš i što me 
ne poštivaš. To nije od tebe lijepo. 

— Ja ne mislim o vama zlo — odgovori on u nepri- 
lici. — To niti nije nikakovo zlo. 

— Ako je jednom i mene nadvladala krv i ako sam 
ti se prijateljski povjerila... 

Naglo je zašutjela. | 

I on je šutio. Nije nikada više ništa spomenuo. Dani 
su tekli svojim starim tokom, no time se bližio i svršetak 
njegove vojne službe. Trebalo je misliti na budućnost. 

Milica — to je samo tako. Drugoga poznanstva nema. 
Počeo je u glavi prolaziti svoje znanice. Nigdje ništa. Sje- 
tio se je udovice Anke i njezinih poziva na kavu. Ona je 
lijepa žena, pristala i mila. Od Barice je mlađa sigurno 
pet, šest godina, no od njega još uvijek starija najmanje 
toliko. To njega ne bi smetalo, ako bi drugo sve odgova- 
ralo. Obišao je kao slučajno njezinu kuću. Lijepa kuća. 
Prizemnica. Trideset i pet koraka u pročelju. Iza kuće vrt. 

Tako. Priličan. Može biti do četiri stotine četvornih hvati. 
Sve je on to promjerio i ocijenio. Ne bi bilo loše. Anka 
nema djece. Nije ih imala s prvim mužem, pa sigurno ne 
bi ni s njim. Uostalom o tome bi se mogao uvjeriti, prije 
nego što rekne. Samo kuća i zemlja — kako s tim stoji, 
to Bog sam zna. Možda je prezaduženo, a možda i nije na 
Anki. Tu se sjeti svog prijatelja Ante Solarića, odvjetni- 
čkoga solicitatora kod dra Franića. On će tu njemu po- 
moći. 

Još mu isti dan telefonira i zamoli ga, da se sastanu. 

— U sedam sati u kavani Bauer — reče Solarić. | 

— Ja ne idem, dragi gospodine, u kavane. 

— Onda u birtiji kod Someka. 

— Ja ne pijem nikada. | 

— Pijem ja, ako ne pijete vi! — odgovori Solarić već 
ljutit. 

— Ne, ne. Mene, znate, ženira, da idem u birtije, 
nego vas molim, da me negdje počekate u sedam sati. 
Možda na Pejačevićevom trgu. 

— Ide u redu! — odgovori Solarić odrezano i zatvori 
telefon. 

Još je prije sedam sati Križanić nestrpljivo hodao po 
Pejačevićevom trgu i ponavljao u glavi, što sve mora reći 
Solariću. Anka Pintarić, udova kraljevskoga sudbenog 
nadoficijala iz Zagreba, Košutovac broj 10. 'To je svakako 
dovoljna oznaka i po tome mora sve naći. Ujedno može 
pogledati i za Antolićeve. Gospa Barica je rekla, da je sve 
njezino. Možda mu je i lagala. Bog zna, zašto bi lagala, 
no možda ima zato svojih računa. Svakako ne će škoditi, 
da i tu dozna pravu istinu. 

Čekao je već preko pola sata i naljutio se. Gospodin 
se solicitator sigurno svratio u birtiju. To je stara nesreća 
većine nas Hrvata. Kad bi bilo moguće, i u crkvi bismo 
otvorili birtiju ili bar kakovo vinotočje preko ulice i rodo- 
ljubi bi 'se potukli, da dokažu, koji ima najviše zasluga za 
svetu vjeru, pa prema tome i pravo, da dobije koncesiju 
za točenje. Na svetogrđe bi pomišljali samo oni, koji bi 
propali kod natječaja. Taki smo mi. Eto taj Solarić. Ima 
ženu i petero djece, malu plaću i — dnevno u birtiji! Bar 
da zločinac i budala nije dao na svijet toliko te piladi, 

dalo bi mu se i oprostiti, što ne stiče za sebe i ženu. Neka 
crknu, kad nijesu za drugo. Naravno da u takvim prili- 
kama mora dosađivati i Bogu i vragu. Pokušao je već ne- 
koliko puta, da i Miceka »napumpa« sve u ime nekakvog 
patriotizma i stranke i sličnih inače lijepih stvari. On mu 
je sretno izmakao, jadajući mu se, da uopće ne služi ništa 
osim stana i hrane u naravi, | 

Miceka je već obuzimao bijes i, da se nije radilo o 
tako važnoj stvari, kao što je ta njegova večeras, bio bi 
otišao kući. Ne bi ga čekao. Ovako nije smio ni pomisliti 
na odlazak, pa dokle čekao da čekao. Solarić stiže istom 
nekoliko časaka prije osam sati. 

— Oprostite, dragi gospodine Križaniću! — ispriča- 
vao se još u hodu. — Znate, poslovi, stranke, razgovori 
hoće da rastrgaju čovjeka. Uhvatio me je jedan znanac, 
pa molio, da mu kod suda uredim neke stvari i, naravno, 
morao sam s njime svratiti na čašicu vina. Nijesu svi 
ljudi kao vi, da se boje birtije. 

Miceku je bilo drago, što se je taj toliko raspripovi- 
jedao, jer je on kroz to dobio vremena, da namjesti na 
usnama vrlo prijateljski i dobrohotan smiješak. 

— To se razumije. Poslovi. Vi uvijek radite kao crv. 

— Mora se, mora se. Imam mnogo posla u pisarni, 
a još više svoga privatnog, što moram raditi za svoje 
stranke. KA 

— Naravno, naravno. Ali su vam prema radu i do- 
hoci, a ne kao kod mene. Odereš se živ i ne zaradiš ništa. 

— Znate, ne zaradim ni ja vazda. Sirotinja, a ja do- 
bra srca, pa radim više badava nego za plaću. 

— Imate vi pravo, dragi gospodine Solariću. Poznam 
ja vaše zlatno srce, i baš zbog toga se i obraćam na vas. 
Nije doduše nikakav posao. Ne mora se ni napraviti, ali 
bi ipak bilo za dušu, da se vidi, kako stvari stoje. Ako je 
sve u redu, onda ćete napraviti sjajan posao. Ja sam već 
rekao, da to ne smijem nikom drugom povjeriti nego 
vama. 

— O čemu se radi? 

— Htjeli su, da idu nekom odvjetniku, pa sam ih ja 
o Što će kod gulikože, da ih ucjenjuje?! Nije li 
tako! 

— Naravno. O čemu se radi? 

— To se razumije. Naš dr. Franić nije takav, no on 
je previše zaokupljen politikom, pa niti ne dospijeva na 
odvjetničke poslove. 

— Da, da, bila bi dužnost naših ljudi, da mu baš zbog 
toga namiču dobre advokatske poslove, kad za narodne 
stvari previše žrtvuje. Nego, pustimo to. O čemu se radi? 
Da čujem. 

— Tu vam je, dragi moj gospodine Solariću, jedna 
sirota udovica s četvero sitne djece. Ima kućicu i vrtić. Sve 
bi odnio u torbi. Nema od čega živjeti, pa bi morala pro- 
dati kućicu, a ne zna, sirotica, kakvo je gruntovno stanje, 
je li preneseno na nju, nije li; je li opterećeno i tako — 
ne zna ništa. 

— Dakle: treba gruntovni izvadak. To je velik posao. 

— Ne, ne, dragi gospodine Solariću! Kakav grun- 
tovni izvadak! Samo vi to napišite na komadiću papira, da 
se vidi, koliko je toga, na komu je i da li je opterećeno. 

— Naravno: treba prepisati posjedovnicu, vlastovnicu 
i teretovnicu, a to je gruntovni izvadak, dragi gospodine 
Križaniću. 

Micek je već ispitao gospodu dobrovoljce o tima pro- 
kletim gruntovnim knjigama i oni su mu nešto protumačili, 
nu sada vidi, da nije sve zapamtio ili mu nijesu sve rekli. 
On jednostavno nije dorastao tome solicitatorskom gadu, 


pa će ga smotati. A on mu ne će ništa platiti. O tome ne 


može biti ni govora. 


— Kakva posjedovnica, kakva teretovnica! — uskli- 
kne on i nasmije se nasilu. — Samo vi to u par poteza 
na komadiću papira napišite. Za sirotinju je i to dosta. 

— Jest, jest. To je gruntovni izvadak, koji zadaje 
mnogo posla. : 

— Dobro. Zovite, kako hoćete. Najzad, to je malen- 
kost, a glavno je ono, što će slijediti. Tamo ćete vi lijepo 
zaraditi, jer sam ja odredio, da vi pravite ugovor i molbu. 
Tako: vi ćete biti tako dobri, pa ćete to sutra napisati. Ja 
ću vas sutra na večer ovdje čekati u isto vrijeme, a već 
ćete prekosutra praviti ugovor. | 


— Ide u redu — odgovori Solarić. — Kako se zove? 


94 





Križanić je već bio na ceduljici napisao: »Anka Pin- 
tarič« 1 sve ostalo, što je nužno, pa mu pruži. 
. — Sutra baš imam i drugoga posla u gruntovnici, pa 
ću to usput obaviti. Dobro. Samo da onda ne dadu dru- 


. gome, da pravi ugovor! 


. — Dragi gospodine Solariću, ja ne bih bio Micek 
Križanić, kad bih dopustio, da iz mene prave budalu. Ne 
brinite se. | 

— Dobro. Ide u redu — odgovorio je Solarić zado- 
voljno. 


— Molim vas, dragi gospodine Solariću — reče Mi- 


cek sladunjavo — vi ste tako zlatan čovjek i uzoran rodo- 


ljub, a vazda svakome rado pomognete. 


>. Koliko god mogu i koliko znam! — upade mu on 
u riječ. 

— Poznato je, da vi znate mnogo više, nego mnogi 1 
mnogi, koji nose doktorat kao magarac križ, a da ni sami 
ne znaju, kojim ga pravom nose! Sve se to zna. I vaše 
zlatno srce i vaše poštenje. Sve je to nama dobro poznato! 
Da. Molim vas, kad već imate 1 drugih važnih poslova u 
gruntovnici, pogledajte, kako je s kućom mojega gazde, 
našega dragog Vjekoslava Antolića. Njega poznate?! Na- 
ravno, vazda je u građanskome klubu. Njegova gospođa 
Barbara tvrdi, da je kuća na objema, a on tvrdi, da je 
samo na njoj, pa sam im ja rekao, da imam odlična i 
učena prijatelja gospodina Solarića, koji će to pogledati. 
Nije važno, ali kad već idete, molim vas, pogledajte i to. 
Bit ću vam veoma zahvalan. Evo, i to sam napisao. Lakše 
ćete zapamtiti. | 

Micek mu dade i drugu ceduljicu. 

— Vrlo rado, samo ako dospijem. 

— No, no — nemojte se šaliti! Ja sam im rekao, da 
nema vještijeg jurista od vas u tim stvarima i da ću im 
već sutra na večer reći pravo gruntovno stanje. Ne ćete 
valjda dopustiti, da opsuju i mene i vas?! A naš čovjek! 

— Dobro, dobro — reče Solarić i zadovoljno se na- 
smiješi. — Nastojat ću. Hoćemo li skočiti na čašicu So- 
meku? Sigurno ste žedni?! 

— Hvala vam lijepo na ljubeznom pozivu, ali moram 
vam priznati, da sam već i ovako zakasnio u vojarnu. Mo- 
ram upravo trkom bježati. 

— Kad ste već zakasnili, onda vam je sada svejedno. 

— Gospodine Solariću, Križanić još nema kazne! — 
reče on ponosno i isprsi se i lupne se nekoliko puta po 
grudima. — Onda, kako smo rekli: sutra navečer u sedam 
sati ovdje. 

Micek je bio zadovoljan uspjehom. To je sve tako kra- 
sno i zgodno odigrao, da se onaj klipan, ona pijanica, nije 
usudio, da zatraži plaću. Pravit će ugovor! To mu je iz- 
vrsno uspjelo. Uopće je značajno, kako se ljudi dadu za- 
slijepiti, a ovamo misle, da su pozobali svu mudrost ovoga 
svijeta. Micek će tu sam praviti ugovor s udovicom Ankom, 
samo ako je ona vlasnica i ako nema dugova. On će tu 
krojiti ugovor! To je divno! 

Sutradan je došao tek oko pola osam. Namjerno je 
zakasnio, samo da Solarić ne bi pomislio, kako je baš nje- 
mu osobno mnogo stalo do tih gruntovnih podataka. Bože 
moj, tuđi poslovi, a on ima i svojih briga, pa se ne može 
slomiti trčeći. Stalo mu jest, jer čini prijateljsku uslugu, 
ali opet — sve ima svoje granice. 

Solarića je našao na trgu. Nestrpljivo je šetao. 

— Vidi se, tko ima računa na poslu! — usklikne Mi- 
cek i nasmije se. — Doduše, i meni je milo, da se to uredi, 
jer činim time prijateljsku uslugu, ali ne ću na tom poslu 
ništa zaraditi, a vi, borami, hoćete. 

— Sve je u redu — reče mu Solarić. — Već vas če- 
kam skoro cijeli sat. Evo. Anka Pintarić je vlasnica. Po- 
vršina šest stotina osamdeset dva četvorna hvata. Te- 
reta nema. Ono drugo, i to sam vam u cijelosti prepisao. 
Vlasnica Barbara Antolić, površina hiljadu dvjesto če- 
tvornih hvati. Tereta nema. 

— Vi ste divan čovjek, gospodine Solariću! Ta će 
vam sirotica izmoliti za dušu bar pet svetih krunica. 

— Nek ona plati litru vina, pak ću joj oprostiti sve 
krunice — odgovori Solarić. — I ako je još mlada, neka 
me pozove na čaj. 

— Vidi, vidi! — usklikne Križanić i zaprijeti mu 
prstom. — Nemojte vi tako. Nema šale sa svetim kruni- 
cama. 

== Kada ćemo onda praviti ugovor, da se znam rav- 
— Ja ću vam već javiti. Nego, molim vas, dragi go- 
m. Solariću, jedno diskretno pitanje. Vi znate šu- 
jeti?! 
— Kao grob. Osobito, ako se radi o poslovima. 
> O veoma važnim poslovima! Pogotovo za vas 
važno. Kako znate, gradski su izbori na vratima. Naša 
stranka ima mnogo izgleda nar dobar uspjeh. 
= — To je sigurno. 4 
— Vi ste vješti svim tim poslovima u gradskome po- 
glavarstvu i gradskom zastupstvu. 
no E, kako ne?! Bio sam petnaest godina općinski bi- 
lježnik. Imam sve u malom prstu. | 
...— Kako vam je poznato, u izborni je odbor povučen 
cijeli odbor organizacije trgovačke mladosti, pa sam tako 
i ja u izbornom odboru. Kad se je povela riječ o kandi- 
datima, Ja sam spomenuo i vaše ime. Nemojte se srditi. 
Ja znam, da je to velik posao, ali čast, ugled, uplivi i 
mnogo štošta drugo. Kad se traže najpogodniji kandidati 
onda se sposobni ljudi moraju žrtvovati. | 
. — Znate, to je strašan posao, ali ako se baš mora, 
ja se pokoravam vodstvu — govorio je Solarić kao čedno 
ali lice .mu se razvuklo kao pogača od iznenadne sreće i 
zadovoljstva. Ni sam nije nikada ni pomislio na toliko 
odlikovanje, iako nitko ne može: čovjeku napakostiti, ko- 
liko on sam. — Ako se baš mora, nastojte svakako, da 
odbor prihvati. Ja ću se žrtvovati. A što se tiče sposob- 
nosti — u kotaru je bilo sedam općina, moja je vazda bila 
najuzornija! se 
— Meni je glavno, da znam, da ne ćete odbiti. To 
sam samo htio od vas znati. Dalje je sve moja briga, a 
Vi o tome, molim vas, nikome ni riječi. i 
— Budite bez ikakove brige, gospodine Križaniću. 
— Sada moram opet trkom u vojarnu — reče Mi- 
cek, pruži mu ruku i žurno otide. | 
Solarić je odmah krenuo Someku i napio se kao čep 
dok je Micek kovao daljnje planove. U gruntovnici je sve 
onako, kako je on želio, platiti nije morao ništa, pa kud 
ćeš bolje?! Sam se je u sebi smijao svojoj dosjetci s grad- 

skim zastupstvom. Time je skinuo s dnevnoga reda sa- 


stavljanje tobožnjeg ugovora, a zatupstvo će gospodina S0- . 


larića i onako samo Kam otići u ropotarnicu. Zato je naj- 
Š je trljao ruke. 
raageda i bi bio petra zastupnik! — šane Micek skoro 
glasno, slijedeći tok svojih misli. — To bi mi bio zastup- 
nik! Ne sluti lupež, da ja znam, da je letio iz općine, a 
je nešto blagajna šepala pod njegovom prljavom ra 
To bi mi bio gradski zastupnik! Da... kad bude me 
pa kuća, pa još jače, uglednije 1 poznatije ime Miceka 


ižanić i f loš čuti 1 
Križanića... To je druga firma... To će se jo i 
vidjeti, dok on stane na svoje noge. Sada su drugi poslovi 
po srijedi. 


sedam stotina hvati zemlje, lijepa kuća, lijepa 
ra starija od njega, ali jošte čvrsta kao topov- 
sko zrno! To su sve stvari, koje ne valja samo tako mimo- 
ići. Treba to pogledati. Važno je, da još ispita, da li će 
ona imati djece. Nije pametno onako naglavce sm: pa 
poslije kukati i biti rai it i rob zamazane deriš- 
čadi. To ć već izvidjeti. ni. 
mai i e je sesti k Antolićevima, pozdravio ih i 
pitao za zdravlje. Gospodinu Lojzeku je sve gore i gore. 
Jedva čeka, da Micek dođe iz vojništva, pak će na ope- 
raciju. Odlučio se i na taj teški korak, kad vidi, da nema 


drugog izlaza. 


— Još šest nedjelja — reče Micek zadovoljno. 
— Poliko ću izdržati — odgovori Lojzek tužno 1 za- | 
mišljeno. 


Gospođa Barica ga je netremice promatrala, a oči joj 
ile suzama. 

. ao je ispričao, da mora u vojarnu, pak se opro- 
sti i otide. Bez razmišljanja je zakrenuo gospođi Pintarić. 

— Ja sam, milostiva, pozvan na kavu — reče i i 
pozdravi je, a na usne navuče svoj majstorski poslovni 
gao na večeru, dragi gospodin Micek! — mn 
udovica veselo i pruži mu obje ruke. — Hvala Bogu, da 
ste se ipak jednom udostojali, da dođete. : 

— Poslovi, milostiva. Služba. Ne može se... Ali, 
kako je kod vas divno! Kao mali raj. 

— To još nije ništa, kako bi znalo biti — usklikne 
ona vragoljasto i namigne mu jedva primjetljivo. 

— A vi tu posve sami? 

— Da. U stanu sam sama, a sada u dvoje! To je 
ljepše. | 

Micek je otišao od nje tek iza jedanaest sati. Otišao 
je začaran. Nije mu išlo u glavu, kako je to moguće, da su 
sve žene, koje je dosad tako upoznao, neopisivo lijepe, ča- 
robne i zamamne. Možda se to njemu samo tako pričinja, 
možda je to samo iz početka, a možda je to uopće sve sku- 
pa obično, prljavo zavaravanje i zaluđivanje majčice pri- 
rode, samo da dođe do onih malih musavaca?! Tko bi to 
znao. Stvar je svakako čudnovata. Gospođa Anka je oso- 
bito lijepa i prepredena. Ona ga je naprosto opila svojim 
dahom i ljepotom, svojim motanjem i vragolijama. 

Nije nikako mogao dokučiti, što ona misli o djeci, 
no da bi jedva čekala, da se uda, to je pokazala više nego 
jasno. Izazivala ga je, da počne o tome govor, no pošlo 
mu je za rukom, da vješto izmakne. Zasada je i ovo do- 
sta. Vidjet će, što će slijediti. Baš radi djece — to je naj- 
važnije i zato je to dobro. 

Kuća je izvrsno građena. Sve je on to pregledao, kad 
ga je vodala po sobama i pokazivala mu ih. Može se i na- 
dozidati, a ona soba, gdje su bili — tako, gdje su se za- 
držali, izvrsna prostorija za dućan. Kao stvorena za taj 
posao. 


VII 


Operacija je sretno uspjela, a dvadeset i dva sata po- 
slije nje plemeniti je i ugledni građanin Vjekoslav Anto- 
lić blago u Gospodinu preminuo. 

To Micek nije predviđao. Pitao je jednog liječnika 
dobrovoljca o tim bolestima u želucu i crijevima, pa mu 
je taj učeni gospodin rekao, da se od takvih bolesti može 
vrlo brzo umrijeti, ali da se može doživjeti i duboka sta- 
rost. On nikako nije mogao graditi svoju budućnost na ta- 
ko labavim temeljima, te se je s toga i ogledao za drugom 
Prilikom. Međutim Lojzek umrije, a Micek steče još jedno 
novo iskustvo s tom učenom gospodom.. Nekako je već po 
svojoj naravi cijenio ništa i veoma malo sve to znanje i 

umijeće, a sada eto i vidi, da ima pravo. Svi ti juristi 1 
tehničari i medicinari, svi ti mladići grade svoju sreću i 
budućnost samo na tuđoj gluposti i neznanju, a kao štap 
im služi slijepi, ludi slučaj. 

Nema kod njih ono stalno određeno: »Gospodine, 
kila krumpira stoji osam filira«, pa odmah točno znadeš 
i koliko je krumpira i koliko filira. Nema toga! Sve su to 
nekakova čudesa, nekakova nagađanja. Može biti i ova- 
ko, može biti i onako! Operacija, kaže, sjajno uspjela, srce 
izvrsno radi, liječnik sav sretan i blažen, a Lojzek — su- 
tra dan pod ledinu. ' 

To ti je sva ta nauka i sve to znanje i vještina, a kad 
sve skupa uzmeš i procijeniš, ne vrijedi ni koliko najobič- 
nija vaga najsiromašnije nepismene piljarice na Jelači- 
ćevom trgu. Da su ti liječnici što znali, pa da su kazali ili 
njemu ili Lojzeku ili komu bilo, pa im baš i on sam što- 
god platio — da su oni što znali, ne bi se Micek bio spleo 
s poštovanom gospođom Pintarić i u ludo izgubio četiri- 
pet mjeseci, nego bi lijepo bio odmah okrenuo na pravu 
stranu i udešavao sve, kako Bog zapovijeda i kako ga uči 
njegov zdravi trgovački razum. Ipak još možda nije pre- 
kasno, možda će se dati popraviti. Možda?! Zašto možda? 
Što znači ta riječ iz usta solidna i razborita trgovca?! Ne- 
ma tu »možda«. Što zaključi, što utvrdi kao pametno, to 
je i opravdano i pošteno, pak će to i provesti. Naći će se 
već i za to pravi put i pravi način. Glavno je, da ne dođe 
do škandala. On joj nije ništa rekao, a još manje obećao. 
Posao nije zaključen. Nije ni spominjan. To, što su se 
malko spetljali, to je bila više njezina nego njegova želja. 
Što je tražila i trebala, to je i dobila. On je doduše imao 
dalekosežnije osnove i nakane, no sada je tu druga zgoda. 
Drugi su to poslovi. Dućan postavljen, uveden, na mje- 
stu, na uglu! Preko hiljade hvati zemlje. To je nešto po- 


sve drugo, nego li kućica bez dućana i bez dućanskih pro- 


storija, a zemlje ni za polovicu, koliko ovdje. X 
U poslu se nije ni primijetilo, da nema Antolića. Da 


nije griješiti duše, možda bi se smjelo reći, da je njegova 


smrt samo poslu koristila, jer je Micek odmah uveo neke 
novotarije, koje je vidio u većim radnjama u gradu i za 
koje su mu dokazali, da su vrlo dobre. Iz dućana se nije 

nikuda ni micao. Ni u večer, kad bi zatvorio. Tada bi sre- 
divao račune, brojio i sortirao novce, pregledavao i mje- 
rio robu, pisao narudžbe i obračunavao knjižice, na koje 
su neke mušterije nosile robu i plaćale mjesečno. Čim koji 
ne bi najkasnije do trećega dana isplatio duga, Micek je 
s njime na samu, da ne bi tko čuo, progovorio iskreno, 
prijateljski i otvoreno. 

. — Znate, dućan je zadužen, gazda umro, pa velike 
firme, koje nama daju robu, svakoga mjeseca pregleda- 
vaju račune, prigovaraju i gone nas. Ne smijemo davati 
vjeresije bez pokrića. Ni filira više. Žao mi je. Milostiva 
je u sto briga. 

— Ne možete više davati na vjeru?! 

— Možemo, možemo, ali moramo imati pokriće, mo- 
ramo imati nešto u rukama, da pokažemo svojim vjerov- 
nicima. Oni traže, da svaka mjesečna knjižica bude po- 
krivena mjenicom. Htjeli su, da već za prvi mjesec zara- 
čunavamo kamate, no ja sam to odbio. Rekao sam, da ću 
im predati ključeve. Tada su popustili. Kamate moramo 
računati samo na ono, što ostane preko jednog mjeseca. 
I tu su mi htjeli podvaliti, da računam za njih pet po sto 
na mjesec. Ni to nije previše, kad se ne zavuče, ali sam 
ja ipak odbio. Mi doduše nijesmo banka, nego mali du- 
Cančić, ali ćemo vam računati samo bankovne kamate, 
samo toliko, koliko i nas košta novac u banki. Ali — tu je 
Micek vazda podigao glas, malko priprijetio prstom i re- 
kao svečano: — samo ne smijete nikom reći. Ja vam ra- 
čunam manje, nego ikome drugome, jer vam želim pomo- 
ći. Znam, da vam je teško. Samo znate i sami, da ne mogu 
pomoći svima. To možete uvažiti. : 

a uvažavao je svaki. Svaki je smatrao svojom duž- 
nošću, da bude zahvalan tome mladom, brižnom čovjeku 
1 nije nikome došlo ni na kraj pameti, da se buni, ako je 
na deset kruna platio na mjesec još koja pedeset i dva ili 
tri filira. To su doduše novci, ali i gospa Antolićka mora 
plaćati kamate na njih, pa su se ljudi s time pomirili. 
Stvar im je lijepo prikazana. Ona je udovica, vjerovnici 
pritisli sa svih strana, a gospodin Križanić obračunava ka- 
mate uvijek pošteno. Na filir. Istina je, da nijedna mu- 
šterija nije kušala proračunavati te kamate, ali im je naj- 

veće povjerenje ulijevala činjenica, da je to uvijek bilo 
obračunato na filir. Nikada okrugla svota. To je bio do- 
kaz savjesnosti i točnosti. Micek je na to strogo pazio. Ni- 
kada okrugla svota! Bože, sačuvaj. Mušterije su većinom 
lakoumne i nemarne, no ipak bi i najnemarnijem moglo 
udariti u oči, ako bi kamate vazda bile u okruglim svota- 
ma. Njemu bi bilo lakše metnuti okruglu svotu, ali je ko- 
risnije dodati još koji filir, a strankama se baci prašine u 
oči. | 
Gospođa Pintarić je prva dala mjenicu. Micek joj je 
to divno prikazao, te je žena skoro plakala od ganuća i 
zahvalnosti. Bila je u neprilici. Popravljala je kuću, miro- 
vina malena, troškovi veliki, pa nije mogla redovito ot- 


plaćivati. Micek ju je uvjerio, da to nije ni nužno. Oni će 


je i čekati, a da vazda znade sigurno, koliko je dužna, 
svakog je mjeseca načinjen obračun, kamate  pripisane 
glavnici i gospa Pintarić potpisala u Micekovoj knjizi, da 
obračun priznaje. To je sve bilo nužno radi njezine si- 
gurnosti. Ljudi smo. Može se potkrasti pogrješka, može 
nastati sumnja. Na taj je način sve to onemogućeno. Mje- 
nica je tu samo pokriće, a i to samo radi onih velikih mor- 
skih pasa — radi vjerovnika gospođe Antolić, Oni bi htjeli 
daleko veće, lihvarske kamate, no Miceku je uspjelo, da 
spasi svoje mušterije od guljenja, pak su pristali, da ra- 
čuna mjesečno samo dva od sto i još one proklete ban« 
kovne provizije jedan od sto. Na to se je on kod obraču- 
navanja vazda strahovito ljutio i posve otvoreno tumačio 
mušterijama, kako je to lopovluk i svinjarija, ali tu se ne 
da ništa učiniti. Takvi su zakoni, takve su bankovne uzan- 
ce. Ta riječ »uzance« uopće krasno zvuči, svaka milostiva 
zine od čuda, kad je čuje, i odmah je zadovoljna. 
Gospođa je Barica bila sva slomljena muževom smr- 
ću. Znala je, da nije dorasla golemom teretu, koji se na- 
valio na njezina slaba pleća. Inteligencije bi još 1 bilo za 
taj posao. Ona je išla četiri godine u srednju školu, otac 
je bio mali činovnik i kulturan čovjek, pa je ona u kući 
štošta naučila, ali je sve to premalo za vođenje jedne tr- 
govine. Hoće se tu čovjek, hoće se tu okretnost, ali toga 
ona nije imala. Pomišljala je, da će biti najbolje, ako du- 
ćan proda, a prostorije iznajmi, no bojala se je buduć- 


102 


nosti. Ne će to toliko nositi, da bi ona bila time osigurana, 


. a gotovina se brzo raspline. Miceku se je često jadala i 


pitala ga, što on misli o svemu tome. Navijala je pomalo 
govor na to, da bi on mogao kupiti dućansno on se je 
pretvarao, da je ne razumije. Kad mu je izravno ponu- 
dila, on se malko zamislio. Sjedili su kod stola. Noć je već 
davno pala. | 

. — Dok mogu — rekao je on, naglašujući svaku ri- 
ječ — ja ću vrlo rado za vas raditi kao sam za sebe. To 
Vi 1 sami vidite, kako ide. Dućan napreduje. Ja se ne sra- 
mim za taj posao ni najboljeg stručnjaka. 

— Da, da, Micek. To je istina. Neka ti dragi Bog 
naplati. 

. — Samo, to ne će moći dugo ići. Morat ćete se po- 
brinuti za nekoga. Ja ga ne mogu kupiti. Nemam zapravo 
ni filira 1 da vam pravo kažem — ja sam za sebe odlu- 
čio drugačije. Ne mogu ni ja ovako ostati. Godine 
prolaze. 

— To se razumije. A kako si odlučio, Micek?! 

" Ženit ću se, milostiva — reče on suho, odrezano, 
gledajući poda se. — Ženit ću se i mirazom otvoriti 
dućan. 

Barica je osjetila, kako joj tijelom preletješe ledeni 
trnci. Iznenadila se je. Na to ona nije ni pomišljala, a na- 
ravno je, da se on ženi. Što bi drugo i činio?! 

. — Bilo sretno, Micek — prošapće ona. — Ti zaslu- 
žuješ najveću sreću. Jesi li već našao, koju ćeš? 

— Jesam, milostiva. Prepisat će na mene kuću i dati 
mi deset hiljada kruna u gotovom prije vjenčanja. Ja to 
nijesam tražio, ali sam to razabrao iz razgovora. Tako mi 
nude. 

Miceku je već bilo na vrh jezika, da rekne ime go- 
spođe Pintarićeve, no u zadnji se čas lecne. To bi moglo 
štošta pokvariti i za sadašnjost, a pogotovo za budućnost. 


S Ankom je njemu već često puta bilo vrlo, vrlo lijepo, 


pa bi bilo ludo, da učini štogod, što bi mu taj odnošaj 
onemogućilo. Nužno je, da i to željezo ostane u vatri. 

— Slušaj, Micek — reče gospođa Barica iza duže 
stanke. 

— Izvolite, milostiva?! 

— Bi li ti mogao, ako ti nije veoma nezgodno, da se 
ne žuriš sa ženidbom. Još ćemo vidjeti... Bog zna... 

— To, milostiva, nažalost nije moguće. Mladost pro- 
lazi, godine lete, a još nijesam ništa stekao. Čime ću do- 
čekati starost? Tu je sada kuća, tu gotovina, pa će biti i 
dućan. | 

— Ne možeš nikako čekati?! 

— Ne, ne. Ja ću još biti kod vas, dok nekako ure- 
dite, nu svakako ću vas moliti, da se požurite. 

Ona se je zagledala preda se, čupkajući rukama po 
stolnjaku, a suze su joj same curkom curile. Nije jecala, 
nije zapravo ni plakala. Samo su suze same tekle. 

— Ne plačite, milostiva — reče on meko. — Meni je 
vrlo teško gledati vaše suze. Onda bih morao i ja s vama 
plakati. Toliko mi je vas žao. Srce me boli za vama. 

— Ah! — uzdahne ona glasno i pogleda ravno u nje- 
ga. — Kad bi tebe srce za mnom bolilo, ne bi ti pravio 
takvih osnova. 

Iza tih je riječi briznula u glasan plač i pokrila oči 
rukama. Micek je već htio skočiti k njoj, da je ogrli, da 
je umiri i miluje, da je cjeliva — no predomislio se i ostao 
na svome mjestu. | 
— Ne plačite, milostiva! — reče hladno i poslovno. 
— Te se stvari ne mogu rješavati suzama. Ja vas razumi- 
jem i varate se, kad mislite, da ja ne osjećam za vas, kao 
da ste mi rođena sestra. Samo vi kao pametna i veoma in- 
teligentna žena morate znati, da ja moram misliti i na svo- 
ju budućnost. Bez umišljanja smijem reći, da moje spo- 
sobnosti nijesu takove, da bih ja morao ostati vječni po- 
moćnik. 

Ona je glasno ridala, no Micek je svaku riječ nagla- 
šivao, isticao i otezao, samo da Barica mora čuti i dobro 
razumjeti svaku riječ. | 

— Kažu mi — nastavljao je on: — Kuća je tu — 
novac je tu, mjesto izvanredno, a i žena krasna. Morate 
sami priznati, da bih bio lud, kad bih od sebe odgurnuo 
takovu priliku. 

— Prestani, Micek! Zaklinjem te, prestani! — pro- 
cijedi ona kroz plač i ridanje: — Ako se o tome radi, evo 
sve, sve... | 

On se pobjedonosno isprsio i počeo gladiti svoju na- 
usnicu, pa nastavi tiše: | 

— Već su htjeli, da se odmah prepiše kuća na mene. 

Barica se je pomalo stišavala, teško uzdisala i od ča- 
sa do časa se tresla od prigušenog plača, koji bi joj ubrzao 
dihanje tako, da su se uzdasi sustizali u grlu kao ispreki- 
dana štucavica. 

— Ja znam, tebi nije do mene stalo — govorila je 
ona tiho, da je jedva i sama razabirala svoje riječi. — 
Ja sam prestara... 

— Milostiva, ne! — reče on odlučno. — Nijesam ka- 
nio o tome govoriti, jer vas odviše poštivam, ali kad ste 
me izazvali, reći ću vam pravo i pošteno: Nema. na svijetu 
žene, koja mi se sviđa više nego vi ili koju bih volio više 
nego vas. Na to vam dajem svoju poštenu riječ. 

Ona se je neobično iznenadila, podigla glavu i zagle- 
dala se je u njega. On je dočekao njezin pogled, prihvatio 
ga i izdržao. Oči su mu sijevnule neobičnom vatrom, kao 
kad čovjek napravi vanredno povoljan posao. 

— Na te riječi, milostiva, evo moje ruke! — reče on 
odlučno i pruži joj ruku. Ona je nijemo, skoro besvijesno 
prihvati, no još uvijek u čudu reče: | 

— A onda?! 

— A onda?! Vi hoćete, da me iscijedite kao limun, 
milostiva. Vi ne dopuštate, da pred vama išta zašutim. 

Neprekidno su se držali za ruke, koje su počivale na 
sredini stola. On ju je čvrsto držao i nije popuštao. 

— Ne! — šane ona. — Reci mi sve otvoreno. 

,  — Uostalom, ja sam već rekao: ne mogu ja biti vje- 
čno trgovački pomoćnik. Ne ću da budem. Pogotovo ne ću 
da budem pomoćnik i namještenik svoje žene. | 

— Micek! 

— Izvolite, milostiva? 

— Micek! 

— Recite, milostiva, što mislite. 

— Micek! Zašto ti nijesi meni to prije rekao?! Ti se 
bar sjećaš, da smiješ imati u mene neograničeno povje- 
renje. li se onoga još sigurno sjećaš? 

u. I ne ću, milostiva, zaboraviti, dok sam živ! — 
reče on čvrstim glasom i još jače stište njezinu ruku. 

— Zašto mi nijesi govorio, dok bi bilo na vrijeme? 

— Pa, da sam govorio? Što biste mi vi bili rekli? 

— Micek! Rekla bih ti bila, da ti predajem i kuću 
i dućan i dušu i tijelo i sve! — reče ona žurno, na dušak, 
te je cijela rečenica zvučila kao teški, potresni vapaj. — 
Predajem ti sve, Micek, i sve prepisuj na sebe, ako hoćeš 
još večeras. Sve, sve, samo me riješi ove muke, ovih briga, 
ovih strahota... | 

Opet je zapala u jecanje. On je ostao naoko miran. 
Lagano je ustao, držeći je neprekidno za ruku i prišao 
k njoj. 

— Smirite se, milostiva. 


— Ako se samo o tome radi — šaptala je ona kroz 
jecanje — sve ti predajem, sve je tvoje. 

“ . . a V 

— Milostiva, među nama se ne radi o tome! — reče 


on svečano i objema rukama podiže njezinu glavu prema 
sebi tako, da su opet gledali jedno drugom u oči — Među 
nama se ne radi o tome, Barice moja jedina! 

Posljednje je riječi izgovorio s neopisivom nježnošću, 
nagnuo se nad nju i toplo je poljubio. Ona je i dalje ne- 
prekidno jecala i ovila svoje ruke oko njegova vrata. Kako 
ju je on pridizao k sebi, ona je ustala. I on je zagrlio nju, 
.te su tako stajali nijemo u zagrljaju i cjelovima. 

— Ja se nijesam usudio, da ti o tome govorim — 
prekinuo je prvi on šutnju. — Bojao sam se, da bih te 
uvrijedio. 

Prišli su k divanu i sjeli. Barica se je savila na nje- 
gove grudi i neprekidno jecala. 

— Smiri se, dušo. Nije sada vrijeme plakanja — 
govorio je on i nježno je milovao po kosi. 

— Ja sam tako i nesretna i sretna — šaptala je ona. 

— Smiri se. Saberi se. 

— Još malo. Da se isplačem. 

Micek ju je neprestano cjelivao i milovao, a kad se je 
smirila, podigla je oči prema njemu i malko se osmjehnula. 


— Je li to sve istina, Micek? — prošaptala je ona. 
— Barice moja! 
— Micek moj zlatni, jedini... Ne prenagli se. Ja 


sam presretna, ali ja sam mnogo starija od tebe. Ti ne ćeš 
dugo biti sa mnom zadovoljan. Još koju godinu... 

On je šutio, široko otvorio oči, objeručke je nježno 
odalečio od sebe i veselo se zagledao u njezine oči, kao 
da joj kaže: — Tako divna žena da me ne bi zadovo- 
ljavala! 

— Ja sam sretna, Micek. I bit ću. Samo ti... 

. — Za mene se ništa ne boj. Ja znam, što hoću! Ti 
najbolje opet znaš, da ja nijesam lakouman ni u čemu, 
a najmanje bih mogao biti u ženidbi. Ja te ljubim i že- 
lim, da mi budeš ženom. Ti pristaješ. Što tu onda još 
treba razmišljati?! | 

— Micek, sve ti predajem: i kuću i dućan i... 

m — I sebe! — upade joj on u riječ i opet je poče lju- 
iti. 

/— Čekaj, Micek. Za to još ima vremena. Uredi s ku- 

ćom i dućanom, kakogod hoćeš. Sve ću potpisati. 

On je bio sretan i blažen. Odmah je u svojim očima 
poskočio u cijeni i već je smišljao, kako će već sutra izva- 
diti obrtnicu na svoje ime, a zatim i kuću prepisati. 

. Htio je pod svaku cijenu, da se još iste večeri pre- 
seli u svoje sobe, u Baričine. 


— Micek, zaklinjem te, ne još — molila je ona. 
mE Zašto ne?! — začudio se on. — Zar mi ne vje- 
ruješ?! 
— Vjerujem ti, Micek, kao sama sebi, ali — još ne. 


Nije se dao nagovoriti. Nijesu koristile njezine ni 
molbe ni zaklinjanja. On je smatrao posao dovršenim. 
Barica je opet počela plakati i tiho jecati, a on ju 
Je u čudu gledao. Nije razumio ni tih suza ni toga držanja. 

— Molim te, reci mi, zašto sada plačeš? 

. — Micek, promisli, moj se siromašni Lojzek još nije 
ni ohladio u grobu. Još nema ni šest mjeseci... 

— Kakve su to sentimentalnosti i bedastoće!? 

— Ne, Micek. Nijesu to bedastoće, nego svetinje. 

. Ona je neprekidno i sve jače i jače plakala, a on je 
nije mogao razumjeti, pa je bio u velikoj neprilici. 

= Pa, dobro. Onda dobro. Eto, onda reci, kako ho- 
ćeš — govorio je on neodlučno i isprekidano. 

Barica je obrisala suze, podigla glavu i tiho rekla: 

— Evo, kako ja želim: Dućanom i kućom. uređuj 


odmah. Sve vodi i uređuj, kako najbolje znaš. Ovo drugo > 


. molim te, pusti, dok za to dođe vrijeme. 

— A dotle? 

— Dotle me i dalje zovi milostivom 1 neka nitko ni- 
šta ne zna. 

— Tako?! 

— Da. Tako. Ja te molim. Pusti me, dok se smirim. 
Da ne gazim i dušu i obraz. Ja ne mogu drukčije, a ne 
ću i radi svijeta. Ti me razumiješ? | 

— Ne, ali — kad ti tako želiš, neka bude. 

On doista nije mogao razumjeti, kako netko može na 
jednoj strani biti toliko nesmotren,.pa dati iz ruke i kuću 
idućan, a na drugoj paziti na nekakovu korotu i nekakove 
ljudske obzire, koji ne vrijede ni jednoga filira. To mu 
nikako nije išlo u glavu, no lako je podnio, kad je tu i 


kuća i dućan i gospođa Pintarić. Misli su mu munjevitom 
brzinom kružile glavom. Odmah mu je bilo jasno, da će. 


kuću na sebe prenijeti temeljem kupoprodajnog ugovora. 
To će biti pred svijetom najljepše. Za dućan je stvar još 
mnogo jednostavnija. Jednu će obrtinicu odjaviti, drugu će 
prijaviti. I onda — gotov čovjek! 

— Kada bismo se onda po tvome računu vjenčali? 

— To ćemo vidjeti. Za to je lako — reče ona, nježno 
ga ogrli i privije se k njemu. — Kad se volimo, onda je 
zato lako. Ja mislim, da se vjenčamo, kad prođe godina. 

— A dotle? 

— Dotle kao i dosada. Ti radi svoje poslove, a ja 
ću se brinuti za kuću. 

Takova mu osnova nije nikako išla u glavu, no 
ubrzo je uvidio, da je ona i za njega vanredno povoljna. 
Imat će dosta vremena, da stvar valjano pripremi, a da 
ništa ne pokvari ni s Milicom ni s gospom Pintarićkom. 
Posve je sigurno, da gospa Anka još vrijedi samo kao 
zgodna gospođa i kao vlasnica kuće, a bez roda i poroda. 
Ako ništa više, ne smije se takova zgoda pustiti iz vida. 
Bog zna, što nosi dan, što nosi noć. Ona rado troši, rado 
i popije dobru kapljicu, pak će njezin račun rasti. Ne 
može nipošto dopustiti, da ona promijeni dućan. 

S lijepom je Milicom posve drugi račun. To je nje- 

gova idealna ljubav. Ta mu se je riječ »idealna« sviđala 
baš toliko, koliko i sama lijepa djevojka, jer ju je tumačio 
tako, da mu je ta »idealna« ljubav daje sve, a ne obve- 
zuje ga upravo ni na što. I doista: on joj nije još nikada 
poklonio niti jedan cvijetak, pa što više ni onda, kad mu 
je sva sretna javila, da je položila maturu s izvrsnim 
uspjehom. Ni tada baš ni jednog cvijetka — ništa, ništa 
joj nije poklonio. On je njoj jednom tumačio, kako nje- 
gova ljubav njoj mora nadomještavati sve te ludorije po- 
kvarenih gradskih fićfirića. Kad je s pomoću očevih veza 
dobila učiteljsko mjesto u Zagrebu, on je bio presretan, 
jer im je time bilo omogućeno, da se i dalje sastaju, no 
sada je to požalio. Bilo bi mu mnogo zgodnije, da je gdje 
u provinciji. Lakše bi se izvukao, a ipak — ostao s njome 
u dobrim odnosima. Sada je tako i nije se dalo promije- 
niti. On će i to već riješiti, on to mora riješiti. Toliko je 
vjerovao u sebe i svoje sposobnosti, da nije mogao ni po- 
misliti, da bi se njemu koje pitanje moglo oteti i ostati ne- 
riješeno. 
. Najprije se je dao na uređivanje prenosa posla i već 
je za nekoliko dana izvjesio slavni i ponosni natpis: »Mi- 
cek. Križanić — trgovina mješovite robe«, a ispod toga. 
sitnim slovima: »Naslj. Vjekoslava Antolića«. Kad su rad- 
nici pribijali nad vratima taj natpis, Micek je osjećao, 
kako raste, kako se širi i kako sav buji kao ukvasao kruh, 
te mu se učini, da mu je i dućan pretijesan za toliku nje- 
govu veličinu i važnost. Izišao je pred kuću i upozoravao 
radnike, kako trebaju zabijati čavle, iako su to oni već 
bili uredili. Otišao je u dućan, pošto se ogledao na sve 
strane, da vidi, da li ljudi zastajkuju i promatraju tu pro- 
mjenu, te pozvao Baricu i rekao joj: : 

— Pogledajte, milostiva, da li je cimer dobro metnut. 

Ona ga nije poslušala, nego je žurno otišla u štalu, 
da je on ne vidi, i tamo se sita isplakala. Poslije se oprala, 
da on ne opazi, da je plakala. i 

S kućom mu je bilo nešto teže. Barica je pristala, da 
naprave kupoprodajni ugovor. Njoj je bilo pravo, kako- 
god je on htio, samo je on bio u neprilici, kako bi napra- 
vio ugovor i proveo uknjižbu, a da ništa ne plati. Ipak 

je šteta 1 grijeh, da on nekome plaća debele pare zato, 
što će mu napisati tih nekoliko najobičnijih redaka. Istina, 
trebalo bi našem doktoru Franiću dati, da štogod zasluži. 
Čovjek od toga živi, a za stranačke i narodne stvari žrtvuje 
više nego svi ostali građani skupa, no nigdje ne stoji pi- 
sano, da on mora zaslužiti baš na Miceku Križaniću. Zato 
ima i bedastijih i bogatijih od Miceka. On će se već i sam 
poslužiti. Ni na Solarića se ne može obratiti. Stari ga je 
pijanica isisao. Ne bi ga se više mogao riješiti. Oni su 
ostali dobri i poslije izbora gradskog zastupstva, jer se je 
Micek pobrinuo, da Solarić dozna, da je doista predložio 
i njega za kandidata. Naravno, Solariću nije nitko rekao, 
da su na taj prijedlog vrlo ozbiljnog i već cijenjenog 1 
uvaženog mladog Križanića ostali odbornici prasnuli u 
smijeh i da se je sam Križanić — radi svoga ugleda! — 
slatko nasmijao toj svojoj dosjetci. | 

Razmišljajući o svemu tome sjeti se nekoga .jedno- 
godišnjeg dobrovoljca, koji je sada bio odvjetnički pero- 
vođa. To je bio dobar i naivan čovjek, a — dobar čovjek, 
gotova budala. Taj će njemu sve urediti bez filira. Na 
vino ga može pozvati, jer uopće — ne pije. Taj, taj! To je 
onaj pravi. Odmah je kupio dvije tiskanice kupoprodaj- 
nog ugovora i jednu olovkom ispunio podacima gruntov- 
nog izvatka, koji mu je nabavio Solarić. To je bio težak 
i naporan posao, ali je ipak bio lakši nego li — davati 
svoje poštene pare kakvome bilo advokatu. Kad je bio 
time gotov, spakovao je papir u džep i potražio kod sud- 
benoga stola svoga znanca. Čekao ga je i tražio dosta 
dugo, nu vrijeme je kod njega ipak bilo najmanje skupo- 
cjeno, jer Barica radi u dućanu i poslovi se redovito odvi- 
jaju. Najzad ga je našao i srdačno ga, veoma ponizno, 
veoma ljubežljivo pozdravio. A 

— Što je vas donijelo k sudu?! — usklikne dobričina. 

— A, tako, veleučeni. Imam tu nekih poslova i sve 
mislim: Šteta, što vi još nemate svoje pisarne! Znate, imam 
svoj posao, pa bi svaki čas bila za odvjetnika po koja 
stvarca. 

— To je istina. 

— Naravno, naravno, no ne će ni vaša praksa dugo 
trajati, pak ćemo se onda, ako Bog da, naći. 

— Hvala unaprijed na pažnji! Ja se nadam, da ću 
za godinu dana imati svoju pisarnu. 

— Izvrsno! — usklikne Micek iskreno i oduševljeno. 
— Znate, veleučeni, kao dogovoreno! Ja sam baš jučer 
odlučio, da prvu godinu nikoga ne tužim, iako bih već i 
sada mogao. Ipak je bolje, da ne rastjerujem mušterija. 
Radije ću štogod i izgubiti. Čim vi otvorite svoju pisarnu, 
dat ću vam ih najmanje tridesetoricu na utužbu, da vam 
te prve tužbe donesu sreću. To će biti divan posao! 

— Ja se nadam. Unaprijed hvala! Jeste već obavili 
kod suda?! 

— Jesam, jesam. Nego, molim vas, kad smo već u 
razgovoru 1 kad smo se slučajno sastali, bit ćete tako dobri, 
pak ćete mi nešto pogledati. 

— Vrlo rado. O čemu se radi? 

— Moj otac kupuje nekakovu zemlju, pa mora na- 
ravno napraviti ugovor. On je čovjek siromah i jedva je 
skuckao kupovninu, a ne može ni misliti na to, da bi još 
trošio na pravljenje ugovora i prenos, pa je mene molio, 
da mu napravim formular za ugovor i molbu. Ja sam to 
napravio po gruntovnom izvatku mojega bivšeg gazde. 
Kao da ja kupujem od njegove žene. Prema tome će mome 
ocu napraviti župnik ugovor za ovu zemlju, koju je kupio. 
Budite tako ljubezni, pa mi to pregledajte i popravite — 
reče Micek i izvadi iz džepa ugovor i gruntovni izvadak. 


— Dobro. Što više: vrlo dobro — reče onaj, sravnju- 
jući ugovor s izvatkom: — Vi ste potpun majstor. Tu i 
tamo treba malo popraviti. : 

— Budite tako ljubezni — reče Micek tužnim pro- 


sjačkim glasom, i pruži mu olovku. 

— Pravite užasne pravopisne pogrješke. 

Kad je ugovor bio gotov, Micek upita, kako se pravi 
molba. 

— To je već teže — odgovori onaj — ali, ako želite, 
ja ću vam je napisati. 

— Budite tako ljubezni. Neizmjerno ćete me zadužiti 
radi moga siromašnog oca. Molim vas, ispišite mi sve 
točno, kao da ćemo ovaj ugovor uknjižiti. 

— Dobro. Samo me tu počekajte, a ja idem u veliku 
dvoranu, jer tamo mogu sjesti. 

— Budite tako ljubezni. Neizmjerno ćete me zadužiti. 

Micek je čekao dosta dugo, no nije nimalo bio nestr- 
pljiv. On ima vremena, kad zna, da se radi o tom, da 
poslovi krenu naprijed. Iza duga čekanja dođe gospodin 
perovođa, noseći u ruci arak papira. 

— Evo, gospodine Križaniću — reče mu on. — Kod 
prepisivanja izmijenite samo ovo, što sam tu podcrtao, a 
ostalo točno prepišite i predajte u gruntovnicu. 

— Lijepa vam hvala. Neizmjerna vam hvala — go- 
vorio je on i ponizno se klanjao, nastojeći, da pritom ipak 
zadrži važno i gospodsko držanje. On je ipak već samosta- 
lan trgovac! nA 

Spremio je u džep ugovor i molbu, još se jednom na- 
klonio i otrčao niz stepenice sudbenog stola, kao da je na 
krilima. Kad je bio na ulici, izvadi papire iz džepa i stane 
molbu pozorno promatrati. Sve je bilo ispisano lijepo, 
čitljivo, bez i najmanjega križanja, a one proklete točke 
i đavolski zarezi stajali su kao saliveni. Svako je stajalo 
čvrsto na svome mjestu, kao da ne može biti drugdje nego 
baš tu, gdje ga je usadio onaj naivčina. Sve lijepo ispi- 
sano tintom, i kaže: »Veleslavni kr. sudbeni stole«. Tako 
to mora biti, ali se prepisivati — ne mora. Bože, sačuvaj! 
Tako će to u gruntovnicu, kako je napisano, pa gotova 
molitva. s 

Kad je stigao kući, sav je sretan ispripovjedio milo- 
stivoj, kako su se dva njegova prijatelja advokata upravo 
počela otimati, koji će mu tu uslugu učiniti. I eto, već je 
sve gotovo. Samo će još prepisati ugovor, ona će potpisati, 
potpisat će i on, a pozvat će dva prijatelja, koji će potpi- 
sati kao svjedoci i — sve u carskom redu. Bio je toliko 
oduševljen, da bi bio Baricu srdačno ogrlio i izljubio, sa- 
mo da nijesu bili u dućanu. I ona je bila zadovoljna, kad 
je vidjela njegovo veselje. m 

Za dva dana je molba bila već u gruntovnici. Tamo 
su tražili još nekakve prepise. Načinio je, što su god tra- 
žili. Prepisivati nije teško, kad se radi o takvim stvarima, 
iako bi on volio dva puta oprašiti cijeli dućan nego li ispi- 
sati arak papira. Sjetio se je, da bi dobro bilo sačuvati 1 
prijepis. molbe za gruntovni prijepis, pak se je žrtvovao, 
te i nju prepisao i svoj prijepis zajedno s konceptom ugo- 

vora spremio u kasu. Neka se nađe. Škoditi ne može, jesti 
ne traži, a može mu opet dobro poslužiti. Onda ne će više 
trebati moljakati kojekakve zelene koncipijentiće ili pijane 
solicitatore. 


Sretan je i zadovoljan hodao po dućanu, trljao ruke, 
gladio nausnice i kovao osnove za budućnost. Dućan sva. 
kako mora proširiti. Barica bi htjela, da se uredi i vanjsko 
lice kuće, no on o tome ni ne misli. Žene vazda misle na 
vanjski izgled, kao da je to važno. 

Pita se: koliko to nosi?! 


IX 


Razapeo je jedra i plovio punim vjetrom. 

Jasna pogleda, sa zdravim seljačkim razborom, bez 
i truna bolesne, ženskaste osjetljivosti išao je velikim ko- 
racima za svojim ciljem: da zauzimlje položaje i zemalj- 
ska dobra. Vrhovno mu je načelo jedino pravilo života: 
biti u granicama zemaljskih zakona i svakome, s kime dođe 
u doticaj, slatkim smiješkom i zamamnim pričicama i obe- 
ćanjima zamazati oči i tako fino i tako vješto, da njega 
gledaju u ružičastom svijetlu. 

Život je borba, koju dobivaju oštri laktovi i vješti 
okretaji. Život je kao trgovina: vješti i pametni vazda sku- 
po prodavaju i jeftino kupuju. Milosrđa nema, jer je ne- 
prirodno, pa potom i suvišno. Tko je došao na svijet, do- 
nio je sa sobom i svoj kruh. Njegova je stvar, ako on pu- 
sti, da mu se upljesnivi, pa crkava od gladi. Nije sigurno 
zato odgovoran Micek Križanić, a najmanje je on zvan, da 
takima pomaže. Priroda ne treba tutora i popravljača. 


Ta su mu načela bila jasna kao oganj, a u njegovoj 
su se svakoj žilici skrutila kao dijamanti, te on više nije 
mogao, da ih se ne drži, niti je trebao na njih misliti, pa 
da ih ne povrijedi. Tračnice su bile tu, uklesane, urezane, 
nepomične i — vlak je redovito jurio. | 

Baricu je još prije vjenčanja doveo do uvjerenja, da 
u kući previše troše. Okrenula je škrtariti na svakom ko- 
raku, na svakom zrnu soli i na svakoj šibici. Uvjerio ju 
je, da ne zna gospodariti novcem, pa ona više niti nije 
imala novaca kod sebe. Kad bi se vratila s trga, upisala 


113 8 


bi u knjigu sve, što je kupila, po što je koja stvar i koliko 
je potrošila. On je to svako podne kod objeda pregledao 
i uzeo od nje preostatak novca. Sve je to obavljeno u naj- 
većem miru i slozi, jer Micek i nije htio ništa drugo, nego 
red i slogu. Stoga se tako i pazi i štedi i pregledava. Nje- 
zini su obrazi počeli naglo tamniti, oči su izgubile svoj 
dosadašnji sjaj, a mišići popustili i omlohavili. Postala je 
šutljiva. Micekovo je mnijenje bilo, da jedu predobro, te 
su se dogovorili, da će srijedom, petkom i subotom postiti. 
To zapovijeda i sveta crkva. Samo treba valjano postiti, 
a ne, kako to čine naša gospoda. Iza nekoliko je tjedana 
pokazao Barici s velikim zadovoljstvom, da na posne dane 
potroše poprečno dvadeset i sedam filira manje nego li u 
ostale dane. I ona se je zadovoljno nasmiješila, osjećajući, 
da Micek vazda ima pravo i da sve čini samo na sreću i 
zadovoljstvo njih dvoje, ali — njezino lice i oči ne dobiše 
više nikada prijašnjega sjaja. 

I s gospođom Pintarić napredovao je posao, kako je 
trebalo. Ona se nije ni nadala, da bi on nju uzeo, pa nije 
bila povrijeđena, kad je doznala, da će se vjenčati s Ba- 
ricom. Ona je u svojem prijateljskom ocjenjivanju su- 
dila, da to ni nije ništa drugo, nego — i pred ostalim svi- 
jetom pokazivanje onoga, što se je već tako i tako davno 
događalo. Još i prije smrti onoga siromaha. Istina, nije 
ona toga vidjela, no kako bi i moglo biti drukčije, kad 
se zna, da je pokojnik bio neprekidno bolestan, a ona — 
kao lumbarda. To je gospa Anka i Miceku rekla prilično 
jasno i otvoreno. On se je lecnuo i već htio da izvrši svoju 
najprimitivniju dužnost i odbije tu klevetu od svoje Ba- 
rice. Međutim sijevne mu u glavu misao, da bi to moglo 
uroditi svađom, pa možda i prekidom prijateljstva. Što 
se tiče Anke, on bi nju 1 žrtvovao, jer ima za nju dobrih 
zamjena, ali — kuća — šest stotina osamdeset i dva hvata 
zemlje! To se ne žrtvuje tako lako, a posvaditi se sada 
s njome, to bi bila očita žrtva, jer i njezin dug raste 
užasnom brzinom, ona obračune potpisuje i zahvalna je za 
Micekovu pažnju i obzirnost i — srlja orijaškim korakom 


svršetku. Posve je jasno, da on tome nije kriv, a niti ne. 


može ništa: promijeniti na stvari. On čuva svoje i služi 
To RJ... Li GNSARI LOM. KE. ZO: Oto! SP vV 


se svojim pravom. Ništa više. Čini joj još velike usluge, 

što ne traži isplatu ni kamata, a kamoli glavnice. Ne. Ni 
to. On je obziran, on je pažljiv. I to, ne možda stoga, što 
češće ode k njoj na obračun, a ona ga lijepo dočeka i po- 
dvori ga svime, što može imati i dati tako lijepa, uščuvana 
udovica u četrdesetim, snažnim, jakim i razbuktalim. go- 
dinama. Ne, nipošto zbog toga. Njemu najzad nije do 
toga baš mnogo stalo. Ako ćemo pravo, to je za njega 
žrtva, jer on po svome današnjem položaju ima toga na 
pretek, i to: još da vidite, kako svježe, kako mlado i kako 
gospodski servirano! Kad bi ga, ovako iz prikrajka, gledao 
u tim poslovima i ljepotama, ne bi mogao vjerovati, da 
je taj sretnik negda trčao za hodočasničkim kolima po je- 
dan kilometar, dok bi isprosio novčić, i da je još i danas 
zapravo nepismen. Sila je on. Vitez i osvajač, pa što onda 
može tu značiti jedna obična Anka Pintarić?! Štogod on 
Čini, čini samo čovjek čovjeku, jer je obziran, jer ima srca 
i duše! Računao je pod gotov groš, da će je za godinu, a 
najzad za dvije godine dana maknuti s ognjišta. To će 
ići posve lijepo i sa smiješkom i slatkim riječima. 

S Milicom je išlo mnogo teže nego s Ankom. On je 
nije nikako mogao razumjeti i badava joj je tumačio za- 
daću svoga života: da stiče i da dođe do ugleda 1 polo- 
žaja u društvu, koji on zaslužuje svojim umom i svojim 
zdravim rasuđivanjem i shvaćanjem života. Uza sve svoje 
škole nije mogla toga pojmiti i zaboravila se tako daleko, 
da mu je pljunula u lice, kad joj je rekao, da on nje 
usprkos svoje ženidbe ne kani napustiti, da će s njom i 
dalje češće ići na Grmoščicu ili gdje već nađu zgodno 
mjesto. Ona je ridala, jaukala, čupala kosu i urlikala kao 
da je đavo ušao u nju, a najzad se je razboljela 1 odle- 
žala preko dva mjeseca. Bila je opasno bolesna i da je ta- 
da umrla, on tome ne bi bio kriv, no bio bi se riješio jedne 
velike i neugodne brige. Takva stvorenja nijesu sposobna 
za život. Zamišljaju nekakovu ljubav izvan svih drugih 
životnih briga i pitanja, kao da je to neka sila nad silama. 
Lijepo joj je on sve tumačio i govorio, kako ona može biti 
sretna 1 zadovoljna s njime. On ni tu nije kriv, jer je ona 
rekla, jasno i glasno, da se ne kani udavati i da je usre- 
ćuje već sama njegova ljubav. On joj ne uskraćuje, on 
se je spreman žrtvovati, kad je baš njoj nužno. Sve joj 

je to rekao, a ona kao luda. Istina, kad je oboljela, bilo 
mu je pomalo žao, i da je imao vremena, da o tome misli 
bilo bi mu sigurno i veoma žao; no on je bio toliko zapo- 
slen svojim računima i osnovama, da nije imao vremena 
mučiti se i takovim glupostima. Najzad: je li on nju silom 
vukao za sobom i u sve ono, što je dalje slijedilo?! Ne. 
Nipošto. Lijepo je sama išla, vatreno ga gledala i sve 
ga sama navodila kao golubica, kad se spusti milo i po- 
nudno. Sve je ona to sama učinila i neprekidno govorila: 
ja se ne ću udavati! Pa dobro, što ti onda može biti krivo, 
tko pravedan smije zamjeriti Miceku Križaniću, što je on 
te tvoje izjave primao ozbiljno i prema njima se ravnao? 
Kad se je pridigla i počela izlaziti, na njegove je po- 
zdrave odgovarala samo onda, kad je tko treći mogao vi- 
djeti, a inače je vazda od njega okrenula glavu s prezi- 
rom 1 gnušanjem. To njega nije smetalo. Pozdravljao je 
vazda ljubezno 1 uporno, jer nije mogao dopustiti, da ima- 
de — neprijatelja. To bi moglo škoditi. 

Milica ga je bezgranično ljubila i strahovito patila 
pod tim teškim udarcem sudbine. Sva se je bila osušila. a 
oči su joj bile neprestano mutne i zaplakane. Mrzila ga 
je 1 prezirala, ali ona ga je i ljubila. Uzalud je skrivala 
i gušila to strašno protuslovlje preko godine dana. Ipak 
ga je ljubila i čeznula za njim. On je postao njezinom ži- 
votnom potrebom. Opet mu je počela redovito odzdra- 
vljati, a nekoliko mjeseci nakon te kapitulacije pala je 
jednoga dana pred njim, kad su se nasamu sreli, i zakr- 
čila mu put. Ona je osjećala u sebi slom ponosa i slom 
značaja, te mu pružila ruku. To je bilo nesvijesno, meha- 
nički, pod udarcima nekoga unutarnjeg glasa, koji je za- 
povijedao 1 kojemu ona nije mogla odoljeti. Ona više nije 
ni pokušavala, da odolijeva. Klonula je, pružila mu ruku 
1 prošaptala, oborivši pogled na zemlju: 

— Radi, kakogod hoćeš, samo me ne napuštaj. Ne 
mogu više! i 
jek On je prihvatio pruženu ruku i zadovoljno se smi- 

Šilo. 

Kad je postao samostalnim trgovcem, pa radi toga 
prestao biti članom trgovačke mladosti, izabrala ga je ona 
začasnim članom, a u građanskoj je stranačkoj organiza- 

ciji bio brzo iza toga biran u odbor i delegiran u vodstvo 
stranke. Mnogima se je sviđao njegov mirni, trijezni na- 
čin izražavanja i raspravljanja, a vazda je bio spreman, 
da ide po gradu na večernje sastanke, pa su ga ta svojstva 
naglo uzdizala u prve redove. U svakoj je raspravi po- 
lazio sa čisto trgovačkog stanovišta: Koliko krumpira, ko- 
liko filira 1 prema tome željeznom seljačkom logikom za- 
uzimao stanovište. Naravno je bilo, da je takovo stanovište 
odskakalo_ od mišljenja kakvoga političkog idealista ili 
zagrijanog pravnika. Badava je tu bilo, što se gdjekoji 
mladi zanesenjak pokušao pobuniti i dokazivati, kako je 
naša politika moguća samo kao idealistička, oslobodilačka 
i vratolomno odvažna, kad je gospodin Križanić sve svoje 
račune znao tako milo i slatko obući u patriotsko ruho, da 
su starija gospoda s puno povjerenja u njemu gledala 
odličnoga, umnog i dostojnog predstavnika našega dragog 
građanstva, naše mile purgarije. On nije ni lihvar ni se- 
bičnjak, on nije ni bezdušnik, gramzljivac, nego samo 
ozbiljan 1 promišljen radnik. Ništa drugo. Napose je ušao 
u volju gospodinu doktoru Franiću, jer je najspremnije 
izvršivao njegove naloge u agitaciji i držanju sastanaka 


po gradskoj periferiji. I govornik je bio dobar. Obična 


sadržaja s mnogo stranih učenih riječi i dobrom dikcijom, 
a k tome je bio i lijepa pojava, pa je i uspjeh bio vazda 
dobar, a Micekov ugled rastao uporedo, stopu u stopu s 
njegovim kapitalom. 


Koliko je on imao novaca, to nije nitko mogao znati, 
jer je to bila tajna sa sedam pečata. To nije znala ni nje- 
gova Barica. Ona je samo tu i tamo slučajno vidjela, ka- 
ko je obračunavao s pojedinim mušterijama, i da posao 
ide vrlo dobro, no ništa više. Iznenadila se.je, kada je od 
gospođe Pintarić kupio kuću, no niti ga je ona pitala niti 
je on kazivao, koliko joj je platio i kako ju je isplatio. 
Ni gospođa Pintarić joj nije ništa govorila o tom, da od- 
lazi u Osijek k roditeljima. Micek je zadovoljno trljao 
ruke i njezinu kuću za petnaest dana prodao. Je li pritom 
dobio ili izgubio, ni to ona ne zna, na vjerojatno je, da 
nije izgubio, dok joj je slavodobitno rekao, trljajući ruke: 
»To je posao!« 

Ona je znala i to, da Micek mnogima pozajmljuje nov- 
ce, vidjela je cijeli snop mjenica i obveznica, ali kako on 
to daje, na koje vrijeme, uz kakovu sigurnost i kolike ka- 
mate, ništa ona to nije znala, niti se je smjela za to bri- 
nuti. Ona se je samo jedan jedini put malko umiješala 
no nikada više | 

Bilo je to prve godine iza njihova vjenčanja pred 
svetu Katu. Došao je stari Micekov otac i donio kamate 
»za onoga gospona«. Ostao je kod njih na konaku. Barica 
je htjela otići u mesnicu, da kupi mesa i priredi bolju ve- 
Čeru, no Micek ju je ozbiljno ukorio. I posve opravdano: 
Što bi rekao njegov pametni i gospodarni otac, kad bi vi- 
dio takav luksuz, takvu raskoš?! Mislio bi, da ne znaju go- 
spodariti i ujedno bi vjerovao, da imaju novaca kao plje- 
ve. A otkuda bi Micek mogao imati novaca? Istom je po- 
čeo raditi i zadužio se, dok je dućan uveo i uredio. To je 
1 ocu jasno, jer 1 on zna, da ne padaju iz neba gotovi 
puni dućani, a anđeo dođe i rekne: »Izvolite, gospodine 
Križaniću, samo trgujte!l« To je jasno i njegovome starom 
ocu. Šve mu je on to rastumačio i pripovijedao. Ocu je 
to bilo posve naravno, a i sama je Barica vjerovala, da je 
zaista tako. Najzad, ona zbilja niti ne zna, kako je dućan 
stajao, kad je Lojzek umro, pa ne može onda znati ni to 
koliko je Micek u njega uložio. Kad on sve to tako lijepo 
pripovijeda, kako mu ne bi vjerovala?! | 
| Micek je kod večere rekao, da mu nešto nije dobro, te 
da ne može jesti. I Barica je jela samo toliko, da prati 
svekra, za kojega je na taj način ostalo, da se mogao na- 
jesti. I pili su. Stari je Križanić smatrao svojom dužnošću 
da sinu i snahi ponese malo vina. 

Poslije večere je izbrojio sinu dvadeset i pet kruna 
»za onoga gospona« 1 teško uzdisao. I Micek je ponovno 
prebrojavao i spremio novac. 

o — Teške je, teške — uzdisao je stari. — Komaj sam 
ih zebral 1 mnogo je to intereša na dvadeset i pet forintov. 

Micek ga je uvjerio, da nije mnogo i da on plaća 
mnogo veće kamate na novac, koji je morao pozajmiti za 
dućan. Starac mu je vjerovao, pa uzdisao i kukao o »te- 
škome življenju«. Barici je bilo vrlo žao staroga i nešto 
ju je steglo u grudima. Skoro je proplakala slušajući nje- 

govo pripovijedanje, kako je teško kroz cijelu godinu sla- 
gao groš do groša i što je sve iz kuće morao otkidati od 
usta i prodavati, dok je skupio potpunu svotu. Njoj ga je 
bilo iskreno i djetinjski žao, te joj je već lebdjelo na usti- 
ma, da rekne Miceku, nek on preuzme taj dug i pomogne 
svojim starim roditeljima i braći, no svladala se je, jer 
nije znala, kako bi taj prijedlog primio njezin dobri Mi- 
cek. Jedva je čekala, da starac legne i da njih dvoje budu 
sami, da rekne Miceku svoju želju. 

— Kako? — iznenadio se je on. — Zlatna moja, ti 
si veoma umna i pametna žena, ali u te se poslove nemoj 
nikada miješati. Ja sam ti već rekao, da si ti predobra, a 
znaš, da samo hladni razbor teče, a srce rastiče. 

— Ipak! Tu bi morao drukčije. Otac nam je, a čuo 
si, što pripovijeda. 

— I ti njemu vjeruješ?! Kad zine, laže, čim vidi, da 
bi mogao što dobiti. Poznam ja našega seljaka! To je sve, 
što pripovijeda, izmišljeno od početka do kraja. Ja činim 
za kuću dosta, što ne tražim ništa od njih i što sam im tako 
jeftino priskrbio taj zajam, jer su prije plaćali pedeset na 
pedeset. 

Sutradan je oca rano opremio kući, jer mu je daleko 
i žuri mu se na poljske poslove i dao mu za dar jednu 
krunu. 

Otada se Barica nije više nikada ni jednom riječju 
miješala u njegovo novčano poslovanje. Vidjela je, da 
napreduje, da se dućan širi, da novci teku, a povrh toga 
— Micekov ugled također raste. O tome ju je osobito uvje- 
rila činjenica, da je izabran i za gradskog zastupnika. To 
ipak nije mala čast i odlikovanje. Među samim advokati- 
ma, inženjerima i bankarima njezin Micek! I građani ga 
otada sretaju mnogo poniznije i s nekim osobitim pošto- 
vanjem i ljubavlju. Svaki čas dolaze k njemu, da ga mole, 
sad za ovo, sad za ono. Svaki nešto treba od grada. Mi- 
cek važe i dvori, naplaćuje i sluša želje svojih izbornika 
i tumači, razlaže i obećava. Drugi put dolaze, da pitaju, 
što je učinio. I on tumači, kako mu je s teškom mukom, 
iza oštre borbe, uspjelo, da isposluje ili kako oni drugi 
pokvarenjaci nijesu htjeli uvažiti njegovih razloga, pa 
stvar propala. Naravno. Nije ni čudo. On je sam, a onih 

drugih mnogo. Zar oni znadu, što je sirotinja, što. je po- 
treba i kako treba građane pomagati?! Koji je god do- 
šao k Miceku, nešto. je pazario, popio koju rakiju, platio i 
odlazio zadovoljan, pa bio od grada odbijen ili uspio. 


Isto takav je ugled uživao Micek i među gradskim 
zastupnicima. Prvo je vrijeme, dok je bio novajlija, samo 
šutio i slušao, dok se je uveo i uputio u gradske poslove, 
a kad je on ubrzo uhvatio niti, nije ih više puštao iz ruke. 
Svi su ti gradski poslovi baš kao i poslovi u dućanu: ako 
ne paziš svakome na prste, razgrabiše, pokradoše i razne- 
Soše. lupeži na sve četiri strane svijeta. Oči moraš vje- 
žbati tako, da u isti čas vidiš i pred sobom i iza sebe i sa 
strane. Koji god što od gradskog poglavarstva moli, taj se 
pretvara 1 laže, te od njegovih pjesama i molitava treba 
odbaciti osamdeset i pet po sto. Što ostane, možda i odgo- 
vara istini. Koji nudi što na prodaju, kuša da podvali, a 
koji što traži, da mu se proda, taj je već podvalio svojim 
lažima bar polovici zastupnika. A ti gradski namještenici, 
baš kao kalfe i šegrti u dućanu: vazda traže povišicu pla- 
će, vazda moljakaju darove i očekuju nagrade, a čim 
gazda samo stopu iz dućana, oni su već na vratima, da gle- 
daju prolaznike, oni se odmah zabrbljaju, odmah su kao 
skakavci pali po smokvama, grožđicu i drugim finim sku- 
pocjenim stvarima. Eto, to ti je i to činovništvo kod grad- 
skog poglavarstva. Još nije jedno udarilo u oči. Tu ti ne- 
ki pjevači, tu neki svirači, tu neki športaši, tu gospojinska 
društva za zaštitu djevojaka, za zaštitu životinja, staraca, 
baba, pasa, čudesa — tu se sve skupila i udružila nekakova 
besposlena čeljad, da guli, globi i ucjenjuje i mirne gra- 
dane i gradsku općinu. Na svakoj sjednici netko nešto 
moljaka i dosađuje, pa kao tobože ne za sebe nego sve za 
nekakove plemenite i opće narodne svrhe, a kad tamo — 
nijedno to društvo nije gradskoj općini još podnijelo ra- 
čuna, da ih malo pregleda i Micek Križanić, Bože, saču- 
vaj! Na to se ne dadu. Gradski zastupnici su prava slika 
i prilika tih žalosnih odnošaja. Naravno, prema selu i štr- 
caljka. Oni se vladaju u gradskoj kući kao nezrela djeca, 
kad se dočepaju velike očinske baštine. Drže, da će do vi- 
jeka trajati, pa ne znaju, kako bi najbolje rasipali. 

Kad je Micek sve to vidio, a njegovo je jastrebovo 
oko to sve brzo uvidjelo, razmahao se, zasukao rukave i 
pljunuo u dlanove. Kod svakog je predmeta uzimao riječ 
i vazda se borio proti izdavanju i jednoga filira, koji se 
je dao spasiti. Iznosio je otvoreno i jasno sve ono, što su 
mu molitelji u njegovom dućanu povjerili kao »svome čo- 


vjeku« i tim dokazalima obično uspijevao, da gradska op- 


čina svagdje istupi kao pravo i potpuno tečevno društvo. 
Ne može on kao pošten čovjek dopustiti, da općina koristi 
pojedincima. To nije ni pravo, ni pošteno. Izrabi li ili čak 
i nasamari općina pojedinca građanina — tko mu je kriv? 
Poslovi su poslovi. | 

Uz takvo je mišljenje i držanje Križanić ubrzo postao 
u očima gradskog načelnika i predstojnika financijalnog 
odsjeka stručnjak za sva pitanja, bez kojega nijesu ništa 
rješavali; u očima gradskih činovnika i namještenika je bio 
nemilosrdno, neuviđavno, nepismeno strašilo, a u očima 
svojih stranačkih drugova veoma nezgodan ili čak i šte- 
tan s obzirom na građane i gradske činovnike, ili neke ru- 
ke nužna veza s načelnikom i magistratom. 

Gospodin Križanić je vrlo dobro znao za sva ta mi- 
šljenja i bio je veoma ponosan na svoj položaj i utjecaj. 
U sjednicama se njega ne tiče, što njegovi stranački dru- 
govi na njega bjesne. On im je ponovno rekao, da tu kao 
pošten čovjek zastupa samo i jedino i bez kompromisa in- 
terese gradske općine i ne tiče ga se, što su drugi nepo- 
šteni, pa izrabljuju općinu u korteške stranačke svrhe. Na 
sastancima stranačke gradske organizacije to pitanje u tom 
obliku niti ne može biti izneseno. Tamo psuju i napadaju 
članove drugih stranaka, koje su jače i koje ne dadu ni- 
jednom našem čovjeku ni blizu. To građani i sami znaju, 
a napose im je jasno, da je uopće nemoguće postići bilo 
kakav uspjeh, kada to ne polazi za rukom ni samome na- 
šem uglednom i važnom gospodinu Križaniću. On je sam 
znao najbolje predočiti razjarenim pristašama, koliko on 
utroši muke, s koliko se lukavstva i smicalica služi, da pro- 
tivnike bar_malo zavara i izvojšti pa i najneznatniju po- 
godnost za kojega našega čovjeka. Građani su mu bili za- 
hvalni za tolike napore i ujedno se s punim pravom divili 
energiji i okretnosti toga mladog čovjeka, pa su ga iza- 

brali potpredsjednikom svoje građanske organizacije, či- 
me mu je bilo osigurano, da bude trajno kandidiran, a 
vjerojatno i biran za gradskog zastupnika. | 

Taj mu je posao oduzimao dosta vremena, no nije 
ga žalio, jer ga je dizao, davao mu važnost i ugled. I bez 
toga bi on svakako bio postao u najkraćem vremenu bogat 
čovjek, ali bi ostao — mali trgovac i obični kamadžija. 
To on nije želio. Ciljevi su bili dalji. Jednoga je dana 
osvanulo u novinama izvješće s glavne godišnje skupštine 
Hrvatske privredničke banke d. d., u kojem je među osta- 
lim javljeno, da je u ravnateljstvo izabran i Micek Kri- 
žanić, trgovac i gradski zastupnik. Njegovi su znanci, kad 
su to pročitali, zinuli od čuda. Nije nitko ni slutio, da nje- 
gove želje i sposobnosti već koračaju i do ravnateljstva, 
doduše maloga, ali veoma zdravoga novčanog zavoda. On 
je bio sav sretan i jedva se suzdržavao od veselja, da se 
i sam ne pohvali svakome, s kim se je sreo, no ubrzo se 
je otrijeznio. Nema on razloga, da se osobito veseli ili 


možda i čudi. On je radio, on radi, radi vazda s apsolut- 


nim uspjehom, pa je taj izbor samo najvažnija posljedica 
njegova rada. Ne može on sav svoj kapital dati na mje- 
nice i ujedno ostati na stanovištu, da mora vazda bez tužbe 
doći 1 do kamata i do glavnice. Ide to do stanovite grani- 
ce. Išlo bi možda i još vrlo daleko, no on je vidio, da se 
ipak ne može vagom zaslužiti onoliko, koliko prometom 
samoga novca. Banku ne može otvoriti, jer je preslab. Tre- 
balo je dakle naći već gotov zavod, u koji će on malo po- 
malo, oprezno i nenapadno prenositi svoj kapital, a onda 
dobrom zgodom i samoga sebe. Počeo se je upućivati u ban- 
karstvo, čitati, učiti, studirati. Spočetka je išlo teško, ali je 
išlo. Brzo je uhvatio onu pravu nit: banka je dućan, koji 
prodaje novac na vjeresiju, pa treba samo paziti, na ko- 
like ga kamate i na kakovu sigurnost kreditiraš. Da imaš 
potpun pregled i sigurnost, moraš sam sjedjeti u dućanu 
i imati što manje kalfa i šegrta. Banka prima i uloške. Na- 
ravno. I trgovac prima od grosista robu na vjeresiju. Mora 
nastojati, da je što skuplje proda, kako bi je lakše isplatio. 
Tu je zarada jasna. 

Kako se vidi, taj bankarski posao nije nimalo težak 
i u mnogim selima imate izvrsne bankare seljake. Ovdje 

u gradu, kad baš hoćeš, da imaš malo veći dućan s novci- 
ma, moraš uzeti nekoliko kalfa, koji će za tebe raditi sve 
pisarske poslove i u desetak ludih knjiga, koje propisuju 
zakoni, unositi ni više ni manje nego baš ono, što je ne- 
pismeni i seoski bankar dijelom nosio u glavi, a dijelom 


urezivao na svoj raboš. Ništa drugo. 


Micek je dugo njuškao po različitim malim bankama, 
dok se nije uvjerio, da Privrednička najviše odgovara 
njegovim potrebama i željama. Preko dvije trećine svoje 
robe baca ona na sigurna seoska zemljišta. Sigurnost je tu. 
Seljak u nuždi ne pita: pošto, nego moli i zaklinje: daj! 
On se ne razumije mnogo u nekakove kamatnjake i pro- 


vizije i slične zlatne kvačice, pa je i dobitak osiguran pre- 


ma Micekovoj želji. Najzad za nekoliko godina, dok on 
provede sve svoje osnove i dok dospiju svi njegovi poslo- 
vi, koji su postavljeni bar onako dobro, ako ne i bolje, ne- 
go što je bilo osnovano, pa i provedeno kod Pintarićke — 
kad svi ti poslovi dospiju, on će već umjeti, da se domogne 
najvećeg snopa dionica te male, solidne, zlatne bančice, 
da onda u nju sjedne onako, kako on to bude htio 1 umio. 

Prvi je korak već bio sretno učinjen i on je dospio 
u njezino ravnateljstvo. Svake je srijede, za vrijeme ure- 
dovnih sati, sjedio u banci i obavljao cenzuru. Spočetka 
mu je bilo nekako neobično, no već nakon prvih nekoliko 
puta sjedio je kao kakav stari, izvježbani direktor 1 pot- 
pisivao s apsolutnim razumijevanjem i shvaćanjem svako- 
ga posla i svakoga svog potpisa. Zanimao se je za svaku 
1 najmanju tricu, te je ubrzo poznavao tehniku cijeloga 
poslovanja, sve poslove i vrijednost svakog namješteni- 
ka. Sve mu se je sviđalo osim namještenika i njihovih 
plaća. Oni preslabi, lijeni i nesavjesni, a plaće prevelike. 
To je iznio na sjednici i tražio, da se tomu zlu čim prije 
doskoči. Nekoji su činovnici imali ugovore. Treba ih na- 
vesti, da dadu povoda za otkaz. To nije teško izazvati, kad 
je ravnatelj vješt i okretan. Neki namještenici imadu 
mnogo djece. Oni ih imaju, a ne banka i — banka nije 
ni sirotište, ni ubožnica, ni nahodište. Tko djecu ima, ne- 
ka se za nju i brine. Dragi je Bog milosrdan za sve nas, 
pa ne ćemo još i od banaka tražiti, da se miješaju u Nje- 
gove poslove. Banka je kao stroj: što dohvati, to uhvati; 
što zareže, to odreže. 

Njegovi su razlozi bili potpuno logični za svakoga po- 
slovnog čovjeka, pa su stoga i prihvaćeni i provedeni. Za 
godinu dana nije više bilo u banci nijednog činovnika ni 
s ugovorom, ni s velikom plaćom. Tko je nezadovoljan, 
može otkazati i seliti. Svojim je privatnim bankarskim po- 
slovima posvećivao najveću pažnju i seljaci su u hrpama 
dolazili ne samo iz njegova rodnog kotara nego i iz oko- 
lice. Kod njega se je svaki mogao sigurno pomoći, samo 
je morao donijeti mjenicu s dobrim potpisima i iz gruntov- 
nice potvrdu, da nekretnine potpisnika nijesu uopće opte- 
rečene. Nije on tražio gruntovni izvadak, jer ga je srce 
boljelo, da njegovi znanci i prijatelji za to mnogo troše. 
Dovoljna je bila obična gruntovna potvrda. Da bez toga 
ne ide — e, to ne treba ni najglupljem tumačiti. Od Mi- 
ceka je već lijepa i velika žrtva, što on njima pribavlja 
te zajmove, a da za svoj trud ne traži ni cijelog filira, pa 
ne mogu onda tražiti od njega možda još i to, da on sam 
osobno jamči tim novčarima, da nekretnine nijesu opte- 
rečene. Za to je svakako potrebna gruntovna potvrda. Se- 
ljaci su mu bili neizmjerno zahvalni i smatrali ga svojim 
dobrotvorom, jer kod njega nije bilo ni dugog moljakanja 
ni dugog čekanja. Samo doneseš potvrde, doneseš potpi- 
sane mjenice i sve je u redu. On čak i ne ispituje, da li su 
oni na drugoj strani mjenice sami potpisali ili je možda 
ovaj sam, možda i bez znanja i pitanja, potpisao. 

— Ako si fabricirao potpis — govorio je on — to se 
ne tiče ni mene ni onoga gospona, koji će dati novce, a ti 
ćeš u rešt. Mene se to ne tiče. i 

Vrijeme je jurilo s tolikom brzinom, da je Micek bio 
upravo nesretan samo zbog toga, što su dani prekratki, pa 
ne može dospjeti na sve, za čim mu srce žudi. Inače su 
poslovi napredovali točno po stvorenoj osnovi, a godine 
prolazile. Jedina mu je neprilika bila, što je Barica na 
očigled venula i propadala. Jednom je spomenula, da bi 
morala ići k liječniku, e da bi joj rekao, što joj fali i mo- 
žda joj još pomogao. _. 

.— Ne daj, Bože! — usprotivio se Micek i zabrinuto 
je pogledao. — Ja tebe previše volim, a da bih dopustio, 
da i tebe zakolju ili otruju.kao i pokojnika. Ne, ne. Ima 
ovih domaćih lijekova i trava, pak ćemo s Božjom pomo- 


124 


ći kušati. Kupi sutra pod Zidom kod travarice, pa kuhaj 
i pij, koliko god želiš. Ja ne žalim potrošiti, samo da ti 
pomogne. | 

Barica se je pokorila i više nije spominjala liječnika, 
iako se nije mogla složiti s Micekovom bojazni. On bi i 
dopustio, da ide k liječniku, kad bi to moglo svršiti s je- 
dnim posjetom. Ali da! Kad bi jednom počela ići, onda 
više ne bi bilo kraja, pa plaćaj skupo posjete, a još skuplje 
ljekarije, a najzad sve bez koristi. Tu se više ne bi mogao 
od različitih bočica micati po kući 1 ne bi ni jedne ispila, 
već bi joj propisali drugu i tako do beskonačnosti, a ti, 
Micek, plaćaj. Nije to moguće, nije Micek s bikom kuku- 
ruznicu grizao, pa da ga mogu ta različita gospoda pre- 
voditi žedna preko vode. Nije on išao u škole, ali je 1 bez 
njih naučio toliko, da zna, da ta tobože učena gospoda ne 
znadu ništa. Što komu Bog dade i odfedi, oni niti oduzeše 
niti promijeniše, a jedna liječnička pregledba stoji više, 
nego li će potrošiti na sve trave, što će ih Barica popiti, 
dok je živa. Tu onda ne treba dugoga razmišljanja, tek ne 
može ženi sve potanko tumačiti. Nije ni potrebno. Jeftine 
će trave koristiti baš toliko, koliko bi koristile i skupocje- 
ne ljekarije i liječnički pregledi. Suđenom se ne izmače. 

Neki su im spomenuli, da bi trebao poslati ženu u 
koje toplice. 

— Ne će ni da čuje — odgovori on. — Ja sam joj 
već govorio, no ona se boji, da bi bez nje propali i paj- 
ceki 1 krava i sva kuća. Taka je_moja Barica! 

I ona mu je iza razgovora s. nekim susjedama na- 
tuknula, da bi možda bilo dobro, da otiđe u koje kupa- 
lište. Propast će ovako. Jedva se miče. Micek je o tom već 
razmišljao i raspitivao se. On je svakako spreman, da uči- 
ni sve, što bi joj moglo pomoći i koristiti. Samo — nije li 
sramota, da obična čestita građanka, žena jednoga malog 
trgovca hoda po kupalištima?! On je spreman, da sve 
žrtvuje, no ne bi onda ni njoj bilo ugodno u toplicama, 
kad bi je tamo posprdno prozvali »grajzlericom«. A ta- 
mo prišivaju te besposličarke svakome po kakav prišva- 
rak. Sigurno bi je i ogovarale. — Muž mlad i jak kao 
zmaj, a ona stara — govorile bi — pa otuda i bolest. — . 
Što se njega tiče, on bi i to podnio za nju, nu boji se, da 

ona ne bi mogla izdržati. Sve je on to obrazložio liiepo. 


pažljivo i obzirno, pa zašutio kao tužan i zabrinut. I Ba- 


rica je šutjela. Više nije nikada spomenula toplica i la- 
gano venula. Jesti nije mogla skoro ništa, jer su joj sva 
jela, što ih je spremala, bila preteška, a da sebi posebno 
priredi — nije mogla ni pomisliti, kad Micek nije sam 
ništa spominjao, iako je vidio, kako je. Vukla se je i ra- 
dila i u kuhinji i u štali. Jednoga je dana klonula i bri- 
znula u plač. On se iznenadio i stao je tetošiti i pitati, 
što joj je? ' 

.— Ne mogu više — prostenjala je ona. — Prodaj i 
svinje 1 kravu. Ja ih više ne mogu hraniti. ' 

. Čovjek obično prije klone duhom nego tijelom. To je 
Micek znao i prema tome prosuđivao i njezinu malaksa- 
lost. Može ona još sigurno. Može još mnogo izdržati, sa- 
mo je časovito malaksala. Lijepo ju je umirio, pomilovao 
je i poljubio. Šteta bi mu bila, da sada prodaje svinje, dok 


nijesu uhranjene. Tri su komada i na svakom bi sigurno 


izgubio veliku svotu, koju može zaraditi. Ne može on to 
sada prodavati. | 

. — Onda bar uzmi kakvu djevojku, koja će mi poma- 
gati. Ja ću raditi s njome i nadgledati. 

. Nekako bi morao urediti, samo su te sve djevojke stra- 
hovito proždrljive. Pojedu dvaput više, nego li privrijede. 
Bilo bi bolje, da uzme samo dvorkinju, koja će kod sebe 
jesu 1 spavati, a kod njih raditi. Ima dosta sirotinje, koja 
će to jedva dočekati. Barici je pravo i to. Samo da joj 
netko pomogne. Našli su neku mladu sirotu. Muž joj je 
radio u tvornici, ona dvorila, a četvero djece kod susjeda. 
Bila je veoma vrijedna i pouzdana, no Micek je nije trpio 
samo zbog toga, što je ona vidjela, kako se kod njega živi. 
= Tu ćete, Janica — reče joj on — osim dobre plaće 
imati i priliku, da naučite, kako treba u kući živjeti. Vi 


radnici, štogod zaradite, sve pojedete i popijete, pa onda ' 


naravno ne možete nikad ništa imati. 
— Je, gospon — odgovori Janica — i tak od živlenja 
nemamo nikaj, pa se moramo bar najesti. 
. Otkada je ona u kući, susjede su dobile potvrdu i za 
svoja ranija nagađanja, da gospodin Križanić ubija glado- 
vanjem i sebe i ženu. On je mlađi i jači, pa može izdržati, 

iako: je mršav kao trklja, ali Barica više ne može. Nije to 
Janica baš pripovijedala. Ona je samo rekla, da niti od 
objeda niti od večere ne ostane nikada ni jedna mrvica, 
ni za ptičicu, da se nahrani, a kamo li ona, zdrava i mlada 
žena. Pa ni toga ona ne bi pripovijedala, da joj nijesu su- 
sjede rekle, da će se sada bar ostanaka najesti u bogatoj 
trgovačkoj kući. 
Barici je sada bilo lakše i malko se doista oporavila. 


Micek je međutim radio s punom parom. Sada se je 
sticalo brže i lakše. Stari su mudri Židovi govorili, da je 
najteže steći prvu hiljadu. Dalje se ona sama množi. Micek 
je to iskusio na sebi u punoj mjeri. Od sreće je i zadovolj- 
stva sve poigravao nad svojim bilježnicama. Vjerovao je, 
da Bog blagoslivlje njegov rad i da je prema tome čestit 
i pošten. Uostalom on nije o tome nikada posumnjao, dr- 
žeći, da su svi ljudi slika i prilika Božja, obdareni zdravim 
razumom, pa ne griješi onaj, koji izrabljuje tuđu bijedu i 
glupost, nego onaj, koji se valjano ne služi svojim razbo- 
rom i dade se varati. Prema takima Micek nije imao nika- 
kova obzira. On je napravio s njima posao, kupio je neko- 
liko kuća i za nekoliko ih dana preprodao za dvostruke 
novce, a da mu nije srce ni zatreperilo nad bijedom i siro- 
tinjom, u koju je dospjela osirotjela obitelj, nego se je 
ozbiljno ljutio na toliku kažnjivu glupost. Da nije kupio on, 
bio bi netko drugi još jeftinije i na dug. On je platio u 
gotovom i time još zadužio one glupane. Oni mu moraju 
biti zahvalni. Neki su ljudi kao slučajno upućivali na nje- 
ga mušterije, koje se lakoumno zadužuju, a imadu nekret- 
nina. Kad ponarastu kamate na glavnicu toliko, da više ne 
mogu izdržati, onda su opet ti isti ili drugi nagovarali 
dužnike, da svoje nekretnine ponude na prodaju gospodinu 
Križaniću. On je čovjek dobra i milosrdna srca. On će ih 
sigurno kupiti i dobro platiti u gotovom, po odbitku duga, 
koji je nastao — njegovim posredstvom. Kad je došla po- 
nuda, Micek ju je odlučno odbio. Popuštao je istom iza 
dugog moljakanja i nuđenja i kupio — iznimno uz očit gu- 
bitak, ali samo da pomogne, da utješi sirotinju. | 

Tako je to išlo vazda i Micek je gomilao zlato na zlato 
dobročinstvo na dobročinstvo, milosrđe na milosrđe. | 


Iž 


. Isto tako je rastao njegov ugled i u stranci. Istina, mla- 
di su rogoborili protiv njega, no niti su oni imali zgode i 
srčanosti, da to iznesu pred vodstvo stranke, niti je on to 
zarezivao, ako je nešto i načuo o njihovome rogoborenju. 
Mladi su ljudi vazda takovi. Galame na sveučilištu, dok 
ne nose nikakove odgovornosti, a čim stupe u život, po- 
staju najpokornije režimlije. Znade on to-već iz iskustva. 
Nijesu oni kao ljudi trgovci i drugi obrtnici, koji ne ovise 
o vladi, pak se ne boje nikoga osim Svemogućega i rade 
zdušno i odlučno za svoj dragi hrvatski narod. Jednoga je 
dana dospio u sukob u svome dućanu s dva zelena brucoša. 


Zapravo, on nije došao u sukob, jer on to ne će, no oni su 


nastupili prema njemu drsko i neotesano, pa im je očitao 
bukvicu. | 

U dućanu je bilo nekoliko mušterija i on ih je dvorio, 
kad banuše dva mladića s poznatom stranačkom radnicom, 
gospođicom Ančicom Talijan. Čim je nju Micek vidio, znao 
je, da nije dobro, jer ona neprekidno skače, leti, moljaka i 
skuplja sad za ovu, sad za onu stranačku stvar. Micek bi 
njoj već davno na lijep način, u rukavicama, s naklonima 
i smiješkom, pokazao vrata, no svladao se je vazda, jer je 
znao, da je uvelike cijeni dr. Franić kao uzornu, čestitu i 
požrtvovnu Hrvaticu. S toga razloga nije htio s njome po- 
kvariti, jer mu može mnogo koristiti. Ne samo, da nije 
htio pokvariti, nego joj je, što više, vazda laskao, ističući 
njezinu neobičnu požrtvovnost. Čim je Micek nju opazio, 
milo se je, sladunjavo nasmiješio i rekao: | 

— Ne biste li, gospodična, malo poslije došli?! Sada 
imadem, kako vidite, mnogo posla: a 

— A mi imademo mnogo vremena, pak ćemo čekati! 


— odreže ona i sjede na jedinu stolicu, koja je stajala 


kraj blagajne. — Mi se ne damo tako otpraviti. 
_ Prokleta baba! — pomisli Micek, opet se slatko 
nasmiješi 1 reče: — Meni je osobita čast, da imam u du- 


ćanu tako odlično društvo. Strpite se samo jedan čas. 

Kad su mušterije otišle, Ančica mu predstavi svoje 
pratioce. To su bili pravnici File Jerdan i Ante Haram- 
bašić, »naši ugledni, talentirani akademičari, koji će da- 
poi: ako Bog da, imati važnu ulogu u našem javnom 
životu«. 

.— Milo mi je — reče Micek, trljajući ruke i smije- 
šeći se. — Mladu gospodu poznam po čuvenju i po viđe- 
nju iz čitaonice. Drago mi je, da se osobno upoznamo. 
Čime mogu služiti? 

Ančica mu rastumači, kako je naš akademski klub 
»Kumičić« osnovao svoju knjižnicu i pjevački i tambura- 
ški zbor, pak da treba novaca za nabavku potrebitih stvari. 
Jerdan i Harambašić su potanko razvili program, prikazali 
potrebe i upozorili na blagotvorne uspjehe i posljedice ta- 
kova rada. 

Micek je zauzeo dostojanstven stav kao ban, kad pri- 
ma deputacije, i mirno, bez prekida slušao. Kad su mu 
obrazložili sve, što su imali, on im je jasno 1 razgovijetno 
rastumačio svoje stanovište. Sve je to kao trgovina. Evo, 
on radi i rižom i kavom i datuljama, ali mu još nikad nije 
došlo na um, da sam sije rižu i kavu i sadi palme, pa tako 
dolazi do plodova i onda ih prodaje, kad su već drugi, na 
zgodnijim mjestima to uveli, pa njemu prodavaju mnogo 
jeftinije nego li bi on mogao proizvoditi te plodove. Isti 
je slučaj s tima našim dragim, radinim i sposobnim aka- 
demičarima s tom razlikom, što oni hoće da rade upravo 
naopako. Koliko Micek zna, sveučilište ima svoju knjiž- 
nicu, i to toliku, da se već govori, kako bi bilo potrebno, 
da se za nju podigne cijela jedna zgrada. I Jugoslaven- 
ska akademija ima svoju knjižnicu, i Matica Hrvatska 
isto tako, a i sama naša stranka ima čitaonicu i knjižnicu. 
Uza sve to naša mlada gospoda osnivaju još i svoju po- 
sebnu knjižnicu, kao da im nije jeftinije čitati posuđene 
knjige, nego li da ih sami kupuju. On se ne će hvaliti, ali 
doista čita vrlo mnogo i uči neprekidno, pa uza sve to, 
kao pametan čovjek, nije kupio još ni jedne jedine knjige. 
Aine bili to bio grijeh prema samome sebi, kad sve te 
knjige tako i tako kupuje naša knjižnica, za koju on stalno 
i točno pridonosi mjesečno dvadeset filira?! 

S pjevačkim je zborovima isto tako. U Zagrebu ih 
ima sigurno dvadeset, pa koji od mlade gospode misli, da 
baš mora tratiti vrijeme pjevanjem, neka ide u te zbo- 
rove, koji već imadu i dosta nota i učitelja i sve druge 
potrepštine. Tamburaški zbor?! Pa, to je skoro smiješno! 
Ta među nama Hrvatima ne možeš ni da pljuneš, a da 

ne pogodiš kakova tamburaša. Kad baš žele svirati u dru- 
štvu, neka donese svaki svoju tamburicu, pa u Tuškanac, 
Maksimir ili Grmoščicu i neka sviraju do mile volje! Tko 
je vidio, da se radi toga osnivaju nekakovi zborovi i ku- 
puju društvene tambure i druge nepotrepštine?! 

Sve je on to njima obrazložio, uputio ih i svjetovao 
ih milo, očinski i sa smiješkom na tankim i razvučenim 
usnama, pa se je veoma iznenadio, kad su ga svi troje u 
jedan glas napali. Ispresijecali su mu bezobzirno i otvo- 
reno sve, što je trebalo, a on je stišao svoj bijes i prikri- 
vao ga smiješkom. 

— Žalosno je, da tako malo shvaćanja i razumijeva- 
nja ima čovjek, koji u našem političkom životu zaprema 


nekoliko važnih položaja! — rekao je Jerdan veoma lju- 


tito i pošao van. 

— Čekaj, čekaj, dečec! — poviče Ančica za njim. — 
Bez penez ne idemo! 

Križanić je vidio, da priča postaje neugodnom, zabava 
odviše bučnom, pa da sve prekine, izvadi jednu krunu, 
metne je pred Ančicu i reče svečano, apoštolski: 

— Ja od srca rado pridonosim za našu zlatnu mladež 
i svoj obol, ali bi me veselilo, kad bi bio upotrebljen za 
koju korisniju svrhu. 

— Ne želite valjda, gospodine Križaniću, da tu vašu 
veliku krunu dademo na kamate! — dobaci Jerdan resko 
i ujedljivo. | 

Micek je i opet slatkim smiješkom prikrio svoj bijes 
i rekao posve mirno i prijateljski: 

— Mladi je gospodin Jerdan, kako vidim, veliki ša- 
ljivdžija! 

— Nije on šaljivdžija, nego se je iznenadio — reče 
Ančica — kad je vidio, koliko ste dali. Mi smo vas taksi- 
rali s dvadeset kruna, a vi nam dajete velikodušno cijelu 
< krunu. 

— Vi se šalite! — usklikne Micek i glasno se nasmije. 
— Kad bih ja dao od svoga siromaštva dvadeset kruna, 
morao bi mi se svatko normalan nasmijati, a dr. Franić 
bi morao u tom slučaju dati bar hiljadu kruna! 

. — Varate se, gospodine Križaniću! — usprotivi se 
Ančica. — Vi ste mnogo bogatiji od dra Franića, iako je 

on već dvadeset godina odvjetnik s velikom pisarnom, a 
vi deset godina trgovac s malim dućanom. I mimo toga, 
on daje sve, što ima, za stranačke stvari, a vi ne date ni- 
šta. To najbolje ja znam. 


Micek se je srdačno i glasno nasmijao. 


— Ja bih odbio i tu krunu, kad vam ne bih s time 
učinio veliko zadovoljstvo! — reče Harambašić, koji je 
cijelo vrijeme bio najmirniji, i spakuje novac u džep. — 
Idemo, Ančice! 


Križanić se je s njima slatko i srdačno oprostio i od 
srca se glasno nasmijao mladim nadobudnim akademiča- 
rima, koji će, ako Bog da, i što on od srca želi, pomladiti 
našu stranku. 


Eto, s takim neozbiljnim deranima ima on posla! Sva 
je sreća u tome, što oni ne znače ništa u stranci i što nje- 
mu najzad ne može nitko spočitnuti ni jedan nečastan ili 
nepošten čin. Da on radi dobro, vidi se najbolje po tome, 
što ga mudri i razboriti dr. Franić uvelike uvažava, te je 
on tražio, da Križanić dođe u vodstvo stranke, i što baš 
njemu najradije povjerava organizaciju gradskih perife- 
rija. Ima i drugih uvaženih i mnogo starijih građana od 
njega, no nijedan se ne može pohvaliti tolikim uspjesima 
kao baš Micek. 


On ima već i inače dobrih veza izvan stranke. Kao 
gradski zastupnik dolazi u doticaj s tim visokim ličnosti- 
ma, koje valjano ocjenjuju njegove nazore i marljivi, ne- 
sebični rad. Usprkos tih veza nije mu uspjelo spriječiti 
Miličino premještenje iz Zagreba. Morala je seliti u pro- 
vinciju, jer je njezino mjesto trebalo jednoj drugoj, kćeri 
ugledne zagrebačke obitelji. 


Koliko god je to premještenje neugodno, bio je Micek 
neopisivo sretan, kad mu je uspjelo, da udesi kod vodstva 
stranke, da baš on bude kod predstojećih saborskih izbora 
kandidiran u kotaru, u kome je Milica učiteljevala. Ču- 
dan, ali divan slučaj, koji će njegov ugled još više po- 
dići u njezinim dragim, vjernim očima. Pogotovo, ako 
bude izabran! 

Micek je ponosno stupao gore, dolje, osjećajući neo- 


pisivu sreću i slast današnjeg uspjeha, a željeznički su 
kotači jednolično klizili i pravilno poskakivali na svakom 
sastavu tračnica. 


Munjevitom je brzinom, zadovoljno i dopadljivo pre- 
letio dugu, mučnu i tešku uzbrdicu svojega uspona. Na- 
ravno, bilo je teško, bilo je dugotrajno, no to ne znači 
sada ništa osim triumfa volje, rada i sposobnosti. Tu je 
bila bakljada, tu glazba, tu pjevači, tu govori, a to sve 
njemu, samo njemu, Miceku Križaniću. To su činjenice, 
koje ne varaju. On se danas vraća u Zagreb s najvećom 


počasti, koju može čovjek doživjeti — kao izabrani na- 
rodni zastupnik. 
— Narod? Kako je to čudna životinjica — pomisli 


Micek. —Samo ga malko pogladiš po hrptu, rekneš mu 
lijepu riječ, toplo mu se nasmiješ i spominješ jade i te- 
gobe, koje ga tište, pa taj dobri narod odmah uzimlje i 
diže još i tebe na ta svoja ispaćena, mukotrpna i već i 
onako pretovarena leđa. Nosi te, pjeva ti i — nada se. A 
čemu se nada taj naš mili hrvatski narod?! Rasipan je, 
lijen je, pjeva i pleše i misli, da će mu narodni zastup- 
nici donijeti slobodu na tanjuru. A što mogu sami zastup- 
nici?! Eto, on je sada zastupnik i on će svoj dio bezuvjet- 
no pošteno i savjesno pridonijeti. Ići će na sve saborske 
sjednice, svađat će se s mađaronima i slavosrbima, držat 
će govore i što može više?! Ne može on ostaviti SVOj po- 
sao na šegrtima i ići po selima, pa držati predavanja o 
tome, kako se stiče blago i bogatstvo, a po njima i slo- 
boda. On to ne može. Najzad — je li baš nužno, da se ta 
sela dignu i obogate?! Nužno bi bilo, ali nema svrhe, jer 
bi za godinu dana opet bilo bijednika kao i prije. Ljudi 
su nesposobni za život, pa gotovo. 


Glavno je, da je on postigao, što je žudio, da je do- 
kazao svojim radom i ustrajnošću, dokle se čovjek može 
podići samo, kad znade htjeti. A dalje?! Što dalje?! Po- 
slovi, hvala Bogu, napreduju, jedan vuče drugoga, imetak 
se vrlo lijepo i sigurno množi, pa što tu onda treba pi- 
tati?! Naravno, bilo bi lijepo, kad bi naša stranka mogla 

razviti agitaciju i predobiti sav narod, pa ga onda odgo- 


jiti i — 1 što bi onda bilo?! Tko zna, što bi onda bilo?! 
Ti mladi, drzoviti ljudi govore u svojoj gluposti o neka- 
kvim žrtvama i vazda bockaju, da on ne žrtvuje dosta, 
da ne žrtvuje ništa. Pa nije on sam taj narod. On je sa- 
mo jedan i on je vazda spreman, da žrtvuje za jednoga, 
no nije lud, da se on dade oguliti i upropastiti, da mu se 
onda drugi smiju. Jaki i mudri uživaju svijet. On je svi- 
jestan, da on spada među te Božje izabranike, pa bi bilo 
svetogrđe, kad bi on pomišljao, da on, mali i slabi zagor- 
ski siromašak, na tome nešto mijenja. Povijest nas uči, 
da svi reformatori svršavaju na križu, na lomači, na vje- 
šalima ili pod olovom. Njemu se ne mre! On nije zato 
rođen. On spada među jake i mudre, pa takav želi i 
ostati. On će dalje svojim tračnicama, a kome nije pravo, 
neka radi drukčije. | 

Micek je osjetio umor u nogama. Spusti se na sjeda- 
lo 1 legne. Želio je, da zaspi, no san mu nije dolazio na 
oči. Eto, ta mu se njegova Barica mota po glavi. Slaba je. 
Mnogo se pati. On to vidi i žao mu je. Čudnovato je i 
nevjerojatno, koliko čovjek može da podnese. Sigurno 
duša nije teška, dok je može tako dugo držati onako ispi- 
jeno, bolesno i slabašno tijelo, kao što je Baričino. Ništa 
više nije ostalo od one lijepe, punašne stasite žene. .Ni- 
šta. Samo kosti, kojima navorana, potamnjela koža ne da, 
da se raspu. Negda je bila lijepa. Onaka, kakva je sada 
njegova Milica. Možda još malko punija, no inače ista 
ona. Bilo mu je žao, da umre baš sada, kad je on izabran. 
Dobra mu je bila i nije mu nikada smetala. Istina, on 
nema njoj za što biti zahvalan, jer da nije preuzeo nje- 
gina dućana i kuće, bio bi to isto, možda još i više našao 
kod koje druge. Ipak mu je bilo žao. A, da budemo is- 
kreni, bilo bi mu baš sada i neprilično, da mu se desi ta 
nezgoda. Ima toliko važnih poslova u najvećem jeku, koji 
će odbaciti mnogo više, nego li bi običan čovjek, drukči- 
jeg kova, smio i sanjati, samo za njih treba najvećeg 
mira, da im se može sav posvetiti. 

Osim toga Milica sigurno čeka... Ona doduše šuti, 
ne govori ništa, jer bi to bilo nedelikatno, ali je očito, da 
se smatra već sada njegovom ženom. Ne smije se reći, 

da ona Barici želi smrt, kao ni on, no sigurno je, da je 
ona ne bi ucvilila, kad bi je Svemogući poslao. To je za 
njega problem. Smije li on kao narodni zastupnik 1... 
Nije još sigurno, ali će Bog dati. On će to biti. On mora 
biti direktor banke. Drukčije će propasti i banka i njegov 
kapital. On će biti direktor, pa onda nastaje pitanje, mo- 
že li on kao uvaženi gradski 1 narodni zastupnik i povrh 
svega toga kao direktor banke uzeti jednu običnu seosku 
učiteljicu?! To je pitanje, koje je vrlo važno i strahovito 
teško. Ovako, dok je Barica živa, pa kakva je da je, ona 
ide s njim, on je vuče na svojim leđima i ona ima pravo, 
da bude direktorica, kad je njegova žena. I — to je na- 
ravno. Direktor, gospodin generalni direktor imade kraj 
svoje starice i još koju prijateljicu. Tako se to zove. To 
je prijateljica. Prijateljice i jesu obično — tako, ljepu- 
šaste daktilografkinje, mlade učiteljice, koje se ne smiju 
udavati, onda... Onda i druge mlade i lijepe djevojke. 
Milica je divna prijateljica za jednog uvaženog direkto- 
ra banke i narodnog zastupnika. Prijateljica — e, to da! 
Doista bi bilo nezgodno, da Barica umre. Mora još 
poživjeti, da nekako uredi s Milicom, da je uda za dra 
Barića?! Onda bi je posve izgubio. Ona je poštena žena 
i ne bi nikako pristala, da vara svojega muža. To je si- 
gurno. Možda ona ne bi ni htjela, da se uda. Ludo je to 
stvorenje. Sve bunca o nekoj ljubavi, koja ubija, koja 
uništava, a ne vidi, da su to gluposti. Nju nije ni ubila 
ni uništila. Ipak ne bi se ona htjela udati za drugoga. Ona 
čeka njega. Ona čeka Baričinu smrt. S tim mora računati 
i brzo se odlučiti, da li će je uzeti ili ne, da prema tome 
već sada, dok je vremena, postavlja sve svoje poteze. 
Ima nešto, što ga tu veoma smeta, a to je — divna 
neobična stvar. Dvije trokatnice u jednom dvorištu. Jedna 
licem na ulicu, a druga u dvorište. Naravno imaju samo 
jednog pazitelja. Bilo bi i ludo i grijeh, da dvojica uži- 
vaju badava stan, a ni jedan ništa ne radi. Da, te dvije 
trokatnice. Sunčana strana. U strogom središtu grada. Da, 
da. Te se dvije trokatnice zovu djevica Amalija Marko- 
vac, bez igdje ikoga, kao Bog bez brata, a na djevičan- 
skim joj je leđima već blizu šezdeseta, ako ne i više. To 
ga ne bi smjelo smetati. A i zašto bi ga smetalo? Na ku- 

ćama se ne vidi ni njezino djevičanstvo, pa joj svi vje- 
ruju. Pa zašto joj ne bi vjerovali i to, da se osjeća još 
veoma krepkom, mladom i snažnom?! Sudeći po trokat- 
nicama, ona je još veoma čila, kao što mu je i sama rekla. 
Upoznali su se u poslovima. Posve slučajno. I ona daje 
novce u Hrvatsku privredničku banku. Ima ih već pri- 
ličnu hrpicu. To je povrh onih trokatnica. I tako, kad 
je došla jednog dana, da uloži nešto, Micek je baš imao 
službu u banci, zainteresirao se i upoznao se s njome. Za- 
sada ništa više, osim što joj je rekao nekoliko slatkih i 
milih riječi, upitao je onako izdaleka za rodbinu i ništa 
više. Ima još vremena, da se to nastavi. 

Eto, i to je jedan problem, ako Barica umre. To je 
problem, i ako ona ne umre. 

Micek se je kod te pomisli veoma uzrujao, pa je na- 
glo ustao i opet počeo hodati. Naravno da je to već sada 
problem i kriva je samo ta prokleta njihova politika, što 
nije odmah na to mislio i odmah se dao na posao. Treba 
to riješiti, a ne prolaziti kraj takovih ljepota, pa se ne 
obazreti kao magarac kraj groblja. Istina, sada će kao na- 
rodni zastupnik imati još više tih jalovih poslova, no oni 
ga nipošto ne mogu i ne smiju odvratiti od onih krasnih 
trokatnica na sunčanoj strani u strogom središtu grada. 
Bio bi lud, da to propusti, pa da dođu u ruke kakvome 
potepuhu, koji bi ih profućkao još prije, nego li bi se si- 
rota stara i ohladila u grobu. 

Sirota Barica! Ona i ne sluti, koliko mu briga za- 
daje njezina bolest. Kad bi mogao, on bi pomogao, on bi 
pomogao njoj i Milici i Amaliji i uopće svima, no što 
može slabi čovjek? Letjeti bar za onim, što zbilja može 
dostići, a to će on učiniti s puno srca i oduševljenja. 

Vlak je jurio strelovitom brzinom, postaje promica- 
le, a Miceku nije nikako dolazio san na oči. Najzad možda 
ne bi bilo ni lijepo ni pametno, da prvi put kao narodni 
zastupnik spava u vlaku kao kakav trgovački putnik?! 
Posve je to drukčije, kad čovjek dođe pod svoj krov, u 
svoju sobu, pa legne u svoj krevet i tu ostavi svoj prvi 
blaženi zastupnički san! Naravno, pod svojim krovom. 

U tim mislima stiže i u Zagreb. Bilo je već jutro. Po- 
nosno je skočio iz vlaka i pogledao oko sebe, da li će ga 

tkogod pozdraviti. Nitko. Najzad nije ni čudo. Ti ma- 
džarski i madžaronski glupani možda i ne znaju, da je to 
on, narodni zastupnik Micek Križanić, a ako ga i poznaju, 
ako i znadu, da je izabran, ne dopušta im njihov pasja- 
luk, da ga pozdrave, da mu se poklone, kako on to za- 
služuje. 

Iramvaj još nije vozio. Kočijaši su mu nudili fija- 
kere. Micek pogleda na sat. Spavati više ne će moći, a 
do otvaranja će dućana stići kući i pješice. To je glavno 
i to je dosta. Barici je posve jednako, da li on stigne pola 
sata prije ili poslije. On joj ne pomože niti može izmi- 
jeniti Božju volju. Stoga se je uputio pješice. Išao je kraj 
Botaničkoga vrta. Slučajno mu pade pogled na nekakove 
tablice po drveću. Na svakoj je nešto pisalo. Nije mogao 
pročitati ni jednog napisa, no znao je, da to oni bespo- 
sličari, sveučilišni profesori, pišu imena drveća na tim ta- 
blicama. I zato se troše narodne pare, kao da svaki pa- 
metni i pošteni seljak ne pozna hrasta i bukve i bez tih 
luđačkih privjesaka?! Stoga nama i ide tako, zato narod 
i ubiše porezi. Odluči, da će u tom smislu podnijeti u sa- 
boru interpelaciju na bana. Naravno najprije će je dati 
dru Franiću, da je i on pročita. On je predsjenik stran- 
ke, izabran je i on, pa je u redu, da se s njime dogovori. 

Baricu je našao već na nogama. 


— Evo, dušo, dolazi tvoj narodni zastupnik! — bio 
je pozdrav, s kojim je on stupio pred nju. 

Ona je podigla svoje suhe ruke i ovila ih oko nje- 
gova vrata, stala ga ljubiti i prošaptala slabim piskutlji- 
vim glasom: | 
— Neka sam i to doživila! Hvala Bogu! Sada si mi 
sretan! 


 — Jesam, dušo! Sretan sam, hvala Bogu — odgovori 
on 1 odmah nastavi: — Kako to, da još nema šegrta? 

— Rano je, Micek. Prerano je još. 

— Kako prerano?! Već sam vidio nekoliko dućana 
otvorenih. 

Uzeo je ključeve i odmah otišao, da otvori dućan. 
Ne može dopustiti, da netko ne svrati na čašicu rakije 
zato, što gospoda nijesu otvorila dućana. 


* 

Križanić drži dva naučnika i to na tri godine uz nji- 
hovu potpunu opskrbu.“ Roditelji ih odijevaju i hrane, a 
kod njih i spavaju. Ne isplati se njemu, da nekoga uči, 
da ga učini čovjekom i da ga još hrani i odijeva, i ako 
bi mu radio jednu godinu dana više, kad i za tu godinu 
može dobiti opet drugoga besplatnog radnika. Uzimlje ih 
čovjek tako, da je jedan od drugoga u nauku stariji, te mu 
se ne može desiti, da ih obojicu oslobodi u isto vrijeme, pa 
da onda sam radi s oba novajlije. Ovako uči jedan od dru- 
goga. Dosada je oslobodio trojicu, no nijednog nije poslije 
toga zadržao, jer ne nalazi računa, da skupo plaća jednu 
radnu silu, kad je može imati besplatno. 

Ubrzo su stigli 1 naučnici i dvorkinja. Micek ih je 
sve troje opsovao, što se ne žure na posao, a zatim je 
otišao za dvorkinjom u kuhinju. 

— Ti, dušo, kako vidim, izvrsno! — reče Barici, po- 
tapše je po ramenu i doda tiše, da ne čuje dvorkinja: — 
Ja sam odmah znao, da je brzojav samo po dogovoru: da 
me dulje ne zadrže. Izvrsno! 

— Bilo mi je sinoć veoma slabo, pa sam stoga brzo- 
javila — odgovori ona slabim glasom. — Bilo mi je teško. 

Micek je nije slušao. Stojeći popije pripremljenu ka- 
vu i zatim opet otide u dućan, sjedne za kasu i počne 
pregledavati neke svoje bilješke. 

— Ta tiskara, ta prokleta tiskara! — govorio je šap- 
tom i nešto bilježio u svoj notes. — Treba jednom ljude 
naučiti, da stranačka poduzeća ne mogu uspijevati, jer 
nema nitko na njima svoga ličnog računa. Taj fantast 
dr. Franić hoće da dokaže protivno. Eto mu sada. Imamo 
tiskaru, imamo brige, imamo trajne gubitke i od tiskare 
samo štetu za stranku i njezine glavne ljude. Micek je 
htio, da ne uzme nijedne dionice, jer zna, da ne vrijede 
ni lule duhana. Odgovarao je i druge od toga jalovog 
posla, ali da! Kad nekome Bog uzme pamet, ne koristi 
ni tamjan ni sveta voda. Navalili kao slijepi. Čuo je on 
dobro, kako su neki mladi derani u stranci govorili, da 
je on lihvar, te da se boji, da će izgubiti stotinu kruna, 
pa da je stoga protiv tiskare. Čuo je on to, ali ga se nije 
ticalo, što brbljaju nerazboriti mladići, koji još ne ste- 
koše ni jednoga filira. Kad nije mogao osujetiti, da ne 

srljaju u to mrtvo poduzeće, svečano je izjavio, da pre- 
uzimlje dionica, koliko na njega otpada, ali da ne će ni 
pod kojim uvjetom preuzeti na sebe dalje niti jedne je- 
dine dionice niti i najmanje bilo kakove obveze u bilo 
kojem obliku. Molio je, neka se to dobro zapamti, da po- 
slije ne bi bilo prigovora. Kod preuzimanja dionica bio je 
naravno veoma oprezan. Ne može on, mali trgovčić s 
krajnje periferije, uzeti dionica kao kakav obrtnik iz cen- 
truma, a da ne govori o advokatima i sličnim gavanima, 
kojima sto kruna nije novac. Tu ne može doći na vagu 
ni njegova kućica. Nema on doduše duga, jer je solidan 
1 radin mali čovjek, koji ne jede svinjske pečenice, kad 
i grah izvrsno hrani, pa se ne da u dug, no razumljivo je, 
da ne može imati ni gotovine za razbacivanje. 

Tako je protiv njegove volje došlo do te proklete ti- 
skare. Dr. Franić je na svu silu htio, da stranka ima ti- 
skaru, pa je sada ima. Nije on ni najmanje nepravedan, 
ali kao pametan čovjek ne može vjerovati, da tu dr. Fra- 
nić nema nekog posebnog računa. Kako bi inače mogao, 
ako je pametan, a on jest pametan, dati na dionice sve, 
što ima, i još opteretiti svoju lijepu dvokatnicu?! Bez ra- 
čuna se to ne radi. I sve je to nekako čudnovato. Taj dragi 
naš vođa i predsjednik ima ženu i petero odrasle djece. 
Sve se to elegantno oblači, svira glasovir, ide na koncerte 
1 klizališta, e, ne radi se to bez grdnih para. Ako ih nema, 
a troši — neka propadne. Nije tome valjda kriv siromašni 
grajzler s periferije Micek Križanić, koji ne da svoga, i 
«druge još upozorava, da se čuvaju. Govore, da dr. Franić 
troši strašne svote za izdavanje stranačkog glasila. To baš 
Micek ne vjeruje potpuno, a ako je ipak istina, onda taj 
naš dragi dr. Franić ili ima računa da troši ili je budala. 
Ni u jednom ga ni u drugom slučaju ne treba žaliti. Što 
znači prenemaganje i mijaukanje: treba žrtvovati za opću 
stvar?! Priče, lude priče! Dio te općenitosti je svaki poje- 
dinac, pa neka onda svaki učvršćuje sebe i za općenitost 
je učinio najviše, što se od njega može i smije tražiti. Ako 
stranka treba tiskaru, neka je i drži. Nije sigurno sam dr. 
Franić stranka, pa da on troši sve ili bar najveći dio. Ako 
ipak to čini — njegova je to stvar, njegov je to račun. 
Ne može nitko pametan tražiti od maloga i siromašnog 

trgovčića Miceka Križanića, da on pusti i pokloni svoje 
dionice zato, što gospodin predsjednik nije pozvao sve pri- 
staše, da svaki izvrši svoju dužnost. + 

On je upozoravao i druge. Istina, mora biti pravedan: 
Nije ih baš upozoravao tako, da ih odgovori od upisivanja 
dionica. Stranka treba tiskaru, pa tko može, neka upisuje. 
Nije mogao raditi protiv svoje vlastite stranke. On je 
samo nešto govorio — toliko, da pokrije sebe. Inače je još 
i neke nagovarao, da tiskaru pomognu. Naravno. To je 
njegova patriotska dužnost. Kad je ta prokleta tiskara već 
tu, treba je držati, tko može. On je upozoravao samo prije, 
nego li su je preuzeli. Htio je svakako, da kao pametan 
čovjek spasi svojih sto kruna. Kad to nije uspjelo njemu, 
Miceku Križaniću, s kojim bi pravom onda sada druge 
odgovarao?! Kad je već tu, neka samo podupiru, neka 
troši, tko može. Inače će mu odnijeti đavo i onih stotinu 
kruna. Stotinu kruna u zlatu! 'To se ne nalazi na ulici. 

Kad je pobilježio sve, što je imao bilježiti o toj pro- 
kletoj tiskari, složio je račun o svojim izbornim troško- 
vima. Ravno šezdeset kruna i dvadeset filira. Jest. Točno 
ga toliko stoji čast narodnog zastupnika. Nije preskupo, i 
ako je to velika hrpa novaca. Sve će se to lagano povratiti 
u njegovu bilježnicu. Sve polako. Dnevnice nijesu velike, 
ali su čista dobit za čovjeka Zagrepčanina. Njemu nije 
potrebno da troši i jednoga filira više, nego li je trošio 
dosada. Da. Nešto hoće. Ono je lijepo, kad se na trgo- 
vačkoj kući vidi velika limena okrugla pločica, obojena 


hrvatskom trobojnicom, a na njoj lijepo piše, da se u toj 


kući ne dijeli milostinja, jer gazda mjesečno uplaćuje pe- 
deset filira za uboški dom. Bedastoća je to velika, no ipak 
ne može, da se s prosjacima svađa 1 da svakome govori: 
»Nema gazde!« Dojadi to, a i gubitak je vremena s tim 
smećem ljudskoga društva. I mnogi se 1 ne da tako lako 
otpraviti. Neki je, što više, i drzovit. Tako mu je baš neki 
dan, kad je jednom takvom odrpancu rekao, da nema 
gazde, onaj uz drzak smiješak dobacio: »I ne bilo ga, da 
Bog da!« Ne ide to više. On je ipak danas već ne samo 
gradski, nego i narodni zastupnik. Ne može se on prepi- 
rati i upravo otimati za svaki svoj filir, koji pošteno i 
mučno zaradi, ne može se natezati s kakvom bilo propa- 

licom. Jednostavno će s kase, bez riječi, svakome pokazati 
prstom na onu spasonosnu pločicu i — gotova molitva. To 
je doduše vrlo skup otkup, no — neka ih đavo nosi. Ipak 
je ta pločica obojadisana bojama hrvatske trobojnice, a 
to treba da se vidi na kući narodnog zastupnika najradi- 
kalnije hrvatske stranke. Jest, u trobojnici je ta skupocjena 
1 spasonosna pločica! | | 


Sredio je i ostale račune. Bio je posve zadovoljan. 


Istu je večer bila sjednica izabranih zastupnika Za 
grepčana i vodstva stranke. Kako ostali, tako je i on pod- 
nio opširan izvještaj o radu i izboru u svome kotaru. Ho- 
dao je mnogo po selima i vidio, da narod dobro živi. Tuži 
se samo tu 1 tamo na loše puteve i nezgodne općinske či- 
novnike. Tome bi naša stranka mogla pomoći. Toliko će 
utjecaja imati. To treba zgodno udesiti kod proračunske 
rasprave. Tako: Podvaliti protivnicima. U interesu je i 
naroda i naše stranke. O svojim izbornim troškovima ne 
će ni govoriti. Gospoda sama znadu, koliko to stoji, pa 
nije nužno, da ističe. To, što se govori, da treba sračuna- 
vati sve troškove u svim kotarevima, pa podmiriti iz za- 
jedničke blagajne, to nije loša stvar, no on je sa svoje 
strane spreman, da snosi sam sve, što je potrošio. On ne 
traži nikakove naknade. Njegova je plemenita ponuda 
primljena s velikim zadovoljstvom, samo je blagajnik ki- 
mao nezadovoljno glavom. Ti su blagajnici u svakoj dru- 
štvenoj zajednici najogavnija stvorenja. Vazda bi htjeli, 
da imadu u tuđim džepovima i oči i ruke. Uvijek bolje 
znaju, koliko tko ima novaca, nego sam onaj, koga se tiče. 
I sada on odmah kima glavom i dobacuje, da smo se za- 
dužili, da će trebati još skupiti novaca. Micek je potrošio 
toliko, da bi on morao još dobiti novaca, no on to ne će. 
Dr. Franić je sam trošio sve u svome kotaru i još dao u 
blagajnu dvjesta kruna. Micek je oduševljen tom darež- 
ljivošću. Zahvaljuje mu i sve misli na onu prokletu ti- 
skaru. Blagajnik bi htio, da i drugi dadu. I Micek podu- 
pire njegov prijedlog. Neka dadu svi, jer nije pravo, da 
troše samo nekoji, a svi da se griju na velikom uspjehu 
stranke. On je već dao mnogo više, nego li podnose nje- 
gove prilike, no neka sada bude. On ne žali. | 

Ta je sjednica uspjela posve dobro: Nijesu uspjeli da 
ga oglobe, a bar su mu naoko vjerovali, da se je oko iz- 
bora strahovito istrošio. Što misle, to je njihova stvar. 
Najzad kad bi on podmirio sam i sve strankine izborne 
troškove, ona bi mlađarija i dalje držala, da je on ipak 
najobičnija škrtica, a možda i lihvar. Onda je bolje da on 
zadrži svoje pare, kao što bi oni u svakom slučaju zadr- 
žali svoje pogrešno, deransko mišljenje o njemu i o nje- 
govu požrtvovnom radu. 

Zaredale su stranačke sjednice i dogovori. Jedina je 
sreća, što se sve drže uvečer, pa ipak može obavljati svoje 
dnevne poslove, a račune obično slaže po noći, kad stigne 
kući. Ne spava mnogo, a i ne treba. 

U srijedu je, kad je obavljao u banci službu, dao da 
mu točno ispišu račun poštovane gospođice Amalije Mar- 
kovac. Divna svota. Nije ni slutio, da je ta stara, okorjela 
usidjelica toliko toga naslagala. Kako je bio baš konac 
mjeseca, uzeo je bančin dopis, koji je priređen za gospo- 
đicu i sam ga, osobno, odnio k njoj. Zna, da joj je teško 
slati potvrdu na poštu, a još teže i skoro nemoguće da sa- 
ma donese u banku. Zato se je on potrudio do nje. Treba 
banka hitno potvrdu, da ona priznaje, da joj je račun u 
redu. To radi godišnjega zaključka. Htjela su neka go- 
spoda, da joj pošalju po podvorniku, no on to nije nikako 
mogao dopustiti. Gospođica je bila oduševljena tolikom 
pažnjom gospodina narodnog zastupnika, mladog ljubez- 
nog i veoma lijepog Miceka Križanića. A što je lijep 1 
zamaman, pa ljubezan i sladak! I njoj se je učinilo, da 
joj uopće još nikada nije takav muškarac ni stupio preko 
praga. Pa kolika pažnja?! Kako ona uopće dolazi do to- 
like časti?! Nije znala, gdje bi mu mjesto našla. Ponudila 
ga je likerima. Ne pije. Rakijom. Bože, sačuvaj. E, što 
bi onda?! Malo kolačića? Samo malo. I ona to obično radi 
prije objeda. E, kad ona to čini, kako ne bi i on?! Kakav 
bi on bio kavalir?! Uopće vanredno ljubezan i mio taj 
fini, lijepi narodni zastupnik! Gospođica se je rastapala 
od milja i počela ga lijepo tetošiti i maziti kao kakvoga 
davnog znanca i prijatelja. Tako joj je to godilo, tako je 
bila zadovoljna njezina žedna ženska duša. On se čudi, 
kako ona može vazda sama provoditi dane u tolikom bo- 

gatstvu. Teško joj je, naravno, ali je već naučena, pa 
snosi... 


— Znate, velemožni — govorila je simpatična starica 
lagano i odmjereno — dok sam bila mlada, učinili su od 
mene čudo od djevojke. Odrasla sam s dvije stare, do zla 
boga čangrizljive tetke, kojima nesrećom nije bilo pošlo 
za rukom, da se namjere na muževe. Što više, što je skoro 
nevjerojatno, ali istinito, ni ljubavnike nijesu mogle naći, 
iako je toga korova inače dosta. Imale su nesreću, i ako 
nijesu bile osobito ružne. Nijesu bile niti ljepotice, no još 
bi se uvijek bilo moralo i za njih naći kakovo muško, ko- 
liko je bilo do njihove vanjštine. Ipak je bilo drukčije. 
Zbog toga su mrzile cijeli svijet osim dva mala psića i 
mene. I nas su troje odgajale prema svome raspoloženju. 
Huckale su nas na cijeli svijet. Psići su režali tu s pro- 
zora na svakog prolaznika, a ja sam gledala u svakom 
lupeža, koji nema drugoga posla, nego samo vreba na po- 
štenje gospođice Amalije Markovac. 


Micek se je dobrohotno i ljubezno nasmiješio. 


— Vjerujte mi! — nastavi gospođica. — Neprekidno 
su mi propovijedale, da su svi ljudi zli, opaki i nepouz- 
dani, te da moram čuvati svoje poštenje kao oko u glavi. 
Ja sam ih poslušala i bježala od ljudi. Sigurno moje oja- 
dene tetice nijesu poznavale pravoga recepta za čuvanje 
djevojačkog poštenja, jer me inače ne bi bile natjerale u 
vir strahovitog nepovjerenja i mržnje na sve ljude. Nas 
smo se petero ogradili kineskim zidom, samo da očuvamo 
živce svojih teta, moje poštenje i glavu onih malih psića, 
na koje je vrebao ne samo živoder, nego — po uvjerenju 
mojih tetica — i svi ostali ljudi, baš kao i na moje po- 
štenje. I tako se je to desilo, dragi moj ljubezni gospo- 
dine zastupniče, da sam se ja očuvala ne samo od napa- 
dača na svoje poštenje nego i od ljudi uopće. Ostala sam 
stara, čangrizava usidjelica, koja ima svoje dvije trokat- 
nice i netaknuto poštenje. Trokatnice mi još nešto i nose, 
ali mi vjerujte, da ni sama ne znam, što bih danas sa 
svojih šezdeset godina počela s tim pustim svojim pošte- 
njem! Za godine ne lažem. Bit će mi ravno šezdeset sada 
o Božiću. 

— O, vjerujte — usklikne Micek — da sam pomi- 
šljao, da vam nema ni pedeset! Tako se divno držite i to- 
liko ste uščuvani. 

— Imate pravo. To i sama priznajem bez umišljanja. 
Znate, nijesu me ubili porođaji, a što sam se grizla, to su 
bili jadi, koji muče sve stare poštene djevojke. Najzad ne 
morate to ni zvati tako. Zovite ga grijehom proti Duhu 
svetome. Sve je to jedno, jer su posljedice iste. 

Micek joj je prikazao svoju obiteljsku nesreću sa že- 
ninom bolešću. Strašna je to nesreća i užasni troškovi. Čo- 


vjek mora paziti na svaki filir, a opet — nema nikakova 
veselja. On neopisivo voli svoju ženu. — Ali da je vi- 
dite! Kost i koža. — Strašno mu je i neutješljiv je, pa se 


osjeća kao preporođen, kad se može porazgovoriti s ovako 
duhovitom i obrazovanom damom, kao što je gospođa 
Amalija. Zove je gospođom, jer je ona tako željela. Ni go- 
spođica ni milostiva. Milostiv je samo Bog, a gospođica 
je curica od šesnaest godina. Kad žena ne čini mladića 
gospodinom, zašto bi mladići činili od gospođica gospođe, 
kad već to sama priroda čini. Po njezinom shvaćanju go- 
spođa je svaka ona žena, koja bi mogla biti majkom. Tu 
ne možemo biti strogi, pa uzmimo vazda od oka. Kad bi se 
to uobičajilo, onda biste se zaprepastili, kad biste vidjeli, 
kako bi male pucice očekivale, da ih njihovi dečki na- 
zivlju gospođama ... 

Zove je gospođom i divi se duhovitosti i neobičnom 
načinu razgovora te krepke, bujne i mlade starice. Nema 
nikakove sumnje, da je ugodnija, umnija i zabavnija nego 
i sama Milica. On bi bio sretan, kad bi mogao češće pro- 
vesti po koji čas u njezinom ugodnom društvu. Baš je ona 
mislila, da ga zamoli, da dođe koji put na razgovor, no 
bojala se je, da bi mu odviše smetala, da bi mu bila ne- 
ugodna s tom svojom neumjesnom željom. Divno, kako se 
oboje slažu u svojim željama! 

— Nemojte me, gospođo, krivo razumjeti — ispriča- 
vao se on — no morate mi vjerovati, da sam upravo že- 
ljan, da se porazgovorim sa ženom, koja me može razu- 
mjeti. Moja je sirota zapravo već godinama na drugome 
svijetu. 

Gospođica je Amalija osjećala, da se pomlađuje pod 
blagotvornim djelovanjem njegovih riječi. Bila je sva 
sretna i blažena, što joj se je približio taj umni, razboriti 
i pristojni gospodin. Nema nikakove sumnje, da će joj on 
biti velika potpora u njezinim poslovima s kućama i ka- 
pitalom, samo ako joj pođe za rukom, da se sprijatelje. 
Za tim će ona ići, pa ako ustreba, ne će žaliti ni žrtava. 

— Vi ste željni razgovora — reče ona. 

— One, gospođo! — upade joj Micek u riječ. — Ja 
sam željan razgovora s umnom ženom. Samo takoga raz- 
govora! 

— Da, da. Razumijem vas. Ja sam željna još i dru- 
goga koješta, a to vam je, dragi moj prijatelju, samo da 
vidim kraj sebe muža, kao što ste vi, pa da niti ne razgo- 
varamo. Samo da vas gledam. To vam se može činiti i smi- 
ješnim. A, vjerujte mi, nije smiješno. Prije je žalosno, 
nego smiješno. KE 

Križanić je tim početkom bio neopisivo zadovoljan. 
Moli ga, neka dođe, kadgod uhvati čas slobodna vremena. 
Ona je vazda kod. kuće. 


XI 


Hrvatski je sabor bio raspušten prije nego je istekao. 
cijeli period. a 

To je Križanića žestoko pogodilo, jer je trebalo. sada 
opet lupati po selima, agitirati, ostavljati dućan na šegr- 
tima i trošiti svoju muku. Kandidiran je u drugom ko- 
taru, jer je u njegovom vladalo prilično neraspoloženje 
prema njemu s razloga, što poslije izbora nije nikada ni 
zavirio među izbornike i što im nije izradio upravo ništa 
od. svega onoga, što im je obećao. Nije on — doduše — 
ništa obećao kao sigurno, ali nije ni pokušao, da učini ono, 
što im je stavljao u izgled. m 

— Ljudi imadu pravo, da su nezadovoljni — rekao 
je Jerdan na proširenoj sjednici vodstva, na koju su i aka- 
demičari slali dva svoja predstavnika. — Naša je stranka 
izvršila polovicu svoje zadaće time, što je probudila i digla 
hrvatsku narodnu svijest. Drugu polovicu te zadaće ona 
zanemaruje ili je ne vidi. 

Starija su ga gospoda začuđeno pogledala. iznenadila 
ih je ta izjava mladog čovjeka, koji nije ni malo sumnjiv, 
da je slavosrb, a ipak slavosrpski govori. 

— Kad se baš radi o mome kotaru, ja bih molio 


pobliže razjašnjenje — javi se Micek Križanić, svladava- 
jući srditost. 

— Razjašnjenje je, gospodo, jednostavno — odgo- 
vori Jerdan. — Drugi je dio naše zadaće, da taj narod 


odgojimo tako, da bude sposoban uzeti svoju slobodu, na 
koju imade pravo. Tko od nas govori narodu o popravlja- 
nju mostova i probijanju cesta, ili ne zna, što mi hoćemo 
i što moramo htjeti, ili vara 1 sebe i nas i cijeli narod. 

Micek je pocrvenio i počeo nervozno tamburati prsti- 
ma po stolu. | 

— Nemojte biti nestrpljivi, gospodine Križaniću, i 
nemojte se srditi — nastavljao je Jerdan. — Ja bih bio 
veoma nepravedan, kad bih tvrdio, da je to samo vaša po- 
greška. To je naša općenita bolest. Mi svi, ili bar nas 
najveća većina, zaboravljamo, da trebamo narod najprije 
odgojiti, pa onda istom voditi. Ako ga već sada ovakoga, 
kakav je, hoćemo voditi, dolazimo, vidite, do porušenih 


mostova i do neprobijenih puteva i — moramo nazad. 
— Ako bismo tako radili, ostali bismo bez ijednog 
mandata — dobaci Križanić. | 


— Mi ih za ove današnje poslove 1 ne trebamo, a vaš 
će slučaj, gospodine Križaniću, dokazati, kako ne valja ra- 
diti, pa je dobro, što ćete ostati bez mandata. 

Dr. Franić je bio u neprilici. Ton je neobičan i ne- 
zgodan. Mlad čovjek ne može tako govoriti, i ako mu 
predsjednik u sebi daje pravo. Opomenuo je Jerdana, ne- 
ka se zgodnije izražava. i 

— Oprostite, ako sam nezgodan — odgovori Jerdan, 
— no dopustie mi, da budem iskren. Tu se radi o narodu, 
o cijelom našem narodu, pa možda nije suvišno, da se čuje 
mišljenje i nas najmlađih. Ja ću biti kratak. Eto, gospodo, 
da se danas nađemo pred odlučnim događajima, mi bismo 
zinuli od čuda i dogodilo bi se čudo, jer ni vodstvo, a ka- 
mo li narod, ne će da bude načistu, što hoće i kako hoće. 
Tim se putem ne može dalje. I najmanji u narodu mora 
biti prožet neobuzdanom, ako hoćete, vratolomnom tež- 

njom za slobodom, pa da je onda doista i uzmemo. Ne- 
mojte zamjeravati narodu, što on sada nije prožet tom 
težnjom. Hranimo ga cestama i mostovima. Nijedno di- 
jete ne bi znalo govoriti, da ne čuje od starijih. Doraslo bi 
i do čovjeka, a da bez te nauke ne bi progovorilo. Nije 
mu ni zamjeriti. Mi dolazimo na sela s lihvarskim mje- 
nicama i korteškim govorima. To isto čine i drugi, pa je 
posve razumljivo, da narod ne može razlikovati političke 
boje te različite gospode, koja mu se klanjaju pred izbore. 
Imi biramo kandidate po »ugledu«, a to znači ili po titu- 
lama ili po težini uložne knjižice. ' 

— Oprostite, gospodine Jerdanu — prekida ga dr. 


Franić — ali vi pretjerujete. Nije tako crno, kako vi to 
gledate. 

— Ovako je, gospodine predsjedniče! — reče Jerdan 
povišenim glasom, a krv mu navre u glavu. — Narod 


treba odgajati za slobodu, a ne za kakova lihvarska po- 
boljšanja, gdje se nikad ne zna, tko će koga prevariti. To 
je jedno, a drugo je ovo: Za narod mogu raditi samo ljudi 
nesebični, požrtvovni i pošteni, jer su samo ti spremni na 
najvišu žrtvu. Škrtica je vazda 1 sebičnjak, a on je nepo- 
šten i onda, kad može dokazati svima trgovačkim uzan- 
cama, da je radio samo kao dobar trgovac. Takvi, gospodo, 
ne mogu raditi za narod, pa je zločin, kad ih dižemo radi 
naše lijenosti i nekih obzira. Ako želimo naprijed, mo- 
ramo pročistiti svoje redove i to bez milosrđa i obzira. Na- 
ma, gospodo, smiju naši protivnici, ti različni realisti, 
s pravom reći samo, da smo fantasti. Ništa drugo. Ni po- 
litički ni osobno. I mi moramo biti takovi fantasti po nji- 
hovu shvaćanju. Želim, gospodo, da ne dobijemo ni je- 
dnoga mandata i da Madžari u divljim hordama preplave 
cijelu Trojednicu. Tada bar više i ne će moći postojati 
obmana o nekim autonomijama i o »mogućnosti opstanka.« 
Tu ćemo onda svi biti načistu, što treba raditi. Sada bi 
bar naša stranka morala znati, što joj je činiti. Ba 

Jerdan je ušutio, a gospoda su se počela meškoljiti. 
Položaj je bio nezgodan, pomršen je bio onaj redoviti, već 
posvećeni red postavljanja kandidata i raspoređivanja 
korteša. Dr. Franić je svojim velikim taktom i pronica- 
vošću premostio tu provaliju, te je ubrzo sve teklo starim, 

uobičajenim tokom. Križanić je izvrsno razumio toga žuto- 
kljunca, kuda šiba, no bio je naoko najmirniji čovjek na 
svijetu. On se čak — uglavnom naravno — i slaže s izvo- 
dima mladoga gospodina Jerdana, no nikada se ne kusa 
tako vruće, kako se skuha. On je sada za revoluciju, jer 
mu je tek nešto preko dvadeset godina. 

— Velik je put — dobacio je Jerdan — od narodne 
spoznaje samoga sebe, pa do revolucije! Do nje ne mora 
ni doći. 

— E, ne će nam nitko ni na tanjuru donijeti ono, na 
što vi mislite. : 

— Ni revolucijom ni na tanjuru, dok samo ja na to 
mislim, ali kad na to bude mislio cijeli narod, onda će on 
to znati i uzeti. Kojim putem i sredstvima — to će on sam 
odlučiti! 

Zaključeno je, da Križanić kandidira u drugome ko- 


. taru. Za rad mu se dodjeljuju tri akademičara i pet mla- 


đih građana iz toga kotara. Šteta, što je Harambašić u voj- 
ništvu. On je zgodan za agitacije. Dobar govornik i znade 
s narodom općiti. Seljačko dijete, pa mu je to u krvi. Jer- 
dana određuju, da ide s Križanićem, no on se tome naj- 
odlučnije odupre. On ne će da ide u agitaciju, ali je spre- 
man, da poslije izbora ide na dulje vremena bilo u koji 
kotar i da drži predavanja. ; 

Micek je propao na izborima. Srce ga je zaboljelo, 
kad je pomislio, da je ovaj put potrošio za izbornu agita- 
ciju skoro potpunih stotinu kruna i uza sve to propao. 
Doista, nije vrijedno žrtvovati ni filira za tako neuviđavan 
i nezahvalan narod... 

Za njegove daljnje radne osnove nije to bila preve- 
lika nesreća: Gubitak u dnevnicama i nešto manje veza, 
no on će to sve naknaditi svojim neumornim radom. Sva- 
kako se bolje isplati provoditi večeri kod pomlađene dje- 
vice Amalije i voditi upravu njezinih kuća i novca, nego 
li se gubiti, umarati i ubijati u jalovim saborskim nateza- 
njima. Upravo je milina, koliko su se njih dvoje sprija- 
teljili! Ona ništa ne učini bez njegova odobrenja. I kad 
haljine kupuje, njega pita za savjet, jer joj je svakako 
neizmjerno mnogo stalo do toga, da se njemu sviđa i da 
on bude s njome zadovoljan. Ona se osjeća kao u proljeću 

svoga života, ali samo srcem, jer noge već klecaju, kosa 
je bijela i lice navorano. On to sve vidi i bodri je, hrabri 
i uzdiže svojim toplim riječima, svojim blagim postupa- 
njem i svojom toplom ljubavlju. Njemu se jednom uči- 
nilo, kao da u njegovoj nutrini nešto živi 1 opominje ga. 
Što?! Nekakova savjest ili slično?! To su babarije. Dok ga 
izvrsno služi zdrav razum, ne može se pustiti u prazno- 
vjerje. On ne škodi ni Barici, toj sirotnoj mučenici, ni 
svojoj dragoj i lijepoj prijateljici, pa što tu onda može 
nešto kopkati u njemu'! 


Barica, sirota, može izdržati još najviše koji mjesec, 
pak je vesela, da vidi, kako je on uza svu njezinu bolest 
još uvijek toliko dobro raspoložen, da može i nju bodriti. 
Da nema tu Amalije i da s njome ne pravi upravo kne- 
ževski posao, ne bi on mogao biti tako divno raspoložen, 
pogotovo, kad se sjeti, da je morao i liječnika zvati u 
kuću. Ti su liječnici uopće strašni ljudi. Nije dosta, da 
ljekarnicama pune džepove, propisujući posve suvišne re- 
cepte, nego ti se oni miješaju i u kuhinju kao punice. Te 
ovakovo meso, pa onakovo zelenje, onda voće i još bi sa- 
mo trebali da počnu propisivati i iz kakova posuđa treba 
jesti, — a ti, Micek, ako si lud, samo otvori buđelar, na- 
kloni se i moli: »Izvolite li još što propisati, gospodo li- 
ječnici?!« To je već ludo, kakva sve prava sebi prisvajaju 
ti ljudi u tuđoj kući! Rekao joj je i to, da ne smije s mu- 
žem spavati. Micek se je skoro glasno nasmijao, kad je 
to čuo. Ona sirota ne može ni sama spavati, a kamo li, da 
bi još spavala u društvu s kim drugim. Liječnik je to do- 
bro vidio i znao, ali — eto, samo tako govori, da se rekne, 
kako. on na sve misli. 


Uz takove neprilike ne bi Micek sigurno bio dobre vo- 


lje, kad ne bi nalazio kod Amalije dvostruku naknadu 1 


za te troškove i za te muke. Što se tiče naknade za muke, 
ne bi se smjelo tvrditi, da tu Amalija može mnogo prido- 
nijeti. Prije bi se morala spominjati Micekova žrtva, no on 


je prinosi s toliko srca i oduševljenja, da mu je onda do- 
ista i zgodno. Čim izdaleka ugleda onu ponosnu trokatnicu, 


. . . . vV 
u njemu samo zaigra srce od veselja, a kad stupi u vežu, 


pa ugleda i onu drugu u dvorištu — on je izvan sebe. 

Amalija tada lebdi pred njegovim očima kao vila i on se 
mladenačkim žarom baca u njezin naručaj. . 
Amalija ne škodi ni Milici. Ona je daleko, viđaju se 
svaka dva, tri mjeseca. Tu ne može biti govora o bilo ka- 
kovoj smetnji. Drugo je nešto po srijedi. On zapravo ne 
zna, što bi s tom djevojkom. Njemu više rilje do moma- 
čkog jogunluka, a kad Barica skoro umre, po Božjoj volji, 
on ne može ni pomisliti, da bi Milicu uzeo. To je jedno- 
stavno nemoguće. Ne će on doduše uzeti ni Amaliju, jer 
to ona ne traži, no već joj je obećao, da će tada biti mno- 
go češće i dulje kod nje. Ona je tražila, da mora biti kod 
nje na večeri svaki dan, no njemu je pošlo za rukom, da 
je uvjeri, kako bi to pred služinčadi bilo nezgodno. Ovako 
dolazi kao slučajno, tu i tamo, pa nije ništa neobično, ali 
svaku večer?! Smijali bi joj se. Ona je spremna da pod- 
nese i taj smijeh. Ona je spremna na sve, samo da njega 
ima vazda uza se. Ukratko — ona je u njega zaljubljena 
kao kakva kevica. Ipak mu je pošlo za rukom, da je pri- 
lično uvjeri, no ne može biti ni govora o tome, da bi se. 
smio kraj nje oženiti Milicom. Sve bi propalo zavazda, a 
to on ne može dopustiti ni za kakvu Milicu na svijetu. 
Pitanje bi bilo posve jednostavno, kad Milica ne bi 
s vjenčanjem računala kao sa svršenom stvari. Ta dobra, 
zaluđena, čestita djevojka živi samo u toj vjeri 1 za tu 
vjeru. Ona se vlada kao mala, nevina djevojčica prema 
svima drugim muškarcima; ona neprekidno štika i veze za 
njihov budući zajednički stan; ona umire za njim i zove 
ga već sada »mužiću moj slatki«. To je ono, što je strašno! 
Ona je sada, za žive Barice, njegova prijateljica, koja je 
spremna na svaku žrtvu. Već je odbila vrlo mnogo prosaca 
naprosto stoga, što nije slobodna, što je već žena jednoga 
drugog. I ništa ona to ne žali. Micek to zna. On je nju 
prokušao u najtanje tančine. Neko je vrijeme bio zbog 
nje luđački ljubomoran, pa ju je bio nemilosrdno i bez- 
obzirno opkolio neprobojnom četom jeftinih uhoda i iza- 
zivača, no sve bez uspjeha. Ona je ostala nepokolebljiva, 
neokaljana i čista u svome strašnom grijehu neobične pre- 
ljubnice. Jednom mu je ona tumačila, da ne smatra greš- 
nicima sebe i njega, nego njega i njegovu ženu, jer je 
njezina ljubav začeta bez grijeha i ona ju je održala na 

najvišoj visini čistu i neokaljanu. Micek ne voli raspra- 
vljati o tom pitanju, jer mu ne zadaje nikakove brige, ne 
stoji ga mnogo, skoro ništa, pa na to ne misli s te strane. 
Stoga se nije upuštao s njome u raspravu o tom grijehu, u 
kojem njega Milica nalazi u svakom slučaju, a on uopće 
— ne traži grijeha. Ne misli o njemu, pa mu i ne zadaje 
nikakove brige. sram 
Kad Barica ne bi bila na umoru, stvari bi 1 s Amali- 
jom i s Milicom i dalje tekle svojim mirnim dosadašnjim 
tokom, no ovako će svakako nastati teške trzavice. One su 
na vidiku, a on ipak mora spriječiti njihov dolazak. On je 
doduše već posve prokušan diplomat, te vjeruje, da je 
svaki kamadžija sposoban diplomat i svaki diplomat odli- 
čan lihvar, pa se i ne posvetio toj grani ljudske djelatno- 
sti — jest, on je diplomat, ali sada zbilja ne vidi pametna 
izlaza. ' ' 
Kad bi se mogao nje riješiti, stvari bi se divno razvi3 
jale. Amalijom bi se jednostavno vjenčao, kuće prepisao 
na sebe i — gotova divna molitva, no nikako ne može 
naći načina, da je se riješi. Više je nego sigurno, da bi mu 
napravila takav škandal, da bi njime grmio cijeli Zagreb, 
a on to ne smije dopustiti. On ne smije sebi stvoriti pro- 
tivnika, koji je toliko abnormalan i lud, da je za njega, 
za Miceka Križanića, žrtvovao svoju mladost, djevojaštvo, 
ljepotu, cijeli svoj život i bjesomučno, sve radi njega, 
gonio od sebe svakoga, tko mu je nudio svoje ime, položaj, 
ljubav i bogatstvo. S takim se protivnikom nije šaliti, po- 
gotovo, kad je taj protivnik žena. Ženama vlada srce, nji- 
ma vlada njihova ljubav, njihovi nagoni. Nema tu zdra- 
voga trgovačkog duha, s kojim bi Micek Križanić mogao 
napraviti kompromis i zadovoljno se smiješiti 1 trljati 
ruke. Nema toga. Onda, mislio je Micek, što bi istom za 
sebe žrtvovala, kad toliko žrtvuje za njega?! On je zabo- 
ravio, on zapravo nije ni mogao dokučiti, da odana, zalju- 
bljena žena žrtvuje za muža sve u potpunoj mjeri tako, 
da za nju više ništa ne ostaje. Milica više nema što za sebe 
žrtvovati. Sve je već pojeo žrtveni oganj na oltaru njezi- 
nog idola. Ona može još prinijeti samo jednu jedinu žrtvu 
— da razori žrtvenik, na kojemu je prikazala sve svoje ne- 
izmjerno, neprocjenjivo djevojačko blago. Još samo to, 

a to je baš ono, što mudri, proračunani i oprezni Križanić. 
nije mogao ni pomisliti. 

Jednom je bio kao izdaleka, kao posve slučajno i bez 
ikakove primisli svrnuo s Milicom razgovor na dra Barića. 
On je vrlo uman gospodin, a uza sve svoje pogreške i 
dobar gospodar. Ipak je lijepo stekao. Što je vrlo važno — 
on je i dobar rodoljub. Hrvatina, da mu para nema. Mi- 
lica mu se je glasno nasmijala i to tako srdačno, tako 
tečno, da se je Micek skoro uvrijedio. To joj nije htio 
pokazati, jer onda ne bi bio mogao nastaviti razgovora. 
Ona dra Barića cijeni baš toliko, kao da je i mađaron — 
jer kad ostružete s njega crveno-bijelo-plavu prevlaku, na- 
iđete na potpunu nacionalnu pustoš. Prava Sahara. Taj 
čovjek je jednak većini ostalih naših mudrijaša, koji o 
narodu znadu i ponavljaju kao papige samo nekoliko šu- 
pljih fraza, a inače oni niti što znadu, a pogotovu ništa ne 
osjećaju. Oni drže, da su rođeni, da budu učitelji i vođe 
svojega naroda, a sami niti prođoše kakove škole za te 
zanate, niti poznaju svojega naroda. Patriotizam njima 
samo služi kao zastava na njihovoj radionici, iz koje oni 
vade pare. Sporedno je, da li je to birtija, dućan, odvjet- 
nička pisarna ili kakovo građevno poduzeće. Dr. Barić se 
je zavukao u provinciju i tamo živi kao puh, pomalo karta, 
podosta pije, u zgodici lovi žene, dobacuje znancima pa- 
triotske fraze i — njegov je život ispunjen. 

Micek ipak misli, da bi Barić bio vrlo dobar muž. Da. 
S time se slaže i Milica. On je već proživio svakoga đavla, 
bio je na situ i rešetu, pa nema sumnje o tome, da bi se uz 


dobru i pametnu ženu smirio i vodio obiteljski život bez 


škandala, i ako taj život ne bi više mogao biti pravi obi- 
teljski život, jer on nema više što u njega unijeti osim 
novaca. Micek je navijao na sve moguće načine, e da bi 
Milica razumjela, da bi se on žrtvovao, da joj ne želi biti 
zaprekom, te da bi ona mogla, što se njega tiče, poći za 
dra Barića. Nema smisla čekati, kad se Barica drži ovoga 
svijeta kao da je ukleta. Sve je on to lijepo, lagano, uz 
smiješak i prijatno trljanje ruku obrazložio, no kako nije 
mogao ni smio, da spomene otvoreno, Milica ili ga nije 
razumjela ili se je pretvarala. To ona ne bi mogla. Ili 
bi planula ili bi se upustila u miran razgovor, koji bi zna- 

čio, da pristaje. Nije se dogodilo ni jedno ni drugo. Mi- 
ceku nije bilo ni na kraj pameti, da pomisli, kako Milica 
ne može da razumije njegovo navijanje jednostavno s to- 
ga razloga, što je njezina duša bila toliko njegova, toliko 
u njegovoj vlasti, da se je smatrala pred Bogom — nje- 
govom ženom. Da mu je to moglo doći na pamet, razu- 
mije se, da bi mu bilo jasno i to, da ne može tvoja žena 
ni na kakovo navijanje pomisliti, da je — želiš udati za 
nekoga drugog, jer je to nemoguće! pio an 

S te strane dakle više nije mogao očekivati rješenja. 
Treba sada uperiti sve sposobnosti onamo, da je uvjeri, 
kako se on uopće ne će ni ženiti, kad jednom odredi volja 
Božja, da ostane udovcem. To je vrlo težak manevar, no 
on ne bi bio Micek Križanić, kad mu i to ne bi pošlo za 
rukom. Počeo joj je pripovijedati, da mu banka zadaje to- 
liko posla, da sada jede redovito u gostionici, jer ne dospi- 
jeva kući. Nije on doduše svaki dan u službi, ali je već 
toliko novčano zainteresiran, da mora stalno biti tamo tako, 


da se bez njega ne donese nijedna važnija odluka. De-- 


silo se je jednom, da doista nije dospio otići kući na objed, 
no nije on toga dana išao ni u gostionicu, nego je u jednoj 
mesnici kupio za groš suhe slanine i k tome dvije žemlje, 
pa je to pojeo u banci, u arhivu, gdje ga nitko nije vidio. 
Kad je bio u tome ugodnom poslu, sijevnula mu je lijepa 
i zamamna ideja o objedima u gostionici. Radi te je pre- 
zaposlenosti u banci odlučio, da i dućan napusti, Ne može 
on više raditi na dvije strane. Najzad — mali dućančić 
na periferiji može biti dobar za kakvog početnika, zagor- 
skog siromaška, ali skoro ne dolikuje gradskome 1 bivšem 
narodnom zastupniku, da prodaje šibice. 1 papar, kad ima- 
de daleko dostojnije, a — budimo iskreni! — i unosnije 
zanimanje. Napustit će dućan, pa gotovo. Milicu to nije 
mnogo zanimalo osim prevelikoga posla. Svjetovala mu 
je, da ne pretjeruje, neka ne precjenjuje svojih živaca 1 
snage, jer će nenadano klonuti. Inače njoj je posve je- 
dnako, da li je on bankovni generalni ravnatelj ili uglje- 
nar. To nju mnogo ne zanima, čime je još jednom potvr- 
dila Micekovo mišljenje, da je luda i nepromišljena. Pravo 
žensko! Takva ne će moći pojmiti, što su to poslovi, 


koji čovjeka svega zaokupe i iscrpe, te se ne bi smio 

ni oženiti. Ne će ona to razumjeti. Sada, kako bilo, da bilo, 
idemo tim putem. Prezaposlen, iscrpljen, ubijen i umoran. 
Bog će dati, pak će se i to lijepo riješiti... 

Dućan je doista iznajmio 1 to tako, da je uzeo jednoga 
svojeg bivšeg naučnika i predao mu za pokus, da radi dva 
mjeseca na Micekov račun i pod njegovim nadzorom. Kad 
je to dobro uspjelo, prešli su na sistem provizije, dok naj- 
zad nije pomoćnik uz dobru garanciju preuzeo dućan u 
svoje ruke, a gazdi Križaniću plaćao najamninu za pro- 
storije, kamate za uloženu glavnicu u robi i proviziju od 
cijelog prometa. Micek se nije smio potužiti, da mu je taj 
način rada donosio manje čiste dobiti nego li raniji sistem, 
kad je dućan sam vodio. I pomoćnik je bio zadovoljan, jer 
je ipak zarađivao više nego li prije, dok je u gradu bio 
tuđi namještenik. On naravno nije računao svoje brige, 
svoje napore i neprospavane noći, dok je Miceku bilo po- 
sve naravno, da mlad čovjek, u svome početku, ne smije 
gramziti za velikom zaradom. Lagano i polako, neka štedi, 
pak će s vremenom moći gazdu isplatiti i preuzeti samo- 
stalno sve u svoje ruke. 

Sada je Micek bio prilično slobodan, no nije ni po- 
mišljao na to, da se oda neradu. Nije on zbog toga dao 
svoju muku u tuđe ruke. Druge su tu osnove. Zamjenik 
je ravnatelja privredničke banke bio čovjek stariji 1 bo- 
ležljiv. On je to opazio u pravi čas, proučio njegov ugovor 
s bankom, sve natanko i na tenane proračunao, odlučio se 
i postavio pod njega minu, koja je upalila onda, kad je 
gospodin Križanić bio s dućanom već sve potpuno uredio 
i skoro se neprekidno motao po banci. S druge je strane, 
sve kao slučajno, govorio s nekim uvaženijim ličnostima, 
kako bi trebalo banku voditi, a te su njegove osnove bile 
poznate i s ravnateljskih sjednica. Što je bilo naravnije, 
nego da su ga sada saletjeli, da on preuzme zamjeničko 
mjesto?! Kad je dućan napustio, a o sposobnostima — bilo 
bi smiješno i govoriti, kad je svima jasno, da je rođeni 
bankarski talenat. On se je malo nećkao, stavljao neke 
ograde, tražio osiguranje za budućnost i kad je sve udesio, 
kako je samo htio i želio, čvrsto je sjeo. | 

Stranačkih sjednica također nije zanemarivao, jer je 
smatrao svojom patriotskom, hrvatskom dužnošću, da vazda 

redovito prinosi na oltar Domovine svoj obol dvosatnoga 
sjedenja i umovanja. I kao gradski zastupnik bio je dužan, 
da dolazi među građane i da im iznosi razjašnjenja o ne- 


riješenim gradskim problemima. Tu se je sastajao vazda u 


najvećem prijateljstvu, sa slatkim smiješkom na usnama 
s Jerdanom, koji je međutim svršio nauke, položio dokto- 
rat i stupio na vježbu u pisarnu dra Franića. Dolazio je 
i Harambašić. On još nije svršio, nego je učio i bio obični 
pisar kod dra Fučeka. Križanić mu nije upisivao u grijeh, 
što je zasluživao svoju koru kruha. Mladić je siromašan, 
seljačko dijete, bez pomoći od ikoga, pa je bolje da služi, 
nego da moljaka pomoć. To je u redu, no drugo, drugo, 
što učini taj zanesenjak i fantast?! Nevjerojatno! Oko Mi- 
ceka se je okrenuo cijeli svijet, kad je to čuo. Harambašić 
se je naime oženio. Doista. Nije šala ni doskočica. Zalju- 
bio se, kaže, u neku ljepušastu mladu činovnicu kod vla- 
de, pa kako su oboje mladi, fantasti i ludi, vjenčali se, 
Oboje služe i kažu, da su presretni i zadovoljni. Micek je 


još nekako i razumio, što je ta djevojčica pošla za njega. 


Za nju je to partija. No nije mu išlo u glavu, kako je on 
mogao učiniti toliku glupost. Ljubav, ideali, porodica — 
sve su to vrlo lijepe, no posve prazne fraze. Da je tu s dje- 
vojkom kuća, imetak i veze, kakve treba mlad, talentiran 
dečko, onda i Bože pomozi. Neka se ženi. Ali ovako"! 
Najveća je opasnost u tome, što on može vrlo lako zapa- 
sti u novčane neprilike i onda će sigurno tražiti od stra- 
načkih prvaka, da mu potpišu mjenicu. U tome je naj- 
veća opasnost. Inače — neka propada, neka ga voda nosi, 
kad je nesposoban za realan život. Što se tiče potpisivanja 
mjenica, Miceku ne prijeti nikakova opasnost, jer je on 
već davno proglasio, da se je zakleo u crkvi Sv. Petra u 
Vlaškoj ulici, da ne će nikada u životu potpisati nijedne 
mjenice. Kao značajan čovjek i kao dobar katolik, on se 
te svoje prisege drži, no ipak je nezgodno, da mora po- 
navljati tu svoju pripovijest o zakletvi. Da se za svaki slu- 
čaj već unaprijed osigura i da podigne bedem za obranu, 
izrazio je vodstvu stranke svoje neodobravanje, čim je čuo 
za tu ženidbu i naglasio, da je svakako taj čin dokaz ili 
ograničenosti ili skrajnjega samopouzdanja i vjere u sebe 
i svoju odabranicu. Ni u jednom ni u drugom slučaju ne 

može apelirati na pomoć. Neka pliva. Nijedno pseto ne 
pliva sigurno, dok mu voda ušesa ne napuni. 

U takim prilikama je Miceka Križanića zatekao sara- 
jevski atentat, na koji je odmah odgovorilo novčano trži- 
šte. Osjećao se je potres, novčari su se užurbali, a Micek 
se stulio kao mačka na vrebanju, promišljao i uređivao. 
Već je drugog dana dućan prodao i doveo u red sve ra- 
čune. 

U tom ga je poslu malko smela Baričina smrt. Uga- 
sila se je osmog srpnja 1914. Micek je naručio pokop dru- 
gog razreda i, dok je Barica ležala na Mirogoju, on je 
s punom parom sređivao i svoje i Amalijine poslove i ra- 
čune. Davo ne spava. Može iz tog atentata još svašta izbiti. 
Teško je predvidjeti sve mogućnosti, no jedna je sigurna: 
Može biti, štogod hoće, zlato, suho zlato ne će izgubiti svoje 
vrijednosti. To je bilo njegovo uvjerenje, o kojemu je šu- 
tio, ali se prema njemu ravnao. 

Kad su sirotu Baricu pokopali, on ju je oplakao, pri- 
mao izraze sažaljenja od svojih prijatelja i znanaca, za- 
držao se malo dulje na groblju, dok je ostao posve sam, 
a zatim krenuo pješice Bijeničkom cestom, pa preko Ša- 
late k Amaliji. 

Proveli su večer u tihome i skladnom razgovoru o 
Sarajevu, o mogućnosti rata i gospodarskim pitanjima. 
Micek je određivao, Amalija potvrđivala. Ako bukne rat, 
on će također otići, no i vratit će se. On u to vjeruje, ima 
tako siguran osjećaj, da mu se ne će dogoditi nikakovo 


zlo, te računa samo sa sigurnim povratkom. I Amalija to 


želi i tome se nada, no drži, da bi stvari trebalo urediti 
i za drugi slučaj. Micek bi i sam to bio dopustio, no nije 
se mogao nikako sjetiti, što bi joj glede imetka svjetovao 
za slučaj, da on pogine. Ima ona cijeli tor nekakovih bra- 
tića 1 sestrića, no to su sve bitange. Nijedan nije ništa 
stekao osim pune kuće djece. Zato ne treba ni pameti ni 
marljivosti. Micek ne trpi takih tvorničara, te je veoma, 
veoma često o tome govorio Amaliji. Najzad se je i ona 
složila s njegovim mnijenjem i prestala pomagati tu ludu, 
nerazboritu sirotinju. Nijesu se više ni dopisivali. Micek je 
bio veoma zadovoljan tim uspjehom, jer mu je to bio naj- 
bolji dokaz, da i Amalija gleda zrelo na život. Sada nije 

mogao govoriti o njezinom imetku, za slučaj njezine smrti 
— baš radi tih rođaka. Nije se mogao odlučiti, komu bi 
ga ostavila. Istina, ona je nekoliko puta spominjala Ma- 
ticu Hrvatsku, no tu je Miceku brzo pošlo za rukom, da je 
bar prividno uvjeri, kako je to mrtav kapital u rukama 
mrtvih profesora. Ta kulturna i dobrotvorna društva nije- 
su sva skupa vrijedna ni da se čovjek osvrne na njih. Do- 
bro je, da postoje i neka ih potpomažu, koji mogu, ali 
poslovan čovjek ne smije tu gubiti nijednoga filira novca, 
nijednog časa vremena. Mnogo više koristi narodu jedan 
jak, izgrađen pojedinac, nego sva ta društva skupa. — Pa, 
molim vas, tko čita knjige Matice Hrvatske?! Koji pro- 
fesor, koji đak ili besposlena gospođica i — gotovi smo. 
On, na priliku, nije pročitao još nijedne Matičine knjige. 
Amalija se nije mogla s njime složiti. Vidjela je, da su 
to naopaki nazori, no nije imala ni volje ni snage, da mu 
se opre. Pokazala mu je samo pun ormar lijepo složenih 
i uvezanih Matičinih knjiga i ponosno istakla, da ih je ona 
sve pročitala i da su to zlatne stvari. Micek je bio u ne- 
prilici, nu samo na jedan čas. On se ne da smesti. Glavno 
je, da Amalija više ne kani Matici ostaviti svoj imetak! 

O pokojnici nijesu cijelu večer progovorili ni jedne 
riječi. 

Od Milice je dobio dugo, toplo i dirljivo pismo, koje 
ga je veoma iznenadilo. Očekivao je krik veselja, pitanje 
za dan vjenčanja i razvijanje osnove za budući zajednički 
život, a kad tamo — cijelo je pismo bilo ispunjeno toplim, 
nježnim i blagim riječima o pokojnici. Ona nju cijeni, ona 
se divi njezinoj anđeoskoj strpljivosti, ona je veliča kao 
Micekovu odgojiteljicu. Slavi je kao osnivača Micekove 
karijere, sreće 1 bogatstva. Slavi je toliko, da je njemu 
bilo krivo, jer se čini, kao da on ima samo pokojnici za- 
hvaliti, što je postao čovjekom. Ima Milica pravo, kad 
spominje, da gazde i gazdarice u svojim naučnicima upro- 


paste mnogo čestitih ljudi svojim nečovječnim i zvjerskim 


postupkom, no on bi bio izdržao, da su oni s njime i loše 
postupali. On bi bio izdržao sve, jer je imao čvrstu volju 
i jasan cilj pred očima. Što mu onda tu može pripovije- 
dati ta luda fantastkinja?! Odgovorit će joj oštro, očitat 
će joj lekciju. Ako se uvrijedi?! E, kad bi to Bog dao! Al 

ne će. Ona je toliko zaslijepljena tom svojom ljubavlju, 
da će podnijeti sve uvrede i ne će se s njime posvaditi. 
To je više nego sigurno, a onda nema svrhe, da joj oštro 
piše. Bolje će biti, da piše toplo, milo i slatko, neka vje- 
ruje u njegovu ljubav, pa će lakše vjerovati i njegovim 
razlozima, zbog kojih je ne može i ne smije uzeti. 

Rat je strahovita stvar i ne daj, Bože, da do njega 
dođe, no možda bi mu baš dobro poslužio u ovoj 'straho- 
vitoj stisci i neprilici. Ako je ona i pisala prvo pismo iza 
Baričine smrti s toliko obzira i takta, ne smije ni pomi- 
šljati, da je promijenila svoje osnove i namjere. Uostalom 
ona je i za žive pokojnice kao znanica i susjeda zalazila 
u njihovu kuću i prema Barici se vladala najuljudnije i 
najljubeznije, što se uopće dade i zamisliti, i ako je njega 
vazda jednako ljubila i gojila vazda iste osnove i nakane. 

Što su dani više odmicali, ratna je opasnost bivala sve 
veća i bliža. Stranačko je vodstvo vijećalo i računalo sa 
svim mogućnostima. Dr. Franić je vjerovao, da je u slu- 
čaju rata nadošao onaj čas, koji je učitelj prorekao. Treba 
ga izrabiti, trebamo svi biti lukavi kao zmije. Tada ili ni- 
kada. Budući da se s raspadom monarhije ne može pa- 
metno računati, treba računati sa svim mogućnostima raz- 
vitka prilika unutarnje politike i u zgodnome, kritičnom 
času zaskočiti je tako, da mi Hrvati moramo doći u po- 
ložaj, u kome će biti i ostali njezini gospodujući narodi. 
Mladi dr. Jerdan ističe, da taj kritični momenat moramo 
mi Hrvati stvoriti, kad budemo svi pod oružjem, jer da 
bez sile vuk nikada ne pušta iz zuba ovce, koje se je sretno 
dočepao. Križanić je svakako za mir i najveći oprez. Nje- 
govo Veličanstvo, naš premilostivi car i kralj, svakako 
misli na svoje vjerne Hrvate, pa treba samo nastojati, 
da se riješimo redovitim putem nagodbe s prokletim Ma- 
džarima. Svakako je potreban najveći oprez. 

Kada je došlo do navještaja rata, Micek je bio s po- 
slovima gotov. Pohodio je Amaliju i još sve učvrstio i 
uglavio. Kod nje je bio svaki dan. I s Milicom se je često 
sastajao, jer je bila kod roditelja na školskim praznicima. 
Ona je bila neutješiva, jer je vjerovala, da će i Micek 
morati na ratište. Bar da je časnik, bilo bi joj mnogo 
lakše, jer je vjerovala, da se časnik može lakše očuvati, 
da ne pogine. 

Najzad Milica se je molila Bogu i sve prepustila u 
njegove ruke... 
XII 


U Nišu je u Knjaz Mihajlovoj vojarni bilo veoma ži-- 
vahno. Sve je vrvjelo, žagorilo i žamorilo u sobama i u 
dvorištu i po snijegu oko vojarne. Čuli su se svi jezici na- 
rodA austro-ugarske monarhije, koje je govorilo preko šest 
stotina zarobljenih časnika. 

U sobi broj dvadeset i dva bilo je smješteno četrde- 
set i šest što kreveta što slamnjača bez kreveta i na njima 
toliko časnika svih narodnosti. U njoj je bio najveći broj 
zarobljenih Hrvata časnika, a manji je broj bio još u 
dvije sobe. Po broju su bili najjači Madžari, za njima Ni- 
jemci, onda Hrvati, pa Česi. Grupirali su se po narod- 
nosti. Hrvati su zapremali sredinu sobe i to obje strane, 
kako su kreveti bili poredani uz obje uzdužne stijene, a 
prolaz je bio po sredini sobe. Među Hrvatima je bio po 
godinama najstariji domobranski poručnik Micek Križanić, 
za njim poručnik Joža Grundler i tako redom sve do hr- 
vatskog Benjamina topničkoga kadeta Lacike Maramića. 


Lacika je bio krasno razvijen, divan momčić od dvadeset 


godina. On je imao samo slamnjaču i to kod peći baš u 
sredini sobe. Do njega je ležao isto tako samo na slam- 
njači domobranski zastavnik Ivica Lasić. 

Bilo je to baš na staru godinu 1914. Svijetla su bila 
upaljena, večera razdijeljena i svi su sjedjeli na svojim 
ležajima i slatko večerali. Neki su i pili. Lasić i Mara- 
mić su se u sav glas smijali. Lasić je pripovijedao, kako 
ga je bila granata zasula i svoju priču zalijevao vinom. 

— Ja se i sada — govorio je Lasić — često popipam 
po glavi, da vidim, da li je cijela. 

Micek ih je opomenuo, neka ne buče, jer će Srbi 
pomisliti, da se vesele, što su zarobljeni. 

Odgovor je bio, da je Lasić, već ugrijan vinom, po- 
čeo pjevuckati, a Lacika ga je pratio. I drugi su žagorili, 
galamili i smijali se. Soba je bila dosta slabo osvijetljena, 
a puna dima tako, da bi ga mogao rezati. | 

U tu maglu i u tu gungulu dovedu žandari jednog 
novajliju. Hrvat je. S njime u sredinu sobe, u hrvatsku 
koloniju! Neki je zarobljeni vojnik nosio za njim slam- 


158 








: 
ž& 


njaču, dvije plahte i teški sukneni gunj. Mladić je stupao 
nesigurno i plaho pogledavo nepoznata lica. Kad ga je 
žandar doveo do peći u sredini sobe, Ivica Lasić skoči i 
pritrči k novajliji. 

..— Ante, brate! — vikne sav razdragan i stane ga 
ljubiti, a zatim se sagne, dohvati s poda i turne mu u ruke 
bocu s ie — Dobro nam došao i neka si nam došao! 

— O, amice! — vikne i Mi I I i prija- 
DE prdši niku icek, pristupi mu i prija 

Bio je to domobranski zastavnik Ante Harambašić. 
Pozdravio se s poznatima i upoznavao s onima, koji su 
k njemu pristupali. Bio je veoma šutljiv i turoban. Lasić 
je žurno razmjestio slamnjače i Harambašićevu metnuo do 
svoje. Njih su dvojica prijatelji i drugovi kroz cijelu gim- 
naziju. Kad je uredio postelju, pristupio je Lasić opet 
k njemu i s najvećom mu ozbiljnošću opipao svu glavu. 

u. Čitava je! — reče. — To je glavno. Nekako si 
tužan! 

— Irese me groznica. 

Odmah je legao. Dobro su ga pokrili i silili, da pije, 
no on nije mogao. Nudili su ga i jelom. Nije mogao ni 
jesti. Lasić je sjeo kraj njegove glave i neprekidno mu pri- 
povijedao i nastojao ga rastresti. Odmah mu je nadušak 
msa, sve, što je znao o svakom Hrvatu, koji 
je tu. 

— Taj poručnik Križanić ima kod sebe tri hiljade 
kruna. Satnijski novac. Trebao ga je uime mazde razdi- 
jeliti vojnicima, no prije nego je dospio, da to učini, bio 
je zarobljen. Čuva ih kao zmija noge. Ja sam tražio, da 
to razdijeli uz potvrde nama, hrvatskim domobrancima 
pa ne da ni filira. Škrtica. Pravi Harpagon. i 
Bo Kako je on postao poručnikom? — upita Haram- 

— Dok smo mi, bivši jednogodišnji dobrovoljci, na 
fronti lomili zube kao kadeti i zastavnici, u pozadini su 
šoštari postajali časnicima. Eto, kako postade i Križanić i 
Grundler, a među Nijemcima i Madžarima ni broja se ne 


pa. Samo oni to taje, pa treba svakoga na fini način ispi- 
pati. 

Harambašić je već sutradan otpremljen u okružnu 
bolnicu, gdje je utvrđeno, da ima recurens, povratnu groz- 
nicu. Kod pregleda krvi nađeno je, da ima i pjegavi tifus, 
te je odmah bio prenesen iz velike zgrade u zarazno odje- 
ljenje, koje je bilo smješteno u dvorištu, u maloj zgradi. 
Kako su sve sobe bile prepune, metnuli su ga na hodniku 
na krevet. I tu je bilo sve prepuno. . a + 

— Jesi li Srbin? — upita ga neki vojnik, koji je tu 
bio bolničar. a 

— Ne — odgovori Harambašić veoma slabim glasom. 

— Švabo?! 

— Ne. 

— Pa, što si onda? 

— Hrvat iz Zagreba. : : 

Vojnik ga je čas šutke gledao, a onda reče odlučno: 

— Ono su pred tobom Švabe. Redom se pomiče u 
ZL Kada ću ja doći na red, kad su toliki preda 
mnom?! o N 

— Prvi! — odgovori vojnik i ode za svojim poslom. 

Što je i kako je dalje bilo, Harambašić ne zna, jer 
nekoliko dana nije bio pri svijesti, no kad je došao k sebi, 
vidio je, da je u sobi, a kraj njegova je kreveta stajao 
onaj vojnik 1 zadovoljno se smiješio. Harambašić je ši- 
roko otvorio oči i razgledavao se oko sebe. i 

— Dobro je, gospodine, hvala Bogu! Spasio sam te 
— reče vojnik s djetinjim ushitom i popravi pokrivač. — 
Doktori su bili rekli, da ćeš teško ostati, ali sam ja mije- 
njao obloge, a sada ćemo nastaviti s kupanjem. Sada se 

iše ne boj. 
m Taj 2 priprosti seljak govorio S toliko srca, s toliko 
duše i osjećaja, da su Harambašiću došle suze na oči. —— 

— Ne boj se više ništa — opet će vojnik. — Kad ti 
ja kažem. Ja ću tebe kupati. Jesi li, gospodine, ženjen? 


— Jesam — odgovori Harambašić, a suze se samo. 


sustižu. On ne plače, ali suza ne može držati. — Imam i 


sina. 
— Već velikoga? a šaha 
— Bilo mu je osam dana, kad je objavljen rat. 

— Prokleti rat, proklet bio! — reče vojnik i udalji 
se, kao da želi skriti pred Harambašićem svoju uzbuđenost. 

Ubrzo je iza tog razgovora došao da pregleda boles- 
nika kapetan dr. Milovanović, pa kad nađe Harambašića 
pri svijesti, veselo ga potapše po ramenu. 

— Sada je dobro! — usklikne. on. — Bog i naš vri- 
jedni bolničar učiniše čudo. Da vam pravo kažem, već vas 
je dr. Haljecka bila oplakala. 

Brzo se je oporavljao, te je sve malo pomalo dozna< : 
vao tok svoje bolesti. Bilo je jasno, da svoj spas ima za- 
hvaliti doista samo Bogu i neopisivoj savjesti i pažnji svo- 
jega bolničara, koji ga je na prvi pogled zavolio i njego- 
vao kao brata. U određenom roku preniješe ga u glavnu 
zgradu među rekonvalescente, da dade mjesta u zaraznom 
odjeljenju onima mnogobrojnim, koji su na to mjesto: če- 
kali po hodnicima. Ležeći u krevetu i oporavljajući se raz-- 
mišljao je; kako bi se odužio svome dragom bolničaru. Bilo 
čime, samo da mu pokaže, koliko mu je zahvalan i koliko 
cijeni njegove nenaplative usluge. Ali čime?! Kod sebe 
nije imao ni jedne jedine pare. Zarobljen je u Valjevu u 
bolnici osmoga prosinca, te što je imao kod sebe novaca, 
potrošio je do svršetka mjeseca skoro sve, a ostatak: na 
putu: do Niša tako, da je posve čist stigao u bolnicu. Raz- 
mišljao je, što bi i kako bi, te se sjeti Lasićeve priče o 
Križaniću i tri hiljade satnijskog novca. Pisat će, neka mu 
pozajmi dvadeset dinara. Deset će dati bolničaru, a deset 
će zadržati, ako ustreba štogod, da može kupiti. Napiše 
kartu i pošalje po nekom zarobljeniku u Knjaz Mihaj- 
lovu vojarnu. Obrazložio je, zašto treba, da tako istakne 
apsolutnu potrebu novca. Mora nešto dati onome čovjeku, 
da ne misli, da mu nije ni zahvalan. Pisao je, da će povra- 
titi, čim dobije novaca, a za slučaj da umre, da će povra- 
titi njegova žena. 

Vojnik se je brzo povratio i donio mu deset dinara uz 
ovaj dopis: | 

»Dragi prijatelju! Sretni smo svi, da si prebolio tu 
strašnu bolest. Oprosti, što još nismo dobili novce od kuće, 
pa ti ne možemo poslati nego samo deset dinara. Nemamo 
ni mi sami. Srdačno te pozdravljamo, osobito tvoj prijatelj 
poručnik Micek Križanić, ravnatelj banke.« | 

Kada je Harambašić to pročitao, pred očima mu one 
tri hiljade kruna zaplešu paklenski ples, zgadi mu se, obu- 
zme ga i bijes i tuga u isti čas, te već htjede da vrati voj- 
niku i tih deset dinara i taj dopis ravnatelja banke. No 
onda se opet sjeti, da.nema upravo nikakove mogućnosti 
da dobije novce s bilo koje druge strane, pa zadrži tih de- 
set dinara i dade ih svome spasitelju, a Križaniću u jednom 
dopisu potvrdi primitak, zahvali mu i opet utvrdi, da će 
povratiti ili on ili njegova žena. 

Kad je Križanić primio taj dopis, pročita ga, a zatim 
pozove k sebi sve drugove Hrvate, pa upita Lasića, poka- 
zujući mu pismo, da li je to doista Harambašićev rukopis. 
On ga sigurno dobro pozna, kad su kroz osam godina žu- 
ljali istu klupu. Lasić ga razgleda i potvrdi, da je doista 
Harambašićev rukopis. Malo nesiguran, ali je njegov. Kri- 
žanić je držao samo vršcima prstiju dva suprotna ugla 
pisma, bojeći se, da se ne bi okužio, jer je vjerovao, da se 
pjegavac može i tim putem prenijeti. 

— Da čujete, što piše naš dragi Tonček — reče povi- 
šenim glasom, odmakne pismo i počne čitati redom. Sada 
slušajte. Kaže: »Primio sam deset dinara. Ako ja umrem, 
što je još uvijek vrlo lako moguće, povratit će ti moja 


dobra žena. Ako li ostanem živ, vratit ću ti ja, čim dođem 


do novaca.« Eto tako piše. 

Kad je dokraja pročitao, otvori peć i baci pismo u 
vatru. 

Lasić je stajao po strani i motrio ga bijesnim pogle- 
dima, pa kad je Križanić još jednom ponovio tvrdnju, da 
je »naš dragi Tonček primio deset dinara« i da će ih po- 
vratiti ili on ili njegova draga žena, nije se više mogao 
svladati. | | 

— Sram te bilo! — skoro krikne Lasić. — Već mi 
tebe dobro poznamo, a i tvoj je pošteni glas dopro do nas. 
Ti si to nama čitao samo zato, da imaš svjedoke za dug, 
kad se nijesi usudio sačuvati pismo. Ja se, evo, pred svje- 


docima obvezujem, da ću ti vratiti tih deset dinara, ako: 


Harambašić umre, samo da ne guliš za kamate njegovu 
sirotu ženu. 

Te su riječi padale kao bombe. Ni jedan od prisutnih 
nije osjetio, da Lasić čini kakvu neukusnost ili nepravdu. 

Malko je prenagao, nije trebao, ali su svi osjetili, da su 
doista traženi samo svjedoci i ništa drugo. Ipak je Lasić 
prenagao. Nije smio tako grubo izazvati nesuglasice u toj 
maloj hrvatskoj obitelji, jer je naravno, da će Križanić 
najžešće reagirati. To mu se je vidjelo i na licu. Pocrvenio 
je kao kuhan rak i stegao usnice. Očekivali su buru i na- 
peto čekali. 

— Ti si mi nepravedan, dragi moj Ivica — reče Mi- 
cek naoko potpuno, savršeno mirno. — Ja od sirote udo- 
vice ne ću tražiti kamata. Imam i ja dušu. 

— Kad bi ti imao i komadić duše, ne bi bio, što jesi! 
— odbrusi Lasić prezirno i izvali se na svoju slamnjaču. 

Micek se je nasmiješio i posve prijateljski odmahnuo 
rukom. : 

— Ti si, dragi moj prijatelju, još i premlad i prena- 
gao, pa prebrzo sudiš. Dok te život malko prignječi, sudit 
ćeš drukčije — govorio je Micek, pa se i on prevrne na 
krevet. 

Zarobljeni su časnici provodili vrijeme, kako su naj- 
bolje mogli i znali. Od sunca do sunca mogli su biti u dvo- 
rištu i na livadama oko vojarne, a iza toga u sobama. Tu 
su se razvile sve moguće društvene i hazardne igre. Od 
Hrvata nije slučajno igrao na velike novce ni jedan. Kri- 
žanić, kao i još mnogi drugi, nijesu uopće niti poznavali 
karata. Oni su se igrali mlina i neke kockarske igre, koju 
su nazivali »ludo«. Svaki je imao nekoliko raznobojnih 
četvorina i njima napredovao po križaljci za onoliko polja, 
koliko je brojaka dobio na izbačenoj kocki. 

Jednoga je dana igrao Micek taj »ludo« sa svojim 
starim davnašnjim osobnim i političkim prijateljem, po- 
ručnikom Matom Vinkovićem. Kod obračuna se nijesu mo- 
gli složiti za pet para dinarskih. Svaki je tvrdio, da ih on 
dobiva. Društvo se oko njih počelo smijati i okrenulo sve 
u šalu, držeći, da će i njih dvojica stvar uzeti samo tako. 
Međutim je Micek ustao, strahovito pocrvenio i odrezao: 

— Nije mi stalo do pet para, ali svoje muke ne dam! 

Lasić je obješenjački metnuo obje ruke u džepove od 
hlača, nakrivio kapu i dobacio: 


: iu Razbij mu glavu! Ne ćeš dopustiti, da i tebe netko 
orobi. 

Svi su se smijali, no zavađeni prijatelji okrenuše svaki 
na svoju stranu i više nikada ne progovoriše ni jedne je- 
dine riječi. Nikada više. Kad su neki drugovi što sami, što 
na Vinkovićev nagovor, nukali Križanića, da pusti, da za- 
boravi tu sramotu, tu deransku bedastoću, koja je nedo- 
stojna ljudi, koji su već davno prešli četrdesetu, on je 
samosvijesno i ponosno odgovorio: Visa 

— Kad bih popustio, ja ne bih bio Micek Križanić! 

I ne progovoriše više nikada. | : ' 

Harambašić je sretno prebolio i za dva mjeseca bio 
opet dopraćen u vojarnu. Svi su ga dočekali veoma rado- 
sno, a najljubaznije Micek Križanić. On ga je uzeo prija- 
teljski ispod ruke i dugo šetao s njime po dvorištu, priča- 
jući mu o politici, o prilikama u vojarni 1 o sličnim stva- 
rima. Harambašić je neprekidno mijesio po glavi misao, 
kako bi mu spočitnuo zajam, no nikako nije mogao naći 
pravog izraza i mjere. : : Ee 

— Žao mi je bilo — reče najzad — što mi nijesi po- 
slao dvadeset dinara, koje sam molio. : 

— Jesi li i s deset dobro prošao? — upita Micek i 
zastane u hodu. g 

— Morao sam, kad nije bilo drukčije. 

— Eto, vidiš! — usklikne Micek pobjedonosno 1 na- 
smiješi se. — To sam ja odmah znao i u tvome vlastitom 
interesu nijesam ti smio poslati više. Vi ste mladi ljudi svi 
jednaki, pa mi stariji moramo za vas misliti. Ja ne bih bio 
tvoj prijatelj, kad bih radio drukčije! e 

Uvečer je Ivica Lasić priredio cijelu gozbu u čast 
švome prijatelju i ponovno naglasio, kako je dobro, što 
nije umro, jer tako nije dospjelo u opasnost deset prija- 
teljskih dinara. Šteta je, što ih nije bilo trideset, jer tako 
ne bi samo izabrani narod imao priču o trideset Judinih 


e . .* . vV * X 
srebrnika nego i mi Hrvati. Istina, Bog zna, što radi. 


“Hrvat ne vrijedi ni pred Svemogućim, koliko pravovjerni 
Židov, pa je stoga sigurno i odredio, da se mi moramo za- 
dovoljiti pričom o deset Križanićevih srebrnika. Križanić 
se je dobrohotno smiješio i sve odbijao na šalu. I ne može 
nitko tražiti od njega, da uzimlje ozbiljno ono, što govori 
jedan nezreli mladić, koji je još povrh toga poznat kao 
veseljak i šaljivdžija. 

Harambašić nije shvatio, o čemu se radi, jer mu još 
nije bio poznat sukob između Ivice i Miceka radi onih 
deset dinara. 

I druga su društva pila. To im je svima ostalo još sa 
fronte, gdje su i apstinenti lokali rakiju. 


Nešto prije određenog časa za počinak čuje Ivica, 
kako u blizini raspravljaju neki Nijemci i Madžari o poli- 
tici. On je govorio vrlo loše njemački, no razumio je sve 
i mogao se toliko upuštati u razgovore, da razumiju i drugi, 
što misli. Došao je govor na Madžarsku i Hrvatsku. Neki 
kadet Singer, madžarski Židov, reče prema Ivici, da Hr- 
vatska nije ništa drugo nego madžarska županija. Ivici se 
smrče pred očima, a pripit je već bio, pa vikne: 

— Da nix dajč! Kroatiš, oca ti tvoga lopovskog! — i 
razveže mu šamar, što je jače mogao. 

Najogavniji imperijalisti i šovinisti bili su baš neki 
madžarski Židovi, što su dobro znali oni, koji su s njima 
već duže bili pod istim krovom, pa je uz vino i našu ra- 
zumljivu osjetljivost i to bio jedan od važnih razloga, što 
se je Ivica bio razbjesnio. Kad je onaj prijatelj dobio ša- 
mar, toliko se je preplašio, da je jednim skokom skočio 
na najbliži krevet i počeo u trku bježati preko kreveta 
prema vratima, jer su sredinom sobe bili stolovi i stolice. 
Taj je šaljivi prizor očito razdražio pripitoga Lasića i on 
zgrabi munjevitom brzinom osrednji kuhinjski nož sa svoje 
slamnjače i poleti u skoku između kreveta, rušeći stolice, 
mašući nožem i psujući, da onoga stigne. Kad je Madžar 
vidio, da će ga stignuti baš kod vrata i onda pri zidu 
možda priklati, naglo se okrene i potrči opet preko kre- 
veta natrag. 

— E, ne ćeš, oca ti tvoga, uteći! — vikne Ivica, pa 
opet za njim. 

U sobi je zavladala panika i grobna tišina. Svi su sta- 
jali kao svijeće, ona se dvojica utrkivala, a nož svjetlu- 
cao. Kad je Ivica dotrčao do svoga mjesta, Harambašić ga 
nenadano uhvati i htjede mu oteti nož. 


— Ne, Tonček, ko Boga te molim, da ne bih tebe! 
Moram priklati ono madžarsko kopile! — vikne Ivica i 
stane se otimati. 

Pristupili su i ostali i sastavili oko njega krug, te se 
on malo pomalo smirio, a Madžar neopazice umakao u 
mrak. : : ' ' 

To je bio strašan događaj. Časnik s nožem u ruci goni 
svojega druga! Užas. Nečuveno. Takove ljage nije davno 
doživjela slavna austro-ugarska vojska. To se mora naj- 
bitnije raščistiti. U sobi je bio po rangu najstariji neki 
satnik, Poljak, teška pijanica. On je odgovoran za red u 
sobi prema zapovjedniku zarobljeničke komande, ali je on 
odgovoran za vladanje svojih mlađih drugova i prema 
najstarijemu zarobljenom časniku, pukovniku Edelmannu, 
i prema »vojnim vlastima, kad se vratimo kući«, To je 
velika odgovornost, koju on ne može i ne će lakoumno 
nositi na svojim leđima. Kako je bio i on pripit, htio je 
još iste noći sastaviti časni sud 1 provesti sudovanje. Naj- 
zad su ga neki razboritiji nagovorili, da stvar odloži do 
sutra. i 4 

Ivica je legao na slamnjaču i teško otpuhavao. Legao 
je i Harambašić, pa ga umirivao. L.. 

— Sreća, što si me uhvatio! — reče Ivica tiho. — Bio 
bih ga priklao kao prase, pa neka se pripovijeda. | 

Madžari i Nijemci bili su strahovito uzrujani i nepre- 
kidno su vikali, braća Česi su smatrali, da politička mu- 
drost zahtijeva, da im i oni pomažu, makar i tiše, pso- 
vati, a i neki su od Hrvata držali, da je svakako oportuno 
izraziti svoje negodovanje nad takim vladanjem jednoga 
časnika, Drugi Hrvati nijesu naravno odobravali čin, ali 
su mu opravdano tražili razumljiv povod u drskosti onoga 
kadeta. Jedini je Micek Križanić legao poleđice na svoj 
krevet i nije se ni makao ni pomakao. Što misli o doga- 
đaju on, kao političar i bankovni vice-direktor, nije nitko 
znao. 

Sutradan je zasjedao časni sud, Offiziers-Ehrenge- 
richt. Predsjedatelj satnik, Poljak, suci po jedan Nijemac, 
Madžar, Čeh, Rumunj i Hrvat. Tužitelj neki poručnik Beč- 
lija. Madžarskoga je kadeta branio jedan njegov prijatelj 
poručnik, peštanski odvjetnik. I Lasić je morao imati bra- 
nitelja, no on se nije za njega brinuo. Neprekidno je šutio 
i razmišljao. Harambašić je rekao Križaniću, neka on 
uzme obranu. Najstariji je 1 najugledniji među Hrvatima, 

bivši narodni zastupnik, a okretan kao vidra. Micek je to 
najodlučnije odbio. On kao pošten čovjek i časnik ne može 
braniti najobičniji »pokušaj klanja!« Uzalud je Haramba- 
šić dokazivao, što znači obrana i kako se ima shvatiti; uza- 
lud je isticao, da smo mi Hrvati, a u prvom redu baš on, 
dužni, da se zauzmemo za svoga druga čak i onda, da je 
učinio nešto nečasno, a kamoli sada, kad je on iz nacional- 
nih razloga bio spreman počiniti jednu nepromišljenost. 
Mi se moramo u zgodnoj formi složiti i saglasiti ne s nje- 
govim činom, ali bezuvjetno s prosvjedom, koji taj čin 
označava. Da se Micek Križanić saglasi s takim činom?! 
On ne bi bio Micek Križanić, kad bi tako što učinio. 

Ni ostali se nijesu htjeli prihvatiti obrane. 

— Onda ću ja! — reče Harambašić. — Bit će teško 
voditi obranu i držati obrambeni govor na njemačkom je- 
ziku, no kad vas nijedan ne će, hoću ja. 

Ivicu je uputio, kako će se braniti, a napose mu na- 
glasio, da ne smije priznati, da ga je kanio priklati. 

— Nego zbog čega sam trčao za njim?! — usprotivi 
se Ivica. — Oca mu njegovoga! Samo da sam ga stigao! 

— Ti si bio pripit, njegova je izjava zločinačka, pa 
si se toliko razbjesnio, da ne znaš, što si radio. Nesvijesno 
si pograbio nož, kad si vidio, da trči preko kreveta, i onda . 
si ga onako u pijanstvu samo plašio. Tako se ti sjećaš 
događaja. 

— A šamar?! — upita Ivica. 

— Ne žališ, što si mu ga dao, jer ga je zaslužio. Ono 
s nožem je nesvijesna komedija pripita čovjeka. 

Ivici nije nikako išlo u glavu, kako bi on to sada izvr- 
tao i lagao, no više nije ni prosvjedovao. 

Suđenje je počelo. Dugo i dosadno preslušavanje. 
Ivica je govorio njemački, kao da mu je jezik podrezan i 
otečen, a protivnik Madžar još gore. Predsjednik suda je 
sjedio na krevetu, a sav ostali sudski personal, okrivljeni i 
ranitelji i tužitelj pred njim na podu po slamnjačama. 
Svi su shvaćali svoju dužnost strahovito ozbiljno. Ivica je 
Popio nekoliko rakija i pomalo se smiješio, a Harambašić 
je strepio, kad bi god predsjednik ili koji drugi član senata 
togod pitao Ivicu. Odgovarao je točno po primljenoj 
uputi. Sabrano odlučno i mirno. Perovođa je sjedio na 

slamnjači, papir držao na koljenu i marljivo pisao i bi- 
lježio svaku izjavu. asi 

Kad je preslušavanje bilo gotovo, uzeo je riječ tuži- 
telj i s puno patosa i nadutosti govorio o oficirskoj časti i 
o ugledu vojske. Bio je pričuvni časnik, no na zaključ- 
cima bi mu bio mogao zaviđati svaki aktivac. Kad je htio 
da označi Lasićev čin, rekao je, kako on lojalno dopušta, 
da je takav barbarski način možda narodni običaj među 
Lasićevim zemljacima. Lasiću je licem sukljao plamen krvi 
i sigurno bi bio najradije na tome prijatelju nastavio 
ondje, gdje je sinoć prekinuo, no Harambašić mu je šanuo, 
neka se svlada, da će mu on već odgovoriti. 

Harambašić je svoj prvi obrambeni govor izrekao do- 
sta glatko, sabrano i odlučno. Prije svršetka napominje, 
da se gospodin tužitelj očito vara, uzimljući izuzetne po- 
jave kao narodni običaj. Nedavno je u kulturnom kraju 
gospodina tužitelja jedan njegov zemljak slao otrovane pi- 
lule svojim najboljim prijateljima samo zato, da ih makne 
s puta, kako bi on kao generalštabni časnik prije bio pro- 
maknut! A 

— Vidite, kod nas barbara tako ne postupaju s prija- 
teljima, čak ni naši hajduci. Ipak mi još ne vjerujemo, 
da je to narodni običaj tamošnjega kraja. Način, na koji 
je Lasić htio oprati povrijeđenu narodnu čast, nije na 
žalost još postao našim narodnim običajem, ali svaki če- 
stiti Hrvat već uviđa, da je to svakako jedini način borbe, 
koji nam je preostao. ' 

Svršetak je Harambašićeva govora djelovao nešto 
malo blaže, veoma malo blaže nego li i samo Lasićevo vi- 
tlanje nožem. Nastalo je opće zgražanje, ali su počeli i 
razmišljati. Sudovanje je završeno pod veoma teškom 
atmosferom, zapisnik potpisan i zapečaćen, da se preda kod 
povratka vojnim vlastima na daljnje uredovanje. 

Lasićeva je afera bila zasada likvidirana, a u središte 
interesovanja stupili su Harambašićevi nazori. Napose su 
ga salijetali Nijemci, tražeći razjašnjenje o uzrocima, koji 
su doveli do tog raspoloženja. On im je otvoreno tumačio 


. . . . . v* s 
prilike u svojoj domovini, te su se veoma mnogi složili: 


s. njegovim mišljenjem i slijegali ramenima govoreći: — 
»Što možemo mi učiniti?! Takova je politika«. 

Križanić je uhvatio Harambašića na dvorištu, uzeo ga 
ispod ruke i prijateljski mu se smiješio. 

— Ja ti čestitam! — govorio mu je. — Izvrsno si go- 
vorio. Bit ćeš vanredan odvjetnik. Kad se vratimo, ako 
Bog da, mi ćemo već udesiti, budi bez ikakove brige, da 
budeš imao dosta posla. Ja ću svakako gledati, da dobiješ 
zastupstvo koje banke, pa si onda osiguran i ti i tvoja 
zlatna porodica. 

Govorio je divnom mekoćom. Po vojničkom običaju 
svi su časnici govorili jedan drugome »ti«, pa tako i njih 
dvojica. Harambašić je slušao njegove riječi 1 očekivao, 
da vidi, kuda će isplesti. 

— To je zbilja divno — nastavljao je on — s koli- 
kim si se ti idealizmom bacio na brak. Ti si uopće veliki 
idealist. Tako si i danas govorio. Htio sam te samo na ne- 
što upozoriti. Je si li vidio, kako sam se ja držao? Kao 
da me se ništa ne tiče. Protiv svojega ne mogu, a braniti 
ga — to bi bila ludost. Ne smijemo dati svojim neprija- 
teljima oružje u ruku. Ti na to nijesi mislio, pa si otišao 
predaleko. To ne valja i to je opasno. Ja sam stariji, a 
ovdje sam najstariji od vodstva naše stranke, pak sam 
smatrao svojom dužnošću, da te na to upozorim. Stradat 
ćeš. Tebe bi bilo šteta. 

— Pustio sam te, da govoriš — reče mu Haramba- 
šić, kad je Micek na čas zastao. — Htio sam, da čujem, 
što mi imaš reći. Nemoj mi zamjeriti, što ću ti biti potpuno 
iskren, kao što ti meni nijesi bio. Ono, što si govorio o 
mome braku, ono je istina, ali ti misliš posve protivno. 
Ovako ja mislim! O mojoj si neopreznosti govorio iskre- 
no. Tako ti misliš i osjećaš. Ja mislim o tome posve pro- 
tivno. Prema tome, kako vidiš, mi se ni u čemu ne sla- 
žemo. To je uostalom stara stvar. 

Micek se je smijuljio, podigao ruku i važno rekao: 

— Ipak u jednom! U jednom se slažemo. 

— Da čujemo! a 

— Ono glede banke i zastupstva — reče on pobjedo- 
nosno. | 
= — Da, vidiš! — reče Harambašić. — Imaš pravo. Tu 
niti ti vjeruješ u ono, što obećavaš, niti ja vjerujem, da ti 
ozbiljno misliš. Tu se zbilja slažemo! 

Micek se je počeo opet smiješiti 1 zaprijeti mu 
prstom. 

— Ti si obješenjak. Ti se vazda šališ. 

— Žao mi je, ako ti možeš da nađeš išta šaljivo u 
mojim riječima. Ti sigurno ni sam ne vjeruješ, da mi u 
svemu možeš bacati prašinu u oči. U mnogim stvarima 
možeš. To dopuštam. Nijesam ti dorastao, a i ne želim. Me- 
đutim ima stvari, koje su meni toliko svete, da ne dopu- 
štam, da mi kušaš podvaljivati. Pusti ti mene i moj brak 
zavazda s mirom. Nemoj nas nikada hvaliti, jer me u tim 
pitanjima vrijeđa tvoje pretvaranje. 

— Eto vidiš, što je mladost! Ja s tobom lijepo i pri- 
jateljski, a ti se srdiš. Ja nijesam mislio zlo. | 

— Dragi gospodine direktore, po mome mišljenju ti 
uvijek misliš zlo. Vidiš, ti smatraš svoje držanje u Lasi- 
ćevoj aferi osobito mudrim, a ja ga smatram osobito sra- 
motnim. Kad ti ne bi imao ambicije, da se miješaš u poli- 
tiku i da u njoj vodiš glavnu riječ, onda bi to tvoje drža- 
nje bilo jednostavno sramotno. Ovako je sramotno do 
ogavnosti. 

— Krivo, krivo! Posve krivo sudiš, dragi Tonček. 

Harambašić je bio bijesan, što taj čovjek sve prima 
kao kakovu pohvalu, pa zašuti i začas se udalji od njega i 
otide u sobu. 

Poslije tih sukoba nastavljen je život po starome, osim 
što je Lasić svakom zgodom bezobzirno bocnuo gospodina 
Križanića. Ovaj je to vazda odbio na mladost i jogunluk. 
Nije se nikada uvrijedio, nije bilo razloga za svađu ni 
onda, kad mu se je jednom zgodom narugao za časnički 
čin. 

— Svaki je šoštar postao poručnikom! — rekao mu 
je Ivica, a Micek se nasmijao 1 potvrdio mu, držeći, da 
vice-direktor jedne banke, pa bio i nepismen, svakako ne 
spada među šoštare. 


Ništa ga to nije vrijeđalo. 

Jedino prijatelju i političkome suborcu i sumišljeniku 
Mati nije nikada mogao oprostiti — onih pet para dinar- 
skih! 

Ne govore ni danas. 

XII 

Albanija, Kalvarija! 

Kad su Srbi bili prisiljeni, da pod strahovitim udar- 
cima austro-njemačke vojske napuste svoju otadžbinu i 
uzmaknu kroz albanske klance, otpremili su pred sobom i 
svoje zarobljenike. 

Časnički je odred — šest stotina dvadeset i četiri za- 
robljenika — krenuo pod zapovjedništvom topničkog ma- 
jora Živkovića. Zarobljeni su časnici bili odmorni, uhra- 
njeni, opskrbljeni rubljem i odijelom, a i novaca je svaki 
ponešto imao. Dvomjesečno je pješačenje kroz Makedo- 
niju i albanske klance jadikovce progutalo i odmornost i 
gojnost i odijelo i rublje i zadnju paru. Major Živković se 
je brinuo veoma zdušno, da u svakom mjestu i mjestancu 
priskrbi što više hrane, no teško bi to bilo u Albaniji pre- 
hraniti, da su išli kroz nju samo zarobljenici časnici sa 
svojom stražom, a kamoli, kad je kroz nju navrvjelo i oko 
šezdeset hiljada zarobljenih vojnika, sav preostatak srp- 
ske vojske i sve srpske izbjeglice. 

Toliki narod ne bi bila mogla Albanija prehraniti, pa 
da je svu zalihu iznijela na putove, kojima su kretale čete 
gladnih, iznemoglih i ojađenih. 

Kad si jednom jeo, nijesi bio siguran, kad ćeš opet 
doći do kore kruha, a kad si i našao, gdje bi se mogla 
dobiti, nijesi je imao za što kupiti. Albanac je rado trgo- 
vao, ali je za svoju zobenicu i kuhane tikve primao samo 
ili srebro ili zlato ili rubeninu. U papirnati novac niti je 
vjerovao niti ga je primao. Radi takih je prilika došlo 
tako daleko, da je mnogi i mnogi i zadnje gaće sa sebe dao 
za komadić kruha. Kišovitih i snježnih dana je bilo više 
nego lijepih, a hladni su bili svi, jer je putovanje trajalo 
od petnaestoga listopada, pa do devetnaestog prosinca ljeta 
Gospodinova 1915. i 

Da se lakše prehrane, organizirali su zarobljeni ča- 
snici male gospodarske zadruge od četiri, pet ljudi. Naj- 
bliži su se prijatelji udružili tako, da im je bilo.sve zajed- 
ničko, što su imali, što su kupili i do čega su inače, kojim 
drugim načinom, došli. Harambašić, Lasić, Mamić, poruč- 
nik Milan Vladarević i pričuvni zastavnik profesor Petar 
Bulić sačinjavahu takvu jedinicu. Harambašić je bio go- 

spodar s jedinom zadaćom, da pravedno i škrto dijeli lo- 
vinu i da vazda sačuva bar zalogaj kruha za drugi dan za 
slučaj, da se nigdje ništa ne dobije. On je imao paketić 
čaja, pak su ga u osobito teškim danima pili kao izvan- 
rednu poslasticu i okrepu. Naravno je, da nijesu imali ni 
šećera ni ruma ni limuna, no ubrzo su uvidjeli, da su to 
suvišne stvari, dok je čaja i vode. 

Osim glada, studeni i umora, putnike su ubijale uši. 
Čim je bio odmor, a zraka se zimskog sunca pojavila, vi- 
dio si kraj obje strane staze vazda istu sliku: i zarobljeni 
časnici i njihovi stražari do pojasa goli, koža im se od stu- 
deni naježila, a oni drže svoje prljave, crne košulje u ru- 
kama i neumorno tamane odvratnu gamad. Nije se tu 
istom tražilo, nego samo ubijalo, jer je sve vrvjelo kao u 
mravinjaku. 

Harambašićeva je zadruga dala zadnje raspoložive 
gaće, bile su Bulićeve, za mali komadić zobenice. Odsada 
su bili potpuno upućeni na ono, što je major Živković gdje- 
god s teškom mukom nabavio. To je bilo premalo za život, 
a još ipak previše, da bi se umiralo od gladi. Čovjek može 
podnijeti mnogo više nego ijedna životinja. 

Zarobljeni su vojnici sa svojim čičicama pratiocima 
i srpski novaci, sve momčići kao rosa, od šesnaest, sedam- 
naest godina prolazili daleko, daleko lošije nego li zaro- 
bljeni časnici. Onih je siromaha bilo previše, a da bi se 
itko uz najbolju volju bio mogao pobrinuti, da ih redovito 
prehranjuje. Otimali su se, dok su mogli, hraneći se tra- 
vom, lišćem, korijenjem i crkotinama, a zatim — padali 
kao pokošena trava, smrzavali se i umirali. Taj je alban- 
ski put bio za svakoga, tko ga je prošao, krvava Kalvarija, 
no za te dvije duge, iznemogle čete, on je bio prava Gol- 
gota, koja ih je gutala bez suze i milosrđa. 

Kad su zarobljeni časnici prešli albanske gore, usta- 
novili su, da je samo jedan nestao. Smrzao se je i umro 
na putu. 

Spustili su se u albansku kotlinu. Dušom su odahnuli. 
Tamo ih je dočekalo toplo sunce, ravnica i masline. Stu- 
pali su udvostručenom iznemoglom snagom, da samo što 
prije stignu u obećani grad izobilja — Elbasan. 

Pred samim ulazom u grad dočekao ih je sa svojom 
pratnjom posebni izaslanik Esad paše, tadašnjega gospo- 
dara albanskih brda i vrleti, izrazio Gospodarove simpa- 
tije i Austro-Ugarskoj monarhiji i kraljevini Srbiji, obe- 
ćao svaku potporu i uveo ih u grad. Tada se je izgubio za- 
vazda zajedno sa svim obećanjima, koja su i tako bila 
isprazna, jer im iznenađena i siromašna Albanija nije uz 
najbolju volju mogla ničim da pomogne. Jedino lijepo 1 
dobro od toga dočeka bilo je, da je svima godilo i da su 
vidjeli krasnog čovjeka, koji je govorio zamamnom fran- 
cuštinom. | 

Major Živković je razmjestio časnike po različnim 
zgradama. Većinu je Hrvata i Srba, te dobar dio Čeha 
smjestio u jedan hamam, kupalište, u kojem je bila ujed- 
no i trgovina svih mogućih jestvina, počevši od halve 1 
rahatlokuma, pa do gulaša s lojem. Tu su ostali dva dana 
i redovito primali hranu, ali što je bila ta inače slasna i 
obilna hrana za onoliku glad?! 

Koji su imali dosta novaca, pali su kao skakavci na 
albanske jestvine i jeli od jutra do mraka. Tih je bilo de- 
setak, a među njima i Micek Križanić s tom razlikom, da 
je on štedio i samo tu i tamo kupio i pojeo kakovu malen- 
kost. Koji su imali manje novaca, ti su nastojali, da izme- 
đu redovitih, službenih obroka bar nešto pojedu. Tih je 
bilo još prilično. Koji nijesu više imali ni pare, ti su raši- 
renih očiju gledali jestvine i druge, kako jedu, usne su im 
se širile, nosnice trzale, a sline curile iz usta. Takih je bio 
najveći broj, a među njima i Harambašićeva zadruga. Nije 
nijedan imao ni prebijene pare. 

Drugoga dana iza njihova dolaska stiže jedna grupa 
zarobljenih vojnika. Oni su išli, kako je tko mogao, a da 
nijesu pazili ni stražari, — čičice, trećepozivci — na njih 
niti oni na stražare, osim koliko im je trebalo, da jedan 
drugome pomognu, ako su mogli. Nekako oko jedanaest 
sati prije podne dođe na vrata hamama neki zarobljenik 
Hrvat i upita, da li je tu gospodin poručnik Križanić. Kad 
mu rekoše da jest, čovjeku se raširi lice od sreće i zado- 
voljstva, pa jurne unutra kao izvan sebe. Mjesto odijela 
visjele su s njega nekakove sive zamazane krpetine, sav je 
u licu bio zarastao i potamnio, a oči upale kao u bezdanku. 

Izgledao je, kao da je utekao iz ludnice, a inače bi mu 
svaki prosjak udijelio milostinju. 

Kad ie Križanić čuo, da ga netko traži, pošao je pre- 
ma vratima i skoro se sudario s došljakom. 

— Hvala Bogu, gospodine poručniče, da sam vas na- 
šao! — usklikne došljak sav izvan sebe od neopisivog ve- 
selja. Bio je to narednik od Micekove satnije, Petar Karić. 

Micek mu se dobrohotno nasmiješi i pruži mu ruku. 

— Pomozite, ako znate, što je Bog! — zavapio je 
taj bivši čovjek i pružio sklopljene ruke prema svome biv- 
šemu zapovjedniku. 

— Dragi! — prošapće Križanić plačnim glasom. — 
Nama je časnicima sto puta gore nego vama vojnicima. 
Nas muče. | | 

= Karić je nenadano ustuknuo, sav se previo kao pseto, 
kad ga udaraju, uperio u Miceka divlji, zvjerski pogled i 
zanijemio. 
'— Nemamo ni jedne pare — šaptao je Micek dalje 
i bojažljivo se obzirao, kao da očekuje udarac od onih, 
koji ga — muče. 


— Vama gore nego nama?! — promucao je Karić, a 
glas mu je zvučao, kao da dolazi iz razbijene bačve. 
— Strašno, strašno! — potvrdi Križanić, a vojnik se 


sav naceri u podrugljiv smijeh, koji je bio najsličniji lu- 
đačkome cerenju ili životinjskom režanju, naglo se okrene 
i zatetura prema vratima bez riječi i pozdrava. | 

— Morao si mu bar nešto dati! — reče prijekorno 
Križaniću natporučnik Krasojević i pođe za vojnikom u 
očitoj namjeri, da mu on nešto dade. 

— Nemam nego još malenkost, a tome i tako ništa 


više ne pomože! — odgovori Micek. 


— Pogledaj! — vikne Krasojević s praga, pokazu- 


jući rukom na onu stranu, kamo je narednik oteturao. 
— Što je? 
— Pade — odgovori Krasojević 1 otrči prema njemu. 
— Sudbina. Nije ni prvi ni posljednji. Već smo ta- 
kih vidjeli na hiljade — reče Micek i vrati se posve mir- 
no na svoje prijašnje mjesto. 
| Harambašićeva je zadruga bila u strahovitim muka- 
ma. Bar da ne gleda i ne miriše tih jela, bar da ne vidi, 

kako drugi jedu — još bi se nekako i dalo izdržati, no * 
ovako su to bile paklenske muke. Kroz Albaniju su oni 
svi bez razlike — osim onih najbogatijih — bili oboljeli 
od zaraze, koja se zvala: »Molim te, daj mi!« Čim je neki 
zinuo, da metne u usta zalogaj kruha, ili da zapali smrd- 
ljivi šik, već ih je bar deset šaptalo: »Molim te, daj mi 
malo!« Odbijanje te molbe nije značilo uvredu, kao što ni 
moljakanje nije značilo poniženje. 

.— Ja više ne mogu moljakati! — prošaptao je Bulić 
svojim drugovima. | 

"a Ja ću početi skoro i krasti i otimati! Hoću, sunca 
mi žarkoga! — odgovori Lasić. 

— I ja sam za otimanje! — reče Vladarević. 

Mamić i Harambašić su šutjeli i tupo buljili preda 
se. Izraz se je njihovih očiju razlikovao od životinjskog 
pogleda samo toliko, što je iz njega izbijala neizmjerna 
tuga i potištenost. i i 

— Ja sam za to, da od ove životinje otmemo nov- 
će — reče Lasić. — Vidio sam, da ima 1 dinara i kruna i 
turskih lira. On još uvijek broji na hiljade, a mi crkava- 
mo i od glada i od želje. 

— Ne možemo među ovolikim ljudima — svjetuje 
Bulić. | | ae. 

i. Taman, da je u procesiji! — usklikne Lasić, a oči 
pj m me o — Ipak... Prije ćemo poku- 
ati drugo... Ti ćeš, Tonček, ići i tražiti od njega zai 
Pošteno ćemo, dok se da. pr 

Be — Ne da mi se. Odbit će me. Već sam ja o tome mi- 
slio — odgovori Harambašić, ne dižući pogleda s neke ne- 
određene točke. | | 

.— Core po njega, ako odbije! — reče Lasić i opet 
obriše slinu s usana. 

Svi se složiše, da Harambašić mora ići tražiti zajam. 
. — Zar nijeste vidjeli — protivio se on — da nije 

ao onome nesretniku ni njegove rođene pare, koje nosi 
uza se?! | 

= Može s njim, kako hoće — reče Lasić — ali ja 
se ne ću rušiti od gladi, dok su u njega onolike pare. Ja 
s€ moram najesti. Moram! ' 

Harambašić je ustao i nesigurnim korakom pošao kao 
na vješala. Bili su kojih dvadeset koraka razdaleko, no 
njemu se je činilo, da je išao cijelu vječnost, dok je sti- 
gao do Križanića. <. 

— Molim te, Micek, budi tako dobar — počeo je on 
pentati. — Budi uviđavan. Mi ne tražimo. milostinju. Mi 
ćemo vratiti. Ja ću ti pošteno vratiti. Umiremo od želje, 
a i gladni smo još uvijek. i kos a od 

__ Što bi ti želio, dragi Tonček? — upita Križanić 
ljubezno. 

— Deset dinara u srebru. Samo deset dinara u sre- 
bru za moje društvo. Pošteno ću ti vratiti. Molim te. Mo- 
lim te kao Boga. , aa 

— Kako ne, dragi 'Tonček?! — odgovori Križanić 
slatko. — Vrlo rado i bio bih sretan, kad bih mogao, ali 
nažalost nikako ne mogu. Nemam za pozajmljivanje. 

Harambašić je stajao pred njim sav slomljen, no 
ipak mu sune u glavu paklenska misao, da ga šakom srav- 
ni sa zemljom, kad ga nenadano u tom času upita Dobrica 
Nikolić, kadet: . u 

— Tonček, zar te nije sram, da njega moliš?! 

— Što je to »sram«?! — odgovori Harambašić posve 
nesvijesno, mehanički, a da ni sam nije znao, što je izre- 
kao. “ ' .. 

— Evo ti deset dinara — reče Dobrica i odbroji. — 
Ako budeš kada mogao, vratit ćeš, ako li ne, hvala Bogu. 

Čim Harambašić opazi novce, zaboravi na Križanića, 
zahvali Nikoliću, uzme novce i trkom, zaista trkom ode 
k svome društvu. : 

— Ja sam već htio skočiti, da ga davim! — reče La- 
sić. — Sada neka stoji do druge zgode. e 

= Počeli su strahovito jesti, a kad su se zadovoljili, La- 
sić je legao nauznak, razbacio noge i lijevu ruku, a des- 
nom tamburao po trbuhu i govorio: 

(— Ja bih njega i sada, sve ovako sit kao udav, na 
gulaš jeo. Bih, sunca mi žarkoga. I ne bih se otrovao. To- 
liko sam otrovan... = 

Dobrica Nikolić je Srijemac, od kuće bogat mladić, 
a osim toga je komanda njemu, kao Srbinu, bila dopu- 
stila, da u Knjaz Mihajlovoj vojarni drži kantinu za svoje 

zarobljene drugove. Bio je dobar čovjek, izvrstan drug, 
pa su ga svi voljeli i cijenili. Kad je god što ustrebalo, on 
je rado pomogao. Tu, u Elbasanu, nije se Harambašić ni 
sjetio, da bi od njega mogao dobiti zajam, a kad mu ga 
je sam ponudio i dao — zanijemio je od iznenađenja i za- 
dovoljstva. 

— Jeste li vidjeli — nastavljao je Lasić — što je uš 
taj »naš čovjek«! On bi nas pustio, da pocrkamo od gladi, 
samo da on svoje hiljade prenese. S druge strane — Doa- 
brica. On nije »naš čovjek«, ali je — Čovjek! 

Sutradan su zorom krenuli dalje. Taj dan je još išlo 
lijepo i veselo. Drugi dan već slabije i tako opet sve na- 
niže do prijašnjeg umora, iznemoglosti, glada i užasa, 
smrada i ušiju, dok nijesu jadni i čemerni u Valoni ukr- 
cani na talijanski parobrod Dante Alighieri, koji ih je 
Mvezac oko cijele Italije, pa na otok Asinaru kraj Sar- 

inije. 

Talijanska ih je vojska srela pred Valonom kod ri- 
jeke Vojuše i nahranila ih, ne vjerujući po vanjskome iz- 
gledu, da su to časnici. Ponovno su talijanski časnici pi- 
tali majora Živkovića: — »Molim vas, po čemu se vidi, 
da su časnici?« — I doista, ti su nečisti, poderani, neobri- 
jani i neošišani, do kosti izmoždeni ljudi bili slični sva- 
kome prije nego li vojnicima, a najmanje bi tko bio mo- 
gao pomisliti, da su časnici. 

Asinara je malen otočić, potpuno pust, na koji Ita- 
lija šalje one svoje zločince, koji su suđeni na dvadeset i 
više godina robije. .Podignute su bile samo nekolike zgrade 
kraj maloga pristaništa, u kojima su smještene pisarne, 
dezinfektor 1 stanovi za nužno nadzorno osoblje, a podalje 
su rasijane barake za robijaše. 

Zarobljenici su s parobroda ulazili neposredno u zgra- 


du za dezinfekciju, gdje im je rečeno, da se postave u ređ 


1 sav novac i kožnate predmete predadu nekom činovniku, 
koji je tamo bio postavljen. Kad je Lasić čuo, da će svaki 


morati izbrojiti i predati novce, povuče žurno svoje dru- 


štvo u blizinu onoga činovnika, koji će to blago preuzi- 
mati, zarine obje ruke u džepove od hlača, no kako su dže- 
povi bili poderani, a on se halčački pošiknuo u leđima, 
propale su mu ruke do koljena. 

— Sada ćemo vidjeti, tko je vjera, tko li je nevjera! 
— vikne Ivica veselo. — Harpagoni, pare na sunce! 


Križanić je oštro motrio tu sankilotsku družbu, mije-. 


njao boje u licu i lagano se približavao izdajničkom stolu, 
na koji će on sada morati položiti svoju slatku tajnu. Što 
je bliže prilazio, sve se je više svladavao i navlačio smi- 
ješak. na usnice. Izvadio je nekoliko zamotaka novca. 

— Ovo niti nije moj novac — reče on hrvatski i 
obazre se na Ivicu. 

= — Pare ti na sunce, da vidimo, koliko ih imaš! — 
odgovori Ivica. — Već si u Elbasanu rekao, da ih nemaš. 

— Svojih niti nemam. 

— Hvali ti Bogu, da smo već tu! 

Imao je veoma veliku, za one prilike upravo bajoslov- 
nu svotu. Ivica je zinuo od čuda i počeo škripati zubima, 
no nije mogao točno uhvatiti, koliko ih je, jer su se na- 
gurali neki drugi i odgurali ga dalje. 

Dezinficirano je odijelo i ljudi. Kad su se na drugoj 
strani opet sastali, dobili i obukli odijela, zapovjeđeno im 
je, da se postave u redove. Tu je neki talijanski časnik 
izjavio, da kraljevska talijanska vlada kadetima i zastav- 
nicima austro-ugarske vojske priznaje časnički postupak, 
no ne daje im nikakove novčane mjesečne plaće. Dobivaju 
vojničku hranu u naravi. To je bio grom iz vedra neba za 
desetak mlađih Hrvata i za mnogobrojne Nijemce, Ma- 
đare i Čehe. Nijemci časnici odmah izjaviše, da će se oni 
brinuti za svoje kadete i uzeti ih k sebi na opskrbu. Hr- 
vatskih je časnika bilo oko pedeset, no između njih nije 
nijedan ništa rekao, i ako je možda i mislio, da će se i oni 
brinuti za svoje kadete. Dok su bili u Srbiji, brojao se je 
među Hrvate i aktivni kapetan Franceskić, no tu je izja- 
vio, da je njegov materinski jezik talijanski. Jedan kadet 
Hrvat moli njega, neka kod talijanskih vlasti isposluje, 
da svi Hrvati bez razlike čina budu poslani u isto mjesto. 
Rečeno im je, odmah, da je Asinara samo prolazna po- 
staja za dezinficiranje. 

Časnici su smješteni u glavne zgrade, a kadeti u ba- 
rake. Harambašić i ostali hrvatski kadeti bili su od luke 
daleko kojih dvadeset časaka. Slobodno su se kretali po 
pustom otoku, odmarali se i hranili s kazana naizmjence 

rižom i makaronima. Za početak je to bila izvrsna hrana, 
jer je organizam tražio samo obilno i začinjeno, a to je 
bilo. Tu su se naselili devetnaestoga prosinca. Vrijeme je 
bilo veoma ugodno i živjelo bi se dobro, da se nije primi- 
cao Božić. Ovako je to bila strahovita muka. Već po pri- 
lici tri mjeseca nijesu imali vijesti od kuće, a isto tako ni 
njihovi od njih. Tamo slatke majčice, žene, sestre i djeca 
umiru od straha, slušajući i čitajući užase prolaza kroz 
Albaniju, a ovdje oni sami, na zarobljeničkom otoku. 
odijeljeni od cijeloga svijeta! Ne mogu još ni pisati kući, 
a kamoli da bi brzojavili. U Srbiji je pošta već funkcio- 
nirala posve dobro, pa je ipak pismo iz Hrvatske do Niša 
išlo oko tri tjedna. Dok odavde dobiju vijest njihovi mili 
i dragi, proći će 1 mjeseci, a za to će vrijeme proteći po- 
toci suza 1 vjetrovi uzdaha. 

Na Badnjak uvečer su svi kadeti sjedjeli šutke pred 
barakom i čekali večeru. Suton se je već spuštao, a oni 
su vidjeli, da su talijanski vojnici došli s kotlovima u su- 
sjednu baraku, u kojoj su bili smješteni neki madžarski ka- 
deti. Za nekoliko časaka su stigli i k njima, svakome natr- 
pali zdjelu makarona s rajčicama, prijateljski pozdravili i 
otišli. Hrvatski su mladići šutjeli. Šutio je čak i Ivica Lasić, 
koji je bio spreman na sve, samo ne na sentimentalnost. 
Njihova je zgrada bila na brežuljku, pak su gledali na 
more i luku. Sjedjeli su po kamenju i šutke, bez i jedne 
riječi, gutali skliske makarone. | 

ke Dok su oni tako zamrli od čežnje i boli, dopre im do 
ušiju tamo iz luke, gdje su bili Hrvati časnici, divna, ve- 
lebna, božanstvena i strašna pjesma: ' 

»Oj pastiri, čudo novo«... 

g oMi često u životu prolazimo nehajno kraj mnogih po- 
Java 1 stvari, a da ih niti ne zapazimo, tek najednom osta- 
jemo zapanjeni, kad ih u nekom čudnom času zamijetimo 
1 ne razumijemo, kako je bilo moguće, da tu velebnu lje- 
potu ili strašnu grozotu ne opazismo prije. 
Trebalo je za svjetskoga rata, u brizi za sebe, u grču 
strave za svojima milim i dragim, za tihe tajanstvene bad- 
nje večeri godine hiljadu devet sto i petnaeste na otoku 
Asinari čuti hrvatsku božićnu pjesmu, stisnutih očiju gle- 

dati komadić majčice Hrvatske, pa osjetiti, što je bol, 1 
vidjeti, kako je blizu i daleko Svemogući. 

Na te su se zvukove kadeti stresli, kao da ih trese 
groznica, nijemo se pogledali, oči se svima orosile, jedan 
po jedan nijemo kao sjena ustajao i odlazio u baraku i 
onako obučen se bacao na krevet. Ubrzo su svi bili na 
krevetima, uzdisali i šutjeli, a hrvatska je pjesma dopi- 
rala kroz otvorena vrata barake. 


Kad iza te pjesme dođe druga, ustane Lacika tiho ' 


kao avet i svom silom lupne vratima i zatvori ih, a za- 
tim se opet baci na slamnjaču. Svi se pokrenuše na kreve- 
tima, no nitko ne reče ništa. 

— Ah, Bog zna, što sad rade — javi se Harambašić, 
no ne dovrši rečenice, jer mu Ivica upade u riječ: 

— Kuš! Tko išto spomene večeras ili sutra, ja ću mu 
razbiti nos! Hoću, sunca mi žarkoga! 

Nitko više ne progovori ni jedne jedine riječi, no ni- 
jesu dugo zaspali, nego se bacali po krevetima, izlazili 


pred baraku, sjedjeli nijemo na kamenju i opet se vraćali - 


na krevet. 
Drugoga su jutra svi rano ustali, no nitko nije nikom 


čestitao Božić niti se je po čemu vidjelo, da toga dana - 


slavi cijeli katolički svijet dan rođenja Gospodinova. Neki 
su otišli u luku i čestitali časnicima, no na povratku su 
šutjeli. 

Na Staru Godinu su časnici dobili plaću i pred večer 
su dvojica Hrvata došli među svoje kadete 1 uručili sva- 
kome po pet lira, koje su međusobno sabrali. Dali su svi 
Hrvati časnici osim gospodina Križanića. 

— On nije htio dati?! — upita neki. 

_— Ne. Kaže, da on ne će vas da vrijeđa, jer da vi 
nijeste prosjaci, koji bi primali milostinju. Osim toga, 
vi to niti nijeste tražili, pa biste možda i odbili, a on se 
kao ozbiljan čovjek ne može izlagati takim neugodnosti- 
ma — odgovori jedan časnik posve mirno, hladno i oz- 
biljno. | 
Kadeti su se pogledali, no ne reče nijedan ni jedne 
riječi, osjećajući, da bi tu svaka riječ bila i neumjesna + 
preblaga. | 

Časnicima su srdačno zahvalili, a otok im se odmah 
učinio malko širim i ljepšim. Dvojicu su opravili u kantinu, 
da nakupuju jestvina i vina, da i kadeti sretnije završe 
sve muke i patnje te nesretne godine. 

Na Novu Godinu su Bulić i Mamić otišli, da u ime 
kadeta čestitaju časnicima Hrvatima i da im zahvale na 
prijateljskoj pažnji. Imali su izričiti nalog, da Križaniću 
ne smiju čestitati. Kad su tamo došli, opazili su kraj obale 
Franceskića i Križanića u intimnom i veoma živahnom 
razgovoru. Križanić je nešto dokazivao, a Franceskić po- 
tvrđivao. | 

— "To je veoma pametno! Još ću danas urediti s ko- 
mandantom — reče Franceskić. i 

Bulić i Mamić su to čuli, no nijesu ni slutili, o čemu 
se radi. 

Kad su svima čestitali, došao je i Križanić i pozvao 
na šetnju Mamića, jer da mu ima nešto reći. 

— Drago mi je, amice, da sam baš tebe našao, jer 
te najviše cijenim — reče mu Križanić. — Ti si vazda 
bio najrazboritiji od svih naših kadeta. To se je vidjelo 
svakom zgodom. Kako ti je poznato, jučer su naši tu sku- 
pljali za vas novce, kao da ste prosjaci. Mene je to vri- 
jeđalo, jer znam, da je uvreda za vas. Zato sam odbio, 
da i ja dadem svoj prilog. Ja ne bih bio Micek Križanić, 
kad bih radio drukčije. 


— Neobični nazori u neobičnim prilikama! — reče 
Lacika. | 

— Kad ste međutim ipak primili te darove — na- 
stavljao je on kao da Laciku nije ni čuo — i ja prinosim 


sa svoje strane i molim te, da predaš gospodi, pa si ove 
tri lire razdijelite. | 

— Ti znaš — odgovori Lacika, primajući pružene 
novce — da ja veoma poštivam svakoga starijeg od sebe, 
no usprkos toga, ja bih ti te lire bacio u glavu, kad bi ih 
davao meni. Kad ih daješ za sve moje prijatelje, ja nije- 
sam nažalost na to ovlašten. Predat ću ih prijateljima, pa 
neka oni dalje odlučuju. 
o. — Svi ste vi mladi ljudi nagli — odgovori Križanić, 
smiješeći se. — Ni ti ne ćeš da prosuđuješ s pravoga sta- 
novišta. Mi smo oficiri i prema tome se moramo i vladati. 

Lacika mu nije ništa odgovorio, nego se žurno udalji, 
da dostigne Petra. Čim su došli do barake, sazvali su ve- 
liko vijeće i od riječi do riječi referirali sve, što su čuli i 
vidjeli. Nijesu zaboravili spomenuti ni razgovora između 
Franceskića i Križanića. | 

Jednoglasno je zaključeno, da se tri lire gospodina 
Križanića smjesta vrate i da mu se ujedno dade jedan 
čentezim uime kamata, što su novci bili pola sata kod 
njih. U deputaciju je morao Lacika za kaznu, što je no- 
vac primio, a Lasić se je javio sam, da se ide i on s gospo- 
dinom porazgovoriti. 

Križanić je novac mirno primio natrag, izrazivši svoje 
veselje, što gospoda kadeti ne trebaju potpore. Kamate?! 
Taj je Lasić uopće obješenjak. On vazda komedija! Mi- 
cek se je toj vragoliji veoma slatko smijao, te tko ga ne 
bi poznavao, morao bi vjerovati, da je taj prepredeni se- 
ljak glup kao bukva. Čentezim je primio, da — šala 
uspije. 

Ža idući su dan Hrvati časnici pozvali k sebi na objed 
sve kadete, što su Lacika i Ivica rado prihvatili. 


— Samo nemojte mene metnuti, da sjedim do Kri- 
žanića — reče Ivica — jer kad se ja ponapijem, mogao 
bih opet početi s njime raspravljati o turskim lirama, 
medžedijama i elbasanskom rahatlokumu, pa ne znam, 
gdje bismo svršili. | 

Svi su se toj vragoliji smijali, a najviše Križanić, 
koji je Ivicu potapšao po ramenu i rekao: 

— Ja ću platiti svu štetu i liječnika! 

— Dobro, dobro, ali ne dao ti Bog, da se opet sasta- 
neš sa mnom u Albaniji! — odgovori Ivica veoma 
ozbiljno. 

Idućeg su jutra kadeti doznali od talijanskih kuhara, 
koji su im donijeli doručak, da je toga jutra već otputo- 
vala jedna grupa austrijskih zarobljenih časnika. Oni ni- 
jesu znali ni koja je grupa ni kamo je otpremljena. Ka- 
deti se u čudu pogledaju, krv im udari u lica, svi se uzne- 
mire i žurno ustanu. Svakoga obuzeše zle slutnje, no svaki 
šuti kao mramor. Nekolicina ih brzo otide do glavnih 
zgrada, da čuju, koji su otpremljeni. 

Vratili su se brže, nego li bi se moglo misliti, da su 
tamo stigli. Ostali su nijemo čekali pred barakom, da čim 
prije doznadu. 

— Naši otpremljeni u Monte Narbu na Sardiniju! 
— javiše izvidnice. 

— Sada smo nagrabusili! — uzdahne neki. — Nema 
više ni zajmova ni potpora. Križanić može biti zadovo- 
ljan.«.. 
Svi klonuše u sebe kao makove stabljike. 

— To vam je njegov jučerašnji razgovor s France- 
skićem! — reče Bulić. — Oni su to udesili. 


— Da li su obadva, to ne znamo— odgovori Lacika, 
koji je bio u izvidnici — ali da je to uredio Franceskić, 
rekao mi je sam glavom generalov ađutant. 

— A, šta! — usklikne Lasić, pljucne i legne pole- 
đice na travu. — Sada smo bar mirni i ne ćemo se nijed- 
nom više razočarati! | 

XIV 

U mjesecu studenomu, godine 1917., jedne hladne 
večeri, ispao je Micek Križanić iz vagona na zagrebač- 
kom glavnom kolodvoru. Bio je sav prosijed, veoma mr- 
šav i proziran. Na kolodvoru nije nikoga prepoznao, a ni- 
jesu na njega ni obraćali pažnje, jer je u istom vlaku do- 
vezeno nekoliko kola ranjenika. Svi su jurnuli k tim ko- 
lima, da iznose, vide i propitkivaju ranjenike. 

Micek se je nekoliko puta razgledao po onima mrša- 
vim, usplahirenim licima dobrovoljnih bolničarka, pa kre- 
nuo na ulicu. Požurio se je, da sjedne na tramvaj, jer je 
htio, da čim prije stigne kući i da se presvuče. Na njemu 
je bilo čisto i uredno vojničko odijelo, neobične boje, koju 
je prepariralo žarko talijansko sunce. I kroj je bio neka 
smjesa između kroja talijanskih bersaljera i austro-ugar- 
skih časnika. 


U dućanu je našao zakupnikovu gospođu i dva nauč- 
nika. Gospođa ga je jedva prepoznala, jer joj je došao 
nenadano, a još k tome sijed. Uvela ga je u njegovu sobu, 
koju je prilikom iznajmljivanja dućana i stana bio pri- 
držao za sebe. 

— Oprostite — reče gospođa — mi smo se i tom so- 
bom služili, kad vas nije bilo. Bolje je, nego da je bila 
zatvorena. . ' ' : 
= — Jeste li odmah i za nju polagali najamninu u 
banku? | 

Gospođa ga iznenađeno pogleda. 

— Pa, to nije bilo pogođeno, a za to sam vam redila 
i pazila stvari. : : Sa 

— I njima se služili — odgovori Micek i nasmiješi 
se veoma dobrohotno i ljubezno. — Ova soba je trećina 
stana. Za upotrebu namještaja vam ne ću ništa računati. 
Ja nijesam takav. Za sobu ćemo svakako obračunati. 

Gospođa se je branila, isticala, kako je na velikom 
gubitku radi toga, što joj je muž na ratištu, no ujedno je 
u duši bila zadovoljna, jer je ona tu sobu vrlo lijepo 1z- 
najmljivala kroz cijelo vrijeme, te je puki slučaj, što Mi- 
cek nije našao u njoj podstanara. Baš je dan prije otišao 
na ratište. Nezgodno joj je samo toliko, što će morati pla- 
titi za tri godine unatrag. : 

Križanić se je žurno oprao, obukao građansko odi- 
jelo, sjeo na tramvaj i odvezao se k svojoj dragoj Ama- 
liji. Srce mu je naglije udaralo, a oči zadovoljno sijevale 
pri pomisli, da će se skoro naći u zagrljaju tih dragih, 
milih dviju. trokatnica, u kojima provodi svoje staračke 
dane odabranica njegovog uma. , 

U tramvaju se je našao s nekoliko svojih znanaca, 
koji su munjevitom brzinom raširili vijest, da je ugledni 
i uvaženi građanin stigao među svoje drage purgere. Su- 
tradan je stranačko glasilo donijelo bilješku među doma- 
ćim vijestima na prvome mjestu, u kojoj javlja taj sretni 
događaj. Među ostalim je pisalo i ovo: 

»Nema sumnje, da nam prisustvo ovako odličnog ro- 
doljuba i ovako iskusnoga i okretnog političara nije bilo 
nikada toliko dragocjeno i potrebno, koliko baš u današ- 
njim kritičnim časovima.« | 

Odmah je sazvana i sjednica stranačkoga vodstva, da 
pozdrave svoga uglednog člana. Primili su ga svi veoma 
srdačno, a osobito dr. Franić, koji ga je pozdravio u ime 
drugova i izrazio veliko veselje sviju, što opet dolazi na 
narodnu njivu krepak i zdrav radnik, pa bilo i pod fir- 

mom — bolesnika. Micek se je zadovoljno smiješio, za- 
hvalio na pozdravu i razložio prijateljima, koliko se je 
morao prenemagati i pretvarati, dok su ga različite komi- 
sije pronašle nesposobnim za svaku vojnu službu i najzad 
ga predložile kr. talijanskoj vladi, da ga pošalje kući u 
zamjenu za kojega svog zarobljenika časnika. Pripovije- 
dao je opširno svoje dojmove iz Srbije i Italije kao 1 vi- 
jesti, koje je doznao u Italiji i putujući kroz Švicarsku. 

— Naši dobro — pripovijedao je on. — Samo smo 
na početku boravka u Italiji imali neprilika s kadetima, 
jer nijesu sve do svibnja godine 1916. dobivali nikakove 
novčane potpore, pak smo im mi časnici pomagali. Meni 
je bilo najviše do našeg Harambašića, pak sam s toga či- 
nio, što se je najviše moglo. 

Pitali su ga, kako se naši ljudi političari drže i on je 
sve tumačio opširno sa svoga stanovišta. Na sjednici je 
bio i mladi odvjetnik dr. Jerdan, pa je on osobito ispiti- 
vao o svome prijatelju Harambašiću. 

— Njegovo držanje ja pravo ne razumijem — go- 
vorio je Micek. — Sad smo bili u zadnje vrijeme preko 
pola godine skupa, pak sam imao priliku, da ga prouča- 
vam. Ne smijem reći, da je zalutao, ali moram naglasiti, 
da se nijesmo slagali u nazorima. On je veoma čudan svat. 
Vazda nešto kopa i umuje, a najzad pušta srcu, da ono 
odlučuje. | 

— Posve je naravno, što se vas dvojica ne možete 
> — reče dr. Jerdan. — Vi ste realist, a on je idea- 
ist. 

— To može biti razlogom za različite taktike, ali ne 
za načelne razlike. 

— Baš načelne, načelne, a o taktici da ne govorimo. 
Uostalom glavno je, da nije zalutao. 

— Ne, ne — potvrdi Micek. — On je vazda ostao 
dobar Hrvat. 

Dr. Franić je iza tih razgovora predložio, da se ras- 
pravi pitanje pomoći udovicama i siročadi naših poginu- 
lih članova. Treba pomoći i ženama onih, koji su na ra- 
tištu, a obitelji stradavaju. Micek se nije mogao izjaviti, 
da li će on moći što pridonijeti, jer još ni sam ne zna, 
koliko je izgubio od svoga imetka kroz ove duge tri go- 

dine. On nije nikada pred sirotinjom zatvorio ni svojih 
vrata ni svoje novčarke, pa ne će ni sada. 

Dr. Franić je obrazlagao svoj predmet s puno srca i 
razumijevanja i zagrijavao se toliko, da je Križanić bio 
prisiljen, da opet govori. To, što se događa, ne događa se 
s našom voljom. Država baca ljude u nesreću, pa je ona 
dužna, da se i brine za žene i sirote. Osim toga, svaki do- 
bar gospodar imade uvijek spremljenu malu zalihu, koja 
dobro posluži u svakoj neprilici... 

— Tko živi od svojih poštenih žuljeva i od znoja 
svojega lica — dobaci dr. Jerdan — taj ne može imati 
zaliha, a pogotovo ne može imati takovih, koje bi mogle 
trajati nekoliko godina, kad se ne privređuje. 

— Najvažnije je to, dragi doktore — nastavio je Mi- 
cek i nasmiješio se — što velika većina ljudi uopće ne 
radi, da stiče, nego samo da živi. Naravno je, da taki brzo 
dođu u priliku, da očekuju milostinju! 

— Vaši su zaključci nažalost naoko logični — odgo- 
vorio je dr. Jerdan — no u stvari su negacija svega ple- 
menitog i uzvišenog! Tko radi opći posao, on ne traži mi- 
lostinje, nego ima pravo zahtijevati, da ta općenitost bri- 
ne njegove obiteljske brige. Pravo je to, a ne milostinja, 
gospodine direktore. Milijuni gube i glave i porodice samo 
zato, da vaše banke mogu bez kaplje znoja i bez ijednoga 
žulja rezati kupone i ubirati kamate! 

Dr. Franić je prekinuo debatu i odredio, da svaki od 
gospode dade svoj prinos prema svojim prilikama i da po- 
radi, da to učine i drugi. O drugim se predmetima nije 
raspravljalo, jer je dru Franiću pozlilo. On pati već ne- 
koliko godina od srca, a osim toga će biti i još štošta dru- 
go, što se ne da sigurno ustanoviti. Prije razlaza 1€ umo- 
lio članove ravnateljstva stranačke tiskare, da se sutra na- 
večer sastanu na sjednici u njegovoj pisarni. Kad je Kri- 
žanić čuo samo riječ o tiskari, uznemirio se je, problije- 
dio i počeo tamburati prstima po stolu. Htio je da pita, 
kako taj đavo stoji, no predomislio se je. Svoju je dionicu 
već davno prokleo, a drugima, kako Bog dade. Neka se 
brinu! | 

Jedno mu pitanje nije dalo mira: kako to, da dr. Jer- 
dan, krupan, jak, zdrav čovjek nije na ratištu? Pitao ga 

je, izrazio mu svoju sreću nad tom činjenicom i veselo 
mu stisnuo obje ruke, kad je čuo, da taj mladić nije ni pri- 
mirisao baruta. Uspjelo mu je, da se sam iskopa svojom 
okretnošću i lukavstvima i da sretno prođe na svakoj od 
bezbrojnih stavnja. Miceku to nije nikako išlo u glavu i 
kad je pomislio na svoje tri propale godine, osjetio je stra- 
hovitu nepravdu, koja mu je time nanesena, no nije na- 
ravno rekao dru Jerdanu, što misli. Eto, on, već potpun 
starac prema tome klipanu, on se je morao po Srbiji skri- 
vati kao krtica, onda gladovati kroz Albaniju, pa najzad 
crkavati u Italiji od nerada, dosade i čežnje za svojima 
lijepim, unosnim poslovima, a ovakav mladić je tu bes- 
posličio, ganjao cure, postao odvjetnik i uza sve to sigurno 
nije stekao ni jednoga filira! Da prikrije svoju strahovitu 
ljutnju zbog te nepravde, pitao je, kako mu idu poslovi. 

— Još nikako! — odgovori dr. Jerdan. — Istom sam 
otvorio pisarnu, pa ne radim ništa drugo, nego čekam kli- 
jente, a opet oni rade sve, samo ne dolaze k meni. 

— Svaki je početak težak. Vi biste trebali imati za- 
stupstvo koje banke, pa biste bili onda osigurani. 

- Ne bi škodilo, ali mene to ne će zapasti. Ja sam 
naučen, da krvavo zarađujem i da se sam probijam kroz 
život. Vidite, neke su naše odlične dame govorile, kako 
imadu veza i s divizionerom i s nekim nadvojvodama i 
Bog vas pitao, s kime sve ne, pa da će one mene spasiti 
od fronte 1 vojske. Ja sam znao, da su za svoju djecu ude- 
sile zavidna mjesta u najdebljoj pozadini, pa nijesam: 
imao razloga, da im ne vjerujem. Pouzdao sam se iz po- 
četka u njih i — umalo me đavo ne odnese. Tada sam se 
Ja istom osvijestio, pljucnuo na sve četiri strane i razapeo. 
svoju pamet natenane i naširoko, pa plivao do dana da- 
našnjega kao po ulju. | 

— Ja ću se zauzeti, da dobijete zastupstvo koje ban- 
ke. To vam ja velim. | 

Er Bio bih vam veoma zahvalan, no u to obećanje 
polažem nadu baš toliko, koliko i u naše odlične dame — 
za spasavanje od fronte. 

— Kad vam ja velim! 

— Ugodno se sluša, gospodine direktore! 

Taj se ždrijebac nije nikako dao zaulariti, i ako je 
Micek imao u tome mnogo računa. Vidio je, da je svoje- 
glav, pokvaren do zla boga u svojim nazorima, a toliko 
drzovit, da mu se je svaki čas ispriječio na putu. Morao ga 
je nekako stišati. U Zagrebu je mnogo banaka, pa bi se 
s time dao dugo držati na uzdi, samo da hoće da zagrize. 

Kada su se svi razilazili, Micek je udesio, da dra 
Jerdana malko provede ispod ruke Ilicom. Pripovijedao 
mu je, kako je patio kroz Albaniju i kako je živio u Ita- 
liji. Drugi su tratili vrijeme čitanjem različitih knjiga 1 
učeći jezike... On je čitao, dok je bio mlađi, obrazovao 
se u bankovnoj struci i sada više nema volje, da gubi vri- 
jeme na čitanje kojekakovih gluposti, što napišu različni 
besposlenjaci. On je razmišljao, šetao se i razgovarao s pa- 
metnim ljudima. Takih je bilo mnogo u zarobljeništvu. 
Bilo je mnogo Čeha, a to su najdivniji ljudi na svijetu, 
Oni ponude jedan drugome cigaretu, ali ujedno traže | 
naplatu te cigarete. Nemaju razloga, da vrijeđaju svoga 
prijatelja, nudeći mu milostinju, a onaj drugi ne će da 
gazi obraz i bez potrebe oštećuje svoga bližnjega. Kod sto- 
lova su za jelom sjedjela po šestorica. Oni su vazda na 
žlicu točno podijelili juhu i varivo, a isto tako izravnali 
obroke mesa i kruha. Šve je to išlo na kap i na milimetar 
točno. Tako rade pravi gospodari. M4. 

Jerdan ga je slušao pozorno i primijetio, da svaka 
pretjeranost tjera baš do protivnosti i da bi on ta svoj- 
stva označio posve drukčije, nego li ih označuje Križanić. 
Sve je to lijepo i korisno, ali samo do jedne stanovite gra- 
nice. ; 

— Naravno! Vi ste kao i svi mi Hrvati! — usklikne 
Micek. — Zato naina i jest ovako, zato mi moramo svaki 
čas skupljati sad za ovoga, sad za onoga. 

Dr. Jerdan je gledao, da se čim prije riješi svoga od- 
ličnoga zaštitnika i dobrotvora, pa umakne u kavanu Cro- 
atia, a Križanić se povrati i otide svojoj dragoj Amaliji. 
Ona ga je dočekala raširena srca i ruku, ali je bila slaba 
i skršena. U ove je tri godine njezina snaga potpuno klo- 
nula, vid oslabio, noge otkazale poslušnost i obuzela je 
opća slabost, Zato je uzela k sebi jednu nećakinju, da joj 
bude u društvu i na pomoći. Micek je s tim bio veoma 

nezadovoljan. Nije mogao razumjeti, zašto se je išla miritr 
s rođacima, koji su se pokazali toliko nezahvalni i nelju- 
bezni prema njoj. Amalija se je ispričavala, no Micek to 
nije uvažavao, nego je iza vrlo kratkoga i hladnog razgo- 
vora izjavio, da mora otići. Amalija je razumjela i odmah 
iza njegova odlaska izgrdila na pasja kola, preskakala 
svoju dragu nećakinju i navijestila joj, da može pakovati 
i seliti k roditeljima. To je bilo jučer, prilikom njegovog 
prvog dolaska. Kad je došao večeras, našao je doduše ne- . 
ćakinju još u kući, no Amalija ju je otpravila u kuhinju, 
a njemu se ispričala, da je nije još danas mogla otpremiti, 
jer joj je rublje bilo kod pralje. Sutra sigurno odlazi. Mi- 
vek je bio neopisivo zadovoljan i veseo, no dobro se je 
čuvao, da to ne pokaže. | 

X — Nemoj sada biti neraspoložen, Micek moj zlatni — 
šaptala je starica. — Sve će biti, kako ti želiš. 

— Vjerujem, dušo. Sretan sam, da uvažavaš moje 
razloge. Vjeruj mi, da ja od boli i srdžbe ne mogu ni 
časa biti pod istim krovom s ljudima, koji su prema tebi 
upravo zvjerski postupali. 

— Ne, ne, Micek. Nemaš pravo. Prema meni nije 


. nitko od mojih baš loše postupao, jer zato nije imao ni 


prilike, a ova je mala upravo zlatno stvorenje. Kao da 
sam joj mati. 

— Ti si nepopravljivi idealist i sanjar! | 

— Ne, ne, Micek! Kad ti želiš, to derište već sutra 
seli. Budi miran i zadovoljan. 

— Oprosti, dušo, no ja ne mogu biti miran, dok 
znam, da je netko tu, tko tebe žalosti i vrijeđa. 

— Mala mene ne vrijeđa! — branila je Amalija. — 
Ona je sada već treću godinu kod mene 1 bila mi je pravi 
anđeo čuvar. Zlatna je to djevojka. 

— Dobro, neka ti bude, kad si s njome sretna — 
reče Križanić s hladnim mirom i ustane. — Neka ti bude. 
Meni ćeš oprostiti. Ja moram ići. Imam još jednu sjednicu. 

Ona ga je na sve moguće načine ustavljala, da osta- 
ne na večeri, uvjeravajući ga, da mala ne će više ni za- 
viriti u sobu, kad je on ne trpi, no Križanić se nije dao 
smesti u svojoj osnovi. On će sada otići, a doći će sutra 
na večeru, kad to derište otide. On uostalome ne će, da 

ona pripovijeda svojima, kako teta Amalija imade šva- 
lera, pa da joj se još i rugaju. Dosta da je mrze i jedva 
čekaju njezinu smrt, da je naslijede. i 

— A ne! — reče starica odlučno, — Oni ne će ništa 
naslijediti, dok si ti tu. Da. Ovoj maloj... Dvorila me je, 
zlatno je dijete... 

— Neka ostane kod tebe, kad si toliko s njome zado- 
voljna. To će biti najbolje. Ne moram ja ni dolaziti — 
reče on opet s odmjerenim ledenim mirom. ' 

— Micek! Nemoj tako! Nemoj me mučiti! — molila 
je Amalija i pala mu oko vrata u staračkoj nemoći. 

On ju je blago pomilovao po kosi, poljubio je i rekao 
posve meko; i N 

— Oprosti, dušo! Ja znam, da ti samo mene voliš. 
Oprosti, ali sada doista moram otići, a sutra sam na večer 
kod tebe, ako hoćeš do zore. : g 

Otišao je, pošto su se izljubili, veoma zadovoljan svojim 
šahovskim potezima, koji svakako moraju uroditi željenim 
plodom. Od zadovoljstva je trljao ruke i sve poigravao, 
prolazeći vežom krasne trokatnice. I ne može to više dugo 
ni trajati. Stara je neočekivano i naglo propala. Porušila 
se je kao trulo stablo, kad u njega udari sjekira snažnoga 
drvara. Sudeći po izgledu, može se raditi još o veoma, 
veoma malenom nizu godina, a možda još i o kraćem vre- 
menu. Tada će to biti divan posao... 

I s prilikama je u banci potpuno zadovoljan. Ravna- 
telj je kao pričuvni nadporučnik otišao na ratište i tamo 
posijao kosti, te će se sada njegovo mjesto popuniti na go- 
dišnjoj skupštini. Micek osjeća dovoljno i spreme i volje, 
da veoma uspješno vodi taj lijepi zavod, no ipak se boji, 
da će možda ravnateljstvo izabrati koga drugoga. Da to 
predusretne, morao bi po što po to najhitnije nabaviti još 
veći broj dionica, porazgovoriti se nasamo sa svakim po- 
jedinim dioničarom i onda sve neopazice, lagano, kao po- 
sve naravno — postati generalnim ravnateljem! To bi bilo 
divno. Mjesto, položaj, zarada, poslovi, uspjesi, kapital, 
kapital, kapital... a : : 

Najpreča mu je briga bila, da čim prije uredi s voj- 
skom: da se izvuče iz vojne obveze i da postane vojnim 
dobavljačem bilo čega. Barem samo cvekova za cipele! 

Sporedno! Glavno je, da on nešto dobavlja našoj dragoj 
braći, našoj dičnoj vojsci, našim junacima i zaštitnicima. 
jer njegovo srce upravo čezne za tim, da i on prinese svoj 
obol i svoj dio žrtava. Razumije se, da on mora tu raditi 
kao dobar i pametan trgovac, jer inače ne bi bio dostojan 
povjerenja, bio bi neozbiljan, a s neozbiljnim ljudima ne 
može 1 ne smije naša snaga i uzdanica imati posla. 

Posjetio je naše ugledne gospođe, koje imadu veze 
s divizionerima, a govori se, da ih imadu i s nadvojvo- 
dama, što one uz blagi smiješak niječu, te ih je molio, da 
se zauzmu. On je doduše spreman vazda izvršiti do kraja 
svoju otadžbeničku dužnost, ali vjeruje, da će to učiniti 
bolje i uspješnije kao građanin 1 političar, nego li kao 
vojnik, koji ne može učiniti ništa ni više ni manje od naj- 
glupljega kadeta. Složile su se s njegovim nazorima i za- 
uzele se, razumije se, s potpunim uspjehom. Ima za 
frontu i drugih! — istina, sa ženom i nekoliko komada 
djece, ali nijesu ovakovi, kakav je naš uvaženi i ugled- 
ni političar, koji je poznat na daleko i široko kao čelik- 
značaj, uzoran rodoljub, te dobrotvor i zaštitnik naše 
sirotinje. Ako prođete nekoliko kotara oko Zagreba, 
uvjerit ćete se, da je svakome drugom čovjeku ili sam 
pozajmio novaca ili im isposlovao zajam od svoje banke. 
Kamate plaćaju, to je nesumnjivo, ali što znače i najveće 
kamate, kad je čovjek u nuždi?! Uostalom, da on ne ra-_ 
čuna baš prekomjerne kamate, najbolji je dokaz u tome, 
što mu ih ljudi plaćaju tako, da on nikoga ne tuži. Kod 
banke je drukčije, no tu Križanić ne može ništa učiniti. 
Banka ima svoje zakone i uzance, kojih se mora držati, 
ako želi, da i dalje uživa glas solidnoga zavoda. Ona pro- 
testira i utužuje, no prije dražbe obično uspije Križani- 
ćeva intervencija, da dužnik plati troškove i pogođene ka- 
mate, pa se napravi nova mjenica i gruntić ne ide na bu- 
banj. To znači mnogo i tu se vidi Micekovo i dobro srce 
i veliki utjecaj i ugled u banci. 

Izvukao se je iz vojske i uvukao se među vojne do- 
bavljače. Kola su se okretala divno kao namazana. 


im se je vratio iz zarobljeništva, javio se je dugim i 


toplim pismom svojoj »golubici Milici«. Ona ga je očeki- 
vala, jer joj je iz Italije vazda javljao, kako stoji pitanje 

njegove izmjene. Stoga se nije. iznenadila, kad je dobila 
njegovo pismo iz Zagreba. Već je dvije godine, što je pre- 
mještena u J., gdje Miceka ne poznaju, pa ga je molila, 
da je omah posjeti. Uostalom zar je sada za njih dvoje 
važno, da li njega tko pozna ili ne pozna?! Nemaju ni- 
kakova razloga da se više kriju. Što je bilo, bilo je! Sada 
dolazi ono žuđeno, zasluženo i toliko čekano smirenje. Nju 
više nimalo ne zanima, što će svijet govoriti, kad vidi, da 
je k njoj došao i kod nje se nastanio njezin vojno. Neka 
svijet govori, što hoće. Ona je zaslužila tu sreću 1 to ve- 
selje. 

Micek je bio posve drugoga mnijenja, no nije ga mo- 
gao otvoreno napisati. Našao je razlog, zbog kojega on 
ne može doći u J., no zato je poziva u prvu nedjelju na 
izlet u P. Tamo će se sastati i proboraviti u slatkome gu- 
kanju nekoliko sati. Ona je bila nezadovoljna, no više nije 
bilo vremena, da tu osnovu osujeti i okrene prema svojoj 
želji, ali je odmah, bez ikakova prethodnog dogovora za- 


tražila umirovljenje. Računala je, da će trebati koji mje- 


sec dana, da sve pripremi za vjenčanje, pak je bolje, da 
odmah ide u mirovinu i da se sva dade na svoj pravi po- 
sao. Njemu nije o tome ništa pisala, nego odlučila, da mu 
ne kaže ništa, dok ne bude imala u rukama dekret o umi- 
rovljenju. Sve je svoje stvari ponovo pregledavala, redila, 
popravljala i uređivala; a pred ogledalom je. znala sta- 
jati dugo, dugo vremena i uporno se nepomično proma- 
trati. Vidjela se je tu i tamo po koja bora, godine su osta- 
vljale svoje neizbrisive tragove, ali je Milica bila još uvi- 
jek krepka, snažna i uščuvana žena, u naponu snage 1 ži- 
vaca. Sva se je znala unositi u podmazano staklo, e da bi 
joj ono znalo odgovoriti na pitanje slatke tajne, da li je 
ona već prestara žena, da li su već usahnula slatka vrela, 


čudesni izvori novih života... 


Milica je toliko čeznula, da ne ostanu. njih dvoje 
samohrani, jer što je brak bez djece, što je život bez po- 
mlađivanja?! To je glazba bez zvukova. Udaraju glaz- 
bala, ali zvukova nema, ne razliježe se melodija. Sve je 
odrezano, odsječeno, sakato i mrtvo. Glazba više nije glaz- 
ba. Život više nije život. 

Kad su se sastali, ona nije mogla ni riječi progovoriti 
od sreće i silnoga ganuća. Zanijemila je, uhvatila se oko 
njega, svojim je usnama kušala da se pretopi u njega i u 
teškome grču sklopila oči. Odšetali su u šumu i tamo, da- 
leko od cijeloga svijeta, proveli nekoliko sati. 

Ukratko mu je ispričala događaje posljednjih triju go- 
dina, od kojih je bio najvažniji smrt njezine drage majke. 
Umrla je u proljeću godine 1915., o čemu je ona njemu 
javila, no nije mu pisala, da je otac poslije toga prodao 
kuću, zatražio mirovinu i otišao u provinciju, u rodno 
svoje mjesto, da tamo dočeka smrt. Micek se je čudio, 
kako nije došao k njoj, pa da skupa žive, no Milica mu je 
rastumačila, da je on vazda čeznuo za rodnim mjestom 
i rođacima, a osobito za svojom najmlađom sestrom, koja 
je ostala udovica, s nekoliko neopskrbljene djece. Smatrao 
je svojom dužnošću, da je potpomogne svim, što ima. 

— A što će onda tebi ostaviti? — upita Micek. 

— Meni?! — iznenadi se Milica. — Pa, što meni 
treba? Što će meni trebati? Ja već sada imam više, nego 
trebam, a u budućnosti... 

Ona je zašutjela i privila se uza nj kao bršljanova 
grana. Htjela je, da ga baš toga časa upita, kada će se 
vjenčati, no predomislila se. On nije ništa spominjao, pa 
je Milica vjerovala, da on želi srediti sve svoje poslove 
1 onda je iznenaditi svojom odlukom. Nije htjela, da mu 
kvari veselja. | 

Bilo je već dosta hladno, pa su se povratili u selo u 
jednu gostionu. Tu ih nije nitko poznavao, pa je Milica 
vjerovala, da će i noćiti u toj kući. Ona će još uvijek na 
vrijeme stići u školu, jer vlak polazi u šest sati ujutro i 
prije osam sati stiže u J. Micek ima vremena. Međutim 
on to nije spominjao. Pripovijedao je o svojim doživlja- 
jima, a napose je kitio događaje iz Albanije. Učinio je 
mnogo dobra. Naravno, ne onoliko, koliko bi bilo potreb- 
no, jer je bijeda bila strahovita. On je točno motrio, kako 
žive naši Hrvati, te je bio vazda spreman, da priskoči u 
pomoć, gdje bi opazio skrajnju potrebu. Istrčavati se nije 
smio, jer bi oni lakomi i lakoumni — bili brzo potrošili 
njegovo, kako su potrošili i svoje. Ispitao je prilike, vidio 
je na sebi, koliko može čovjek izdržati, pa je prema tome 

posve opravdano ocjenjivao i druge. Stekao je dragocjeno 
iskustvo, koje ne će nikada zaboraviti, i koje mu daje ne- 
izrecivu vjeru u veliku, bezgraničnu mogućnost podnoše- 
nja ili štednje: od samoga se crvenoga luka i komadića 
kruha može mjesecima i mjesecima živjeti. To je njegovo 
iskustvo, plod sa rođenog stabla, koji vrijedi zlata. Ka- 
kovo pečenje, kakovi pohani pilići!? E 

— Da, da — reče Milica — ali samo u Albaniji! 

— Dušice draga, pametan čovjek mora vazda biti 
spreman, da će ga u životu zadesiti kakova Albanija! 


— Imaš ti pravo, Micek, no pretjeravanje ne valja ni 
u kojoj stvari. Ti uopće strahovito patiš pod groznicom 
sticanja. Nemoj mi zamjeriti i nemoj me krivo razumjeti, 
no mene zanima, da li si ti sebi ikada postavio pitanje, 
zašto stičeš i što ćeš učiniti sa svojim imetkom. | 

Micek se je sa velike visine blago nasmiješio i pomi- 
lovao je po kosi. 

— Ti si, Milice, pravo dijete. Pitaš kao dijete. Go- 
voriš, kao da ne vidiš, da danas imadu i riječ i ugled i po- 
štovanje samo oni, koji imadu nešto u rukama. Tu ti je 
odmah i odgovor na sva tvoja pitanja. 

— Kapital i sticanje i gomilanje je samo donekle 
opravdano, kad mu je zadaća, da posluži kao sredstvo, 
kad to nije cilj. To smije biti samo sredstvo za dobra 
djela narodna i društvena. Bogatstvo je u svakome dru- 
gom slučaju najveće prokletstvo, jer se zna, da ga čovjek 
ne može steći na pošten način. 

Micek je pocrvenio u licu, a Milica je nastavljala: 

— Bog je ostavio čovjeku dvije ruke, da u znoju svo- 
ga lica prehranjuje sebe 1 svoju porodicu, koja se tako- 
đer mora znojiti, a nije mu dao zdrave ruke zato, da radi 
i gladuje zajedno sa ženom i djecom, dok drugi iz krvi 
njegovih žuljeva cijedi i gomila suho, mrtvo i bezdušno 
zlato. 

— Ti spadaš po svojim nazorima u društvo s mojim 


dragim prijateljem Harambašićem — reče Micek, smije- 
šeći se nasilu. s L. 
— Poznam ga — odgovori ona. — On ima dobre 
nazore. 

— Zato, što ima dobre nazore, malo nije u Albaniji 
crkao on, a ovdje njegova žena i dijete — odgovori Mi- 
cek hladno. 

— Ne znam, kako je bilo u Albaniji, no ovdje je 
njegova žena marljivo radila i lijepo prehranjuje sebe i 
svoga jedinca. Ona bar zna, zašto živi! Ima dobroga muža 
i zlatno, divno dijete! Sastajale smo se nekoliko puta. 

— Kako to? Pa vi se niti ne poznate? 

— Kad ste vi išli kroz Albaniju, onda smo se upo- 
znali svi mi ovdje, koji smo imali koga svoga među vama. 
Jedni smo druge ispitivali za vijesti, bodrili jedni druge 1 
jedni s drugima plakali. Bilo nam je lakše u onoj groznoj 
neizvjesnosti, kad nas je bilo više. 

— Što si joj ti rekla, koga imaš među zarobljenicima? 

— Muža. Rekla sam joj, da sam gospođa Miceka Kri- 
žanića. 

— No, to je bilo pametno! — usklikne on s očitim 
nezadovoljstvom. 

— Zašto ne bi bilo pametno?! Nijesam imala vre- 
mena niti sam bila raspoložena, da joj tumačim historijat 
naše ljubavi i da joj pričam, kako ćemo se vjenčati, čim 
se ti vratiš. 

— Ona znade, da sam ja udovac, pa nije teško doku- 
čiti, što je o tebi mislila. 

— Uvjerena sam, da nije mislila ništa zla. Vidjela 
je, da te ljubim i da od te ljubavi nemam ništa drugo, do 
li boli, strepnje i patnje. O takovoj ljubavi i o takovoj 
ženi ne može ni jedan pametan čovjek, a pogotovo nijed- 
na žena misliti zlo. Mi smo se vrlo lijepo razumjele. Ona 
je najviše jadikovala zbog toga, što mužu nije poslala no- 
vaca. Pisala mu je, da bi mu ih poslala, no on je odgo- 
vorio, da još ne treba slati, bojeći se očito, da bi ona mogla 
stradavati, a međutim ste otišli u Albaniju. Strahovito se 
je bojala za njega, no ja sam je umirila, jer sam rekla, 
kako si mi pisao, da imaš dosta novaca, pa da ćeš mu 
posve naravno ti pomoći. Pomogao bi i nepoznatu, a kamo 
li ne svome dobrom znancu i još stranačkom drugu. 

— To se razumije samo sobom — potvrdi Micek. — 
On je prešao Albaniju posve zdrav. To je najbolji dokaz, 
da mu nije ništa manjkalo na putu. Ja vazda na sve točno 

pazim i nastojim, da ne budem nikada nigdje ni prebrz 
ni prespor. nam jd 
— Ja znam, Micek, da si ti divan čovjek! — reče 
Milica raznježeno i sva se privije uza nj. ' 
Micek se je oprezno ogledavao po praznoj sobi, da 
ih ne bi tko vidio. Nije potrebno. Ne bi mu nipošto bilo 
ugodno, da ga vide, ni domaći, a kamo li da nabasa koji 
Zagrepčanin, pa da još dođe Amaliji do ušiju, gdje je bio 
i što je radio. Čudno je, koliko je ta žena zbog njega lju- 
bomorna i ako ga ona uopće ne treba. Micek to jedno- 
stavno nije poimao, ocjenjujući svaku pojavu posve ra- 
čunski. Kakvoga razloga ima za ljubomornost starica, koja 
svaki čas očekuje, da joj se raspu kosti i koja ima lijep, 
krasan imetak?! To je za njega bila velika tajna, kao što 
mu je bilo posve naravno, da on njoj šapće i tepa naj- 
slađe ljubavne nježnosti bez i najmanjeg osjećaja. On je 
znao, zašto to čini 1 zašto to upravo mora činiti. Ali zašto 
je ona ljubomorna, to Micek nije mogao dokučiti. , 
Milica je ogladnjela, pa ga umoli, da naruči štogod. 
Mislila je, da malo založe, kako bi lakše dočekali večeru. 
Micek joj učini po volji, računajući, da može nešto potro- 
šiti, jer za večeru ne će izdavati ništa, kad će svatko veče- 
rati kod kuće. ' i. u 
Pravio je uvod za skori rastanak time, što joj se je 
počeo tužiti, kako imade strahovito mnogo posla sa doba- 
vom za vojsku. Nije on baš dobavljač, nego je samo u 
društvu s dobavljačem blaga. On ne može izgubiti na tome 
poslu, a zarada je vanredna. Osim toga on i sam radi po- 
malo s otpremanjem suhoga mesa u Graz. To je nesigu- 
ran posao, no nije on ni tu baš posve sam, pak se je proti 
gubicima dobro osigurao. Najviše mu brige zadaje ona 
prokleta stranačka tiskara. Nema on u njoj što izgubiti, 
jer se je protiv toga jasno i glasno ogradio već kod nje- 
zinog preuzimanja, ali mu dojadiše drugovi iz stranačkog 
vodstva, koji i upropašćuju poduzeće nevaljanom upravom 
i nesposobnim upraviteljem, pa čim dođu u nepriliku, onda 
zahtijevaju kao s nekim pravom, da svi potpisuju mje- 
nice. On se uspješno otimlje, ali mu je neprilično. Evo, 
čim je došao, već su tražili potpis na malenkost od četr- 
deset hiljada kruna. Tu je izmakao time, što je njegova 

banka dala zajam i uknjižila se na kuću dra Franića. On 
bi izmakao u svakom slučaju, jer nije dužan, da daje svoj 
potpis, što znači isto što i novce u poduzeće, koje ne valja. 
Stranačka solidarnost?! Što znači taj pojam?! On može 
biti solidaran u poslu, koji drži dobrim i korisnim. 

— Zar tiskara nije našoj stranci korisna i potrebna? 
— upita Milica. 

— Jest, ali ne ovakova. 

— Onda osnujte valjanu tiskaru ili ovu morate soli- 
darno držati. Solidarni biste bili u žetvi, pa morate biti i 
u sjetvi. 

— Ti si moj nepopravljivi Harambašić — odgovori 
Micek, slatko joj se nasmiješi i poljubi je. 


XV 


Nije teško biti ravnateljem jedne male banke, kad 
su sposobnosti tu, ali je strahovito teško postati ravnate- 
ljem. Križanić je to iskusio u punoj mjeri. Morao je ra- 
diti dan i noć neumorno kao crv; morao je čak i Ama- 
liju malko zanemariti, no ona je srećom shvatila, kako je 
za njezinu sreću potrebno, da Micek bude izabran, pa nije 
zamjerila. Najviše je neprilika imao sa svojim dragim i 
milim prijateljem Antonom Zoranićem. 

Da, da. S njime. Taki su ljudi. Micek mu je svjetovao, 
da proda kuću u provinciji i da se preseli u Zagreb. Tada 
on to nije htio učiniti, jer je držao, da u svome gradiću 
znači bar nešto, a u Zagrebu ne će značiti ništa. To je 
bilo još prije rata. Micek je tada računao, da bi taj bo- 
gati, lakoumni čovjek — a bez djece! — mogao mnogo 
koristiti stranačkoj blagajni. U Zagrebu može kupiti kakvu 
malu kućicu, ostali novac djelomično uložiti u svoj posao, 
a djelomično u privredničku banku i živjeti kao gospodin 
čovjek. Tada ga nikako nije mogao nagovoriti, a za vri- 
jeme rata učini Zoranić sam sve onako, kako je Micek 
negda svjetovao. 

Samo — iznenađenje je bilo za Miceka golemo, kad 
je čuo ovoga »dragoga, lakoumnog i nepromišljenog šo- 
štara«, kako ga je on vazda u sebi rado označivao, gdje 
on mirno i hladnokrvno razvija cijele teorije o tome, tko 

smije i može postati ravnateljem banke. On je kupio pri- 
lićan svezak dionica privredničke banke, pa čovjek ima 
pravo, da se čuje i njegova riječ. Micek ga je pohodio 1 
počeo izdaleka navijati. Sile ga, da preuzme ravnateljstvo. 
On je spreman i za taj posao. Mnogo je študirao 1 pje 
već prije rata, a u zarobljeništvu je kroz pune tri godine 
bio dan i noć u društvu s dvojicom bečkih i jednim peštan- 
skim bankovnim ravnateljem. Neprekidno su razgovarali 
samo o bankarstvu, o čekovima, o mjenicama, o burzama 
i sličnim stvarima. On to sve ima u malome prstu. Osim 
toga već je kao ravnateljev zamjenik. vodio banku, pa 
pozna njezino poslovanje, a pozna 1 klijentelu, pozna sve. 
Ipak ne bi htio, ako sva gospoda dioničari jednoglasno ne 
zaključe, da mora primiti. Sve je to važno za buduće Me 
pješno poslovanje. On zna, da je njegov ugledni prijatelj 
Žoranić svakako za njega, te radi toga mutu nije došao 
k njemu. On ima za njega vanredan posao s dobavom za 
vojsku. Tu će se dati vrlo lijepo zaraditi, a bez ikakova 
e Hvala na liferantstvu! — odbrusi Zoranić. __ To 
nije za nas purgere. Mi nijesmo za špekulaciju, a to su 
sve sadašnje liferacije. Nešto prijevare, nešto lukavstva 1 
— nečija je zakukala. Znam ja, kako to ide. 

Micek je dokazivao, kako Su to krivi nazori, no Z0- 
ranić se je bio toliko nakostrušio, da ga nije mogao pre- 
poznati. Čudio se je, što rat učini od onoga dobrog, susret- 
ljivog šoštara, koji ga je iza izbora pozdravljao onako po- 
nizno, meko i odano. Istina, poslije izbora ga više nije ni 
vidio nego jednom, ali to na stvari — ništa ne mijenja. 
Zoranić je već i onda bio zreo čovjek, pa Križanić nije ni 
naslućivao, otkuda ta tolika promjena. >, , 

— Ja sam ovako mislio — nastavio je Zoranić. — 
Mi šoštari moramo ostati kod svoje dretve, grajzleri kod 
svoje vage, kovači kod nakovnja; politikom neka se bavi 
onaj, koji je za nju rođen i naučen. Vidite, mi smo radi 
vas izgubili moj kotar. Teškom smo ga mukom osvojili, 
a kad smo vas izabrali, vi ste mislili, da je domovina spa- 
sena time, što ste vi izabrani i dalje se nijeste ni maknuli. 
Nemojte mi zamjeriti, no ja sam pošten, pa moram biti 1 
iskren. 

— Ne, dragi gospodine Zoraniću! — usklikne Micek 
veselo, kao da je dobio najljepšu pohvalu. — Ja znam, 
da ste vi moj dobar, iskren prijatelj, i da govorite po duši, 
no morali biste i mene čuti, pa da me razumijete. 

— Ne, ne, dragi moj gospodine ravnatelju! Ne tre- 
bam ja od vas ništa čuti, kad sve znam. Vi ste trebali — 
politiku, ali ona vas nije trebala. Ona je za vas žrtvovala 
jedan lijepi kotar, a vi za nju ni stotinu kruna. Sve se to 
zna i treba da se znade. Ne predbacujem ja vama ništa, 
samo tako divanim. Sada opet za ravnatelja banke! E, je- 
ste vi pametan i marljiv čovjek, ali vi ste, gospodine, bez 
duše. Ne velim ja to, da vas uvrijedim. Ne daj, Bože! 
Duša je nebeski dar i vi nijeste krivi, što je nemate, samo 
vas onda ne smijemo metati tamo, gdje treba mnogo i 
srca i duše. A to vam je i politika i banka, osobito ovako 
mala banka, koja radi s obrtnicima, seljacima i ostalom 
sirotinjom. Ne govorim ja, da vas uvrijedim. Bože, saču- 
vaj! Vi ste pošten čovjek i ne ćete ni ukrasti ni oteti. Ne 
velim ja to. Samo nijeste vi za to. Vi ste toliko točni, da bi 
upropastili 1 rođenog oca, a kamo li ne drugoga siromaka. 

— Točan sam, to je istina i to je najveće priznanje! 
— potvrdi Micek ponosno. | 

. — Neka vam bude, ali takav, kakav ste, ne spadate 
ni u gradsko ni u narodno zastupstvo. Ni u banku. Slažite 
jaru svoje mjenice, pa tko vas treba, neka s vama i 
radi. 

Micek mu je veoma blagim i lijepim načinom protu- 
mačio, kako se od ravnatelja banke ne traži ništa toliko, 
koliko baš točnost, jer kad tako ne bi bilo, brzo bi pro- 
pala svaka banka, a to znači u prvome redu dioničari i svi 
oni, koji u banku ulažu svoje groše. Ravnatelj banke ne 
smije biti ni pjesnik ni kakva plačljiva mamica. On mora 
biti kao mašina, koja ide svojim određenim putem i ne zna 
1 ne može imati prema nikome obzira. Samo tako može 
banka biti čvrsta i solidna, samo se tako može očuvati od 
Svih opasnosti, od svakoga gubitka. 

— Meni se čini, da bi onda razbojnici bili najbolji 
bankovni ravnatelji — reče Zoranić, očito popuštajući. | 

— Vi opet krivo sudite! 

— Ne, ne, dragi gospodine ravnatelju. Ja sudim do- 
bro, samo je u tome tajna, što i bankovni ravnatelj mora 
biti čovjek, bar onda, kad ne sjedi u banci. I oni veći- 
nom jesu takovi. To ja znam. Vi ste rođeni, da budete 
vazda samo bankovni ravnatelj. Ja to vidim. Pa dobro. 
Budite, ali se onda nemojte petljati ni u što drugo. Znat 
ćemo, da imamo bankovnog ravnatelja za »pelcere«, za 
rasad. Nemojte nikada reći, da ste nekom prijatelj, ili da 
ste spremni za nekoga nešto učiniti. Ne. Ni za rođenu 
majku. U redu. Znamo, što je i kako je: Bankovni je rav- 
natelj, pa gotova stvar. 

Stari je Zoranić govorio odrešito i odlučno, no već 
posve priiateljski i ljubezno, kao da se pogađa za kožu ili 
čavle. Dobro. Neka bude ravnatelj, kad već hoće da to 
bude. Dobro. | 

Micek je jedva svladao buru, koja je u njemu bje- 
snila, no svladao ju je. Ne smije prekinuti s tim šoštarom, 
koji je sada dokazao, da bi mu mogao biti i te kako opa-. 
san, a osim toga — stari očito njega pozna u tančine i 
govori posve ispravno. Samo — ne može se on sada za- 
vući u banku i ostaviti i politiku i magistrat i prijatelj- 
stva i sve drugo. Kako bi on onda nešto vrijedior! Među 
bankovnim stručnjacima on ne može više vrijediti, nego 
li svaki drugi osobito daroviti seoski lihvar, pa neka onda 
ništa ne broji ni u politici ni u društvenom životu, što će 
biti od njega, što će biti od njega?! On je ipak poznat 
kao rodoljub i kao dobrotvor, a ovaj mu šoštar sve to po- 
riče. Možda on ima i pravo, ali se to ne može i ne smije 
vidjeti. Ne bi on bio Micek Križanić, kad bi tako jadno 
potonuo kao obični seoski lihvar! 

— Vi imate pravo, dragi gospodine Zoraniću — re- 
kao mu je prijateljski i sa smiješkom na usnama — no 
kad bih vam ja sve obrazložio, onda biste vi meni dali i 
te kako pravo. Ja sam utemeljitelj pet pjevačkih društava, 
ja sam dobrotvor u bezbroj drugih humanih društava, ja 
sam dobrotvor... 

_ To samo zato — upade mu Zoranić u riječ — da 


vam dođu na sprovod. To je vrlo jeftin sjajni pogreb. 
— Vi opet gudite svoju! — usklikne Micek. 

— Poznamo se, gospodine ravnatelju! Ja sam se zbog 
vas posvadio sa svima uglednijim ljudima u kotaru, pa sam 
zbog toga 1 pobjegao ovamo. Ja sam zbog vas potpisao 
mjenica, da ni sam ne znam koliko, i sve sam isplatio. 

I == lo je plemenito, ali nije oprezno. Ja, vidite, ni- 
jesam još nikada potpisao nikome mjenice. 

ded To je oprezno, ali nije plemenito. Kršćanska je 
dužnost, da se siromahu pomogne do kore kruha. ' 

.— Vi ste pomogli i platili! — reče Micek i na- 
smije se. 

i. -- do mi nije žao, nego me srce boli, što sam to 
činio radi naše politike, koju ste vi morali zastupati, a 
onda ste nas ostavili na cjedilu, a to mi je žao. I još što 
se je vidjelo, da ne radite i Bože pomozi, ali ste vazda bili 
u stranci i tobože radili, pa sva ta sramota nije padala 
toliko na vas, koliko na samu stranku, na njezino vod- 
stvo i politiku. | 

Micek više nije mnogo pazio, što je stari tu naklapao, 
kad je bio siguran, da će i on zagovarati njegov izbor za 
ravnatelja banke. Sve je drugo sporedno. On ima svoje 
nazore, on se njih drži, pa da li je to kome pravo ili kri- 
vo, njega se to ne tiče. Glavno mu je, da je on zadovo- 
ljan i da poslovi dobro napreduju. Sve je drugo sporedno. 
Nastojao je, da čim prije zaključi tu neugodnu raspravu 
i da utvrdi, da su sada potpuno složni u izboru ravnatelja. 


Drugi su kandidati posve neozbiljni. Nije vrijedno o nji- 


ma ni govoriti. Zoranić se s tim mnijenjem ne može slo- 
žiti, no više se za stvar ne zagrijava. Zna se, tko će biti 
ravnatelj, pa ne treba u druge ljude ni dirati. 

Rastali su se kao dobri prijatelji. Zoranić je nastavio 
krojenjem u svojoj radionici, a Micek je išao kući i raz- 
mišljao o tome neočekivanom ispadu poštovanoga i ugled- 
nog — provincijalnog šoštara. Nije mogao vjerovati, da 
se netko može na njega okositi onim riječima i ujedno 
onim mirom, kako je to učinio Zoranić. Kad je došao 
kući, nađe u dućanu gospođu Harambašić. Čekala ga je 
već skoro jedan sat, jer joj je rečeno, da će se svaki čas po- 
vratiti. Došla je, da ga pita za svoga muža. On joj je na 
dugo i široko pripovijedao o svim doživljajima i prika- 
zivao ih u najstrašnijim bojama, ističući, kako je naš 

dragi Tonček sve divno prenio i pretrpio. Naš je dragi 
Tonček uopće tako zlatan, idealan čovjek! Mi ćemo mu 
svi pomoći, kad se vrati, da čim prije položi rigoroze 1 
stane na vlastite noge. Naravno... 

Gospođa je spomenula, kako je tik pred putovanjem 
kroz Albaniju htjela poslati novce, pa je Tonček odbio. 

— To je bilo pametno — reče Micek. — On bi ih 
bio potrošio, a ovako su vama dobro došli. 

— Da, da, ali koliko se je on zbog toga više mučio?! 

— Ni malo, gospođo, vjerujte mi. On je Albaniju 
vrlo lijepo prešao. Nešto smo mu u Elbasanu pomogli 
novcem, no ni to nije bilo toliko nužno njemu, koliko 
njegovome društvu. On bi za sebe bio imao i previše, no 
trošio je i na druge, jer su se njih petorica bili udružili u 
nekakovu opskrbnu zadrugu. To sam mu ja zamjerio i ni- 
jesam mu pomogao, kako bih to bio inače učinio. Ja se, 
vidite, nijesam udruživao ni s kim. Koliko sam imao, točno 
sam razdijelio, pa je doteklo. Tako bi bio morao i on 
učiniti. A vi dobro, kako vidim?! Veoma mi je milo, da 
smo se upoznali. Bit ću veoma sretan, ako vam budem 
mogao čime poslužiti. 

— Hvala vam na dobroti. 

Ispitivala ga je o svakoj malenkosti, a on je spremno 
odgovarao, garnirajući sve svojim ledenim smiješkom 1 
velikim prijateljstvom. Ponovo je isticao svoju spremnost, 
da joj pomogne, samo ako slučajno ustreba kakovu bilo 
pomoć. On doduše znade, da je ona dobra gospodarica, 
da je činovnica s lijepom plaćom i da joj vodi kućanstvo 
uzorna majka, koja također ima lijepu mirovinu, no čud- 
na su vremena, pa nije isključeno, da ipak dođe u nepri- 
liku. Samo neka se bez sustezanja obrati na njega. On je 
preko cijeloga dana u Hrvatskoj privredničkoj banci. 
Tamo ga može uvijek lako naći. | 

Gospođa Harambašić nije Miceka prije poznavala, 
pak se je strahovito razočarala. Na nju je učinio dojam 
podmukla i licemjerna čovjeka, a to je bilo sve prije nego 
li ono, što je ona očekivala po pripovijedanju nekih uva- 
ženih gospođa, koje su ga u zvijezde kovale i pričale o 
njemu prava čudesa: požrtvovan, odvažan, ugledan rodo- 
ljub, dobrotvor i sva druga najljepša svojstva! Ona nije 

ništa zamijetila od svega toga. Njegovu ponudu za pomoć 
nije uzela ozbiljno, iako zato nije imala nikakova drugog 
ozbiljnog i valjanog razloga, osim onoga općenitog doj- 
ma. Svoje je mnijenje točno i iskreno saopćila dru Jer- 
danu, kad ga je drugoga dana srela. Pitao ju je, da li joj 
se Tonček javlja, a ona mu je nato ispripovijedala svoj 
razgovor s Križanićem i svoje dojmove. | 

= Tebe bih ja, kumo, za predsjednika naše stranke 
— reče dr. Jerdan, koji joj je bio vjenčani kum. 

— Kako to?! — začudi se ona. 

— Ti si ga točno ocijenila samo iz jednoga razgo- 
vora, a naši diplomati doživješe s njim već svaki bar 
po stotinu čudesa, i još ga ne poznaju — odgovori on. — 
Ja i kum Ante bezbroj smo puta upozoravali stariju go- 
spodu, da lihvar ne može biti ni političar ni prijatelj, jer 
nema ni etike ni morala ni duše, no vazda su nas ušutkali 
kao zeleniše. Tada smo se i mi malo pomalo pokvarili i 
mirno sjedjeli s njime za istim političkim stolom. Uosta- . 
lom e < to qk sm jena o sebi, koje nije samo 
naše, ali ga stoga ne boli glava. On siječe svojim 
pa koga dohvati, dohvati. : Paka ANI 
Njega nije smetala ni Zoranićeva ispovijed. Glavno 
je, da on postane ravnateljem banke, a drugo je sve spo- 
redno. Kad on jednom tamo sjedne, onda neka viču, koli-. 
ko hoće. Obišao je još nekoliko znanaca dioničara i time 
je bio posao postavljen na posve solidnu osnovu. Uređi- 
vao je svoje lične obračune, da s njima poslije nema mno- 
go posla. | 
E. Izbor je tekao veoma glatko i jednostavno, te se je 
činilo, da drukčije ne može ni biti. Tko bi drugi i mogao 
očekivati, da će biti izabran osim ravnateljeva zamjenika 
gospodina Križanića, koji u tančine pozna sve bančino 
poslovanje kao molitvicu?! To je bar jasno. I svima je 
dioničarima bilo jasno. Micek je zadovoljno trljao ruke 
zahvalio se na izboru i obećao, da će tu tešku dužnost vr- 
šiti na najveće zadovoljstvo i korist svih dioničara. To je 
s tim sigurnije, što njegov dosadašnji život dokazuje, da: 
znade gospodariti i sticati. On i sam ima velik broj dio- 
nica, imade velik kapital u banci, a spreman je, da kupi 
dionice od svakoga onog, koji želi, da ih proda. To je 

najveća garancija njegove potpune odanosti poslu, kojega 
se prihvaća. Dioničari su povlađivali njegovim riječima 1 
neki su odmah odlučili, da prihvate njegovu javnu po- 
nudu i da mu prodadu svoje dionice. Na ratištu se doga- 
đaju čudne stvari. Bog zna, na koju će stranu pobjeda, pa 
mali ljudi računaju, da će svoje filire najbolje osigurati, 
ako ih pretvore u kuće i zemljišta. To ne može propasti. 

Poslije izbora odmah je otišao Amaliji, pao joj oko 
vrata i čestitao joj. Njegov uspjeh je ujedno i njezin 
uspjeh! On i tako živi samo, da nju usreći i da joj učini 
čim ljepše dane, koji su joj dosuđeni u ovoj dolini suza. 
Svaka je njegova misao samo uz nju i za nju. To ona naj- 
bolje znade. Amalija je skoro plakala od veselja i nepre- 
kidno gladila rukom njegovo visoko, ravno čelo i prosi- 
jedu kosu, koja je prkosno štrljala u svojoj ruskoj frizuri. 

Kad su prebrodili prvo uzbuđenje, Micek je izvadio 
iz džepa paket njezinih dionica privredničke banke, koje 
je na skupštini bio povjerio jednome svom pouzdanom 
čovjeku, te joj ih ponudio, da ih ostavi. | 


— Što će mi?! — reče ona. — Tvoje su kao i moje, 
pa ih ti drži kod sebe u banci. 

— Tamo su i najsigurnije — odgovori on i opet ih 
metne u svoju kožnatu torbu, bez koje nije išao ni u 
crkvu. — Ti si divna i pametna žena! Tu bi ti mogle i 


nestati i izgoriti i Bog sam zna, što se sve ne može dogo- 
diti, a tamo su u tresoru apsolutno sigurne. 

Amalija je to potvrdila i zapala u žestok kašalj. Je- 
dva je došla k sebi i tužila se na strašno probadanje i gla- 
vobolju. Osjeća veliku slabost i da joj nema njega, da je 
ne drži njegova ljubav i pažnja, ona bi bila već davno 
umrla. I tako se jedva drži. Predložila mu je i umolila ga, 
da se preseli k njoj. Zašto da vode dvostruko kućanstvo, 
kad su i onako jedna duša i jedno tijelo?! O vjenčanju 
nema smisla govoriti, no život bi mogli i morali provoditi 
u potpunoj zajednici. Micek se prvi put u životu skoro za- 
letio i obećao joj, da će ispuniti njezinu želju, no u pravi 
mu čas iskrsne pred očima Miličin lik. Što bi na to rekla 
ta njegova nesreća?! Mogao bi on njoj lagati i mazati, 
no ipak bi ona prije ili poslije doznala pravu istinu, a 
tada bi mu sigurno napravila urnebesan škandal. To ne 

može i ne smije dopustiti jedan — bankovni 1 
ravnatelj! Nipošto. A do toga bi došlo, čim bi E 
svoje kuće iselio. Ona očekuje vjenčanje, već mu je go- 
vorila i o tome, kako mora isprazniti kuću, da mogu ure- 
diti stan, a on bi se sada i sam iselio iz kuće! To bi mi 
bio posao! Uostalom on će morati svakako ubrzo preki- 
nuti s Milicom to beskorisno prijateljevanje, ali ne na 
takome, a pogotovo ne na tome pitanju. Otac joj je pro- 
dao kuće i dobivenim novcem i svojom mirovinom uzdr- 
žava nekakovu slavonsku deriščad, a kćer je ostavio na 
goloj jadnoj učiteljskoj plaći, pa je onda više nego očito 
da bi je on morao potpomagati. A zašto?! Što je ona nje- 
mu? Čime je ona njega zadužila?! Ne može to tako dugo 
ali se ne može ni lomiti vrat s Amalijom, a ona navrla 
kao luda. Sa 

Promatrao je Amaliju i došao do zaključka, da ona 
ne može više dugo izdržati. Nije to kakva boljetica, koja 
se dade izliječiti, koja dođe i prođe. Ni govora o “tome. 
To je smrtna, to je ona, od koje boluje i srce i nožni pa- 
lac i zadnja kosa na glavi. Od te se ne pridiže. Istina je 
Amalija je Još na nogama, no to na stvari ne mijenja 
mnogo. I njegova je osnova kao veoma sigurna mjenica 
— dugoročna. S toga joj reče posve mirno i odlučno: 

- Dobro, dušo. Ti imaš pravo. Preselit ću se. 

Amalija je bila presretna i nije znala, kako bi mu 
dovoljno zahvalila na pažnji i požrtvovnosti. Odmah je 
odredila, kako će provesti neke promjene s namještajem 
On je srdačno sudjelovao u tom određivanju tako, da se 
provede sve sporazumno. ' 

— Kada ćeš se preseliti? — upita ga ona. 
.. — Ubrzo. Čim tamo posvršavam poslove. Nijesam ti 
još ni rekao, da sam se morao u dućanu angažirati većom 
svotom, jer bi inače bilo propalo ono, što mi duguju. Zbog 
toga preuzimljem svaki dan obračun. To ću likvidirati na 
taj način, da ću prodati i kuću i dućan. 


Do lej pametno — potvrdi Amalija. — I ne treba 
ti tamo one male kućice, kad ovdje imaš dvije velike. 

— Koje nijesu moje! — reče on kao tobože u šali i 
nasmije se. | 


— Tvoje kao i moje! 

— Itvojih rođaka. Oni jedva čekaju, da ti zaklopiš 
oči, pa da se usele. 


— Toga se ti, dragi moj Micek, ne trebaš bojati! 


Uvijek će biti toliko vremena, da mi to uredimo. Sve je 
to tvoje. Samo se požuri, da ono prodaš. Uostalom ti ne 
trebaš čekati na prodaju. Možeš se odmah preseliti. 

— Izvarali bi me, dušo. Ja ne mogu uzeti na svoju 
savjest, da ono pustim drugima na milost i nemilost, pa 
da mi se rugaju. Što bi mi rekli oni, koji mi povjeravaju 
u banci upravu svoga imetka, kad bi čuli, kako nad svo- 
jim jadno gospodarim?! To bi me diskreditiralo i onemo- 
gućilo za svaki javni rad. To ne može i ne smije biti. Ono 
nije velika vrijednost, ali baš zato i ne smijem svoj do- 
bri glas tako jeftino proigrati. 

Amalija je uvidjela, da on ima pravo, a Micek je 
opet mislio, kako bi se požurio, da likvidira njezine kuće, 
a za njegovu je lako. Ona ne može propasti. 

Sve je lijepo postavljao i udešavao, poslovi su s voj- 
skom napredovali, banka je radila, Amalija je propadala 
i trebalo je samo još nekoliko spretnih poteza, kad se neo- 
o rosn navali na njegovu glavu velika smetnja i nepri- 
ika. | | 

On je baš sjedio u svojoj ravnateljskoj sobi i listao 
Narodne novine, koje je jedine ređovito pratio, kad bez 
ikakova najavljivanja netko snažno zakuca na vrata. Po- 
znao je, da to nije podvornik 1 već se je spremio, kako će 
došljaka mirno i dostojanstveno umoliti, neka malko po- 
čeka u predsoblju, dok on svrši neke hitne poslove, kad 
se vrata otvoriše, a u sobu stupi — Milica. 

— Ti ovdje! — trže se Micek iznenađen, ustane 1 
pođe joj ususret. 

Milica mu pritrči, ogrli ga i stane ga ljubiti. 

— Kako to, da si došla, a da mi se nijesi ni javila?! 

_ Da bude slađe! A da bude još slađe — ostajem 
u Zagrebu! 

Micek je raširio oči od čuda i nije pravo razumio, 
što ona hoće time da kaže. Bio je u velikoj neprilici. 

— Kako to, da si došla? — upita on opet dosta 
hladno. 

— Čini mi se, da te moj dolazak ne ushićuje?! — 
reče m... malko tužno i malko izazovno. | 
— To je krivo, dušo. Samo mi je doša čeki 
Je : o neočekivano, 
pak sam se iznenadio. Kako to, da si došla? 
— Dobila sam bolesnički dopust. 
— I si bolesna? Što ti fali? Ništa mi nijesi javila! 
pe. s i mi mirovina! — odgovori ona i opet se sva 
sretna i blažena baci kao dijete oko njegova vrata. 
— na — iznenadi se Micek. 
— Be Mirovina mi fali. Zatražila sam mirovinu. 
E meko a pi premija za mirovinu? — upita on 
J) strahovitoj neprilici. Njezi je vij 
m Pp jezina ga je vijest po- 
— Ja sam još veoma mlada, mlad I | 
još | ' : a za tebe, ali sam 
po m za mirovinu već dozorila — odgovori ona. 
iceku se je smrklo pred očima. Nije sam znao, što 
to znači i kako bi se morao držati. 
— Ja ti još ne bih dao mirovine. 
ka a — reče ona, ljubeći ga — ja je 
cbe i ne tražim. Tu želim, da budem još i te kako 
jelatna, ali mi je država može dati! 
— Gdje si se nastanila? 


— Zasada u Palasu. Tamo mož : 
1. . ozemo H 
liko dana, dok se dalje odlučimo. proreni neko 


On je šutio. Sve j Š I 
n je šutio. je to došlo tako naglo i nenad 
da se još nije mogao odlučiti ni na koji odlučni oj 
us 5 e = priupita on. 
—— Da. Misliš, da je preskupo?! Ja se mogu preseliti 
. S pr Ro Eu elit 
ž koji manji hotel. To ću i učiniti. Samo o ena 
iti tamo, kad sam već uzela sobu. 


Micek je šutio, sj I isli 

.. Mi je šutio, sjeo za svoj stol i zamislio se. Nj 

sije ni ponudio, da sjedne, no ona to nije ni Lk 

ama je sjela u duboki naslonjač. i | 
— Ja sam htjela — pripovij i 

: ! : I jedala je ona — d 

iznenadim dekretom za umirovljenje, no rade sam a 


rije t Veg: "VI: S : 
a da zatražiti bolesnički dopust, pa je iznenađenje 


— Ti si me veoma iznenadila! — reče on hladno 
— Ti očito nijesi zadovoljan mojim činom?! 

— Nije potrebno, da me to naknadno pitaš. To je 
da posve suvišno pitanje. nA : 
o 2 Oprosti mi, što te nijesam prije pitala — reče 
ona, ustane i priđe k njemu. — Mi doduše više nijesmo 
mladi, no ja sam osjećala djetinje veselje i užitak pri po- 
misli, kako ću te iznenaditi, pak ti s toga nijesam ni o 
čem govorila. Nijesam učinila nepromišljeno, pa neka ti 

Žao. ' 

A joei: tome se i radi — dobaci on posve hladno — 
da si sve radila promišljeno i bez dogovora sa mnom u 

ažnoj stvari. E ' 
a Oprosti, Micek. To nije takovo zlo, što sam uči- 
Lu Zlo je u tome, što si radila na svoju ruku. 
Milica se je rastužila i zamišljena opet sjela. s. 
su šutjeli. Micek je nestrpljivo tamburao prstima po sto . 

Tu je neugodnu stanku sretno prekinuo podvorni : 
koji je bojažljivo pokucao i najavio gospođu dra Franića. 

— Samo jedan čas. Neka milostiva izvoli počekati 
samo jedan čas — reče Križanić i ustane, gledajući u Mi- 
licu. 

Ustane i ona. .. , mz. 

— Ti ćeš sada oprostiti, naga je primiti. 

— Kada ćeš doći? — upita Milica. ' ' 

_— Ne znam. Izvoli me telefonski nazvati za jedan 
. Ona mu je pružila ruku i šutke pošla na sporedna 
vrata, na koja ju je on uputio nijemim znakom. Pred vra- 
tima je stala i zagledala se u njega suznim očima. og 

— Micek, oprosti mi! — prošaptala je ona 1 htjela 
ga ogrliti. On se malko izmakne, nagne se i poljubi je u 
čelo. Milica je izišla van, jedva susprežući suze. 

_ Ne volim suza! — dobaci on, zatvarajući za njom 
je Zm je prema drugim vratima, otvorio ih, pa ja 
smiješkom i velikom ljubežljivošću pozvao Kea ra 
Franića. Ona je ušla, sva zaplakana, držeći rupčić na 
zm Za Boga, milostiva, čemu te suze?! _— usklikne 
Križanić nekako i začuđeno i veselo u očitoj nakani, da je 
ohrabri. 

Na to je njegovo pitanje ona počela glasno jecati i 
odmah se spustila u naslonjač. I on je sjeo. | 

— Nemojte, milostiva, plakati. Smirite se. Ne može 
biti takovo zlo, da vi morate tako jecati. 

— Veliko je zlo! — odgovori ona. — Mužu mi je 
veoma zlo. ' 

— To će proći, milostiva. Smirite se. Njemu je već 
više puta bilo tako zlo, pa je vazda prošlo. 

— Ijauto vjerujem, — govorila je ona preko jecanja 
— no osim toga je drugo zlo. Moj je muž bio vazda pre- 
dobar. Mislio je više i na stranku i na prijatelje nego li 
na sebe i svoju porodicu. On je svakomu našem čovjeku 
htio pomoći, pa im je potpisivao mjenice. Kad sada vide, 
da je on na umoru, počeli su vjerovnici goniti. 

— Io je zlo. To je bilo neoprezno — reče Micek. 

— Nije teško sada, da to konstatirate, no morate i vi 
priznati, da ste svakoga našeg čovjeka, koji je tražio za- 
jam u vašoj banci, slali k mome mužu, da mu on potpiše 
mjenicu. 

— Ne, milostiva! — branio se Micek. — Ja sam 
samo rekao svakome, da nam je dr. Franić dobar i da 
ćemo na njegov potpis dati traženu svotu. 

— Vi najbolje znadete, što znači poslati naše ljude 
s takom porukom mojemu mužu. 


— Milostiva, ja sam morao reći, da mi je dobar, a 
njegova je stvar, da li će potpisati ili ne. 

— Prijatelji tako ne čine, gospodine ravnatelju! — 
reče gospođa, obuzeta ledenim mirom. — Vi ste dobro 
znali dobrotu moga muža kao i njegov politički položaj, 
pa ste dobro znali i to, što mora iz toga slijediti. 

— Oprostite, milostiva — reče Micek i nasilu se na- 


smije — vi ne možete tražiti od mene, da se gradim pa- 


metnijim od dra Franića i da mu se namećem za tutora. 


Ja sam njegov iskren prijatelj i želim da pomognem, gdje 


god mogu, ali ja ne vrijeđam svojim nametanjem ni svoje 
neprijatelje. | 

— Hvala vam na svemu, gospodine ravnatelju, ali 
sada pustimo to na miru. Radi se o ovom: Ja mogu dobiti 
kod Gradske štedionice daleko povoljniji zajam, nego li 

ste ga vi dali svojoj stranačkoj tiskari. Stoga nemojte za- 
mjeriti, što sam se obratila na nju. . 
— O, molim, molim. Poslovi su poslovi — odgovori 
Križanić. s Eko 022 
— Gradska je dala procijeniti našu kuću i daje mi 
zajam, kojim ću moći urediti sve te tuđe dugove, koji nas 
terete, samo traži uknjižbu na prvo mjesto, jer mi daje 
više nego li ste vi dali za tiskaru. Sada vas molim, da mi 
dadete očitovanje, kojim ustupate Gradskoj prvenstvo, jer 
ste i onako i previše osigurani već kod nas, a osim toga 
ste za isti dug uknjiženi i na kuću dra Tomića. Ja vas 
molim, da mi sada iskažete to prijateljstvo, koje ne stoji 
ni vas ni vašu banku ni truda ni troška ni rizika. 
On je neko vrijeme šutio, kao da razmišlja, a onda 
reče: i 
— Dobro, milostiva. Ja ću tu stvar iznijeti pred rav- 
nateljstvo. a 
= — Oprostite, gospodine ravnatelju! To vi možete pri- 
povijedati kome drugome, ali ne meni, koja znam, da je 
ravnateljstvo vaše banke stvarno — samo gospodin gene- 
ralni ravnatelj Micek Križanić! : : "a 
Njega je ta tvrdnja toliko poškakljala, da se je za 
čas zaboravio i zadovoljnim smiješkom potvrdio njezinu 
izjavu, no brzo se sabere i objema rukama poravna br- 
kove, da prikrije izraz lica. a | 
— To je prekrupna stvar, milostiva — reče on — 
pa ne mogu odrediti ništa na svoju ruku. Radi se o ugledu 
om, Radi se o spasu jedne porodice, za koju vi tvrdite, 
da ste joj prijatelj. Sve je lično u vašim rukama, a da 
vas ne stoji pod Bogom ništa osim samo malko dobre 
na. Varate se, milostiva. Nijedna čestita i ugledna 
ne da nipošto svojega prvenstva, , 
Pa deri Filozofiju. koja je plitka! Vi ste potpuno 
osigurani, pa mi omogućite, da spasim, što se dade spasiti. 
— Moram iznijeti pred ravnateljstvo. , 
— Stigle su već dvije tužbe za manje svote. Za nji- 
ma će sigurno slijediti i ostale, dok ne dođe i vaša za 
tiskaru, pa ću ostati i bez muža i bez ijednog filira s pe- 
tero djece. 

— To bi bilo strašno, no nije tako crno, milostiva. 

— Vi dakle ne ćete?! 

— Ne smijem ništa obećati. 

— Znate li vi, da biste i po mome prijedlogu bili pot- 
puno osigurani? 

— Dopuštam, ali — ugled banke?! 

— Ivi tvrdite, da ste prijatelj moga muža? 

— Ja se time, milostiva, ponosim. Ja to i jesam, mi- 
lostiva. Molim vas, nemojte biti nervozni, pak će se sve 
lijepo riješiti. 

— Muž na smrtnoj postelji, bubanj na vratima i — 
da ne budem nervozna?! Gospodine direktore, pojmite li 
vi moje prilike? 

— Potpuno, milostiva. Budite bez ikakove brige: ja 
ću to iznijeti pred ravnateljstvo, pa, kako ono odluči. 

— Ako ništa drugo, budite toliko čovjek, da mi otvo- 
reno kažete, da me odbijate — reče gospođa povišenim 
glasom i naglo ustane. 

I Križanić ustane. ' 

— Nemojte se, milostiva, molim vas, uzrujavati — 
mirio ju je on. — Vi tražite od mene nemoguće stvari. Ja 
bih bio jadan ravnatelj, kad bih se tako igrao renomeom 
banke, koja mi je povjerena. Nemojte se srditi, no moram 
vam reći, da ja ne bih bio Micek Križanić, kad bih vašu 
molbu zagovarao! 

— Hvala, gospodine, da ste mi iskreni! Vama se ne 
čudim, ali se čudim svojemu mužu, koji vas je dobro po- 
znavao i usprkos toga dopuštao, da se ubrajate među nje- 
gove prijatelje. 

— Ja znam, milostiva, da vi mene ne kanite vrije- 
đati, ali ste mi ipak nepravedni — reče on s ukočenim mi- 
rom. 
Gospođa je kimnula glavom na pozdrav i žurno izišla. 
— Ja ću to iznijeti, milostiva, na sjednicu i obavje- 
stit ću vas o zaključku — rekao je on, naklanjao se i 
ispratio je kroz predvorje. Ona nije ništa odgovorila, niti 
mu je pružila ruke na pozdrav. 

Micek se je povratio u svoju sobu i pozvonio. Došao 
je neki činovnik, Izdao mu je nalog, da smjesta ode sud- 
benom stolu i da tamo ispiše u urudžbenom zapisniku 


tužbe protiv dra Franića. Sve točno: tužitelja, svotu, broj 
i datum tužbe. Prije toga neka mu popiše, kada dospije- 
vaju domaće mjenice, na kojima je Franićev potpis 1 na 
koliku je koja svotu. | ' ' u 

Kad se je činovnik udaljio, on se je nestrpljivo usho- 
dao. Na jednom dvije neprilike. Ova s Franićem — ta se 
njega ne tiče. Neugodno je, no ne tiče ga se. Kako je ra- 
dio tako će i svršiti. Bog nije nikome odredio, da bude 
dobrotvorom, ako nema otkuda da bude. Neka propada. 
Micekova je dužnost samo i jedino, da pazi, da bančine 
mjenice budu valjano osigurane 1 na vrijeme protestirane 
i utužene, te da visoko drži ugled svoje banke. Zato je on 
tu, zato je on plaćen, a i novac je njegov u toj banci. 
Kako će pritom proći dr. Franić i njegova porodica, to se 
direktora Križanića ne tiče savršeno ništa. Ako strada, bit 
će mu žao, ako li se sretno izvuče, bit će mu drago. Preko 
toga ništa više. Ipak je to neugodno u toliko, što je svijet 
glup i ograničen, pa vazda računa s nekim obzirima, te 
će i njega osuđivati. Svakako bi on kraj te neugodnosti 
mirno spavao, da nema one druge s Milicom. Nije se mo- 
gao dosjetiti, kako bi se tu najzgodnije izvukao, a izvući 
se mora. | ; a 

Osjetio je, da je gladan, pa sjedne k stolu, izvuče 
ladicu, izvadi nožić, razmota papir, u kome je donio svoj 
doručak od kuće, i počne jesti. Nije nego zagrizao neko- 


liko puta, kad na sporedna, prijateljska vrata uđoše dr. . 


Maravić, sveučilišni profesor, i odvjetnik dr. Prelić, pot- 
predsjednik stranke. | 


— Ne dajte se smetati, direktore! — reče dr. Pre- 
lić. — Samo nastavite. , i ' 
_— Ovo je moj najmiliji doručak — odgovori on 1 


digne u jednoj ruci komad slanine, a u drugoj komad 
kruha. zA 

— Nije baš direktorski! — dobaci dr. Maravić. 

— Ali je dobro i jeftino! — odvrati Križanić i na- 
smije se, pa isprazni ruke, obriše ih u komad papira i 
ustane. : sa s. 

Odbili su njegovu ponudu, da sjednu, jer im se žuri 
i jer ne žele ni njega dugo zadržavati. Ukratko: dr. Pre- 
lič imade u središtu grada dvokatnicu bez tereta. Dr. Ma- 

ravić nema nekretnina, ali je bogat i ima dobru plaću. 
Oni nude svoju garanciju za obvezu dra Franića, samo 
da Privrednička dade Gradskoj prvenstvo. 

— Kako vas je brzo mobilizirala! — usklikne Križa- 
nić, udari rukom o ruku i glasno se nasmije. 

— Kad biste vi, gospodine direktore — reče dr. Ma- 
ravić — razumjeli, kako je njoj, onda biste pojmili i 
brzinu mobilizacije. Nas smo obojica i vaši i Franićevi 
prijatelji, pa za njega vrlo rado podmećemo svoja leđa, 
jer je čestit i pošten čovek, a i obveze su sve — iz patrio- 
tizma! Loš, ali — pošten posao. Od vas kao prijatelja tra- 
žimo samo to, da uz ovakovu supergaranciju omogućite, 
da za onu djecu spasimo komad kruha. 

Križanić se je uozbiljio kao nilski konj, uspravio se, 
pa malko podigao desnu ruku i rekao s velikim patosom: 

— Usprkos te vaše ponude, gospodo, kao direktor 
banke, do čijega mi je ugleda stalo iznad svega, moram 
ponoviti, što sam već rekao gospođi: Ja ne bih bio Micek 
Križanić, kad bih na to pristao! | 

— To je vaša posljednja?! — upita dr. Maravić. 

— Posljednja, gospodo, o tome predmetu. 

— A naša posljednja s vama! — reče dr. Prelić sko- 
ro bijesno, okrene se i pođe bez pozdrava. | 

— To je i moje mnijenje! — reče dr. Maravić i pođe 
za Prelićem. 

Križanić je tim postupkom bio osupnut. On ga nije 
razumio, jer u svome postupku nije vidio ništa ni neča- 
sno ni nekorektno. Istina je, da se prijatelji poznaju u zlu 
i nesreći, a on je prijatelj Franićev, ali nitko ne može od 
njega tražiti, da on krnji ugled svoje — skoro svoje ro- 
dene! — banke. To je njemu ipak najprvo. U poslovima 
ne može biti prijateljstva. Eno, prvi je zajam u svojoj ka- 
rijeri dao svojemu rođenom ocu, pa mu je i sam taj go- 
spodin otac redovito plaćao kamate, a čim je gospodin 
sin postao zamjenikom ravnatelja banke, unovčio je tu 
mjenicu u svojoj banci, snizio ocu kamatnjak, ali — i mje- 
nicu protestirao, kad je dospjela, a nije bila pokrivena. 
Kad se je to dogodilo, gospodin je otac brzo našao po- 
kriće i za glavnicu i za kamate i za troškove. Poslovi su 
poslovi. Tu nema ni obzira ni sentimentalnosti. Je li stroj 

kriv, kad radnika zahvati i odsiječe mu obje noge?! Da 
je pazio, noge bi mu ostale čitave i zdrave. Banka nije 
ništa drugo, nego precizan stroj, sa strahovito oštrim no- 
ževima. I drugi su poslovi takovi. Što tu može biti kriv 
Micek Križanić?! : ' : 

On to nije mogao razumjeti, iako je, govorio, da je 
izvrstan vjernik svete matere crkve, iako je bio što više 1 
— crkveni otac. On očito nije na sebi osjetio niti da je 
čovjek stvoren na sliku i priliku Svevišnjega niti da je 


Krist umro na križu za — druge! Za cijelo to jadno čovje- . 


čanstvo! On to nije znao, jer to nije nimalo važno za 
mjenice i druge najvažnije bankovne poslove. 

Stoga nije mogao razumjeti ni postupak gospode Ma- 
ravića i Prelića. Obojica su ugledni ljudi i veoma dobri 
gospodari, obojica su stekli, pa je upravo nečuveno, da 
pokazaše toliko neshvaćanja za njegov postupak. Što je 
najgore, oni su i moćni i uplivni u stanovitim krugovima, 
pa nije zgodno, nije dobro, da su s njime prekinuli. A 
očito je, da su prekinuli. Tako su mu rekli i otišli bez po- 
zdrava. To ga je veoma uznemirilo. Neka oni misle o nje- 
mu, što hoće, samo da ih nema kao otvorene protivnike. 
To je neugodno. I kraj svega toga još dolazi i ona guska 
u Zagreb. Samo mu je još to trebalo!... Po 

Opet je počeo naglo hodati gore dolje po sobi, gris- 
kajući gornju usnicu i smišljajući, što bi i kako bi. S dok- 
torom je Franićem obračunao. Tu ne može biti-promjene. 
S Prelićem i Maravićem svakako mora izgladiti taj mali 
nesporazumak. Oni moraju uvidjeti, da on radi korektno 
i dobro. Ne smiju biti zavrnuti, kad nijesu glupi. Moraju 
uvidjeti, da banka nije dom milosrđa, a direktor kakva 
trećoretkinja... S Milicom?! Neka ide do stotine đavola 
ona i njezina ljubav! Kao da on nema pametnijega posla? 

U tome času zazvoni telefon. Micek objeručke po- 
ravna brkove, pristupi k stolu i diže slušalicu. 
| — Halo! Privrednička banka. Križanić! — reče po- 
višenim, namještenim glasom. — A, ti si! Dobro, da si se 
javila, jer me već auto čeka i moram odmah otputovati u 
Koprivnicu. Vraćam se istom sutra poslije podne. Dođi u 
banku sutra u pet sati... Žao mi je, no ne da se odgo- 
diti... Niti to. Čekaju me. Moram odmah otići... Uza- 

lud bi sada dolazila. Žao mi je, no ne da se promijeniti... 
Zbogom, dušo! 

Zatvorio je telefon i obrisao znoj sa čela. To je straš- 
no s tom ženom! Ona se vlada, kao da je on u njezinim 
rukama, kao da ona ima na njega nekakovo pravo kao na 
svoj groš. Dobro se je sjetio 1 izvukao. 

Današnji je dan upravo proklet. Neka! Proći će i to. 
Malko će se pritajiti, malko će se potuliti, a onda u zgod- 
nom času napraviti skok, koji će ga potpuno pridići. Glav- 
no je, da su poslovi u redu, a drugo će sve ići, jer druga- 
čije ne može i ne smije biti. 

Samo lagano, oprezno i ljubazno. Ljudi su toliko la- 
kovjerni i lakoumni, da im se uvijek može pljunuti u lice, 
a da ne znaju, s koje strane dolazi i da, što više, niti ne 
vjeruju, da im je netko doista pljunuo u lice, | 


Samo polako... 
XVI 


Milica je iznajmila sobu s namještajem, te čeka mi- 
rovinu i vjenčanje. Ona bar vjeruje u vjenčanje, jer joj 
Micek još nije odlučno rekao, da se ne će vjenčati. On joj 
to nije ni natuknuo, već je odgodio i sam razgovor o to- 
me zbog prevažnih poslova u banci i u drugim poduzeći- 
ma. Ona je bila tužna i žalosna, no kako mu je vjerovala 
u svemu bez velikoga razmišljanja 1 kritike, i kako je već 
po svojoj duši bila spremna na svaku žrtvu za ono, što 
joj se je činilo veliko 1 dobro, tako je i to mirno snosila. 

Sve je svoje dane provodila u pohađanju crkve, u 
molitvama i u ručnom radu. 

Križanić je međutim zaokruživao svoje poslove. 

Dobava je za vojsku vrlo unosan posao, no vidio je, 
da je trgovina s Austrijom pravi zlatni rudokop. Sve je 
točno ispitivao, tražio veze, proučavao vjerojatnost gu- 
bitka i dobitka, a međutim marljivo obavljao tekuće po- 
slove. 

Amalija je ozbiljno bolesna i upravo juri k svršetku. 
Tu se ne smije mnogo dangubiti. Već je nekoliko puta na- 
vijao razgovor na njezin imetak. Ona mu vazda odgo- 
vara jednako kao 1 ono, kad su se sporazumjeli, da će se 
on seliti k njoj. Micek se sam mora odlučiti, što će i kako 
će. Osjećao je, da bi bilo nužno, da se posavjetuje s ko- 

jim odvjetnikom, no nikako se nije mogao odlučiti ni na 
taj trošak ni na vratolomiju, da nekom stranom čovjeku 
povjeri svoju slatku, skupocjenu tajnu. I koliko bi mu 
svaki odvjetnik računao, kad bi čuo i to, o kolikom se tu 
imetku radi!? : 

Uostalom nije Micek Križanić kozu sisao, pa da se 
ne bi dovinuo pravom izlasku! Banka ima svoga pravnog 
zastupnika. On ga može pozvati na savjetovanje, kadgod 
hoće, a predmet za razgovor ima vazda, pa će mu onda 
ispripovjediti i svoj slučaj. Naravno: s posve drugim li-“ 
cima, s pričom o ljubavi iz mladih dana, o zajedničkom 
sticanju, o dobročinstvima, koje je on njoj iskazao i 0 
stotinu još drugih lijepih njegovih svojstava, djela i uslu- 
ga, koje mu daju najveće i moralno i stvarno pravo na 
taj golemi imetak. Ko a 

Kako je odlučio, tako je i učinio. Odvjetnik je došao, 
pozdravio gospodina generalnog ravnatelja s najvećim po- 
štovanjem mlađega prema starijemu i sjeo na ponuđeni 


naslonjač. 11 

Križanić se je ljupko smiješio, poravnao brkove, pa 
sjeo i on. nEs 

— Slučaj ste dra Franića, doktore, izvidili — počeo. 


je Micek službeno i ozbiljno. 

— U cijelosti, gospodine ravnatelju. 

— Što svjetujete? Rih 

— S obzirom na čovjeka, o kojemu se radi, držim, 
da moramo biti veoma obzirni i strpljivi. 

— Oprostite, doktore, ovdje se ne radi ni o Petru ni 
o Pavlu nego o poslovima! — odgovori Križanić uz prija- 
tan smiješak, ali — odlučno. moa: 

— Da, da, gospodine direktore. Teoretski vi imate 
pravo, no u praksi mi ipak vazda moramo vezati poslove 
na ljude. Mi imamo posla s ljudima. U ovom slučaju mi 
imamo posla s jednom cijelom porodicom, koja će, čini 
se, u najkraćem vremenu ostati bez hranitelja. Štiteći inte- 
rese banke, moramo biti ljudi, moramo biti kršćani, 

Križanića su se neugodno dojmile riječi njegova prav- 
nog savjetnika. Primio ih je kao prikor, koji mu je bio 
s tim neugodniji, što je dr. Franić veoma daleko i poli- 


tički i društveno od toga gospodina, kao što je Miceku 

bar po vanjskim znakovima veoma bliz. Svladao se je, 
da ne pokaže svoje zlovolje, no dužan nije htio ostati. 

— Vi se, doktore, pozivljete na kršćanstvo! — reče 
i opet se izazovno nasmiješi i zavrti glavom. — To je li- 
jepo i mi smo svi — dobri kršćani, ali čujte, što se pri- 
povijeda: Vi imadete u svojoj pisarni raspelo, ali kad pra- 
vite troškovnike, onda dragoga Spasitelja okrenete k zidu, 
da ne vidi vaših računa! Tako se pripovijeda. 

Odvjetnik se slatko nasmije. 

— Nije tako. Vjerujte mi! Ja kod pravljenja troš- 
kovnika vazda mislim ne samo na svoj rad, na uspjeh i 
vrijednost predmeta, nego i na prilike onoga, koji će to 
platiti, a takav postupak ja mirne savjesti obavljam i 
pred dragim Spasiteljem. i 

— E, ja vam to ne znam. Tako pripovijedaju, pa 
— se non č vero, č ben trovato.*) Što se tiče dra Franića, 
vi ćete meni odgovoriti samo na ovo: da li za bančinu 
tražbinu postoji ili ne postoji opasnost?! Drugo sve pustite 
sada po strani. | 

— Kada smo uknjiženi na prvome mjestu na ovakom 
objektu, onda ne može biti govora o bilo kakovoj opas- 
nosti. 


— Uzmimo slučaj, da će dr. Franić ubrzo umrijeti, 
da iza sebe ostavlja samo dugova i da tiskara, za koju je 
napravljen dug, ne vrijedi ni groša. Još ćemo nešto pret- 
postaviti: da nijesu u redu ni tiskarini računi, za koje 
odgovara dr. Franić. Recimo, da je njega politika toliko 
zaokupila, da on nije dospijevao brinuti se ni za svoju 
pisarnu ni za tiskaru, pa su ljudi razvlačili, kako je tko 
htio i dospio. Ako tako sve pretpostavimo, što onda svje- 
tujete, doktore? 

— Gospodine direktore, prema vrijednome i požr- 
tvovnom mužu najveći obzir, a prema njegovoj porodici 
pogotovo! 


. > — Pustite to, doktore, s mirom. Pita se samo, da li 
je banka i u takim prilikama dovoljno osigurana? 
— Bez sumnje! 


———————— 


*) Ako nije istinito, dobro je smišljeno. 

— Ja sam, vidite, drugoga mišljenja! On će umrijeti, 
tiskara će propasti i banka ne će imati otkuda naplatiti 
kamata. 

— I one su osigurane. 

— Kad dođe do gužve, onda se moramo zadovoljiti sa 
šest od sto, a sada je četiri puta toliko. To je prilična 
razlika! 

— To je istina, no opasnost ipak ne prijeti. Kuća je 
tu, tiskara je tu, a i dr. Franić je tu. Najzad mjenicu nije 
potpisao on sam. 

— Kad on umre, ne će se nitko za to brinuti. Ako 
mi mjenicu sada protestiramo, ne će ostali potpisnici dati, 
da se utuži i naše su kamate spasene. Budite tako ljubezni, 
pak mi u ovome smislu, kako vam velim, izradite svoje 
mnijenje i prijedlog. 

— Vi hoćete, da se mjenica protestira?! 

— Bože, sačuvaj! Hoću samo, da se banka osigura. 
Ako doktora Franića tuže mnogi drugi, ne možemo mi 
skrstiti ruke. 

— To znači, gospodine direktore, da mi moramo po- 
žuriti njegovu smrt i gospodarski slom?! 

— Oprostite, gospodine doktore! Ja sam prijatelj 
dra Franića, no u prvom sam ja redu ravnatelj banke, 
koja je njegov vjerovnik. Gospodine doktore, ako vi ne 
možete izraditi to pravno mnijenje, izvolite pustiti ban- 
čine poslove, pak će to uređivati drugi. Ne želim nipošto, 
da vi učinite nešto, što je proti vašoj savjesti, ali ne mogu 
ni dopustiti, da banka pretrpi štetu, gdje bi je po mome 
mišljenju pretrpjela. 

— Gospodine direktore, vi krivo sudite, ako je to 
sve, što ste mi o ovome slučaju rekli. Nemojte mi biti ne- 
pravedni. 

— Dragi doktore — poče Križanić blaže i povjerljivo 


— vi ne pomišljate na odlučnu okolnost: ja sam siguran, 


da će ova mjenica dospjeti pred sud. Tu se slažemo. Do- 
bro. Recite mi, nije li danas prema svijetu mnogo ljepše, 
da je utužimo sada, nego kad on bude ležao mrtav, okru- 
žen udovicom s petero siročadi?! | 

_ Možda će se on ipak nekako izvući, a da ih ne 
moramo tužiti. | 

— Tu vam onda propada golem trošak. To je vaš 
efektivni gubitak. Osim toga — promjena pravnog za- 
stupnika. Ja ću to predložiti... Što je u skladu sa zako- 
nom, to je i pošteno. | 

.— Ja ću se pokoriti — odgovori zastupnik i kukavno 
kimne E an 

— Sto se tiče zakonitosti i poštenja, t 
veoma često razdaleko kao neba i zemal pe 

Micek se je zadovoljno nasmiješio. 

a Ja sam unaprijed znao, da ćemo se nas dvojica 
složiti, jer u poslovnim stvarima mislimo vazda jednako. 
To smo već iskušali. Dakle s tom smo stvari gotovi. U 
redu. Sada dolazi jedna druga stvar. Nije bančina, no 
mogla bi još i biti. Zasada ne ćete na njoj zaraditi, no 
može se desiti, da zaradite vrlo mnogo. Još ćemo vidjeti. 

I sada mu je potanko navijao i previjao svoj slučaj 
s Amalijom, ističući velike zasluge i požrtvovnost »toga 
gospodina za tu gospođu«. Pitanje glasi: 

Bb. li praviti oporuku, kupoprodajni ili darovni 

Odvjetnik je pozorno slušao i svjetovao, da se pravi 
kupoprodajni ugovor, jer će ga nasljednici najteže pobi- 
jati. Ne će ga vjerojatno ni kušati pobijati. Micek je već 
bio točno proučio financijalne propise o pristojbama, pak 
mu se je činilo, da bi ipak oporuka bila najpovoljnije 
pravno sredstvo, jer je najjeftinije po njegovom shvaća- 
nju. Osim toga, ako se pravi kupoprodajni ugovor, mora 
se položiti kupovnina i nasljednici će za nju pitati. Bilo bi 
veoma čudno, kad ne bi ništa našli, a ova gospođa ne će 
da im > ni jednoga filira. 

— Može sve raspoklanjati 1 — 
Mr ah Pp jati iz ruke u ruku odgo- 
— 2 2 istina. I ne može se tako lako pobijati?! 

— Ne. Moje je iti ] | 
fp je je mnijenje, da treba praviti kupopro- 
. Micek je naoko prihvatio to mišljenje, no uistinu je 
bio za oporuku, a pritom je posve zaboravio na veliku pri- 
stojbu, koju. će morati platiti javnom bilježniku za vo- 
đenje ostavinske rasprave. Njemu je bilo samo jedno 
pred očima: Kako on smije pred svijetom reći, da je glav- 

i dioničar privredničke banke, da kuću ima i da još može 
Nia odo dvije trokatnice u središtu grada?! Otkuda toliki 
novac, kad još radi i s vojskom i pomalo vodi trgovinu 
s Austrijom?! Otkuda, kako, kada je stekao?! To ipak 
nije bez vraga. Nitko mu pametan ne bi vjerovao, da je 
stekao poštenom trgovinom, jer još nije ni pan aa 
što se je povratio iz zarobljeništva. Istina je, ti m life- 
ranti zgrću kao ludi, ali opet — dvije trokatnice! U sre- 
dištu grada! To je kapital! Nikako, nego oporučno. Sta- 
rica će lijepo napraviti oporuku: Ostavljam sve svoje po- 
kretno i nepokretno uvaženome 1 odličnom bankovnom di-» 
rektoru Miceku Križaniću u znak priznanja 1 zahvalnosti 
za velika dobročinstva, koja je on meni iskazao i zborom 1 
tvorom. Tako! Nikako drukčije. Tu će jednim udarcem 
dobiti dvije trokatnice u središtu grada i priznanje, da ih 
je zaslužio — svojim dobročinstvima. Nije to mala stvar: 
dobročinstvima zaslužiti dvije trokatnice u središtu grada 
i ostati pošten i ugledan čovjek. To je nešto posve drugo, 


nego li tobože kupiti ih za svoje poštene pare i biti pro-: 


glašen tatom i prevarantom! 


Ta je stvar u redu. Pravnoga je savjetnika otpustio 
s veoma ljubeznim smiješkom i molio ga, da mu do sutra 
podnese traženi referat. 


Uzeo je preda se spis stranačke tiskare 1 pregledao 
ga. Tu je položaj čist kao sunce: prezaduženost vapi u 
nebo. Treba smjesta ili likvidirati ili najaviti stečaj. Doći 
će do likvidacije. To je više nego sigurno. Dr. Franić je 
jednak svima tim idealistima, opoziclonim političarima, 
koji se bace na politiku, pa pritom zaborave najprije na 
sebe, onda na cijeli svijet osim toga velikog ideala, koji 
se ne da ni unovčiti ni založiti ni pojesti. Naravno je, da 
onda moraju biti prezaduženi. Stranačke novine ne mogu 
izlaziti, jer pretplatnici čitaju, a ne plaćaju; stranka pro- 
vodi agitacije, a pristaše se oduševljavaju, ali ne će da 
prinose za troškove; stranka treba velike klupske prosto- 
rije i pristaše dolaze rado u njih, ali ne pokrivaju troš- 
kove uzdržavanja. Da sve ne zapne, da se sve ne sruši, da 
se ne osramotimo, predsjednik plaća, dok ima čime, a kad 
nema više novaca, potpisuje mjenice. 

Micek to zna točno i uvjeren je, da će nastati lom- 
ljava, čim dr. Franić zatvori oči, a tada će svi skočiti na 
njega, da i on prinese svoju žrtvu za uređenje tih pitanja 
i da banka žrtvuje bar koji dio svoje osigurane tražbine, 
a to nije moguće ni jedno ni drugo. On je dobar član 
svoje stranke, on je i predsjednikov prijatelj, ali — ka- 
kva to posla ima s njegovim računima?! Što je on beda- 
stiji od ostalih pristaša, pa da prinosi više od svoje čla- 
narine?! On ljubi svoju Hrvatsku i zato joj, je vjeran sin, 
ali nije on sam zvan, da se za nju žrtvuje. Sve po gla- 
vama, po broju, pa on svoj dio prinosi, ne žali on, ali 
— valja priznati, da bi on mogao prinositi i žrtvovati i 
manje nego mnogi drugi, jer — on bi mogao i bez Hr- 
vatske i izvan nje vrlo lijepo živjeti s ono muke, što ju 
je stekao! Njemu je i ovako veoma dobro. 

Potražio je telefonski dra Franića. Rekoše mu, da on 
sam vrlo dobro zna, da leži bolestan i da ne može doći 
k telefonu. Umolio je, da mu saopće njegov zahtjev, da 
se najhitnije sazove izvanredna glavna skupština tiskare 
radi likvidacije. Ako se to ne učini još danas, on će mo- 
rati kao član ravnateljstva podneskom javiti sudbenom 
stolu pravo stanje stvari i otkloniti od sebe svaku odgo- 
vornost. To je govorio s najstarijim sinom dra Franića. 
Mladić ga umoli, neka počeka kod telefona, do to rekne 
tati. Mjesto njega javila se je gospođa i rekla: 

— Pustite ga, molim vas, da bar mirno umre, a tada 
radite, što hoćete. Ako vas veseli, radite odmah, što ho- 
ćete, no pustite nas na miru i poštedite nas sa svojim pri- 
jateljstvom. 

Zatvorila je telefon. Micek se je ugrizao za usnu i 
odmah telefonirao pravnom zastupniku, da mu napravi 
podnesak na sudbeni stol, kojim javlja on, Micek Križa- 
nić, da je tiskara prezadužena, a predsjednik ne će niti da 
idu u stečaj niti da likvidiraju, zbog čega on kao Micek 
Križanić, kao dioničar, kao član ravnateljstva, kao gene- 
ralni ravnatelj Hrvatske privredničke banke d. d., kao va- 
ljan trgovac i kao pošten čovjek otklanja od sebe svaku 
odgovornost. 

To će predati, a kad ne budu na vrijeme plaćene ka- 
mate — te dospijevaju za osam dana — mjenicu će pro- 

testirati i tužiti. On ne može pred svojim ravnateljstvom 
nositi odgovornosti, da je zanemario svoju dužnost i radi 
toga doveo u opasnost bančine interese. Ne! To ne može i 
ne će, jer ne bi bilo pošteno, a on na poštenje pazi. Sve 
banke na cijelome svijetu imadu sumnjivih i poslova i 
tražbina. To onda ide u rubriku »dubioza«. Križanić je 
ponosno isticao, da od njegova nastupa u banku ona — 
briše tu rubriku iz svojih knjiga. Može propasti ne samo 
koji ludi potpisivač mjenica — za drugo i nije! — nego 1 


nebo i zemlja mogu propasti, ali kod dobroga vodstva - 


mora banka vazda dobiti glavnicu i kamate, koliko hoće, 
i proviziju, kolika joj treba. To je zakon i moral, to je 
pravilo bez iznimke, to je njegova vjera! Tako će biti i 
s gospodinom predsjednikom i prijateljem doktorom Fra- 
nićem, pa otišla na bubanj ne samo Franićeva kuća, nego, 
u njoj 1 njegov mrtvački lijes. 

Bio je posve zadovoljan svojim zaključcima, pa po 


završenom uredovnom vremenu otiđe sav veseo svojoj dra- 


goj Amaliji. K njoj je išao svaki dan, jer je smatrao po- 
trebnim, da je drži vazda u dobrom raspoloženju, dok se 
je s Milicom sastajao jednom, najviše dvaput na tjedan. 
Uvjerio ju je, da je dnevno na političkim sjednicama, 
koje ne svršavaju nikada prije pola noći. Posve je narav- 
no, da u to doba ne može k njoj dolaziti. Milica je i sama 
vidjela, da se politički događaji redaju munjevitom brzi- 
nom, a napose, da je ratna sreća posve okrenula na stranu 
neprijatelja centralnih sila, pa je razumjela, da te prilike 
daju i previše i briga i posla svima onima, koji su zabri- 
nuti za sudbinu hrvatske domovine. Njezin je Micek sva- 
kako među prvima, pa ne može i ne smije odmicati od tih 
briga. Ah, sirota Milica! Ona je toliko patila zbog te nje- 
gove prezaposlenosti! Žrtvovala je svome luđačkom, mla- 
denačkom grijehu cijelu svoju mladost, svu svoju snagu, 
sve svoje nade i — pomirila se s tom žrtvom, jer ju je pri- 
nijela iz nesebične i odane ljubavi. Dala je svu sebe i sada 
ne traži više ništa, nego da joj se pred svijetom, javno, po 
zakonu, po Božjem zakonu kaže: hvala! I eto, ne može niti 
to dočekati. Banka, poslovi, politika — sve je preče od 
njezine časti i njezine duše. Sve. Ona razumije, da je do- 
movina doista preča, pogotovo u sadašnjim teškim i sud- 

bonosnim časovima, ali ne vidi razloga, zašto se ne bi mo- 
glo služiti u isto vrijeme i domovini i porodici, koja — ne 
traži ništa nego tek da jednog jutra otiđu u crkvu, upišu 
se u knjige, onda opet — na rad za dragu domovinu. Nje- 
zino je strpljenje bilo na izmaku. | 
Micek je sav sretan i blažen došao k svojoj dragoj 
Amaliji i pripovijedao joj, kako banka pod njegovom 
upravom silno napreduje. To je malen zavod i takav će 
ostati, ali već sada ide u red najsolidnijih i najčvršćih, 
jer se zna, kad nekome Križanić dade zajam, taj ga je 
doista pokrio bar trostrukom vrijednošću, a redovito i još 
većom. Kamatnjak je znatno veći nego u ostalim ban- 
kama, no to je potpuno čist račun: Tko hoće zajam, hoće 
i kamatnjak. | 
I posao s vojskom napreduje vrlo lijepo. Naravno je, 
da sada mora nešto dati onima, koji preuzimlju robu, no 
to je već stostruko naplaćeno. Tu se zarade lijepi novci. 
Micek je prošao i ratište i Albaniju, pa znade, da naši 
hrabri Junaci nijesu izbirljivi. Kad glad i bijeda udare na 
oči, onda se ne gleda, kakvo je što, nego samo, ima li ga. 
Država je jaka, ona može platiti, a što roba baš nije ona- 
Sora “m je msn to ne ci i zato odgovarati Mi- 
cek. Bolje robe nema ili su je pokupili drugi prije ni 
Glavno je, da je roba! Srna Me Par mne. 
Amalija ga je slušala i teško otpuhivala. Guši je, po- 
nestaje joj zraka i obuzimlje je nekakova tjeskoba. Ona 
je sretna i zadovoljna, da ti poslovi tako lijepo napre- 
duju, no pita se: čemu se njezin zlatni Micek toliko raz- 
dire poslom, kad bi mogao lijepo i mirno živjeti, pa ko- 
ristiti i sebi i drugima!? Stekao je već previše za sebe 
samca. Treba otpočinuti. : 
.— U grobu ćemo se napočivati! — odgovara on 
mirno. 
— To će mene skoro stići. 
— No, dušo! Nemoj tako. Još ćemo mi poživjeti. 
— Ti da, ali ja više ne — reče ona turobno. — Moji 


su dani odbrojeni. 


= Sigurno si mi zbog toga neki dan rekla, da bi že- 
ljela, da čim prije ovo uredimo s kućama! 
— Rekla sam tako... Da ti budeš zadovoljan. 

— Tebi je do toga mnogo stalo, je li, dušo? — upita 
on nježno, nasmiješi joj se i pogladi je po čelu i kosi. 

— Stalo mi je do toga. , 

— Da ti ispunim želju, mi onda možemo i ovo ure- 
diti. Meni je to svejedno, ali kad ti to želiš, ja bih onda 
svakako htio, da ti tu želju 1 ispunim. 


Ona je šutjela. Loš i 
— ME sam — nastavljao je on — s nekoliko 


2 v 
odvjetnika, pa mi svi svjetuju, da to uredimo oporučno. 
Samo se tako očituje sva tvoja plemenitost i dobrota. 

— Oporuka se pravi pred smrt — primijeti ona. 

— Da. Prije smrti — odgovori Micek i glasno se 
nasmije. — Oporuku prave zdravi ljudi, jer se nikada ne 
zna čas smrti, pa za svaki slučaj mora biti sve u redu. 

_ Svakako želim — govorila je ona tiho 1 zamišljeno 
— da svojima ostavim polovicu nekretnina. Bio bi gri-. 
jeh... Lana a 
Križanić se lecne i htjede prigovoriti, no brzo se sna- 
đe i reče posve mirno i uvjerljivo: 

— O tome sam i ja razmišljao. I o tom sam razgo- 
varao s odvjetnicima. Ja želim, da se u oporuci vidi sva 
tvoja veličina i plemenitost, a ti opet moraš računati s mo- 
jom osjetljivošću i ugledom. i Ba. 

— Ti se protiviš, Micek? — Nemoj, molim te. Ti imaš 
i tako već sam više nego trebaš — govorila je ona blago 
i moleći. 


— Varaš se, dušo. Ja nijesam protivan! = odgovori 
on. — Moramo samo naći zgodan način. Imaš li ti u mene 
povjerenje? 


_— Micek! Kakovo je to pitanje? Ti to najbolje znaš. 


— Volim, da opet čujem. ' 

_— Ti si to vidio, kad sam ti izručila svu svoju goto- 
vinu, koja vrijedi više nego pol vrijednosti kuća. Ja tebi 

jeruj eograničeno. . 

o ali ti, dušo! Ja sam to znao i time sam raču- 
nao, pa sam razmišljao i dogovarao se s odg misle, 
kako bismo to najbolje uredili. I ja želim, da ostaviš veliki 
dio rođacima, jer i ako ne zaslužuju, tvoja su krv. ZZ 
sjaci su, jer nijesu za drugo rođeni, i taki će biti vazda, 

pa da im sve ostaviš, ali neka bude. Ti moraš ostaviti i 
za dobrotvorne svrhe. 

— Da, da — potvrdi starica veselo. — I to sam ti 
htjela reći. 

—. Vidiš, kako ja sve znam, što ti misliš! — usklikne 
on veselo. — Matici Hrvatskoj, Sveto-Jeronimskom dru- 
štvu, Hrvatskom Radiši, Napretku, Braći hrvatskog zmaja, 
Uboškome domu i još mnogima treba dati, da tvoje če- 
stito ime unesu među svoje dobrotvore i da o tome novine 
pišu. Ti to zaslužuješ. | 

— Za novine — pisale, ne pisale. Ja želim izvršiti 
svoju dužnost. To su narodni žuljevi, pa narod ima na 
njih i pravo. Hvala ti, Micek, da si i ti na sve to mislio. 

Njemu je udarila krv u lice, pa je objeručke uhvatio 
brkove, da pokrije obraze. On zna još iz pučke škole, da je 
žensko stvoreno od rebra, u kojemu ima svega osim moz- 
ga, a sada mu tu istinu potvrđuje glupo buncanje te stare 
usidjelice. Nekakovi narodni žuljevi, nekakovo narodno 
pravo?! Neka ona samo makne na Mirogoj, pa nek je ne 
tište ti žuljevi. On će ih uzeti na svoje ruke. 

— Ti si divna duša! — reče joj i blagim smiješkom 
prikrije svoje misli. — Kako ti rekoh, ja sam o tome sve- 
mu mnogo razmišljao. Stvar se mora izvesti mudro i pa- 
metno. Ja se nijesam mogao dosjetiti, pa mi moj pravni 
savjetnik reče: »Ta oporuka, gospodine generalni direk- 
tore, mora biti remek djelo pravne vještine, iz kojega će 
odsijevati i neopisiva plemenitost i veličina gospođina, no 
ujedno i njezino veliko i zasluženo povjerenje, koje doli- 
kuje jednom Miceku Križaniću, čovjeku i generalnom di- 
rektoru jedne ugledne i solidne banke!« Tako mi je rekao. 
Ja sam se naravno branio od tolikoga laskanja meni, no 
složio sam se s njime u onome, što se odnosi na tebe. 

— Je li ti rekao, kako on misli, da bi se to napra- 
vilo? — upita Amalija. | 

— Jest. On kaže, da ti mene imenuješ univerzalnim 
baštinikom, a zatim da se doda po prilici ovako: »Kako je 
moj prijatelj najbolji poznavalac i tumač mojih i želja i 


nakana, to neka sve ostalo i sa svima uredi, kako smo se 


dogovorili.« Tako po prilici. Tu je, kaže, predviđeno sve, 
što ti želiš i ujedno je izraženo neograničeno povjerenje, 

koje ja zaslužujem i kao čovjek i kao generalni direktor 
jedne ugledne i solidne banke. 

— Da ne bismo nikoga spomenuli? — upita ona mal- 
ko začuđena. 

— Ne, dušo. Kaže, da je to jedino pametno i prav- 
nički dobro, jer sam Bog zna, tko će biti živ od tvoga 
roda, i koja će hrvatska društva postojati, kad ti umreš. 
Ovako se ne može dogoditi nikakova neprilika. Ja znam, 
da ti želiš, da polovica bude tvojim rođacima, a tri osmine 


ćemo odrediti za kulturna i bumanitarna društva. Meni je - 


dovoljno, da mi ostane jedna osmina. Tek toliko, da imam 
od tebe uspomenu. Jesi li, dušo, s time sporazumnar | 


— Potpuno — odgovori ona. — Polovica, tri osmine 
i jedna osmina. Vrlo dobro i pošteno. 
e . . m. V 
— Vidiš, dušo, kako se mi u svemu slažemo! — us- 


klikne Micek zadovoljno i poljubi je u čelo. — Ti si tako 
zlatna duša, da uvijek misliš samo najbolje 1 najpleme- 
nitije. Ja ću prema ovom dogovoru dati napraviti opo- 
ruku, pa kad god izvoliš, doći će svjedoci, da je pred 
njima potpišeš, i da je i oni potpišu. 

Na Amaliji se je vidjelo, da baš nije najoduševlje- 
nija tim rješenjem, ali je pristala i više nije imala ni 
volje ni snage, da na tome što mijenja. Ostalo je pri tome. 

Micek je bio potpuno zadovoljan i već je drugog ju- 
tra uzeo u ruke nekakovu debelu knjigu od A. Rušnova, 
koju je naslijedio u banci, pa po njoj neumorno listao. Tu 
je u toj staroj, požutjeloj knjižurini našao svakakovih 
pravničkih čudesa i gluposti. On se je morao upravo smi- 
jati, što je taj besposleni stari gospodin svašta pisao. Sve 
nekakove tužbe, pa cijeli zapisnici, odluke, osude i još ko- 
ješta, baš kao da je on sam bio i prevario i prevareni, i 
vjerovnik i dužnik i zemlju imao i među preorao, pa sam 
sebe tuži, sam sebe brani i sam sebi sudi. Micek ne bi 
nikad mogao vjerovati, da taj dobri starac nije šenuo 
umom, da nije u njegovoj knjizi našao i krasnih uzoraka 
za pravljenje oporuke. To je bilo ono, što je on trebao! 
Odmah se je dao na posao i lagano, riječ po riječ, reče- 
nicu po rečenicu, sastavio posve lijepu oporuku, kojom mu 
Amalija Markovac ostavlja sve svoje pokretno 1 nepo- 
kretno i preporuča mu, da sve ostalo uredi prema njiho- 

vom dogovoru. To se odnosi na sprovod, na čitanje svetih 
misa i na uređenje groba i spomenika. 

Taman je metnuo zadnju točku, kad mu podvornik 
najavi goopoću Harambašić. 

— Što ta hoće?! — reče on nervozno. — Neka uđe. 
3 Za čas se pojavi na vratima lijepa, pristala mlada 
žena, u veoma ukusnom i jednostavnom odijelu. Njezina 
je prirodna, neusiljena jednostavnost i držanje odsijevalo 
otmjenošću plemenite i čestite žene, koja niti trpi niti po- 
kazuje bilo kakove namještenosti i licemjerstva. 

Za ručicu je držala maloga, crnomanjastog dječačića 
od koje četiri godine. Njegove su krupne crne oči otvo- 
reno i bistro gledale u sijedoga gospodina. 

. Micek je ustao i pošao im u susret s dragim, prija- 
teljskim smiješkom i pozdravio gospođu. | 

.— Kako je divan taj mali junak! Isti tatica! — reče 
on iza pozdrava, pomiluje maloga po kosi i ponudi go- 
spođi, da sjedne. Ona to učini, a mali sakrije lice u nje- 
zino krilo. Sj 


— Ne boj se, zlato. Ne će ti gsspodin direktor ni- 


šta — reče ona, podižući djetinju glavicu. 
— Ja se bojim. Oči, oči... — šaptalo je dijete. 
"m — Cudno! — reče Micek. — Mene se svako dijete 
oji. | 
— To nije dobar znak, gospodine direktore — reče 


gospođa tobože u šali, sjećajući se narodnoga iskustva, da 
se djeca i životinje vole samo s dobrim ljudima. 

.. Križanić se je na tu njezinu primjedbu usiljeno na- 
smiješio i upitao, čime joj može poslužiti. Ona mu je 
ispripovijedala, kako joj je njezin čovjek pisao, da mu 
pošalje stotinu kruna, jer da se očekuje skoro svršetak 
rata, pa da bi veoma povoljno kupio neke nužne i korisne 
stvari za kuću. | | 

.— Ovaj čas nemam novac pri ruci, a nema ih ni 
moja majka. Vi ste se sami ponudili, gospodine direktore, 
pak sam stoga slobodna, da vas zamolim za tu uslugu. 
Povratit ću vam prvoga. 

— Nemojte mu poslati, milostiva! — odreže Micek. ' 
— Kako mu ne bih poslala?! — iznenadi se ona. 

— On ima i previše za svoje potrebe, pa taj novac 
sigurno treba, da pozajmi Lasiću ili. kojemu drugom 
lumpu. . " . . di k 
— To ne mijenja ništa na stvari, gospodine direk- 
tore. Ako moj muž to smatra potrebnim, zašto ne bi uči- 

io?! : 
krš Nije potrebno, milostiva. Nemojte mu, poslati. | 

— Vi se možete i varati, a kad se 1 ne biste varali, 
ja bih mu ih ipak poslala, kad on traži. . 

— Ne, ne, milostiva. Lakoumnost se ne smije podu-: 
piraki ika ds 
— Vršenje prijateljske i drugarske dužnosti nije ia- 
koumnost. : 

— Kako rekoh, milostiva! : : 

— Budite tako ljubezni, gospodine direktore, pak mi 
pozajmite stotinu kruna. Prvoga ću vam sigurno povra- 
titi. Ovaj smo mjesec imali većih izdataka, a i našoj sam 
mamici, Tončekovoj — slala neke stvari. Nije njoj nužda, 
ali mora vidjeti, da na nju mislimo. : 

— Dobro, milostiva. Vrlo rado. Kako ja to vama ne 
bih učinio? — reče on i pruži ruku prema njoj: 

— Jeste li donijeli mjenicu? : ' 

— Mjenicu?! Zašto mjenicu? — iznenadi se ona. 

— To je, milostiva, tek bankovna formalnost — od- 
govori on sa smiješkom. 

— Pa, vi ste mi aka 
dem što trebala?! — govorila je gospođa u velikoj ne- 

ilici. * > 
€ — I vrlo je rado činim, milostiva. Vjerujte mi, da 
sam sretan, .što vam je mogu učiniti — odgovori on veo- 
ma ljubezno i uvjerljivo — no pri tome se moramo dr- 
žati formalnosti, koje zakon propisuje. 
 — Mjenicu?! Pa , 

— Da, milostiva. Vi ćete je potpisati, vaša gospođa 
mamica i još dva žiranta. Dobar mi je dr. Jerdan i naš 
gospodin Žoranić. Samo toliko, da je udovoljeno zakonu. 

— Oprostite, gospodine direktore! — reče gospođa i 
ustane. — Vi ste mi govorili o vašemu prijateljstvu s mo- 
jim mužem i ponudili mi za svaki slučaj svoju prijatelj- 
sku uslugu. Oprostite mi. Ja sam vas posve krivo: razu- 
mjela. | 

se sami ponudili za uslugu, ako bu- | 

— Ni najmanje krivo, milostiva. Ja ću biti sretan, da 
vam učinim tu uslugu! — reče Micek i slatko se nasmije. 

— Mi očito imamo različite pojmove i o prijateljstvu 
i o prijateljskim uslugama. Oprostite! — odgovori gospođa 
nakloni se i pođe. 

— Onda ne želite, milostiva, zajma? 

— Hvala, gospodine direktore. Kum Jerdan mi je re- 
kao, da je kod Žige Neumana i Jevrema Stojkovića manji 
kamatnjak. 

— O tome možemo, milostiva, govoriti. Ja ću vam 
i tu ići vrlo rado ususret. O, imam ja za prijatelje pogo- 
dovni kamatnjak! — odgovori on, trljajući ruke 1 navla- 
čeći na usne prijateljski smiješak. 

— Možda se ovdje i ne radi, gospodine direktore, o 
visini kamatnjaka. Radi se o nečemu drugom. Ja se kla- 
njam — reče gospođa i otide. | 

Stotina kruna nije veliki novac, pa još samo na mje- 
sec dana — ne bi se, Bog zna, koliko zaradilo, ali je Kri- 
žaniću ipak bilo žao, što mu je taj posao izmakao. Ta je 
gospica očito mislila, da je direktor Križanić kakav lako- 
umni fantast, koji na prvu riječ vadi iz džepa novce i daje 
ih bez ikakove garancije. To bi mi bio posao za jednoga 
bankovnog direktora! Samo ga je smela u poslu. Koncept 
je oporuke svršio, pa bi sada trebalo da to dotjera i uredi. 
Sve bi bilo dobro, kad on ne bi znao, da ne zna pisati. 
Sve bi bilo lako, da ne izmisliše besposleni profesori te 
proklete zareze, pa točke, pa nekakovo rastavljanje ri- 
ječi, kao da je to važno za bankovne poslove! Valja pri- 
znati, da je pametan samo posao s novcima i oko novaca, 
a tu nigdje ne treba tih profesorskih gluposti, pa ih onda 
uopće ne treba. Ipak ta će oporuka ići preko javnog bi- 
lježnika i pred sud, a tamo su sve samo besposleni i dan- 
gube, koji ne bi znali proračunati ni najobičniji kamat- 
njak, ali na ovakove besposlice paze. On u glavi prora- 
čunava kamate na svaku svotu, pa još nikada ne osjeti, 
da mu pritom smeta, što ne zna, gdje bi metnuo zarez, 
gdje točku, ali bi u oporuci moglo smetati. 

Digne telefonsku slušalicu i zatraži neki broj. 

— Halo. Privrednička — Križanić. Klanjam se. Je- 
ste li napravili referat, doktore?... Da, da... u redu. 

Budite tako ljubezni, pa mi ga sada donesite... Ne. Mo- 
lim vas, donesite ga vi sami. Htio bih s vama govoriti... 

iđenja. o. 
a ka Sada će on to sve urediti. Bez filira troška. SL 
gurno je i on toliko pametan, da znade to sam svršiti. 
Kad bi morao sve plaćati, što bi onda njemu ostalo?! Sve 
bi pojeli ti nesretni odvjetnici! Dosta će se nagumati javni 
bilježnik, a baš bez ikakova truda i muke. Kad bi Križa- 
nić imao bar kakove koristi od toga njegovog tobožnjeg, 
rada, ne bi mu bilo žao, što će ga morati platiti. 

Pravni zastupnik mu je donio referat u stvari doktora 
Franića. Tražbina je u pogibelji. Čim se kamate na vri- 
jeme ne plate, treba mjenicu prosvjedovati i utužiti. Ne 
smije se dulje čekati. Utužiti ne treba samo u slučaju, ako 
u roku od tri dana iza prosvjeda bude isplaćena cijela 
svota s kamatama. a 

Dok su oni još pripovijedali, podvornik najavi dra 
Jerdana. . i 

— Zar nijeste znali, da imam konferenciju s gospodi- 
nom doktorom?! — reče Micek ljutito. 

_— Znao sam, gospodine direktore, i rekao sam — 
odgovori podvornik. 

— Neka izvoli pričekati. kia 

Pripovjedio je svojemu zastupniku, kako neki siro- 
mah iz njegova sela želi napraviti oporuku, pa se obratio 
na njega. On je tu napravio formular, pa moli gospodina 
doktora, neka to ispravi i neka dade prepisati u čisto, da 
se lakše čita, a on će već dalje uputiti onoga siromaha. 
Odvjetniku je taj posao bio veoma sumnjiv, no nije imao 
nikakova uporišta, da potanje ispituje. Učinit će sve, što 
se od njega traži i još do noći poslati gospodinu direktoru 
sve lijepo uređeno i prepisano. Otišao je. m 

Dr. Jerdan je pouzdano saznao, da dosadašnji ban- 
čin pravni zastupnik prodaje pisarnu i odlazi »u zasluženo 
stanje mira« — pa će banka uzeti novoga zastupnika. Kri- 
žanić mu to potvrdi. X 

— Vi ste mi, gospodine direktore — reće mu Jerdan 
— govorili, da ćete nastojati preko svojih veza, da ja 
dobijem zastupstvo koje banke, kako bih se lakše i uspješ- 
nije mogao što više posvetiti političkome radu. Sada ste u 

prilici, da svoju obvezu iskupite, a ja ću vam biti veoma 
zahvalan. Da budem iskren: na ovaj me korak goni go- 
spodin Zoranić! 

— Imate pravo, doktore! — potvrdi Križanić. — Ja 
sam već odlučio, da vas sam pozovem, da stavite pismenu 
ponudu, jer će se na idućoj sjednici ravnateljstva o tome 
raspravljati. Ne će se još definitivno riješiti, jer naš dok- 
tor još nije prodao svoje pisarne, no svakako će se uglav- 
nom vidjeti, kamo kocka naginje. Ja ću bezuvjetno zago- 
varati vašu kandidaturu. 

— Zahvalan sam vam — odgovori dr. Jerdan. — 
Time bi bilo prilično riješeno pitanje mojega osiguranja i 
ja bih se mogao skoro sav dati na narodni posao. 

Otišao je, zadovoljan obećanjem, ali — ne vjerujući 
u uspjeh. Neki mu je nutarnji glas govorio, da Križanić 
ne može ni tu govoriti iskreno. Svakako će se dogoditi 
protivno od onoga, što obećava. On će već naći načina i 
mogućnosti, da to sve uvije u svoje slatke riječi, da lijepo 
pomiluje trljanjem ruku, no onda sve skupa prevuče 
hladnim, proračunatim smiješkom i — prevrne onamo, 
kamo kani. Sjednica je ravnateljstva samo izgovor, jer 
je više nego sigurno, da će biti onako, kako on rekne, pa 
kad bi želio dra Jerdana za pravnog zastupnika, on bi mu 
to odmah i rekao. ' 

Uostalom on je išao, da to mjesto zatraži samo stoga, 
da još jednom više upozna gospodina generalnog direk- 
tora Križanića, rodoljuba i dobrotvora, u njegovoj pravoj 
slici. | 

XVII 


Sprovod je bio veličanstven. Preko pedeset vijenaca, 
među kojima se je osobito isticala golema kruna od aka- 
cija sa strašnim bodljikama; desetak društava korporativ- 
no, a osim toga pet pjevačkih društava; tri glazbe; nepre- 
gledna povorka ljudi i žena. Iza porodice su išli najbliži 
njegovi suradnici, a u prvom redu generalni ravnatelj Mi- 
cek Križanić. On je i na grobu stajao prvi do govornika, 
kojih se je izredalo toliko, da su već zamarali. 

Svi su naravno zamijetili Križanića, te su mnogi i 
mnogi, suznih očiju za vođom, pomišljali, kako sada na- 

staje strahovita praznina, koja će se teško ispuniti, ali — 
eto, uz mlađe, tu je još uvijek prokušani borac, oprezni i 
mudri Križanić. Ako ustreba, on je spreman na sve žrtve 
za čast i dobrobit Domovine. To oni svi znadu, jer su to 
ponovno, upravo nebrojeno puta čuli iz njegovih usta. 

Drugi su, osobito oni mlađi, također suznih očiju, sti- 
skali zube i pesnice, gledajući njegovu veličinu, kako se 
penje — na grob pokojnoga Franića. 

On je stupao u povorci i poslije stajao na svježoj 
iskopanoj zemlji hladan, zagonetan kao sfinga, mrk, bez 
svoga uobičajenog poslovnog smiješka, koji te nuka i moli, 
da svakako kod njega kupiš kilogram riže ili sklopiš zajam 
uz dobro osiguranje i još bolje kamate. Ni s kim nije pro- 
govorio ni jedne riječi, osim kad je stigao pred mrtva- 
čnicu. Tu se je sa svakim pozdravio bez smiješka i veli- 
koga razgovora. Najsrdačnije je stisnuo ruku svome dra- 
gom dru Harambašiću. Inače sa svima hladno, tužno, kako 
i dolikuje nad odrom ljubljenoga, nezaboravnog i nena- 
doknadivog predsjednika. 

U glavi mu je zujalo, kao u osinjaku, po utrobi su 
mu rovali neki đavoli, kao da će ga rastrgati, a i oko srca 
ga je nešto stezalo. Nije njemu mnogo stalo do toga, što 
tko o njemu misli, kad poslovi uspijevaju, jer je to naj- 
bolji dokaz, da radi i dobro i mudro i obzirno. Ipak nije 
mu svejedno, da li ga smatraju ubojicom i razbojnikom, 
gdje on nije ništa kriv. Upravo ništa. On je zaštićivao in- 
terese svoga zavoda, mjenicu prosvjedovao i utužio. Nije 
on kriv, što je ubrzo iza toga dospjelo još nekoliko mje- 
nica, koje je dr. Franić bio potpisao nekim stranačkim pri- 
jateljima, a još manje je kriv, što one nijesu bile ni ispla- 
ćene ni produljene, pa ih je morao prosvjedovati i utužiti. 
Isto tako nije kriv Križanić, što je do toga došlo, da je 
Franić morao po što, po to prodati kuću, samo da ne dođe 
do dražbe i ravno petnaest dana prije smrti iseliti se i — 
umrijeti u tuđoj kući. Tko mu je kriv, što je on bio loš 
gospodar i što je smatrao svojom dužnošću, da mora po- 
magati svakome, koji dođe k njemu i zaplače?! Istina, ne- 
upućeni brbljaju, da mu je on računao prevelike kamate, 
da je svakoga stranačkog siromaha slao k Franiću po pot- 
pis na mjenicu, no to su sve zlobne priče. Ako su kamate 

bile prevelike, nije trebao ni za tiskaru ni za druge uzi- 
mati zajma kod -privredničke banke. Tu mu nije Križanić 
ništa kriv. 

Jučer mu je Anka Talijan na neobičan način, upravo 
drsko bacila u lice, da je lihvar i ništarija, što nije dao 
prvenstvo na uknjižbu Gradskoj, da tako Franić dobije 
povoljan zajam 1 uredi sve svoje obveze i spasi kuću za 
ženu i djecu. Rekla mu je, da je to zločin, jer da hi i lični 
neprijatelj dra Franića bio uz onakove garancije druk- 
čije postupao. To ga je upeklo i to mu još ni sada ne da 
mira. Ne žali on, što nije drukčije postupao, ali mu je 
krivo, što svaka babetina misli, da je zvana, da daje svoje 
mišljenje o bankovnim poslovima. Govore, da se je po- 
kojnik upravo srušio kao trulo drvo, kad se morao seliti 
ispod svoga krova. Otada se više nije razvedrio, nije se 
nikada više ni osmjehnuo, iako mu bolovi nijesu bili - 
neprekidno: teški; govorio je vrlo _ malo i Križanića nije 
htio primiti, kad su mu najavili njegov posjet. Poručio 
mu Je, da prima samo prijatelje. Sve je to istina, ali 
Križanić nije uviđao nikakove krivnje, te mu je savjest 
bila posve mirna. Uostalom on je i s procesima bio strpljiv. 
Dr. Franić mu je platio sve zaostale kamate, a on je rekao 
pravnom zastupniku, da ne požuruje, e da bi se prijatelj 
Franić iskopao i isplivao. Tu je banka doduše dobila četiri 
puta veće kamate, nego li bi joj bilo dosuđeno, no zato 
je čekala, a Franić je to sam prihvatio. 

Neka mu predbacuju, što hoće, njega to ne smeta. Ta- 
ko su ga ono pred dvije godine bili napali, što nije zastup- 
stvo banke povjerio svome čovjeku i stranačkom prijatelju 
dra Jerdanu, a nitko nije htio uvažiti, da ne može njegovu 
banku valjano zastupati čovjek, kojemu je politika naj- 
preči posao. On im to naravno ne može tumačiti, jer bi 
opet skočili na njega, da nema osjećaja, da nije prijatelj, 
da je lihvar i slično, pa je stoga rekao kratko i odrezano 
— nije ga htjelo ravnateljstvo! Psuju samo njega, a ipak 
su s njime svi dobri i kao neki prijatelji. To je najbolji 
dokaz, da je on pošten čovjek i da dobro radi. I za pre- 
vrata su ga po budžacima psovali i — s njime prijatelje- 
vali. Pa, to je i naravno: Nije valjda on sam zvan, da iz- 
laže svoju glavu i kapital. Kažu, da se je bio sakrio. Što 

bi se on krio?! Ima i pametnijih i uvaženijih ljudi od nje- 
ga, pa su oni bili dužni, da govore 1 rade, ako nijesu bili 
zadovoljni, a on je i tako imao previše posla u banci i oko: 
spasavanja obračuna s vojskom. Malo je trebalo, pa da 
pretrpi goleme gubitke, a to ipak ne bi bilo u interesu 
hrvatskoga narodnog gospodarstva. 


Kad se je Harambašić vratio iz zarobljeništva, ne- 
kih desetak mjeseci iza prevrata, pokazivao je nekim pri- 
jateljima Križanićevu kartu iz Niša, u kojoj mu je javljao, 
da »još nismo dobili novce od kuće« i pripovijedao koješta 
o njemu. Križanić je to sve čuo i smiješio se tim izmišljo- 
tinama, no nije pripovijedao prave istine, kakovu ju je on 
zamišljao, nego je šutio. Uostalom da se je on vladao po- 
šteno i kao drug i kao prijatelj, najbolji je dokaz u tome, 
što je dr. Harambašić s njime ostao dobar prijatelj, pa kad 
je položio doktorat i bio promoviran, Križanić mu je veoma 
srdačno čestitao i poslije toga sjedio s njime na strana- 
čkim sastancima. Da je Križanić bio štogod kriv, odnosno, 
ako je on učinio štogod nečasno, ružno i nepošteno, a nje- 
gova mu okolica sve to opraštala i s njime dalje prijatelje- 
vala, onda ta samaritanska družina nema prava, da mu išto 
prigovara! On ima svoj posebni novčarski moral, po ko- 
jemu se gura naprijed i gomila imetak, pa kome je krivo, 
neka se s njime ne druži. Kad bi se to dogodilo, onda bi 
on ubrzo ostao sam, kao okresano drvo, i to je on dobro 
znao, pak je stoga s velikim zadovoljstvom pomišljao na 
kukavičluk i neodlučnost svoje okoline, znajući vrlo dobro, 
što o njemu misli. 


Kad je opijelo bilo gotovo, ljudi su se bezobzirno gu- 
rali oko udovice i pokojnikove siročadi, da im stisnu ruku i 
reknu, kako i njih boli taj strašni gubitak. Gospođa je ne- 
prekidno držala ispruženu ruku i kimala glavom, šapćući 
riječi zahvale. Nenadano je trgla ruku k sebi, malko se 
ispravila, podigla glavu i okrenula se na desnu stranu 
k onima, koji su je okruživali. Križanić je stajao, držeći 
cilindar u ruci, i problijedio pod neočekivanim udarcem, 
no brzo se je snašao, pokrio glavu i okrenuo se, kao da je 
obavio svoju dužnost u najvećem redu. U onoj žurbi, 
gužvi i uzrujavanju nije te upadice opazio nitko osim Pre- 

lića 1 Jerdana. Iznenadili su se, no kako nije bilo ni vri- 
jeme ni mjesto razgovoru, nije nijedan rekao ni riječi. 

Križanić se je požurio prema izlazu i tamo našao Mi- 
licu. Bez riječi su se progurali do tramvaja i uvukli se u 
njega. Njoj je bilo veoma žao, što on nije uzeo auto, ali 
se nije usudila ništa reći. Ipak bi bilo u redu, mislila je 
ona, da se član stranačkoga vodstva i ravnatelj banke ne 
gura sa sirotinjom, a osim toga i šoferi moraju živjeti. Ako 
se ne će voziti ovakovi gavani, da tko će onda?! 

U tramvaju su ga svi pozdravljali, a on je ozdravljao 
s prijateljskim smiješkom. Na Milicu se nije nitko ni osvr- 
tao, jer je nije nitko ni poznavao. Na Jelačićevom su 
trgu izišli iz tramvaja i jedan čas stajali. Micek mora u 
banku, a Milica ide kući. Ima mnogo posla, jer se baš use- 
lila u novi stan u jednoj gradskoj kući. Ima pune ruke 
posla, dok sve uredi i namjesti i dotjera. | 

Dok su još tu stajali, pristupi im gospodin Zoranić, 
sav u teškoj crnini, no sa smiješkom na očima. 


— Gospodine direktore, čestitam! — reče Miceku, 
pružajući mu ruku. 

— Što mi čestitate? — začudi se on. 

— Stara je ovaj čas umrla! 

— Umrla?! — iznenadi se on. 

— Koja to stara? — upita Milica. 

— Jedna dobra klijentica naše banke — reče Micek 


žurno i povuče Zoranića za kaput, hoteći ga upozoriti, da 
šuti. Zoranić nije razumio toga znaka, pa nastavi: 

— Ja sam došao u autu s Mirogoja i baš ja pred nje- 
zinu kuću, a cura izleti na ulicu, i kad mene opazi, poče 
mi mahati rukom. Kako je moja radionica odmah u su- 
sjedstvu, cura me pozna. Izišao sam iz auta, a cura mi pri- 
trči i upita za vas: »Gospodična, veli, ovaj čas umrije!« 
Ja sam joj obećao, da ću vas odmah potražiti. 

— Šteta je — reče Micek mirno — ali je glavno, da 
je banka osigurana. Idemo, gospodine Zoraniću. 

Milici je pružio ruku na oproštaj. 

— Mi ćemo se vidjeti sutra, je li? — upita Milica. 

Ne odgovori joj. | 

Ona je šutjela. 

— Idemo, gospodine Zoraniću! — ponovi Križanić. 

— Ja ću u Ilicu — odgovori poštovani Zoranić i 
obrati se Milici. — Već se dugo nijesmo vidjeli. 

— Zašto ste čestitali gospodinu direktoru? — upita 
Milica. 

— Eh, to vam je duga priča! — usklikne Zoranić 
veselo. — Dvije trokatnice, veliko dvorište, puno novaca, 
a sve upravo badava. Tako, znate ... Malo je valjda po- 
mazio staru, malo je polaskao, pa eto sada sve u njego- 
vim rukama. Majstor je on za takove poslove... 

Ona je jedva prikrivala uzrujanost, a krv joj je na- 
vrla u obraze. Htjela je sve čuti i doznati. 

— Poznaju li se već dugo? — upita naoko posve 
mirno. 

— 0, da. To vam je još predratna ljubav. Tako su 
mi pripovijedali stanari. A stara je već onda bila stara i 
nije je nitko htio ni pogledati. Kad je Križanić vidio, da 
su tu kuće i pare, onda se prihvatio posla i sada je sve 
njegovo. Ja to ne znam baš točno, ali stanari pripovijedaju, 
da već preko godine dana on ubire stanarinu i vlada se 
kao pravi gazda. Svaki je dan bio kod nje. Govorili su, 
da će se i vjenčati, pa ona, eto, umrije prije toga. A i 
sreća, da je tako. Rugaju nam se protivnici i napadaju 
nas radi njega i ovako dosta, a što bi istom bilo, da se je 
on, bogataš, radi imetka oženio s preko dvadeset godina 
starijom babom! 

Oko Milice se je okretao cijeli svijet. Činilo joj se, 
da joj asfalt gori pod nogama i da se ujedno otvara pod 
njom bezdan, koji će je progutati. Glavom su joj letjele 
misli munjevitom brzinom i sve jedna prestizala drugu 
tako, da najzad nije ni sama znala, što misli i da li uopće 
misli. A poštovani je građanin Zoranić nastavljao svoju 
priču iskreno, potanko i prostodušno. 

— Gdje se samo dade ušićariti i naoko ostati pošten, 
tamo srće naš Križanić, ako baš treba, i preko mrtve maj- 
ke. Treba samo sačuvati ugled. Stoga vam on vazda pruža 
jednu ruku, da miluje, a u drugoj drži prašinu, da vam je 
baci u oči. Da nije, znate, tašt 1 častohlepan, pa da sve 
ne uvija u rukavice i svoj smiješak, onda bi se istom vi- 
djela njegova duša. To mogu govoriti vama, jer ste i vi 
naša. Pred protivnicima mi njega svi branimo. 

— Je li to njegova ljubavnica? — prošapće Milica 
kao u bunilu. 

— Jest. Jest. Njegova šoca. | 

Došao je tramvaj za gornju Ilicu i Milica uđe u nje- 
ga, a da se nije sa Zoranićem ni oprostila. 

— Klanjam se, gospođice! — pozdravio je on i u 
čudu gledao za njom. Nije razumio, što joj bi, a ona uopće 
nije niti čula njegovih riječi. 

Doletjela je kući u nekoj omaglici, zaključala stan, 
spustila se sva slomljena, satrvena na divan i zapala u 
grčevit plač. Plakala je od srca, bolno, glasno i prodirno, 
da je svaki oštri jecaj odjekivao kroz gluhe prazne sobe. 

Križanić je međutim pohitao u Amalijin stan, žurno 
pokupio sve ključeve, zaključao ladice, strpao sitne drago- 
cjenosti u džepove i onda prišao i stao kraj mrtvaca. Po- 
pipao ju je po ruci. Nema više Amalije! Njezino tijelo 
više nije ona. Hladna, ukočena masa. On je veoma pomno 
ponovno pregledao svaki komad namještaja, sve ormare, 
ladice i spremnice, da mu ne bi što vrednije ostalo. 
Znao je, da služinčad često ima ključeve, koji su se tobože 
bili izgubili, a isto je tako znao, da baš u smrtnim sluča- 
jevima nastaju prave pljačke i haranja po stanovima onih, 
koji iza sebe ne ostavljaju nikoga ili ostavljaju nepažljive 
ukućane. To se njemu ne smije dogoditi, jer bi sramota 
bila s tim veća, što se radi o tako dobrom gospodaru, ka- 
kav je on. « 

Kad je bio sa svim tim potpuno gotov i zadovoljan, 
odredio je djevojci, da nikoga ne pušta u stan i da nikuda 
ne izlazi. On će urediti sve, što je potrebno za prijevoz 
drage pokojnice na Mirogoj i za sprovod, brzojavit će 
rodbini i skoro se vratiti. | 

Kod pogrebnog je društva naručio sprovod drugoga 
razreda. U jedan mu je čas bila naletjela u glavu misao, 
da uzme prvi razred, no brzo se je predomislio. To bi ipak 
bila ludorija. U zemlju svakako dođe, pop svakako bla- 
goslovi, pa bi onda bio upravo smrtni grijeh, da bez ika- 
kova razumna razloga puni džepove pogrebnog društva. 
Nekoliko je puta naglasio činovniku, kod kojega je na- 
ručivao pogreb, da ne smije doći u novine vijest o po- 
kojničinoj smrti. Ona je bila toliko čedna, pobožna i po- 

vučena, da je to izričito zabranila. Sve mora biti što tiše 1 
avnije. ko 

maa tih listih razloga nije obavijestio mi njezinu rod- 

binu. Čemu da se ljudi uzrujavaju i da možda smatraju 

svojom obvezom, da dođu na sprovod, kad tu nemaju što 

tražiti! Pokojnica ih tako i tako nije trpjela, pa bi Joj si- 

gurno bilo i na drugom svijetu neugodno, kad bi ih gle- 


dala oko svoga leša. : 
Sve je prošlo u najvećem redu i po utvrđenom raspo- 


redu. Na sprovodu je bio Micek, nekoliko stanara i nitko . 
više. Tako je dobro. Tako je to i moralo biti. Čim se je - 


ratio sa sprovoda, dao se je na potanko, najtočnije pre- 
s ledavanja stvari koje su ostale u Amalijinom stanu. o 
lučio je, što će rasprodati, a što zadržati i otpremiti k sebi, 
da taj stan čim prije isprazni i dade u najam. Grijeh je, 
da te krasne prostorije stoje prazne, kad mogu dati ei 
lijepu svoticu svakoga mjeseca. Oporuku je prijavio ko 
nadležnoga javnog bilježnika i vladao se u svemu kao pot- 
puni, isključivi i jedini gospodar dviju krasnih trokatnica 
ištu grada. 

“ "obio A poziv na sjednicu stranačkoga vodstva. Kad 
ga je primio, osjetio je neku tjeskobu. Sve ga je nešto nu- 
kalo, da ne ide. Međutim na pozivu je pisalo, da je to 
žalobna, komemorativna sjednica za pokojnim drom Fra- 
nićem. Poziv je potpisao potpredsjednik dr. Prelić. Da se 
ne odazove, sigurno bi mu zamjerili i mnogi bi pomislio, 
da mu je neugodno ili da se boji i stidi. A_ čega bi se on 
trebao stidjeti?! Čega bi se trebao bojati?! On se je služio 
svojim pravom, on je vršio svoje dužnosti kao: bankovni 
direktor, pa što je možda radi toga stradala porodica dra 


Franića, njega se to ne tiče, a kamoli da bi ga zbog toga 


trebala još i savjest peći. Svakako će otići. To će učiniti 
s tim prije, što osjeća, da je on poslije Amalijine smrti 
bezuvjetno najjači i najuvaženiji čovjek u cijeloj stranci. 
Sigurno je dvaput jači od najbogatijega, a to. danas mno- 
go znači. Ići će svakako. Ako bi mu koji što spomenuo u ne- 
zgodnom obliku, znat će on to lijepo 1 uspješno odbiti. 
Eno: dr. Franić je upropastio stranačku tiskaru, a da j oš ni 
danas nijesu obračuni likvidirani! Je li tome kriv Križanić 
ili predsjednik?! Kako je gospodario u svemu, tako je ra- 

dio i sa svojim imetkom. Doživio je ono, što doživljuju svi, 
koji drže, da moraju svakom pomoći i preporoditi cijeli 
svijet. Pomagao je prosjake, da i sam kao prosjak otiđe 
s ovoga svijeta. Možda je imao bolesne ambicije, da bude 
bar donekle bliz Kristu, koji je naučavao, da se siromasi 
prvi puštaju u kraljevstvo nebesko?! To mu je uspjelo, 
pa ako je i generalni direktor Križanić štogod tome pri- 
donio, trebaju mu biti zahvalni, a ne da ga joši napadaju 
rad toga, što je pomagao prave nakane svoga predsjed- 
nika. 

Sjednicu je otvorio dr. Prelić svečanim govorom. Svi 
su oko dugačkog stola stajali i ukočeno gledali preda se 
osim Jerdana i Harambašića, koji su bili na kraju stola, u 
kutu, i češće izmijenili nekoliko riječi. Nešto su se očito 
dogovarali. Kad je potpredsjednik završio, svi su njegov 
govor popratili turobnim poklikom »Slava našem predsjed- 
niku«. Posjedali su. Za riječ se javlja dr. Jerdan. 

— Božja je volja — počeo je on — da nas je ostavio 
naš zaslužni i požrtvovni predsjednik. Pred tom činjenicom 
mi ne možemo učiniti ništa drugo, nego da se poklonimo. 
Ima međutim nešto, što je u našoj moći, a to je, da iz . 
svoje sredine izbacimo bezobzirno i nemilosrdno sve one, 
čiji rad i nazori ne odgovaraju ni kršćanskim ni općeljud- 
skim, pa ni našim nazorima o moralu i poštenju. Čim se 
netko nalazi u našoj sredini, mi nosimo odgovornost za 
njega i njegov rad sve dotle, dok je s nama. Mnogo je, 
gospodo, na svijetu najokrutnijih zločinaca, koji se kreću 
i po kolibicama i po palačama, a da im ne može ništa ni- 
jedan pozitivni zakon. Usprkos toga oni ostaju zločincima 
u očima svakoga čovjeka, koji je ćudoredno odgojen. 

Među prisutnima je nastalo gibanje, a Križanić. se je 


očito uznemirio. On nije doduše ni pomišljao, da bi se 


Jerdanov govor mogao odnositi na njega, no ipak mu je 
neugodno, da se tako govori, jer mu se je sve činilo, da mu 
taj mladac pruža ogledalo pod nos. 

— Molim vas, gospodine doktore, prijedlog! — upade 
predsjedatelj u riječ. — Nemamo mnogo vremena. 

— ŠStavit ću prijedlog, a molim, da se od mene ne 
traži, da ga potkrepljujem dokazima, jer su notorni, te da 
se glasuje pojedinačno. Predlažem, da se zavazda isključi 

iz stranke gospodin direktor Micek Križanić i da se ujedno 
pozove, da položi mandat gradskog zastupnika. | 

Miceka je podbio samrtnički znoj. Toj se drzovitosti 
nije nadao. To je prvi dojam u prvoj sekundi. Već je u 
drugoj sekundi pokušao, da izraz lica ublaži svojim uobi- 
čajenim smiješkom, no taj ga je pokušaj još više izobli- 
čio. Oči su mu sijevale paklenskim bijesom i srdžbom. 
Instinktivno je osjetio, da mu još jedina nada leži u ku- 
kavičluku i neiskrenosti ostalih drugova, od koje jeoni 
dosada živio. | 

Zavladao je tajac kao poslije nenadane eksplozije. Tu 
časovitu zabunu upotrijebi dr. Harambašić, ustane 1 reče, 
ne tražeći riječi: 

_ Savezno s ovim prijedlogom neka se zaključi, da. 
sutra iziđe u našem glasilu ova obavijest: »Na jučerašnjoj 
je žalobnoj sjednici za pokojnog predsjednika dra Franića 
vodstvo jednoglasno zaključilo, da se g. Micek Križanić 
zavazda isključuje iz stranke s razloga, što njegov dru- 
štveni rad, njegovi nazori o sticanju, moralu i poštenju 
stoje u nepomirljivoj opreci sa shvaćanjem naše stranke. 
Ujedno je pozvan, da položi mandat gradskog zastupnika, 
koji je dobio samo kao stranački kandidat«. 

— Izvrsno! — javi se prvi dr. Maravić. 

Taj je usklik probio zaprepaštenje, te njih nekoliko 
rekoše u jedan glas, neka se glasuje o oba prijedloga. 
Križanić je mijenjao boje u licu, strahovito se uznemirio 
i pogledao k dru Preliću, kao da želi zatražiti riječ. Ovaj 
je bio u neprilici 1 neodlučan. Sam je već prekinuo svako 
lično općenje s Križanićem, no ipak mu se je činilo, da je 
udarac odviše drastičan, pa onda 1 nepravedan. 

_ Želi li tko od gospode o tome govoriti? — upita on, 
očekujući, da će se možda stvar ipak riješiti bolje, nego se 
može i nadati. 

— Ja molim riječ na osobnu primjedbu — javi se 
Križanić promuklim, nesigurnim glasom. 

— Ovo nije bila osobna primjedba, nego prijedlog, da 
vas bacimo naglavce napolje! — vikne Jerdan i naglo 


ustane. 
—: Molim, gospodo, mir! — opomene dr. Prelić. 

— Gospodine predsjedniče i I 
xd sjedr — vikao je Harambašić 
pre bože biti debate i farizejskog natezanja o slanran, 
S . ... *. zi , 
e i. vi osjećamo kao najsramotniji žig. Neka se gla- 
— Gospodo, radi se o Joj] časti — j I 
me om mojoj časti mucao je Kri- 
— Nitko ne dira u vašu I 
poštovanu čast — vikne Jer- 
De iedniče vau bude, ali daleko od nas! Bnale 
preda J , odredite glasovanje o stavljenim prijedlo- 
— Dopustite mi, gospod j ižani 
tite mi, podo — mucao je Križanić. — 
Proveo sam cijeli vijek s vama, pa došada nitko ništa aa 
3 oo je naša sramota! — upadne mu dr. Haramba- 
ze a S Sramota onih, koji su to podnosili. Dosta je 
a ga licemjernog poštenja u granicama kaznenoga 
= Nastala je graja. Svi su počeli vikati iti 
MoJ je g : počeli vikati, tumačiti, doba- 
brati U Križanićevom mozgu sijevnu tračak nade D a 
0 p oga drskog prijedloga nastati toliko natezanje i gun- 
gula, da će najzad ostati sve — pri starome. Međutim 
ugasio : 1 taj tračak, kad je predsjedatelj stišao buku i 
Prvao rugove, da dignu ruku oni, koji prihvaćaju sta- 
ljene prijedloge, a ruke podigli svi osim Križanića i pred 
prueje dra Prelića. Mara 
— 1 ja sam za prijed — elić i 
Eol ei prijedloge reče dr. Prelić u naj- 
Križanić osjeti, da mu j ljesti 
; ! ponestaje svijesti, pak bj 
ručke nasloni na stol i procijedi viš Vl osoht=k oR 
A fo mi tao j e očajno nego bijesno: 
— Izvolite se udaljiti, gospodine Križaniću! 
je ; u! — po- 
E . moje — Ako mislite, da vam činimo SE 
o I 
Pliko vijeće no vam je, da se prizovete na stranačko 
Skamenio se je. Nij 
dka . Nije se micao s mjesta. Oči 
tra brzinom sijevale po deiani te nije ilija i 
= : nikoga. Svi su oko stola sjedjeli, gledali u njega i 
ekali, 2 se . da pra On je šutio i stajao. > 
— Napolje! — vikne nenadano dr. Jerd ' i 
otvori vrata, a zatim uzme Mi nie 
mE rai a iceka za ruku i gurne ga 

_ Ali zašto to sve, gospodo?! — prostenje Križanić. 
_— Zato, što ne spatlate među narod, koji se gasa 
žrtvovati i raditi kao jedan čovjek! — odgovori Jerdan 


zalupi mu vrata za petama. . : 
Daga je na ulicu, a da ni sam nije znao, kako. a 
se je u svojoj sobi, sjeo na stolicu kraj stola, podbočio 
glavu na ruke i teško otpuhavao. , 
— Zašto?!... Zašto?!... Zašto?!... pam 
3 mla re rekideo , 
To ie bilo pitanje, koje mu je neprekic 
kleni ind . vrtalo po mišden, “ije lek . 
dobiti odgovora. Što je on skrivio, < "o _ 
3 ČI g tridesetgodišnji ra 
bezobziran način plaća njegov tu ka tal 
i; što ] dio. u čemu se je očitov : 
stranci? Rad? A što je on radio, Pa kuja [e i 
iki i dugotrajni rad za Boga i Domovinu!: Koja Je 
ok, nj E političkog rada i rada kesa ra 
pristojnog birtaša s periferija oi zr < Q m. 
čeku] j stran St 
ima hdi pk ša ie pristaša. Križanić nije 
više. U tome je njegov rad: on 1. p istaša. impd o 
vjerojatno bilo | Vo 
dao odgovora na to pitanje, jer i o o imaš 
1 i da onaj birtaš za nagradu svoje vjernoj 
2. posjet rodite, a Micek traži najviše časti, a 
oštovanje 1 priznanje. Obojica traže, doduše, = . 
najtnin za obično vršenje dužnosti < obveze, ali ko 
razlika u prohtjevima 1 ocjenjivanju?! N , a 
Dugo je ostao tako naslonjen, a da nije os ire 
kakva zaključka, dok mu najednom ne a m. 
| Č kojoj su živom žeravicom gor, 7 
poena Peko ni ko može, dok on raspolaže 
ital«. Jest! Što njemu tko može, e 
im a koji se je sada popeo na gao a 
una?! On je gazda, on je stekao! 1 gle: čini se, | s 
mi doktorski derani o. i Haber lo k 
imetka. Razlog može biui s ' : 
pa I i stiču, pa onda preziru sve one, 
su oni nesposobni, da sami stiču, pa 01 m o 
il nij i oni bi moglo biti drugo! Već ] 
koji nijesu kao i oni. Što LE ae 
Č 3 štena zarada samo ona, do koje se c 
pura U redu. Zar se on nije trudio i ra- 
svojim radom i trudom. U redu. Mapiq podine 
io? nije škrtario i štedio toliko, j it 
PE peleta, samo da ne razmijeni krune? Zar to nije 
žrtva i muka? A on ju je često pridonio! 

Što će samo reći građani, kad sutra pročitaju, da je 
isključen iz stranke? "Tu treba nešto učiniti, treba nešto 
žrtvovati. Da, da... Osnova je tu. Morat će nešto potro- 
šiti, no neka bude. Na svaku će stranu grada poslati po 
jednoga. Čim brbljaviji, tim bolje. Dat će im za vino i 
večeru, a za sigurnost mu moraju doći drugog jutra refe- 
rirati, gdje su sve bili i s kim su se sastali. Stvar je vrlo 
vjerojatna: Gospodinu generalnom direktoru Križaniću 
prijeti velika opasnost od vlasti. U njemu gledaju naj- 
opasnijeg neprijatelja države, koji će biti još opasniji, kad 
sada bude na stranačkome velikom vijeću izabran pred- 
sjednikom stranke. Da to spriječe i da ga unište, odlučeno 
je u ministarstvu unutarnjih poslova, da ga zatvore i satru. 
Narodu je šteta takoga borca, pa da se vlast predusretne 
i prevari, on je tobože isključen iz stranke. Naravno, to 
nitko iz vodstva ne smije priznati, jer bi onda on dospio 
u buharu mjesto Križanića, pa će svi pripovijedati, da je 
isključenje doista ozbiljno. | ' 

— Izvrsno! — prošapće Micek i malko se odmah raz- 
vedri. Kroz dulje će vremena tako slati svoje ljude, da 
naprave zbrku, pa će stvar i zaspati bez velike buke i sra- 
mote. Na mandatu se ne će zahvaliti, jer bi se onda čini- 
lo, da radi sporazumno s vodstvom stranke ili bar da se 
boji. Ne će ići na sjednice, pa će ga jednog dana brisati. 

Tu će morati nešto potrošiti za tu fakinažu, koja će 
obilaziti po birtijama, no nema drugog izlaza. Što se njega 
tiče, on se ne bi ni za uhom počešao. On više ne treba ni 
stranke ni njezinih pristaša ni toga nekakvog dragog i mi- 
log naroda. Svi će doći k njemu, koji budu trebali novaca, 
duboko se klanjati i još ponizno moljakati. Zato je lako. 
Ne treba on njih, nego oni njega, no ipak ne bi bilo pa- 
metno, da stvar pusti i da se doista povjeruje, da je on 
čovjek, kojemu nema mjesta u poštenom društvu. To bi 
bila glupost. On osjeća i zna, da bi o njemu trebao bar 
jedan: članak doći u čitanke i pučkih i srednjih škola, da 
djeca nauče, kako se stiče, a ovamo — izbačen iz stranke 
kao čovjek, koji je i bez morala i bez ikakova ljudskog 
osjećaja! Ne može se to tako pustiti... 

— U redu! Tako je dobro, pa neka sikću, kolikogod 
hoće. Čim prođe šapat od usta do usta: to je samo trik, 

Križaniću prijeti životna opasnost, jer je dobar Hrvat! — 
nitko više ne će moći poštovane građane uvjeriti o protiv- 
nome i njegov će ugled samo porasti, 

— Izvrsno! — usklikne on posve vedar i zadovoljan, 
sa svojom zmijolikom glavom. Ustane, poravna objeručke 
svoje sijede brkove i ushoda se po sobi. Bio je sam sa so- 
bom potpuno zadovoljan. A kako i ne bi?! On se uopće ne 
može sjetiti, da je ikada što ukrao, oteo ili koga prevario. 
Kamate? Kamate su kamate. Netko zarađuje motikom, 
netko svojom glavnicom. Težak je po to i po to, novac po 
to i po to. Tko treba težaka, taj ga i plaća. On je vazda 
radio u granicama zakona. Jest, ono sa satnijskim novcima 
na prvi i površan pogled kao da nije u redu, ali je u redu 


i ono. On je novce spasio, prenio ih preko Albanije i donio | 


ih kući. Tu je tražio one, kojima su novci bili određeni. 
Nije mogao pronaći ni jednoga jedinog. Nema ih. Pomrli 
su po Srbiji, Albaniji, Italiji i Francuskoj. Je I de, dakle, 
da njima novac nije mogao predati, iako ga je sačuvao od 
najveće opasnosti i u samoj Albaniji, kad su oni kadetski 
proždrljivci bili zaćorili, da mu ga otmu!? Je li ga mogao 
njima predati?! Nije. Da ga vrati onome, od koga ga je 
i primio?! Ehe! Gdje je on?! Već su mu se i kosti raspale. 
Nema više ni onog bataljona ni one pukovnije ni one di- 
vizije. Nema više ništa. Nema čak ni onih knjiga, kroz 
koje je taj novac proveden i gdje je poručnik Micek Kri- 
Žanić potpisom potvrdio, da ga je primio i preuzeo. Za sve 
se je on to — onako iz daleka! — zanimao i doznao, da je 
sve propalo. Radi toga taj novac doduše još nije postao 
njegovim, ali svakako imade on na njega veće pravo nego 
itko drugi, jer ga je samo on spasio 1 sačuvao — čak i od 
onih hajduka u Albaniji! Kad je bio zarobljen, mogli su 
mu novac oduzeti kao državno vlasništvo, koje prelazi ne- 
prijatelju kao ratni plijen. S punim pravom! On ga je 
spasio, on ga je zaplijenio za sebe i sada je njegov! Nje- 
gov?! Pa da, da jest. Savjest mu je mirna. Novac je nje- 
gov, jer nitko nema na njega većega prava nego lion, ai 
tko znade, da li je vraćen ili ne?! Sve je to pravo i po- 
šteno. Cijeli je njegov rad pošten, pa ne će dopustiti, da 
ga itko blati. Neka su ga isključili. On i ne spada u dru- 
štvo, u kojemu nešto znače neki Jerdani, Harambašići i 
slični zelembaći... 

. U tome mu umovanju dođe pred oči Milica. Na nju 
je ovih dana bio posve zaboravio, toliko je bio zaposlen 
oko Amalijina ukopa i sređivanja njezine ostavštine. Nije 
čudo, što je on na nju zaboravio, ali je čudo, što se ni ona 
nije javila. To nije njezin običaj. Možda se zabavila ure- 
đivanjem stana?! Eto, kako je i tu Micek pokazao, da ima 
i srca i duše! U gradske kuće se ne može useliti nego poro- 
dica s više članova, kojoj je stan veoma, veoma potreban. 
Za nekoliko je stanova predano nekoliko stotina molba 
o kojima je odlučivao posebni odbor gradskih zastupnika. 
On je i bez molbe i bez odbora — samo šanuo gospodinu 
načelniku i Milica je dobila stan od dvije sobe i kuhinje! 
Poslije su se neki protiv toga bunili, no nije se nitko usu- 
dio u to pitanje ni taknuti, jer načelnik treba svog savjet- 
nika Križanića, koji pazi na svaku gradsku paru, a Križa- 
nić treba načelnika za svoje dalekosežne novčarske osnove 
pa sve ide kao po loju, a Milica — uređuje stan! I onda još 
kojekakvi klipani predbacuju Križaniću, da se ne brine za 
svoje ljude! Istina jest, da je time i njemu veoma mnogo 
pomoženo, jer je stan jeftin, pa će Milica moći živjeti od 
same svoje mirovine, dok bi inače sigurno tražila od njega 
pomoći. Bilo bi mu je teško odbiti, a još teže dati joj nov- 
ce, pa je 1 to divno riješeno. Ipak ne može nitko javno 
ustvrditi, da je on baš samo zbog toga njoj pribavio taj 
stan, jer je poznato, da je ona vrlo dobra Hrvatica, koja 
već zbog toga imade prvenstvo pred kojekakvom bezboj- 
nom klateži. ne | 
. Sigurno je i ona zbog toga presretna, pak će se možda 
smiriti i prestati misliti o nekakvome vjenčanju i sličnim 
glupostima. Dosada ju je jedva držao na uzdi. Nije ona 
mnogo o tome govorila, ali joj je vidio na svakoj kretnji, 
na svakom pogledu i u prizvuku svake riječi vječno pita- 
nje: kada ćemo pred oltar?! On je to ćutio, pa je morao 
vazda izmišljati kakav novi razlog za odgodu i malo po- 
malo spremati čas, kad će se oboje nasmijati toj ludoriji. 
Gdje je njima do toga?! Kao da nemaju pametnijega po- 
sla nego plaćati popu nekakove pristojbe, pa onda trošiti 
za goste, pa uređivati stan, a zatim, poslije, biti vazda 
spremni, da ih gnjave različni besposličari, koji bi vjero- 
vali, da su »supruzi Križanić« presretni, što ih vide pod 

svojim krovom. To bi mi bio taj sveti sakramenat, za ko- 
jim toliko čezne i žudi ona idealistkinja, kao da joj je 
osamnaest godina! Troškovi i. gnjavaža i ništa drugo! Pro- 
ći će to nju. 

Što će ona reći, kad sutra pročita, da je Križanić 
isključen iz stranke?! To će biti za nju strahovit udarac. 
Podivljat će od tuge i sramote. Sramote?! Kakve sramote? 
Križanić se je u čudu ulovio na tome pitanju. Dakle: ipak 
sramota! 

Počeo je naglije šetati i poslije dugoga razmišljanja 
odluči, da će se svratiti k njoj sutra, kad pođe u banku. 
Njoj će biti veoma krivo, što će je zateći još neuređenu 1 
nepočešljanu, no on joj tu ne može pomoći. Preče je, da 
je pripravi i upozori, da je to isključenje samo nužni ma- 
nevar, nego da čeka, dok se ona uredi i dotjera, da ga 
može primiti kao kakova djevica. Zanimljiva je ta ženska 
duša. Već su decenijima najintimniji prijatelji 1 ona još 
uvijek nastoji, da pred njim bude tajnovita, čarobna, po- 
željna i pomalo daleka u svome ženstvu. Križanić to nije 
nikako mogao razumjeti, pa ju je već bezbroj puta pitao 
za razjašnjenje toga postupka. Milica se je vazda nasmije- 
šila, ovila mu se oko vrata i — nije ništa tumačila. 

Bit će joj krivo i sigurno će se pred njim sakriti. Ne 
će ga pustiti ni blizu, dok se ne uredi. Svejedno. On će se 
ipak svratiti. Već i tako nije bio s njome od Franićeva 
sprovoda. Mora se svratiti. Možda bi bilo dobro, da otiđe 
posve rano?! | 

Svukao se je i legao u krevet oko jedanaest sati. 1 da- 
lje je razmišljao o večerašnjem događaju i sve se više i 
više učvršćivao u uvjerenju, kako su to sve gluposti nezre- 
lih derana. Počeo ih je psovati najpogrdnijim izrazima i u 
tome zaspao dubokim i mirnim snom pravednika, koji zna, 
da su milijuni osigurani i da se plode i onda, kad on spa- 
va, a ne treba ih ni obrađivati kao zemlju ni timariti kao 
stoku. Samo ih pustiš na miru, a oni puštaju pupoljke, 
cvjetaju, zore i rode kao pomamni. 

Sanjao je, kako su se dva njegova milijuna odvojila 
od ostale svoje braće, nadula se, uzdigla se i poprimila oblik 
nekakovih ogavnih kućetina, a iz njihovih je zidova cu- 
rila svježa ljudska krv. Zagledao se je bolje i opazio, da su 

u zidovima još živi ljudi, te iz njihovih rana teče krv. 


Micek pomisli, kako su ti glupani bili neoprezni, pa do- 
spjeli u zid, kad se u tom času zidovi njegovih dragih mi- 
lijuna stresoše i stropoštaše ravno na njega. 

Kriknuo je u sav glas i skočio iz kreveta. 

Bilo je sedam sati. Sunce je udaralo na prozore. Pro- 
tro je oči. Prva mu je pomisao bila, da ne može k Milici. 
Prekasno je. I ne će! ... 


XVIII 


Kada se je dosita isplakala, ustala je, naslonila se na 
otvoren prozor i duboko udisala svježi zrak. Osjećala je u 
glavi i u grudima strahovito težak pritisak. 

Nije to došlo nenadano. Njezina je duša već godi- 
nama krvarila, no ta njezina ženska, dobra i blaga duša 
nije dopuštala, da i jedna kaplja njezine krvi, da i jedna 
mrvica njezinog jada i boli padne na njegov obraz i Pri- 
krije ono, što ona želi, da u njemu gleda. Ona je slutila, 
ona je skoro znala, da njezin Micek ima posebne nazore 
o poštenju i moralu ili da ih uopće nema, nego živi po 
nagonu i računu. Čini ono, što mu se učini zgodno, bez ika- 
kova obzira na bilo kakova etička načela. Sve je ona to 
uvidjela u dugom nizu godina, ali se nije nikad usudila, 
da o tome razmišlja, da to pitanje malko razgoli, raščisti 
i razradi do kosti. Što više: ona se nije usudila ni samo 
toliko, da sama pred sobom prizna, da to i takovo pitanje 
postoji. Nikada! Strepila je i pred samom pomišlju, da bi 
poljuljala svoj divni žrtvenik, na kojemu je prikazala sve 
svoje najljepše i najdivnije. Komu je ona to prikazala, ko- 
mu se ona to žrtvovala? Svemogućemu, koji je stvorio — 
Čovjeka, njezinog čovjeka Miceka Križanića. Njemu je 
ona to sve položila na žrtvenik, prikazala i spalila na 
ognju svoje neograničene ljubavi. Svršeno je. Žrtva je 
primljena, darovi su izgorjeli, dim se je izgubio u nebe- 
sima. Sve je svršeno. Ostao je samo žrtvenik. Ostao je sa- 
mo njezin Micek, gord, ponosan, tvrd i nepomičan u svo- 
joj astronomskoj proračunatosti. Zar da poruši i taj jedini 
spomenik svoje mladosti, svoje duše, svoje ljepote 1 svoje 
najviše žrtve?! 

Ne, ne. To ona nije mogla učiniti. Snaga joj je bila 


preslaba još i za tu žrtvu. Što je čula, nije vjerovala; što. 


je slutila, zagušila je u klici i živjela u svojim snovima, 
u svojim čežnjama i svojim sanjama, gledajući u svoga 
viteza u mladenačkoj, djevičanskoj slici 1 mašti. | 


Ona hoće da i sada preko svega prijeđe, no udarac j€ 
pretežak. Ne radi se o slučajnoj pogrešci, u koju zapa- 
daju i žene, a kamoli ne ti lakomi i lakomisleni muškarci 
koji u slučajnim vezama ne vide ni grijeha ni poniženja 
ni kaljuže, nego samo nasladu — ne radi se o takom slu- 
čaju. To je proračunato, dugogodišnje trgovanje sa svo- 
jim ponosom, a sve — za dvije trokatnice. Tako je rekao 
poštovani Zoranić, a on ne zna lagati... 

Tu je Milica nehotice i nenadano počela razmišljati 
o Micekovom imetku. Ni o tome se nije prije usuđivala 
pobliže raspravljati. Sada joj je sijevnulo pred očima go- 
lemo bogatstvo, a kraj njega stoji Micek, trlja ruke i smi- 
ješi se. Ne zna ona, koliko je to bogatstvo, no on joj je 
jednom zgodom natuknuo, da kani kupiti gradilište i po- 
dići četverokatnicu i to na najdivnijem gradilištu u Za- 
grebu. Međutim poslije se je predomislio samo s tog raz- 
loga, što je gradilište bilo preskupo i što bi bio — »dosta 
velik dio svoga kapitala uzidao«, kako je on rekao, a to 
mu se nije dalo, jer je dugim preračunavanjima došao do 
zaključka, da mu novac više nosi u banci, nego li bi nosio 
u kući. Iz toga svakako slijedi, da se radi o imetku od ne- 
koliko dobrih milijuna. Kako je moguće, pitala se je sada 
Milica, da običan čovjek zgrne tolike pare, a da nije imao 
ni velikog dućana ni tvornice ni bilo kakova drugog po- 
duzeća, u kojem drugi ostavljaju svoju krv 1 kosti, a vlas- 
nik zgrće pare, a da nije, pravo rečeno, ni pseta prehranio. 
Kako je to moguće — na pošten način?! 


Prepala se je toga pitanja i nije se usudila, da dade 
odgovor. Nema sumnje, da su to tuđi žuljevi, tuđa muka, 
narodni imetak. O tome nema sumnje. Kojom je vrsti zlo- 
čina poštovani rodoljub i dobrotvor Križanić sjeo na taj 
narodni krvavi znoj, Milica nije htjela, nije se usudila ispi- 
tivati, jer joj je bila strahovito bolna i sama pomisao na 
to pitanje. 

E Bilo joj je sada žao i to, što je dobila stan u gradskoj 
kući, jer je svijesna, da je devedeset devet od sto moli- 
telja potrebnije nego ona. Micek se je vazda isprsivao, da 
je on u gradskim stvarima strog i korektan kao i u svojim 
osobnim računima, a gle: gdje se radi o pogibelji, da bi 
on morao svojoj nesretnoj žrtvi dati koji filir mjesečno, 
tu je velikodušno podmetnuo — općinska leđa. S toga i 
jesu u gradske kobile vazda — prazne jasle i izderana 
leđa. Tako je lako biti »korektnim« onome, koji nema ni 
srca ni savjesti ni osjećaja za ljudsku bijedu! Inače je on 
»dobar« kršćanin, lijepo priman u društvima najčasnijih 
crkvenih dostojanstvenika, jer svi tako primaju — ban- 


 kovne direktore kao općenito veoma spremne, čestite i uva- 


žene ljude. Zbog toga je i Križanić i čestit, pošten, ugle- 
dan i uvažen. On je toliko »korektan« kao gradski zastup- 
nik, da svi strepe pred tim njegovim poštenjem. Međutim 
ćim prijeti opasnost njegovome prokletom filiru, ode po- 
štenje do vraga! Razumije se, načelniku je prikazao Mi- 
licu kao žrtvu političkih progona, koju su bacili u miro- 
vinu zbog toga, što je čestita žena i uzorna Hrvatica. Nije 


. “ v . * . . V . e . 
spominjao, što je on učinio toj upropašćenoj, raskajanoj, : 


čestitoj i pobožnoj grešnici! O tom je šutio ugledni direk- 
tor_ Križanić, a kad su ga bili neki napali u stranačkoj 
mjesnoj organizaciji, da za svoje ljude ništa ne čini, drsko 
Je 1 cinično spomenuo Miličin stan kao stranački uspjeh! 
.. 1.tako ona sada sjedi u gradskoj kući, a sve joj se 
čini, da se je pred njom otvorila provalija, u koju mora 
propasti. Spasa nema. Što je bilo, bilo je. Pred očima joj 
se redaju slike prošlosti, koje su odviše očite, odviše jasne, 
a da 1 slijepac ne bi uvidio, da je ona Miceku vazda bila 
samo puka igračka, samo časovita naslada kao čaša do- 
broga vina i podbogom ništa više. Ona je snivala anđeoske 
snove o divnoj kršćanskoj porodici, a on ju je primao kao 
običnu bludnicu. Nikako drukčije. Tražio je samo njezino 
tijelo ne pomišljajući, da je u tom tijelu divna i velika 
duša, koja je sagriješila, ali — samo njemu, jer mu je 
dala i sebe i tijelo na vječna vremena, a da se ne bi bila 
ni pobojala ni pokajala samo da je ovako surovo ne zgazi 
prostačkom čizmetinom. Toliko je u njega vjerovala, to- 
liko je uspavljivala svoj razbor, samo da ne bi počela raz- 


249 


mišljati o onome, što je bezbroj puta načula i što joj je 
bilo tako opasno, ubitačno blizu i na dohvatu zdrava ra- 
zuma. Ona je ipak uspješno i svijesno izbjegavala razmi- 
šljanje, samo da mu može i dalje vjerno, odano i prije- 
gorno služiti kao izgladnjelo i prozeblo pseto bezdušnu 
gospodaru. Njoj je to uljuljavanje i zalagivanje same se- 
be bio potreban opijum, koji joj je ulijevao snage, da 
ustraje — na svome žrtveniku. 

A sada je sve srušeno jednim udarcem. 

Što će učiniti? ... Dala se je na posao i uređivala svoj 
lijepi stan. Odlučila je, da će jednu sobu lijepo namjestiti 
i iznajmiti, da se tako uzmogne prehraniti. Njemu se ne 
će više javljati. Ne. Što je bilo, bilo je. Mladost je pro- 
šla, ideali su pokopani, a ostalo još nekoliko kosti i nešto 
mesa, da zadrži tu na zemlji dušu do Božje volje. Sigurno 
je njezin mladenački grijeh prevelik, a da bi mogla naći 
još na ovome svijetu smirenje i oproštenje. 

Spavala je veoma slabo. Neprekidno je gledala pred 
sobom Micekovo bogatstvo i onu nepoznatu pokojnicu, iza 
koje ostaju dvije trokatnice. Tražila je po novinama, e da 
bi našla kakovu vijest, iz koje bi mogla zaključiti, tko je 
ta žena. Nije ništa našla. U rubrici je umrlih bilo mnogo 
različitih imena, naišla je i na ime Amalije Markovac, no 
nije bilo ničega, po čemu bi mogla vidjeti, da je to baš 
ona sudbonosna žena, koja se je sa svojim trokatnicama 
ispriječila između nje i njezinoga dragog, ljubljenog Mi- 
ceka. 

Odlučila je, da mu se ne javlja. Čekat će, da vidi, 
kada će se on njoj javiti i kako će se držati. Odbit će ga 
suho i odlučno... Sve je gotovo, sve je svršeno... Ne će 
ga više ni pogledati... On je za nju mrtav, mrtav za 
vječnost, pa ako joj se i približi, ako joj se i javi, ona će 
se začuditi i reći: »Tko ste vi, gospodine?! Ja vas ne po- 


znam, ja vas nijesam nikada vidjela. Tko ste vi? Što že- 


lite?«... On će se posramiti i otići ili... Ili će pasti pred 
njom na koljena, proplakati kao ljuta godina i moliti je, 
da mu se smiluje i da mu oprosti... 

On se međutim nije javljao, a nije ni dolazio. A ona 
ga je očito nestrpljivo očekivala i željela, pa joj je bilo 
strahovito teško. Bila je toliko očajna, te je na časove po- 

mišljala, da se zatvori u svome stanu i nikuda nikada više 
ne izlazi. Hodala je posve bezumno i nesvijesno kao zvijer 
u krletci. U takom su je raspoloženju zatekle novine, u ko- 
jima je objavljeno Micekovo isključenje iz stranke. Kad 
joj je pao pogled na tu vijest, ona se je trgla, prišla bliže 
pona bolje vidi, problijedila, zadrhtala na cijelom 
: sa plam: riječ po riječ. Pročitala je, pa ponovno po- 

....»S razloga, što njegov društveni rad, nj 1 na- 
Zori o.sticanju, moralu i poštenju stoje u enenk jinoi 
opreci sa shvaćanjem naše stranke.« 

. U tom je času zaboravila na svu svoju nesreću, na svu 
svoju bol i poniženje, odbacila novine i zapala u grčevito 
jecanje, ala ge stenjući: 

0 — Micek, zlatni, nesretni moj Micek!... j 
strašno, kako je to grozno i Bi ma 

Osjetila je neki unutarnji glas, da poleti k njemu, da 
ga utješi, da mu pomogne u toj strahovitoj katastrofi. Si- 
gurno tu ne bi nitko mogao tako lijepo i uspješno pomoći 
kao dobra i ljubljena žena, jer je samo njezino srce ogle- 
dalo i oruđe, koje do mikroskopskih sitnica odrazuje, pri- 
ma 1 rastvara boli ljubljenoga muža. Ona bi mu pomogla 
ona o mora pomo: Mora, mora, mora... s. 

urno se je oprala, da joj se na licu ne vide I 
suza, obukla se, zaključala stan i pohitjela u oil: dora 
mora, mora... On nju sada treba, ona će ga ohrabriti i 
pridići, ona će ga utješiti. Išla je veoma žurno i nije ni- 
koga vidjela, kraj koga je prolazila. Neki su je i pozdra- 
vili, no ona nije primjećivala. Po glavi su joj se motale 
najrazličnije misli, a sve su se skupljale, zaokružavale i 
svršavale u jednom jedinom vapaju i želji: pomoći mu... 
Nije joj ni jednoga hipa naletjela u glavu misao, kako je 
ono 1 ona bila već došla do zaključka, da Križanić nema 
ni moralnih ni društvenih načela, koja bi mogla uroditi 
čim drugim osim isključenjem iz svakoga čestitog dru- 
štva... To je iščezlo, nestalo je njezinih poniženja i boli 
jer — on je i ponižen i uvrijeđen, a ona, žena, anđeo i 
ljuba, samo mu ona može pomoći! ... 
. Kad je doletjela u banku, htjela je žurno sunuti u 
njegovu sobu na prijateljska vrata, da što prije bude uz 

njega, da mu dade napitak snage i ponosa, no podvornik 
joj je zakrčio put. 

— Oprostite, milostiva — rekao joj je. — Ne smi- 
jem nikoga pustiti unutra. Gospodin generalni direktor 
ima konferenciju. 

— Kakovu konferenciju?! Ja moram unutra! — vikne 
ona i odgurne podvornika. On se nije dao. Stao je pred 
njom na vrata, raširio ruke i spriječio joj je prolaz. Bio 
je jači od nje. 
= — Ne budite smiješni! Vi mene poznate?! — počela 
je Milica umolnim glasom. — Moram odmah gospodinu 
direktoru. On me treba! On me čeka... Moram... 


— Sada ne možete. 
* . . . vV 
— Poznate li vi mene? — upita nenadano i blaže. 


— Kako ne? — odgovori podvornik i nasmiješi se smi- 
ješkom, koji je Milicu ujeo za srce. Bilo je izvan svake 
sumnje, da on dobro zna, što je ona Križaniću, i da je ocje- 
njuje svojom mjerom. | 

— Molim vas, idite i recite gospodinu direktoru, da 
sam ja tu i da bih željela s njime govoriti samo nekoliko 
riječi. 
— Ne smijem, milostiva. Vjerujte mi, ne smijem. 

; — Meni za volju. Ne bojte se ništa, kad vas ja ša- 
ljem. 
— Milostiva, ne smijem. Rekao mi je gospodin direk- 
tor, da ni za živu glavu ne smijem nikoga pustiti unutra. 
Ni Boga Oca! Tako mi je rekao. 

= — Tko je kod njega? 

— Nekakvi advokati i još nekakva gospoda. 

— Molim vas, recite mu, da sam ja tu. Ko Boga 
vas molim. Ništa se ne bojte, kad vas ja šaljem — molila 
je Milica plačnim, isprekidanim glasom. — Ne će vam 
ništa, kad čuje, da sam ja tu. 

Podvornik se je dugo skanjivao, no najzad ga ganu- 
še suze, koje su se zaiskrile na Miličinim očima, i lagano 
otvori prva, pa onda druga tapetirana vrata. 

— Vi ste najobičniji nitkov i Erbschleicher!t) — vik- 
nuo je krupan muški glas. 


\) Onaj koji vreba, kako bi došao do nasljedstva, na koje nema 
prava, 

= — Vi mene, gospodine, ne možete uvrijediti! — od- 
govorio je Križanić nasilu mirnim i prigušenim glasom. 

— Ništarija lihvarska! — dreknuo je opet onaj prvi 
glas. | 

— Napolje! — viknuo je Križanić. 

| Milici se je zamaglilo pred očima i bila bi se sigurno 
srušila na pod, da je nije uhvatio podvornik, koji je upra- 
vo pona letio u predsoblje, zatvarajući. za sobom 
vrata. | 

— Koga to baca napolje? — prošapće Milica. 

— Mene! ra odgovori podvornik. — Samo mene. Va- 
ma smijem reći: nema kuraže, da baci van one, koji ga 
psuju. 

Milica je kao omamljena zateturala prema podvorni- 


kovoj sobici i nemoćno se, sva skršena, spustila na stolicu. 


— Molim vas čašu vode. 
Podvornik joj je žurno dodao čašu. 
 — Recite mi, o čemu se tu radi? — molila je ona 
pošto se je malko smirila. i 3 
— Vama mogu reći, jer vi i tako sve znadete — od- 
govori podvornik. — Ja ne znam sve točno, ali vidim, da 
je nastala vražja utrka zbog onih trokatnica, dionica i 
novaca. Došli su njezini rođaci i sve traže, a gospodin ge- 
neralni ne da ni pare. Znate... On ima pravo... On je 
pošten čovjek, pa ne da svoga... Kažu mu, da je krivo- 
tvorio oporuku, da stara nije znala, što potpisuje, i spomi- 
nju sluškinju i neke stanare, koji su to već sve rekli jav- 
nome bilježniku. Ne znam ja točno, ali tako sam pohva- 
tao jučer i danas, što sam čuo. Gospodin će vam direktor 
sve pripovijedati. Vidim, da su krupni i važni poslovi! — 
govorio je podvornik veoma stručno, pošto se je oporavio 


| od pretrpljenog straha. 


Milica je bila zaprepaštena. Pitala se je, da li je to 
sve moguće, da li je Micek sposoban za takova djela?! 
Sposoban? Kažu, da je glad najstrašniji gospodar, a glađ 
za zlatom najkrvoločniji razbojnik. Da li bi on bio spo- 
soban, da krivotvori oporuku?! Njezin dragi, jedini Mi- 
cek... Nije moguće! "Mora biti nešto drugo. On nema 
škola, posve je samouk, genijalan samouk! .. Vjerojatno 
moguće... sigurno on nije sposoban da krivotvori, ali 

je mogao staru navesti ... zavesti i u tom poslu poči- 
niti a pogrešku, koja će mu skrhati vrat... skrhat 
vrat Miceku, ljubljenome, dragome njezinom ra 
osve je sigurno, da je on sve zasnovao u granicam - 

n o Be ola je i tee, što baš kod oporuke treba po- 
znavati propise ne samo kaznenoga nego 1 još nekoga dru- 
gog zakona! A Micek je njoj često govorio, da kazneni za- 
kon zna napamet. Njega zna 1 pozna, ali ne zna drugih 
zakona... Njezin divni, nenadmašivi samouki nije mogao 
dospjeti na sve, a čega se je prihvatio, to je 1 IZVIšIO točno 
onako, kako je želio. Nije mogao na sve dospjeti . .. Vje- 
rojatno je tu nastala praznina, u koju će zakoniti nasljed- 
nici zabiti klinove i minirati cijelu zgradu. — : m 

— Jeste li mu rekli, da sam tu? — upitala je Mili- 
ca, kad se je malko smirila. : 

— Nijesam dospio, milostiva. Bacio me je napolje 
još prije nego sam i zinuo. Još nikad nije bio tako bije- 
san... Gospodin generalni direktor... 

Ona je ustala i pošla van. 

— Recite mu, da sam tu bila. ' 

— Hoću, milostiva — odgovori podvornik, pozdrav- 
ljajući i zatvarajući za njom vrata. a E o 

Otišla je u telefonsku javnu govornicu 1 zatražila nje- 
gov broj. Dugo je čekala, dok joj se je Javio. |, , 

— Micek! — govorila je ona, svladavajući jecaje. 
— Ja znam, da ti sigurno trebam. Ja bih ti tako rado, tako 
od srca bila pri ruci, Micek moj jedini... 


— Ne gnjavi me! — odgovorio je on skoro bijesno 
i zalupio je slušalicom na telefonu. : ' 
— Micek, Micek moj zlatni, svladaj se — govorila 


je ona plačnim glasom, ali nije više nitko slušao. Neko- 
liko je još puta uzalud zvala, zatvorila telefon, platila 
razgovor i odvezla se tramvajem prema svojem stanu. Kad 
je na zadnjoj stanici izašla, nije krenula kući, nego je ne- 
odlučno stajala. Došao je tramvaj s protivne strane. Mi- 
lica se je popela u kola i sjela. Dovezla se je do Jelači- 
ćevog trga, tu izišla i nekoliko časaka nepomično stajala, 
a zatim je bez razmišljanja, kao stroj, pošla žurno prema 
banci. Podvornik je stajao u predvorju pred svojom so- 
bom na onom istom mjestu, na kojem ga je ostavila. 

— Jesu li još uvijek tu? — upitala ga je prigušenim 
glasom. 

— Otišli su ovaj čas — odgovori on isto skoro šap- 
tom. 

— Jeste li čuli poslije viku? 

— Skoro su se potukli — šane podvornik. — Rekli 
su, da idu odmah na policiju radi pokućtva i zlatnine. 

Milica je pošla dalje. Podvornik je spriječi. 

— Ne, milostiva! Ne smijem vas pustiti. Gospodin je 
direktor rekao, da ne smijem nikoga pustiti. Ni vas. To 
mi je rekao. Izričito mi je rekao. . 

— Je li sam? 

— Jest, ali — ni vas! Tako mi je rekao. 

Milica ga je tako naglo i neočekivano gurnula i su- 
nula na vrata, da je bila unutra prije, nego li se je po- 
dvornik mogao snaći. Poletio je za njom, no ona je već 
bila kod Miceka. | 

Sjedio je za svojim stolom, podbočio glavu objema 
rukama i teško otpuhivao. Kad je Milica upala u sobu, 
trgnuo se, ustao, žurno poravnao brkove i obrve i uperio 
u nju miran i hladan pogled. 

— Micek moj zlatni, ja sam tako nesretna! — pro- 
mucala je ona 1 htjela ga ogrliti, bacila se prema njemu, 
da mu pane oko vrata. 

On se je izmakao i hladno upitao: 

— Zbog čega si nesretna? 

— Zbog tebe, Micek moj dragi — odgovori ona i bri- 
zne u plač, spuštajući se na naslonjač, na koji se je bila 
obočila, da ne padne, kad se je Micek izmakao, da iz- 
bjegne njezinu zagrljaju. 

— Kad si budala kao i Zoranić, kad mu vjeruješ — 
odgovori Križanić odrezano, okrene se, pristupi k prozoru 
i zagleda se na ulicu. 

Te je riječi zatekoše, plač joj prisjede i ona se osvi- 
jesti. 

— Micek — reče dosta mirno — nemoj preda mnom 
glumiti. Meni je sve i previše jasno! Ja sve znam i sve 
vidim i dosta sam čula, ali... 

— Ne filozofiraj i gledaj, da se izgubiš što prije — 
reče on odlučno, okrećući se prema njoj. — Ja ne trebam 
tvoje moralne propovijedi. 

— Micek, pa ja sam došla, pa ja sam... — govorila 
je kao u bunilu, strahovito iznenađena njegovim neočeki- 
vanim ispadom. — Pa, ja ti sve praštam, što si meni 
učinio... 

— Ne trebam ja ničijeg oproštenja! 

— Pa, ja sam došla, da ti pomognem, da te utješim, 
era da budem s tobom... Ja ne trebam ništa za 
sebe... 

Križanića su iznenadile njezine riječi, pa već skoro 
htjede biti nježniji, no u istom mu času sijevne mozgom 
misao, da je sada ipak najljepša zgoda, da je se riješi 
jednom za vazda. Zakipilo je, pa zašto da on sada na to 
puše? Neka prekipi. Moglo bi mu biti poslije žao, kad 
bude trebao na nju trošiti i možda plaćati liječnika. Dosta 
je dvije sahranio. Tu doista nema računa za sličnu sama- 
ritansku službu. Stan joj je jeftin dao i time učinio za 
nju više nego i sam njezin rođeni otac. To je više nego 
pošteno. | | 

— U čemu bi ti mene trebala tješiti? — upita on 
s ciničkim mirom i unese joj se u oči. 

— Pa, radi isključenja, radi ovih, što su sada tu bili 
i radi — 1 radi sebe i radi svega... 

Ona je bila toliko smetena i iznenađena, da nije sama 
više znala ni što je govorila ni što bi počela. 

— Tako dakle, milostiva?! — cikne Micek, hotice bi- 
jesno. — Tako!? Hahahaha! To su mi prijatelji! Vjerujete 
im i mene trebate tješiti — je lir! 

— Ali, Micek?! Ja sam s tobom, ja sam... 

— Hvala! Izvolite se udaljiti! Ne trebam takove 
utjehe. Selite se! Nosite se iz ovog poštenog zavoda, jer ću 
zvati redarstvo! 

— Micek, ti si lud! 

— Naravno: sada sam još i lud! Iskoristite me, isišete 
me, izmamite gospodske darove i potpore, a zatim — »Ti 
si, Micek, lud!« — Naravno, da sam lud, kad imam pre- 
više srca i savjesti. Naravno... Lud sam. Umjesto da vas 
guram nogom u ponore kao mačiće, da mi ne smetate na 
putu, ja se raspekmezim, ja se, budala, i zaljubim u svaku 
babetinu — reče, naglo se prekine u riječi i klone u na- 
slonjač. 

— Micek! — prošapće Milica kao u bunilu. 

o“ Dobro, dobro... Hajde sad kući — reče on mir- 
nije, pribirući snagu. Naglo se osvijesti, uspravi se i lju- 
e je pogleda, pobojavši se, da mu ne bi tu napravila 

akovu neugodnost, a to ipak jedan generalni direktor 
ne smije dopustiti. .. Dosta je bilo s onima čas prije. 

— .is Selim te... Da ti pomognem... | 

, 77 sada trebam samo mira. To mi je najveć - 
moć. Sada trebam samo mira... TANJI 

— I od mene? 

— I od tebe. Hajde sada li; ći 

: jepo kući — reče naoko 
Pe mirno, ustane, uzme je jednom rukom za njezinu 
ze u, a drugom oko pojasa 1 povede je prema vratima. — 
ao a te ništa ne zabrinjuje. Ja fućkam na isključenje i 
— . mene? — ubaci ona. 
— Ako treba, onda i na tebe! — od I I 
, ond govori on mirno, 
ze S prizvukom smiješka tako, da ona nije bila sigurna 

a li govori još uvijek ozbiljno ili se je doista udobro-| 
voljio. 4 

— Micek, slatki moj Micek, do i mi još 
| : , dopusti mi, da još l 
ostanem s tobom — molila ga je plačnim slonom e 
. — Ne, ne. Imam posla — odgovori on čvrsto i od- 
učno. — Ja ću već jednom doći k tebi. Sada me pusti s 
mirom i ne brini se. Ja ne trebam ni tutora ni sveca. 
Bad hajde, a ja ću ti već jednom doći... ji 

— ia Micek? 

— Vidjet ću. Čim dospijem. Uostalom to nije ni vaš 
no... Važno je drugo... Odlazi!... dake) 
E — Micek! Micek, što si grozan! — šaptala je ona 
kroz suze, a vrata su se za njom zatvorila. Bez pozdrava 
: Pars bez pui, 1 stiska ruke! ... I to je za onu 

vojačku šetnju na Grmoščicu, koju sad bi 
ae ni svetačke zasluge... ; “Ep 09 

Opet je sjeo k stolu. Bio je zadovoljan s rastank 
Bez histeričkih scena i ispada, mirno i dido a E o 
metne ljude i previše jasno. Neprilika je samo u tome, što 
le očito, da ta žena više nije pametna. Ona je samo. za- 
jubljena, pa prašta i Amaliju i nogomet iz stranke i nje- . 
govu posve neosnovanu 1 nelogičnu surovost. Prašta sve ta 

zaljubljena ženka, noseći na koplju odanosti kao na sttipu 
sramote — svoju divnu mladost, svoje presveto Djevičan- 
stvo, uvijeno otrcanim krpama svih snova i zanosa svoje 
divne djevojačke duše; noseći sve te razrušene ostatke 
ostataka, posrće, pada i — ne predaje se, već sve prašta! 
On to vidi i osjeća, da je s takima teško izići na kraj, no 
on ne sumnja, on se ne boji, već udara, juri i nasrće k 
uspjehu. Svršavao je on s drukčijima, pa će 1 s njom. Posve 
mu je sporedno, što ona misli o njegovom isključenju iZ 
stranke. Još je sinoć pomišljao, da bi i njoj morao baciti 
prašine u oči, no sada je posve drugoga mišljenja: Neka 
pa vjeruje novinama i neka ga prezre. To njemu sada 1 
treba... 

Vjeruju i drugi, pa može i ona. Danas je sreo nekoliko 
svojih dobrih i osobnih i stranačkih prijatelja, pa kad su 
ga opazili, okrenuli su od njega glavu. Sreo je i svog do- 
brog prijatelja Naceka Zadarića 1 javio mu se. A Nacekr! 
Odmjerio ga je od glave do pete, posprdno se nasmiješio 
i okrenuo od njega glavu. Jest, jest. To je onaj isti Nacek, 
kojemu je on pred ženidbu pozajmio pedeset kruna. Tako 
mu sada vraća taj mesar i kućevlasnik, kojemu je on pri- 
jateljski pomogao. A zašto?! Zar je on bolji ili gori od 
njega? Koliko je boljih i gorih od njega?! Takav je svi- 
jet! Neka vjeruju svi. Neka vjeruje i Milica. Neka mu se 
više nikada ne javi. Što će mu njezino prijateljstvo?! On 
je dosta sam sebi, jer je samo tako sam i osamljen miran 
i siguran, da ga ne će nitko oplijeniti i opljačkati... 


XIX 


Prošlo je nekoliko burnih, teških i opasnih dana u 
neprekidnom trganju i otimanju s nezasitnim rođacima, 
njihovim odvjetnicima i policijom. Milici se nije ni javio, 
a ni ona njemu. Čini mu se, da ju je čuo, kako je dolazila 
u predsoblje i nešto pitala podvornika, no kad ga je pitao, 
podvornik je odlučno porekao, da je dolazila. Porekao je 
i sav pocrvenio. 

Bio je siguran, da mu laže. Već ga vara i taj skot, 
kojega je s ulice, iz blata izvukao za jaku i metnuo ga na 
kruh, k toploj i masnoj zdjeli svojega velikog srca, svoje 

neiscrpive dobrote i svoje — baš svoj 
e dobro je rođene banke. [ 
g vara i laže mu, da ona ženetina nije bila tu i da niže 
go njega = generalnog direktora Hrvatske privred- 
i €, koja je njegovo gojenče i nje jedina 
vjerna drugarica i prijateljica... pana jeva 
— Zašto ga uhađa?! Gdje joj i je joj j 
ou ić (Gdje joj je obraz, gdje .jo 
pumi opjevani ženski stid i ponos?!... Dalea Sanča. 
: ' o je to opjevao, tko je to izmišljao i slagao kao kakva 
his ia žena u vručici neispunjenih halapljivih želja i 
čežnja?! Tko je izmislio priču o nekakovoj plemenitosti i 
evitenosti Šetuke duše?!... Nekakav Jerdan, nekakav 
de Loša savi drogi besposlenjaci, pokvarenjaci 
da » Koji ne privrijediše ni najbjednije dionice nai- 
lošijega dioničarskog društva... moi 
Harambašić?! — Da, baš taj ŠIĆ i 
i PI : ] Harambašić, s koji 
ima posla, koji podmetnu polugu pod ugled... Ne, ie: 
ne pod ne sa, nego samo pod položaj gospodina general- 
E irektora... 1 njegov prijatelj, suludi Jerdan, koji 
misli po svojoj pravničkoj mudrosti, da su mjenice na svi- 
jetu samo zato, da »poštenjačinama« posluže u zadnjem 
ćasu umjesto — namazana konopa! Eto — takovo društvo 
njega progoni, njega — koji je počeo s poderanim gaća- 
ma s hlača, bosonog i dotjerao... Eto: svi vide, dokle 
n .. .. , 
sy je : popeo samo svojim radom, svojim sposobno- 


I nju je digao... Jest, digao ju j I 
#4 je dig ; ju je tako visoko, 
pra aan jednoga — generalnoga direktora E dedke 
anke, koja je prkosila pod njegovim vodstvom svim kri- 
zama 1 svim neprijateljskim navalama i onda, kad su pla- 
e jezike i crkavale i velebanke... Tako ju je <A 
igao ... slatko ju je dizao... I sada ga i ona uhodi i želi 
prodrijeti u tajnu one nesretne oporuke i onih divnih tro- 
katnica =a a njegov podvornik laže i kaže: 
— Ne, ne, kad vam ja veli podi i di 
rektore! Ne! Nije bila tu sne posu pan 
Tako govori i drži se posve ozbilino đa Mic idi 
pa, nosu, da laže, dere se na njega što nae su 
OVIČAJ — 1 prijeti mu, da će ga izbaciti na nozi kao staru 


krpetinu... 

oF KAN še eona 


— Smilujte mi se, gospodine generalni! — stenje ne- 
sretni čovjek i gleda ga umolno kao pseto, kad liže ruku, 
koja ga je udarila. — Nemojte se ljutiti... Ja sam mislio, 
da je bolje, da vam ne kažem, da se je tuda povlačila... 
Flunjak prokleti... Da radi nje stradaju moja djeca!... 
Bila je tu, bila i psovala vas... 

— Psovala me?! — prenerazi se Križanić. 

— Jest, gospodine generalni direktore! — laže po- 
dvornik, vjerujući, da je pogodio prave žice. — Psovala vas 
i rekla, da vam je i pravo, što vas napadaju i što vam vele, 
da ste izvarali pola svijeta, a ostalu polovicu da nijeste još 
dospjeli, jer imate previše posla... Tako je meni govorila, 
Veli, da vam nema premca ni među onima u Lepoj Glavi 
ni među onima u mitrovačkoj kaznionici. Tako mi je go- 
vorila — utvrđivao je podvornik, govoreći sa zadovolj- 
stvom, punim ustima, kao da oblizuje prste od meda. Osje- 
tio je posve novo i nepoznato zadovoljstvo, što mu se je na- 
dala prilika, da tome svom gospodinu generalnom direktoru 
može jednom iskreno, pošteno i otvoreno reći i svoje mni- 
jenje i svoju ocjenu, a da ga se ne treba bojati, jer je čas 
prije toga već premro od straha, dok nije bio ničim zaslužio, 
da umire, pa se sada upravo oporavlja. 

— Tako ona meni?! — dahne Križanić, kao da izba- 
cuje komad utrobe, no u istom se času osvijesti, trgne se, 
osjetivši strahotu svojega položaja, u kojemu je spao na 
najnižu stepenicu, da raspravlja čak sa svojim podvorni- 
kom. — Odlazite za svojim poslom! — vikne opet i priđe 
k prozoru, te nasloni čelo na hladno staklo. 

... Koliko je ljudi baš na onome mjestu, za koje su 
rođeni?!... Koliko proroka svršava u grabi kraj ceste 
umjesto na propovjedaonici, a koliko razbojnika u bajo- 
slovnim valovima električne rasvjete, u raskošju svih časti 


i lasti umjesto na kolcu i konopcu?!... Eto, na primjer: 


Micek Križanić, generalni direktor... Ne, ne: nije on ne- 
zadovoljan, ali pogledajte vi, kako je s njegovim živcima. 
Nijesu to ni konci, a kamoli kakvi konopi... Osjeća, da se 
sav trese kao tanahna šiba na lakome povjetarcu. Čini mu 
se, da je u njegovu tijelu stotina različitih, posve samo- 
stalnih bića, koja živu svojim posebnim, neovisnim životom 
i — svako se posebno, na svoj račun, po svojoj osnovi trese 
i drhturi... 

On osjeća tu čudnu igru svojih živaca, pa nastoji, da 
je obuzda, ako je već ne može svladati i posve obustaviti 
no svako je nastojanje posve bezuspješno. | 1 
ime je on zaslužio, da svoje krepke seljačke udove 
nosa po gradu kao otrcane krpetine, umjesto da on nosi 
njih i oni njega, kao da su iz čelika za vječnost?! I, eto 
on sa svojim sposobnostima — on je jedva vidio, kako ško- 
la izgleda s nutarnje strane! — mora biti na čelu jedne 
male, kramarske bančice... Pa ta Milica — je li ona na 
pravome mjestu?! Dok je bila mlađa, morao se je s buda- 
lom vazda boriti, da ne okuljavi kao mačka... Djece bi 
htjela imati, a to je svakako značilo, da je htjela čim prije 
postati ženom gospodina generalnog direktora, velemož- 
noga gospodina narodnog zastupnika, uglednog rodoljuba i 
velikog dobrotvora ... U pet pjevačkih društava, u dva 
radnička društva i tako dalje: hiljadu dinara prinosa, sve- 
čana sjednica, diploma s prekrasnim slovima, da ih se Mi- 
cek ne može nagledati. Doista: njemu ne mogu zavrtjeti 
mozgom ni najučenija gospoda sa svojim Šupljim mudro- 
lijama, za koje on ne bi dao ni čika (jer on ni ne puši 
pa to znači, da ne bi za njih dao ni ćuha vjetra!); ne 
imponiraju mu ni najsmionija poduzeća ni najveći tehni- 
čki uspjesi, jer on vazda osjeća u sebi, da bi mogao isto 
to i isto tako izvesti samo, kad bi se bacio na isti posao — 
ništa ga ne može ni zanijeti ni oduševiti, no pred lijepim 
rukopisom vazda zastane i zavidno se u njega zagleda, a 
ruka mu se sama diže i briše usta kao kad čovjeku poteku 
sline na slastan zalogaj, do kojega ne može... I sve te 
diplome imaju za njega najveću vrijednost u onim pre- 
krasnim slovima i u onome, što će poslije doći: kad umre 
sva će društva koja se griju na njegovome dobrostivom 
srcu, korporativno doći, da ga prate na vječni počinak, a 
koja imadu glazbu, doći će s njome... I ljudi će gledati i 
diviti se... Neka tada dođe onaj klipan Harambašić sa 
on pe oinie drugom i prijateljem Jerdanom, pa ne- 
no dje . x odlazi na drugi svijet, kad iza tebe ostaju 
Izgubio se je u mislima, pa stao tražiti nit 
slovi idu kao i prije. U banci nijesu ni osjetili, da u 
neki klipani rekli, da gospodin generalni direktor nije do- 

stojan, da sjedi u njihovome sumnjivom društvu... Isti- 
na — duša valja, pa mora gdjekada i on priznati, da su 
mu sve te neugodnosti neugodne samo toliko, koliko mu 
smetaju u poslovima i koliko mu oteščavaju, da mirno nosi 
svoju obrazinu priznatoga poštenja, dok se nimalo ne do- 
jimlju njegove nutarnjosti. Nimalo, baš nimalo! Tako je 
u svakom slučaju: a već su ga mnogi napali, pa je bio čak 
i ćuškan radi svoje prevelike točnosti u bankovnim poslo- 
vima, jer pogođeni nesretnici nijesu mogli razumjeti, da 
je banka kao pakleni stroj, a mjenica u njoj rasprsna tvar, 
koja sravnjuje sa zemljom jednakom nasladom i Božje 
i kumirske žrtvenike baš kao i grešnike i pravednike. Nije 
Micek kriv, što su glupani očekivali nekakove obzire tamo, 
gdje ih ne može biti, ako on — generalni direktor — sa- 
vjesno vrši svoju dužnost prema onima, koji su mu povje- 
rili svoj imetak i dali mu ga, da on njime upravlja i — 
da kukavcima čini usluge, pozajmljujući im taj tuđi ime- 
tak, kad im je najpotrebnije! Nije on kriv, što su lude 
sjele pod glog i čekale, da im s njega padaju maline u 
raširene skute njihovih gladnih prosjačkih haljina. Ka- 
mate — tuže se na prevelike kamate?! ... I to su samo 
priče onih, koji ništa ne razumiju. Osim toga: on nije 
nikada nikoga silio, da uzimlje zajam, a tko ga uzimlje, 
taj mora računati sa zahtjevima banke... Da... Ni ta 
Milica nije na svome mjestu. Ona je trebala biti žena ban- 
čina podvornika i narađati mu tor djece, a Micek bi bio 
— što bi on bio?! Ništa, ne bi bio ništa drugo učinio nego 
što sada čini: davao bi podvorniku plaću, a s lijepom bi 
Milicom ... 

Skoro se je nasmijao pri toj pomisli, jer ga je dovela 
do onoga, što se je odigralo par dana prije Amalijine bla- 
žene smrti. Radilo se o ženi pazitelja Amalijinih trokat- 
nica. Lijepa ženica kao zlatna jabuka, a u Križanića iz- 
vrsni zubi, pa mu skočile na nju zazubice, čim se je našao 
s njom nasamu u njezinome malom stanu. I tada je bilo... 
kao da je Milica postala ženom njegova podvornika 1... 
Onda ništa. Ona se je — ne Milica nego ona druga — 
bila počela otimati i braniti, ali tko se može oteti čovjeku, 
koji ti ne će zla, već te mazi i tetoši sve niz dlaku, da ti se 
sama leđa uvijaju i previjaju kao u laganoj groznici, a 
groznica nije! 

...Najzad, ni pokojni dr. Franić nije bio na pra- 
vome mjestu... Morao je biti sluga na kakovu golemu | 
gospodarstvu, na kojemu ne bi radio ništa drugo nego — 
sijao. Naspe punu sijačicu žita, sjedne na nju, otvori stroj 
i porene niz brazde uz brazde i — prosiplje bez prestanka 
i umora. E, pusta posla za onakova gospodara! — pomisli 
Križanić 1 prijateljski se osmjehne, gledajući pred sobom 
Franića na sijačici... Samo rasiplje, a onda dođe nje- 
gova žena 1 vapi za milošću! Pa, još da ona samo vapi i 
moli, neka bi joj i bilo! Neka kuka i zapomaže, kad je već 
rođena za to zanimanje, no ona dolazi i traži kao neko 
svoje pravo, da i on, generalni direktor uvažene i solidne 
Hrvatske privredničke banke, pravi gluposti i zalazi u ne- 
kakove kompromise, kojima bi još mogao samo i sebe kom- 
promitirati, a da pritom ne pomogne nikome. On je još 
u najranijoj mladosti došao do čvrstog uvjerenja, da treba 
svakoga, koji se otisne u provaliju, još gurnuti, da čim 
prije zaglavi, da tako sa sobom povuče što manje dru- 
štvo... Sve mora biti kao stroj, pa onda ne treba ni mo- 
ljakanja ni plakanja, jer ništa ne koristi... 

Da je on vazda na to pazio — a pazio je veoma mno- 
go! — ne bi sada ta... eto, ta Milica imala zgode, da o 
njemu loše govori, o njemu, koji joj je učinio tolika do- 
bra i nezaboravna djela... Naravno: nezaboravna su za 
njega, koji ih znade valjano ocijeniti! Samo ono, kad joj 
je dao svu svoju momačku ljepotu... Pa da nije ništa 
više!... Toliki darovi... Istina je, da joj nije nikada 
kupio nikakove dragocjenosti, ali inače... Koliko ju je 
samo puta imao kod svojega stola na objedu ili večeri . 
pa sada ovo sa stanom! ... I njoj je to sve — ništa sa- 
vršeno ništa! Psuje ga i ogovara pred njegovim podvor- 
nikom... a on se tu trese kao šiba i dršće pod nevidlji- 
vim udarcima neprijatelja, koji su ga sa svih strana za- 
.. : Zia nasa kao ode zvijer... I štekću i laju na 
jega baš kao lovna vižlad ilica 1 Ž .kaž 
a Dno , a Milica im pomaže — kaže 
mr Ta Milica... On je nju učinio ženom, on ju je 
učinio čovjekom!... Kad su ono šetali na Grmoščicu, ona 
Još uopće nije znala, da li je muško ili žensko, nije sigurno 
znala, ni kakova je razlika među spolovima, a on je uzeo 

pod ruku, uzeo je oko pojasa i vodio je kao malo nevino 
dijete, pa onamo, na onaj... na onaj krevet, kako su to 
zvala gospoda jednogodišnji dobrovoljci. Doveo ju je i 
vladao se prema njoj ne kao prema nedoraslu deriščetu, 
kako bi bila zaslužila, nego kao potpunoj, odrasloj ženi i 
tako je, posve propisno, uredio i udesio, da je ona povje- 
rovala, da će sa te tratine odmah pred oltar na vjenča- 
nje... Tako, tako je to bilo. On se toga i danas živo sje- 
ća, pa da mu nije, kako mu je, morao bi se u sav glas 
nasmijati onoj djetinjoj nevinosti i neupućenosti... Taka 
je ona bila, derište i budala, a on nju uzimlje kao sebi 
ravnu i čini od nje potpunu ženu, da mu ona danas vraća 
te ljepote i slasti s pogrdama i psovkama... Istina, on se 
nije s njom vjenčao, kako joj je šaptao u potresima prvih 
groznica, no ono nije ozbiljno mišljeno, a da je i bilo 
ozbiljno, i sama je Milica poslije uviđala, da je bila nje- 
gova kršćanska dužnost, da spasi pokojnu Baricu u onoj 
njezinoj teškoj tuzi i neprilikama... To je uviđala i sa- 
ma Milica... On je morao ići za svojom zvijezdom — 
morao je spasavati i pomagati one, koji trebaju njegove 
pomoći... Ona je nije trebala, jer je imala cijeloga vele- 
možnog, uglednog i uvaženog generalnoga direktora, a što 
je ona htjela, da se još povrh svega s njom i vjenča, to 
je kao kad presit čovjek poželi još i kolačića... 

Podvornik ga trže iz misli. Najavio je Milicu. Križa- 
nić namrgodi obrve, objeručke poravna brkove, uspravi se, 
gledajući netremice u neki spis, koji je ležao pred njim. 
Uistinu nije vidio ni slova niti je znao, o čemu se radi u 
tome iščrčkanom papiru, jer su sve njegove misli bile za- 
okupljene posve drugim poslovima. 


— Neka uđe! — reče kratko i odsječeno. — Samo joj 
već vi recite, da imam mnogo posla. 
— Razumijem, gospodine generalni — odgovori po- 


dvornik i iziđe. 
— Ne srdi se, Micek — prošapće Milica umjesto po- 
zdrava, kad je opazila, kako on zuri netremice u spis, kao 


da ona nije ni ušla. — Ne srdi se na me i smiluj mi se, 
Micek... 
— Što bulazniš?! — okomi se on, podiže oči i ošine 
je hladnim pogledom. — Kakvu milostinju tražiš?! 

—_ Nemoj tako, Micek! — odgovori ona toplo i umol- 
no, pristupajući posve k njegovu stolu. Tu neodlučno za- 
stane, a onda se nagonski pomakne oko stola i stane tik 
uz njega tako, da se je doticala njegove lijeve ruke i noge. 
On izmakne stolac, ustane, nogom odgurne stolac još dalje 
1 stane cijeli korak daleko od Milice. — Ne boj se! Ne 
odmiči se — reče ona uzdrhtalim glasom, jedva suspre- 
žući suze. — Ne ću ti ja ništa... 1 

. — Kakvu milostinju tražiš?! — ponovi on prijašnje 
pitanje, kao da je svaki glas isklesan iz stogodišnjeg leda, 
a i pogled mu je bio hladan, tvrd i težak kao čelik. — 
Čime ti mogu pomoći?! 

__ Slušaj, Micek — govorila je ona tiho, a suze joj 
grunuše niz obraze. — Ja ne trebam za sebe više ništa... 
Radi tebe... : 

— Ne brini se ti za mene! — presiječe joj on riječ 
u grlu. — Ja znam, kako se svi vi, moji prijatelji, brinete za 
mene! Znam ja to, milostiva gospođice Milice! — govorio 
je sve žešće i žešće, a oči mu zaigrale i zatreperile, što je 


z . . ve. ... . * s . o 
bio najočitiji znak, da se više ne može svladavati. Milica 


to osjeti po njegovu glasu, pa žurno obriše suze, svlada 
m plača, na silu se mirno zagleda u njega i reče posve 
ago: 

— Nemoj se, Micek, uzrujavati... Ti znaš, da ja za 
sebe ne tražim više ništa... Ti vidiš, kako se je sve splelo 
oko tebe... 

— Što se to tebe tiče, kako se je oko mene splelo?! 


— odgovori on ljutito. — To ti možeš raspravljati s mo- 
jim podvornikom, a ne sa mnom... - | 

— Micek! 

— Ništa: »Mi-cek«! — reče on kreveljeći se, kao da 
oponaša njezin plačljivi glas. — Pusti ti mene s mirom i 
brini se za svoje stvari... Uostalom poslije svega, što se 


je dogodilo među nas dvoje, ne razumijem, kako se uopće 
usuđujete doći preda me i smetati me u radu?! — reče on 
povišenim glasom. 

— Kako?! — propišta ona i izmakne se na jedan ko- 
rak od njega. — Poslije onog, što se je dogodilo među na- 
ma... A što se je dogodilo među nama, osim da sam ba- 
cila pred tvoje noge cijelu svoju mladost?! — reče ona, 

kao da je riječ po riječ trgala od svojega srca skupa s ko- 
madima tih strašnih mišića, naglo ustukne nekoliko kora- 
čaja natrag i klone u naslonjač, pokrije oči rukama i gru- 
ne u glasan plač, kao da joj je cijela utroba navrla na 
usta, a cijelo tijelo previje kao u grčevima, te se je sva 
izgubila u dubokom naslonjaču. | 

Njega je malko trgla ta nagla provala boli, pa se nje- 
gova srdžba stiša toliko, da je Milicu mogao mirno pro- 
matrati. Odmah mu sijevne misao, da se ne smije smekšati 
i popustiti joj, jer bi teško dočekao još jednom ovako do- 
bru zgodu, da je se zavazda riješi. Strelovitom su mu 
brzinom letjele misli glavom, pa je vidje svu zanosnu, li- 
jepu i još gojnu i uščuvanu, onakovu, kakova se njemu 
baš sviđa... Nije njemu još do toga, da prezre i odbaci 
žensko, no... Zar se baš mora vezati za ovakovu, koja još 
uvijek računa na sveti sakramenat ženidbe i slična čudesa, 
kad imade... Tako... Gospodarstvo mu vodi neka stara 
gospođa, s kojom se nije nikada ni našalio, no kako je 
ona veoma stara i slaba, drži joj za pomoć djevojku... 
Pomaže starici i — tako, pomaže i druge stvari, a ako se 
opre, on joj otkaže, pa dolazi, koja je pitoma i vesela... 
Tako: vesela, da ti pjeva cijela kuća, a ne bojiš se ni je- 
dnoga svetog sakramenta: ni krštenja, a kamoli ženidbe... 
Tako se živi, a ne tu s ovakom ludom, koja već skoro dva- 
deset godina u mislima kleči kraj njega pred žrtvenikom 
i neprestano slivka za izmjenom vitica, kao da to što znači 
osim — okova... Ne, ne: ne smije popustiti, pa je grčevi 
svu istrgali! Može joj zvati liječnika, ako baš bude po- 
trebno, može je dati i otpremiti u stan u automobilu ili po 
društvu za spasavanje, ali preko toga ništa više. 

— Ne prenemažite se, gospođice! — reče joj iza odu- 
že šutnje, kad mu se je učinilo, da ju je jecanje malko 
uminulo. | 

Ona se trže na te njegove riječi, kao da ju je probo 
nožem, podiže glavu i pogleda ga kroz rodne suze, koje 
su se pod udarcem njegovih riječi munjevitom brzinom 
uledile na njezinim očima. 

— Poznam ja te ženske suze! — govorio je on i na- 
silu se ledeno osmjehivao. 

— Ne, Micek! — odgovori ona odrezano i dosta 
krepko. =. Ne poznaš ih, jer ovakih još nijesi vidio na 
mojim očima! | | | 
Ustala je u jedan hip, kao da ju je trzaj grča izbacio 
iz naslonjača, osovila se, uspravila i u svoj svojoj ljepoti 
i snazi stala prema njemu. Oči su joj bile posve vlažne i 
urešene suzama, koje se nijesu otiskivale niz obraze. 

— Ljubav mi nije nikada dopustila, da te vidim, kao 
što su te gledali drugi ljudi — reče ona s nevjerojatnim 
mirom, kao da prije toga nije doživjela upravo nikakova 
Potresa ni iznenađenja — pa te ni sada ne ću i ne ću da 
gledam nego svojim očima! ... Nemoj me krivo razumjeti: 
ja odlazim i ne ću ti više smetati, no moja je dužnost, da 
ti prije reknem, što osjećam. na 
. = Ne brinite se vi za mene! — odvrati on nasilu lju- 
tito. Upravo je svijesno osjetio, kako se mora naprezati i 
paziti, da bude tobože ljutit na tu dobru i dragu ženicu 
sola iu soje onako nesebično i požrtvovno podavala du- 
e ' dije om, da je mogao s njom raditi, što mu se je god 


= udava mi to govoriš! — odgovori ona savršeno 
mana, a0 da govori s drugoga svijeta ili o poslovima, 
oJI se nje ne tiču. — Ti vidiš, da ja više nijesam ona, 


koja sam bila Prije par časaka tu na ovom naslonjaču! Ja 
nijesam više ona ista, pa budi posve miran: ja ću otići, ali 
ti moram prije reći, da znaš, što misli tvoj jedini prijatelj. 

— Hvala na takome prijateljstvu! Ne trebam ni vas 
ako sam spao na vas jedinu! — odgovori on, začinjajući 
riječi laganim trzajima mišičja na obrazima, što bi bilo 
pares značiti, da joj se s visoka podrugljivo podsmje- 

. . 

— Meni je posve svejedno, koliko je do mene, ali ti 
moram reći radi tebe... Sam si mi rekao, da tvoj imetak 
vrijedi oko dvanaest i pol milijuna... 

— Što se vas tiče, koliko vrijedi moj imetak?! 

o Ništa, savršeno me se ništa ne tiče, ali se tiče tebe 
Micek — odgovori ona blago, kao što je znala s njime 
razgovarati u njihovim najugodnijim časovima razgovora 
i dogovora. — Ti si na svijetu sam kao Bog bez brata pa 
imadeš mnogo, mnogo previše i ne smiješ i dalje misliti na 

sticanje i zgrtanje. Ti si stekao, pa se smiri na tome, a one 
proklete kućetine pusti onoj sirotinji... 

— Ne brbljaj i ne miješajte se u poslove, koji se tebe, 
koji se vas ne tiču! — propišti Križanić. — I nosite se! 

— Još malo, Micek... Moraš znati, da sam ja, ne- 
sretnica, već pregorjela i svoje djevojaštvo, a to mi je naj- 
uzvišenije i najdragocjenije, pa ću pregorjeti i tebe. Otići 
ću! Budi bez ikakove brige, no dopusti, da reknem, što 
sam nakanila: Pusti one proklete kuće onima, kojima su 
potrebne, pak će odmah biti lakše i tebi i njima. Pusti, 
Micek, tuđu sirotinju sirotinji, pa ćeš već i time učiniti 
dobro djelo, koje će ti pomoći i na smrtnoj postelji, a ja 
ću biti presretna, da sam još u zadnjem našem razgovoru 
mogla za tebe učiniti jednu dobru stvar... Poslušaj me, 
Micek! 

— Molim vas, ne miješajte se u moje poslove i pu- 
stite me na miru! — odreže on veoma oporo. 

— Ne ću te ja smetati, al te zaklinjem, Micek, da 
me poslušaš i da pustiš tu prokletu ostavštinu onima, koji- 
ma pripada! Zaklinjem te, Micek — govorila je Milica sve 
jačim i jačim glasom tako, da je upravo osjećala, kako 
povisuje i pojačava, pa se naglo prekine u riječi, časak 
zastade i onda nastavi posve tiho: — Ja slutim, ja osje- 
ćam, da to ne će dobro svršiti... Ne zamjeri mi, Micek, 
no ja sam za tebe žrtvovala i svoju dušu, pa mi je duž- 
nost, da ti ovako govorim i da se brinem za... 

... za sebe! — vikne on. — Samo se za sebe brinite i 
odlazite već jednom. 
= — Ja se, naprotiv, brinem samo za tebe — odgovori 
ona sa strahotnim mirom. — Sebi više ne mogu pomoći, pa 
mi je sada samo do toga, da tvoju tragediju učinim što 
lakšom i tvojim leđima i tvojoj duši. 

Te su ga njezine riječi uvrijedile, a njezin ga je ne- 
obični mir ozbiljno razjario, pa bi bio žestoko planuo i 
možda je izgurao iz sobe, da se nije u zadnji čas svladao, 
sjetivši se, da ne smije još i on sam izazivati rusvaje u 


svome uredu. S toga joj reče nasilu mirno — baš kao što 
se je prije nasilu ljutio! — prateći riječi laganim smije- 
škom: | 

— Darivam ti za uspomenu sve tvoje brige oko mene, 
pa sada odlazi već jednom i uživaj sama u toj svojoj do- 
. * *vV . S . “ * * 

broti! Ne želim te više slušati, a nemam ni vremena. 


Osjećao je posve jasno i svijesno, da te riječi ne od- 
govaraju njegovim osjećajima, no držao je, da je po- 
trebno, da tako govori, kad zna, da ga i ona psuje, a iz 
njezinih je rođenih usta čuo, da je i ona na strani onih, 
koji mu žele hajdučki oteti njegovu muku... Naravno: 
one dvije trokatnice su godinama već postale meso nje- 
gova mesa i krv njegove krvi, pa tko danas želi, da ne 
budu njegove, taj mu je zakleti neprijatelj, taj trga nje- 
govo živo meso 1 s tim on ne može biti prijatelj, pa da je 
to upravo njegova pokojna majka... Da je šutjela, da se 
je pritajila, da ga nije uhodila i progonila svojim brigama 
ovih posljednjih dana, sigurno ne bi bio ni pomislio, da 
mu je 1 ona neprijatelj, pa bi je i nadalje bio držao po- 
daleko, ali toplo i srdačno, kad mu ustreba... Ovako... 
Nije on lud, da ne izrabi ovako lijepu priliku, da je se 
riješi... A on je već nekoliko puta razabrao iz njezinih 
riječi, onako — iz dalekih navijanja, da bi ona čak htjela 
i baštiniti poslije njega... Da, da: računa na baštinu! A 
zašto bi ona, molim vas, kao što se Svemogući moli — 
zašto bi ona nasljeđivala iza gospodina generalnog direk- 
tora Miceka Križanića?! Možda za to, što joj je on po- 
kazao i iskazao prijateljstvo, kao ni jednoj drugoj?! 


vV a .. . . 
Možda Tr Pa da se čovjek ne nasmije, kad pomisli, na 
čemu bi sve žene htjele zasluživati baštine iza generalnih 
direktora! ... Kad je gospodinu Križaniću ta misao sijev- 


nula pred očima, vidje, kako se Milica preobličuje u ne- 
kakovu bajoslovnu ptičurinu, koja pruža svoje nezasitne 
čaporke na njegovu imovinu, na njegove mukotrpne žu- 
ljeve, sav se strese, trgne se i skoro poviče u sav glas: 


,  —,Znam ja, kuda cilja tvoja briga za mene, ali ti ne 
će upaliti! Micek je Križanić i s drugima znao obračunati, 
pa će i s tobom, lijepa moja gospođice! Seljaci su veći pre- 
friganci od tebe, pa su već na hiljade i biljade tu plazili 
preda mnom kao psi, kad ih gospodar izmlati, a i mnogi 


* *vV . . ' . . 
je fiškal već slomio šiju na ovim parketima! Ne zaboravi 


to, draga moja neprijateljice!... 

Govorio je veoma povišenim glasom, te se Milica pre- 
pade i pred tom visinom i pred bojom zvuka toga piskut- 
ljivog glasa, široko raskolači oči i skoro prošapće: | 

— Bog s tobom, siromašni moj Micek! Smiri se, ne 
uzrujavaj se! 


— Ne brinite se za mene i moje uzrujavanje!... Ne: 


brinite se!... Ni sam ne razumijem, kako sam mogao i 

dosada s vama tratiti svoje dragocjeno vrijeme?!... 
Osjeti, da bi morao već jednom prekinuti to ne- 

umjesno natezanje, uhvatiti je za šišak i turnuti kroz 


vrata, no izdade ga snaga i odlučnost. Neodlučno je trzao 


rukama i opet se ukočio. 

— Još samo jedno pitanje: reci mi, što sam ti skri- 
vila? — upita ona i osjeti, da joj je glas opet zadrhtaov 
kao prenapeta struna, pa se poboja, da će ponovno briz- 
nuti u plač, stegne usne i grlo, ukoči pogled i zagleda se 
u njega. Morala je govoriti, da je on ne bi krivo razumio, 
ali se je bojala svake svoje daljne riječi, pa ju je istiski- 
vala preko zubi kao preko naoštrenih noževa. — Ja odla- 
zim... Ja se ne ću više povratiti, ali... Da ipak znam, 
što sam... Zašto me tjeraš... : u 

— Pitajte svoje saveznike, a moje neprijatelje! — 
odbrusi on posve suho. — Bio sam ti kao otac, bio sam ti 
dobrotvor i zaštitnik, a ti mi to sve vraćaš izdajom... 

— Micek, Micek — prošapće ona umjesto svakog dru- 
gog odgovora. — Neka ti Bog sve oprosti... Prosta ti bila 
i moja... — prekide se u riječi, pa iza stanke prošapće: 
— Pusti sirotinjsku baštinu... Imaš previše i svojih mili- 
juna... Kome ćeš ih ostaviti? ... | 


XX 


[Bla je ulicama kao sjena svoje lijepe pojave, pošik- 
nutih leđa, oborene glave i ukočena pogleda. Nije svijesno 
osjećala ni vremena ni okolice ni događaja, no u nekom 
joj se polusvijetlom času pričini, da stupa po ruševinama, 
po hrbinama, po oštrim komadima — svoje mladosti, svo- 
jega ponosa i svojih snova, sanja i osnova: Sve je poru- 
šeno, sve je razmrskano, sve je na ulici, u blatu, pod no- 
gama gospodina generalnog direktora Miceka Križanića i 

on na sve to prezirno pljucka i ledeno se podsmjehuje smi- 
jehom, koji bi svojom neodređenošću i svojim ubitačnim 
ledom pristajao na lice zmije otrovnice, kad bi mogla na- 
brati smiješak oko svojih strašnih očiju... 

... Ona to vidi — i te svoje hrbine i taj njegov pod- 
rugljivi ubojiti smiješak, ali uto osjeti i još gore i groz- 
nije priviđenje! Vidje i osjeti, da i ona sama svojim rođe- 
nim nogama nemilosrdno gazi po tima svetim i iznakaže- 
nim krpama svoje zanosne duše i svojega djevojaštva... 
Sama ona glavom tabana po svojoj bijedi... Sama, jadna 
mi moja nesretna majka! — zavapi skoro glasno i uhvati 
se desnom rukom za prsa na onome mjestu, gdje je srce, 
jer je osjetila, da je nešto steže. Upiljila je prestravljeni 
pogled preda se u posve neodređenu točku i počela ići sve 
žurnije i žurnije, ne pazeći na prolaznike, pa se je svakoga 
trena s njima sudarala i srtala dalje bez obzira i isprike. 
| Dospjela je na Zrinjevac, nagonski udarila u srednje 
šetalište, da izbjegne sudare s prolaznicima, i nenadano, 
bez ikakova traženja ili razmišljanja, opazila, da sjedi na 
nekoj klupi, kraj dvoje mladih ljudi, koji su se stisli jedno 
uz drugo kao dvije biljke povijuše. Kad je pomislila, da 
sjedne i zašto je to učinila, nije znala, pa se je u dvoumici 
i čudu počela ogledavati i zvirlati oko sebe. Ono dvoje 
nijesu obraćali na nju ni najmanje pažnje, jer su očito 
bili zabavljeni svojim poslovima i brigama, šapćući riječi 
i rečenice na mahove i istrgano tako neobično i napadno, 
da je Milica, uza sve svoje muke i bolove, uperila u njih 
pogled i sve i nehotice napela sluh, e da bi uhvatila koju 
riječ. Na čas je prestala živjeti svojim životom i nositi 
svoje muke, osjetivši posve svijesno taj prekid misli i osje- 
čaja. Neopazice se je posve nagnula k njima i prvi put 
u životu poželjela, da čuje tuđe riječi i otkrije tuđe misli, 
koje nijesu bile njoj namijenjene... 


— Jao meni, nesretnici! — bile su prve riječi, koje 


je razabrala i trgla se, kao da je gromom ošinuta, raza- 
bravši po zvuku izgovorenih riječi, da djevojka prigušeno 
jeca. Milica jednim mahom osjeti bezgraničnu sućut i po- 
želi, da se i ona privije tome živom klupku, e da bi svo- 
jom dušom i svojom životnom sposobnošću olakšala nji- 
hove bolove i tugu. | 

= — Vjenčat ćemo se! — rekao je muškarac toliko 
glasno, da je Milica posve lako i sigurno čula. Iza male je. 
stanke nastavio, a Milica sustegla dah, da bolje čuje i da 


se posve pritaji: — Učinjeno, učinjeno... Nije to tolika 
nesreća... 

— Jao meni, nesretnici! Bolje bi bilo, da se nijesam 
ni rodila! — šaptala je djevojka. 

— Ne luduj! — odgovori on nešto glasnije i očito 
ljutito. — Zato si i rođena! Vjenčat ćemo se prije nego 
rodiš... 

— Jao meni! — propišti Milica, kad je čula te riječi, 


kao da ju je ujela guja otrovnica i brizne u glasan plač 
tako, da su se ono dvoje trgli i u čudu se zagledali u nju. 

— Za Boga, što vam je?! — upita je djevojka tiho 
i sućutno, okrenuvši se posve prema njoj. 

Na te se riječi Milica trgne, pokrije oči rupčićem, 
naglo ustane, skoro skoči i bez i jedne riječi odgovora, 1 
ne pogledavši ono dvoje, žurno pođe prema kolodvoru. 
Usta je začepila rupčićem i zube stisla, da tako oslabi udar- 
ce jecaja i zatomi teške boli, koje su je saletjele, kad joj 
je vrhunaravnom snagom bačena pred oči ona njezina 
strašna šetnja na Grmoščicu s Micekom... Bilo je baš 
ovako, kako je sada čula od one svoje nepoznate nesretne 
sestre, s tom razlikom, da njoj njezin dragi, divni Micek 
nije vjenčanja ni obećavao, već ju je vodio k liječniku... 

... A ona je išla kao stroj, kao bezumna biljka, koja 
ne zna zaštititi svoga ploda ni od proždrljivih neprijatelja 
ni od bijesnih udaraca razularena orkana, već se pred 
zvjerkom pritajuje, a pred orkanom povija i uklanja... 
Tako se je ona povila pred Micekovom željom, koju je on 
izrekao jednostavno, priprosto, hladno i proračunato, da 
se je njoj pričinilo, da se u takim prilikama ni ne može 
raditi drugačije nego baš tako, kako predlaže i određuje 
njezin divni, zlatni: Micek. I ona se je povila jednom i 
previla se je drugi put i poslije toga, kad je god trebalo, 


jer ga nije nikada mogla namoliti, da učine onako, kako 


je to tada njoj šaptala njezina već ponižena i uvrijeđena 


ženska narav. Vazda je bilo samo onako, kako je on htio: 


— vazda, pa i sada... Više ne će k njemu, ne će na nje- 
gove oči, ne će u njegovu blizinu, ne će mu ni živa ni 

mrtva smetati, jer — jer joj se gadi, jer joj je odvratan... 
Tako?! Je li baš taj razlog ili je što drugo po srijedi?!... 
Ona se njega boji! To, to je razlog: ona strepi pred onim 
njegovim uleđenim smiješkom, koji ubija kao otrovna 
strelica, i stoga više ne će u njegovu blizinu ni onda, kad 
bude na mrtvačkim nosilima! Nikada više ne će u njego- 
vu strašnu, ubitačnu blizinu, nikada! Ne će, jer ga se 
boji, jer je osjetila prema njemu, što ne osjeti nikada 
prije... | 

Sve je to tako čudno i neobično, što se s njom doga- 
đa, a napose joj je zagonetno, kako se to događa, te joj se 
učini, da ona ne osjeća, kao što osjećaju druge žene. Ona, 
na primjer, nije nikada ni pomišljala na Micekovo veliko 
bogatstvo, kao da ga nije ni bilo; nije je nikada posebno 
osobito, neobično veselilo, kad bi on postigao kakav veći 
društveni ili poslovni uspjeh, o čemu joj je on redovno 
natenane pripovijedao i zadovoljno gladio brkove; nije 
nikada željela njegovih darova, pa joj niti nije moglo biti 
žao, kad ih nije nikada ni dobivala — za sve je te osje- 
ćaje ona bila skoro posve mrtva, jer ju je zaokupljao 
jedan jedini osjećaj i želja: da vjeruje, da je on ljubi i 
da će je uzeti! To je bio sadržaj njezina života sve do 
pred pola sata, to je bio izvor njezine snage i lijek za sve 
njezine bolove, muke i razočaranja. I kad je osjetila prvi 
put ono, zbog čega plače ona nesretna sestra na gradskoj 
klupi, Milica ne osjeti ni strave ni užasa ni odvratnosti 
nad svojom zločinačkom lakoumnošću — ne ništa drugo 
nego i opet bezgraničnu odanost i predanost svome div- 
nom, neuporedivom Miceku. I rekla mu je — doduše, veo- 


- vV .. + ..+ > a . . s 
ma sramežljivo i sustezljivo, ali ipak, za svoje godine i 


za svoje shvaćanje — s upravo drskom jednostavnošću i mi- 
rom, te je on trebao samo nastaviti boju i ugođaj toga 
njezinog raspoloženja, da je savršenim mirom prokušanog 
račundžije baci na liječnički stol. 

Istom se sada ona sjeća Micekova držanja i osjeti svu 
8rozotu svoje ondašnje bijede, koja se je tada s njom 
vjenčala zavazda umjesto žuđena čovjeka! a 

= Micek, Micek, zmijo otrovnice, proklet bio! — za- 
Vapi posve nepromišljeno, zatetura, ponovno brizne u gla- 


*“ san plač tolikom snagom, da_je upravo čula te svoje jau- 

ke i prestravljeno se ogledala, da li je tko sluša, pa kad 
vidje, da nema nikoga u blizini, opet se spusti na neku 
klupu, oboči laktove o koljena, a glavu metne u dlanove 
i pusti maha jecajima, šapćući posve nepromišljeno: — 
Proklet bio, ne zbog moje sreće, nego zbog moje duše... 
Proklet, proklet, proklet... | 

Jecala je nekoliko časaka sve jačom i jačom snagom, 
da onda opet ta sila pomalo popusti, dok se udarci ne pro- 
rijediše, te se malko osvijesti, uspravi se, podigne glavu 
i opazi pred sobom Strosmajerov lik: sjedi, kako ga je 
umjetnik stvorio, ali ona vidje, da on tu sjedi zato, da nju, 
baš nju, Milicu, ispovijeda! Lagano se je, posve neprisi- 
ljeno nagnuo prema njoj, podigao malko ruku i tiho go- 
vori: 

»Spoznaj grijeh, kćeri moja; žali, kaj se, očisti dušu 
svoju i ne boj se... Očisti dušu plačem, mukama i bolo- 
vima... Tvoja je duša divna, no ti si je zaprljala«... 

Na tu se misao posve osvijesti, trže se, ustade 1 za- 
gleda se u spomenik, kao da je došla tu samo zato, da ga 
promatra. Vidje posve blag izraz lica svećenika, koji pra- 
šta, znajući, da ništa ne čini u svoje ime... 

... Proklet bio! — preleti joj i opet preko usana. 

»...Kaj se, kćeri mojal«... reče joj svećenik mir- 
no, ali uporno, ne skidajući s nje svoj neodoljivi pogled. 
— »Spoznaj grijeh i kaj se«... govorila je ona uzdignuta 
ruka... | 

...Kaj se... Kaj se, jer te samo tvoji grijesi do- 
vedoše tu, gdje si danas. Kaj se, čovječe, jer iz tebe sama 
izlazi sva tvoja zloća, a drugi ti samo pomažu, da se lakše 
i udobnije sklizneš po stazama grijeha i propasti... Pa, 
što je grijeh?!... 


... Praštam ti, nesretni moj Micek, jer si nesretan 


i jer ne poznaš kajanja! — pomisli ona i na tu joj pomi- 
sao pade sa grudi ogroman teret... Praštam, praštam, 
praštam... šaptala je kao stroj, gledajući suznim očima 
metalnoga starca, koji joj se je blago smješkao. 

Pošla je žurnim koracima i posve svijesno odlučila, 
da ide kući, jer je osjetila u cijelome tijelu mrtvački umor. 
Umorna je, satrvena je i samljevena, ali usprkos toga tje- 
lesnog sloma osjeti u duši svoj stari mir baš onaj neka- 

danji, onaj njezin stari, mladenački, sretni i blaženi mir! 


Mir jest, ali ipak nije onaj prijašnji... Tada je to bila 
raspjevana i rascvjetana poljana, dok je sada — mirna 
pustoš poslije urnebesa najstravičnijeg orkana... Mir, sa- 


vršen mir vlada u njezinoj pustoj i praznoj duši, iz koje 
je njezin divni i premili Micek isćulao i cvijeće i pjesme 
i radost i nadu i vjeru... I vjeru?!... Kakovu vjeru?! 
Tko može istrgnuti vjeru iz njezine duše, kad je ta vjera 
dio same duše?! Da, to je vjera, no vjeru u Miceka, 
vjeru u čovjeka, vjeru u sreću s čovjekom drugoga spola 
— to je njezin divni Micek savršeno, temeljito uništio 
i nogama izgurao iz njezine duše, a da ona nije ni primi- 
jetila sve, dok je ne udari po mozgu tako, da je zajauknu- 
la od boli i užasa... I sada se više ničemu ne nada, ništa 
ne očekuje, ništa ne traži i u njezinoj pustoj duši vlada 
potpun mir... 

— Praštam, praštam, ali više ne mogu ni blizu... 
Ni nad mrtvog — mislila je 1 hitjela sve brže i brže, kao 
da bježi pred razbješnjelom zvjerkom, koja je ne pušta, 
ili kao da i nju gone one stravične misli, pod kojima se je 
previjao Micek kao u najstrašnijim grčevima... 


. »Pusti sirotinjsku baštinu... Imaš previše i svo- 
Jih milijuna« — ponavljao je njezine riječi, kad je ona 
već bila lupnula vratima iza sebe, ponavljao ih i nemirno 
gladio brk, sjedeći kod stola. Nenadano je ustao i ushodao . 
se sobom, ponavljajući kao čegrtaljka: — Pusti sirotinjsku 
baštinu... Pusti sirotinjsku baštinu... Sirotinjsku bašti- 
nu... Sirotinjsku baštinu... Sirotinjsku baštinu... Ba- 
štinu... Baštinu, baštinu, baštinu, baštinu... Do vraga! 
Što hoćete?! Ja ne otimljem nikom ništa, ali ne dam ni 
svojega, dok mi je na ramenu glava! — govorio je više 
nego u pola glasa tako, da bi se bilo moglo veoma lako 
čuti u drugu sobu, kad gospodin generalni direktor ne bi ' 
bio dao postaviti na sva tri otvora dvostruka obložena 
vrata. Nije Micek nikada bio neoprezan ni u manjim stva- 
rima i pitanjima, a kamoli da bi bio zanemario tako va- 
žan oprez! Čim je zasjeo na to mjesto i čim mu je prva 
mušterija govorila pokrupnije i zasipala ga riječima, ko- 
jih nema u svakome rječniku, bilo mu je jasno, da mora 
između sebe i ostaloga svijeta postaviti stijene, koje ne 

će propustiti ni jednoga glasa, pa ma se kod njega i de- 
ralo i vikalo u sav glas. Stoga ni sada nije ni jedan zvuk 
dopirao u najbližu prostoriju, u kojoj je sjedio podvornik 
i razmišljao, kako on ono, bez velikog razmišljanja i spre- 
manja, sa vrh jezika optuži Milicu i pogodi u biljegu, da 
je pravo čudo. Odmah je osjetio, da je gospodin gene- 
ralni direktor posve miran i da ga sluša — tako, eto: čo- 
vjek se ne ljuti, što mu pripovijeda loše o njegovoj dra- 
gani, kao da mu to pripovijedanje dobro dolazi, kao da 
ga je očekivao ili bar želio... | 

Dugo je tako hodao kao zvijer u krletci i letio s misli 
na misao, govoreći nesuvislo, istrgano i na mahove, kao 
da se s nekim otimlje za pojedine misli i rečenice. Osjeti, 
da mu se grlo suši, pa ušuti, stade nasred sobe i zagleda 
se u neku posve neodređenu točku između dva prozora, 
koji su osvjetljivali njegovu radnu sobu. Stajao je tako i 
netremice buljio kao goveče, kad preživlje nad ispražnje- 
nim jaslama, dok mu nenadano ne pade u glavu straho- 
vita misao, da bi oni golaći, oni hajduci, oni nekakovi to- 
božnji rođaci ipak mogli oteti ostavinu one vrijedne po- 
kojne starice... 

Trgao se je kao gromom ošinut i kao da još nije ni- 
kada bio ni blizu te pomisli. Obuzela ga je groznica i 
osjeti, kao da mu od nožnoga palca desne noge postruji 
ledeni, samrtnički strah, da začas obuhvati cijelo tijelo. 
Maši se rukom čela i obriše hladni znoj, te omahne rukom 
kraj sebe, kao da je želio, da se riješi te strašne vode, 
koju izlučuje njegovo mučeničko tijelo... Počeo je drh- 
tati, ali nije osjećao ni da mu je hladno ni da je grozni- 
čav, nego je samo drhtao pod teretom one grozne misli, 
čiju je težinu osjetio sada, ovoga časa prvi put... 

— Ipak bi ona mogla pogoditi — pomislio je — 
kad je govorila, da bih trebao pustiti tu baštinu! ... Ja pu- 
stiti svoje?! Pustiti svoju muku? Micek, ti bluno, ti mazgo 
svetoga Petra, ti konju svetoga Kuzmana, na kakove ti to 
misli dolazišP!... Ništa ja ne ću puštati, ništa ja njima 
ne dam... 

Njegov mu je zastupnik podnosio redovito izvještaje 
o stanju stvari kod suda i nije mu osobito uljepšavao, no 
nije bio ni nemilosrdan, pa je i zbog sebe i zbog gospo- 

dina generalnog sve vatirao i umatao, da se lakše drži i 
održi, iako je u svojoj savjesti već bio skoro siguran, da 
će cijeli taj posao svršiti veoma, veoma nezgodno i neve- 
selo, a možda i strahovito tragično... Već se govori ui 
nekim društvancima, da se radi ne samo o nagovaranju, 
o zavođenju i zaluđivanju nego i o najčišćem krivotvore- 
nju i prijevari, pa onda tu nije daleko ni opasnost veli- 
kih zapletaja i neprilika... Doduše, to se ne tiče kože go- 
spodina zastupnika, ali se i te kako češe o gospodina ge- 
neralnoga, iako nije nimalo vjerojatno, da bi se on to- 
liko zaboravio, da bi otvoreno dospio u sukob s postojećim 
zakonima! On je već učinio bezbroj djela, koja su mu do- 
nijela uspjehe i koristi, gdje bi se svakome drugom bilo 
smrklo pred očima, ali nije nikada ostavio takova traga, 
po kojemu bi ga itko mogao slijediti i natjerati — u tam- 
nicu! Takih gluposti on nije nikada činio, a nije mu bilo 
ni potrebno, jer se unutar postojećih zakona dade ipak 
divno živjeti 1 još divnije zarađivati... Jednostavno — 
smješkaš se, trljaš ruke, izgovaraš veoma bučne i revolu- 
cionarne krilatice, a onamo — zarađuješ kao i ostali po- 
šteni lupeži, a nitko te ni ne pita, kojeg si uvjerenja, koje 
li si političke vjere, odnosno — tko te pita, kako stoje pa- 
ragrafi kaznenoga zakona prema tebi i tvojim poslovima, 
kad možeš na svaki i najmanji posao naviti bez muke i 
bolova kakav paragraf ili trgovačkoga ili mjeničnog ili op- 
ćega građanskog zakona?! Sve ti to lijepo urediš, ugladiš, 
zagladiš i uviješ, pa i dalje hrvatuješ, poštenjakuješ i — 
čeka te sigurno i raj nebeski, jer si ga svojim dobrim dje- 
lima trke zaradio! Zna to sve savršeno dobro i savršeno 
jednostavno i nenapadno urediti gospodin generalni di- 
rektor Križanić, pa nije nimalo vjerojatno, da bi s tom 
ludom oporukom moglo doći do kakovih zapletaja i ne- 
prilika. i | 

A ipak — oblio ga je samrtnički znoj, obuzeo ga su- 
ludi strah, da se približuje neka strašna nesreća i nepri- 
lika, koja će ga zatrpati svojim ubitačnim ruševinama... 
Jasno je: tu mu je prokletu misao ubacila u dušu ona ne- 
sretnica sa svojim bapskim cmolenjem: »Pusti sirotinjsku 
baštinu... Imaš previše i svojih milijuna!« — govorio je 
1 opet poluglasno i rastezao riječi, oponašajući i izobliču- 

jući Miličin glas i način govora. — Što ja trebam kome 
puštati i zašto bih puštao?! — počeo se je opet žestiti, za- 
boravljajući na čas na strah, koji ga je grizao. — Valjda 
bi trebalo ostaviti svoju muku onim golotrbicama i probi- 
svijetima, Jerdanu i Harambašiću, da raspu i muku moju 
i moje nezaboravne Amalije, kao što su rasuli sve svoje 
i svojih očeva?! Brus njima, brus vama svima, moja lako- 
ma, proždrljiva i pokvarena gospodo! Brus vama! Ja, Mi- 


cek Križanić, generalni direktor Hrvatske... Ja ću vama 
svima... ja ću pokazati i sudu i vama, kako se prave 
oporuke! — reče i problijedi, kao da ga je kroz te riječi 


ošinuo grom. Ona, ona, prokleta joj duša! Ona je njemu 
ubacila u dušu tu ogavnu zmijurinu, koja se sada vije oko 
njegova srca i sve sikće rašljastim jezikom, da dohvati 
njega, Miceka Križanića, da ga lizne, otruje i ubije kao 
mušicu ... 

— Sikći, sikći — mislio je strelovitom brzinom — al 
me ne ćeš lako dohvatiti... Ako tkogod može suditi — 
tako, kako mu se namigne, kako ne, žalosna mu majka, 
kad mu stisneš ruku i u ruku... A ipak!... 

Uhvatio se je za srce i savio se u naslonjaču kao u 
majčinoj utrobi, te je bio manji nego bi se smjelo i pomi- 
sliti, da može biti malen odrastao čovjek. Ubacila mu je u 
dušu sumnju, nesreću, propast i više je se ne može riješiti, 
jer se je upila u njegove mišiće, u njegovo meso, u njegovu 
krv i čak u njegove misli... Gotovo je, svršeno je, ako 
ovako potraje... al on se ipak ne da, on se ne predaje, 
on se ne smije predati, jer imade još velike osnove i za- 
daće, koje mora izvršiti... 

... Naravno: mora toliko povećati svoj imetak, da se 
poslije njegove smrti pripovijedaju bajke o njegovim 
uspjesima... Govorit će se: » Tako je bilo jednom jedno 
čobanče, koje je poslije postalo trgovačkim šegrtom, a 
onda teškim, teškim milijunarom«... Tako se mora o nje- 
mu govoriti i mora priča letjeti od usta do usta, iz kolibice 
u palaču, iz palače do pod cigansku čergu, da nauče po- 
koljenja pozna, kako se može i koliko se može, kad se 
hoće... Doslovno: kad se hoće i još k tome: kad se znade, 
kako se hoće. Tako, tako: 1 kad se znade, kako se hoće, 
jer ti ne koristi htjeti i imati u rukama sva sredstva za po- 

stignuće cilja, kad ne znaš, kako ćeš i kojim ćeš putem do 
toga cilja. Motat ćeš se u vršaju kao u vrzinu kolu, a da 
ne ćeš nikada dotjerati dalje nego li konop dopušta oko 
vršaja u okrug nekoliko metara! Treba znati, kako hoćeš 
i kojim ćeš putem, pa ćeš onda vidjeti uspjeha i napretka, 
da se pripovijeda... »Bio jednom jedan mali dječarac, 
čobanin i poslije šegrt, koji je htio i znao zgrnuti najveće 
bogatstvo, koje je ikada zgrnuo samouk u našoj.zemlji«... 
Tako će se to pripovijedati, a da ta priča bude i istinita, 
nužno je, da mu one divne trokatnice ne izmaknu, pa ska- 
kao vrag na vraga! 
= Tako to mora biti, ali — gle čuda: ona budala mu 
otrova misli svojim sumnjama i svojim neumjesnim mr- 
njaukanjem: »... Pusti sirotinjsku baštinu!«... Kakva si- 
rotinjska baština, kad je to njegovo, njegov uspjeh, nje- 
gov znoj, njegov trud, pa onda i njegova krv i njegovo 
meso — tijelo njegova živoga tijela! A ona se krevelji: 
»Pusti tuđu baštinu. Imaš previše i svojih milijuna!«... 
Naravno: tako može govoriti ograničena pučka učiteljica, 
koja ne zna dalje od svoje početnice i od propovijedi se- 
oskoga kapelana... Da, od početnice, koju je divno slo- 
žila kakva mudra glava kakvoga drugog pučkog učitelja, 
rodoljuba i opozicionalca, da ti se koža naježi i — da on 
zaradi koji grošić, pa bilo i na račun svojega uvjerenja... 
Uostalom ovako može umovati samo mirni i staloženi ban- 
kovni direktor, koji nije nikada bio željan, da vidi u svo- 
me džepu hiljadarku, jer ih je imao u izobilju, a koliko 
je i želio, da ih vidi još i više, to je bilo samo stoga, što 
nije nikada trpio samoću, pa tako sudi i drugima: neka ih 
je više u društvu, da se može pripovijedati: — »Bilo nas 
je ni broja se ne znal« — a sirotinja zine od čuda i ne 
može više zatvoriti usta, jer ne smije i ne može izgovoriti 
riječi — »ni broja se ne zna«... Zato, samo zato on ne 
da i ne da toga svoga nasljedstva, te svoje baštine! Neka 
je, neka se naslažu hiljadarke, da se pripovijeda unucima 
1 praunucima: — »Bio je jednom neki slavni čobančić, 
koji je naslagao hiljadarki, da im nije ni broja znao«... 
— Prokleta bila, prokleta babetina! — propišti ne- 
nadano i bolno, pa se još više savije i sastavi bradu s ko- 
ljenima. — Prokleta bila, što učini od mene! Najprije laje 

i bljuje onom podvorničkom klipanu kao što je i sama, a 
poslije ide i meni soliti pamet i savjest svojim pljesnivim 
moralom, na kome bi i crkveni miši crkavali od gladi!.. 
Što ona učini od mene, Micek, jadni moj Micek?! Što je 
ona i mogla od tebe učiniti?!... Ništa, pod Bogom ništa 
ona nije mogla od tebe učiniti, jadni, nesretni moj gospo- 
dine generalni direktore Hrvatske... Oh, što si jadan, 
kad se raspekmeziš i počneš tu cmizdriti, kao da su ti 
vrane pamet popile i pojele ono smrdljivog sira s vrh- 
njem, što ti služi mjesto mozga! Kako si bijedan, bijedni 
moj rodoljube i bivši poglaviti gospodine narodni zastup- 
niče i velemožni gospodine gradski zastupniče i ugledni, 
poštovani i cijenjeni i... i poplašeni gospodine Čovječe! 
Kako si bijedan, kad te može pritisnuti o zid svaka trica 
i bablja glupost... 

Osjeti, da ga hvata omaglica i da mu se pred očima 
redaju dvostruke slike jednostavnih predmeta, nekoliko 
puta stisne i otvori kapke, protrlja oči, uspravi se, zatim i 
ustane, ponovno protrlja oči i oštro se zagleda preda se u 
posve određenu točku na pisaćem stolu. U jednom ga hipu 
strese devet groznica: on doista ne vidi! Ne vidi jasno i 
čisto, ne vidi ono, za što zna, da je pred njim, nego neka- 
kovu posve iskrivljenu sliku, odnosno, vidi pred sobom ono, 
čega nije. | 

—- Bože moj! — reče i prekide se u riječi, jer se 
uhvati na neobičnom poslu: htjede moliti Svemogućega, 
da mu se smiluje, a on nije naučio, da Njega zazivlje u 
pomoć, jer je iskusio, da i bez Njega može obavljati svoje 
direktorske poslove onako, kako ih on shvaća i obavlja... 

Priđe naslonjaču, spusti se na njega stisnutih očiju i 
skupi svu snagu svoje volje, da ispregne živce i smiri uz- 
burkanu krv. Pošao je posve oprezno i lagano od događaja 
do događaja i pregledavao i prosuđivao, da nađe pravi 
put u toj prašumi misli, osjećaja, opasnosti i mogućnosti 
rješenja i izlaza... Odvjetnik mu ne ulije mnogo nade... 
no ipak nije još svršeno, nije još propalo, jer — jedno- 
stavno ne smije propasti! Smije propasti i nebo i zemlja, 
ali njegove osnove ne smiju propasti, jer on nije još ni- 


kada u životu promašio. Nikada... Kako to divno zvuči: 
nikada nije promašio! Ovo bi bio prvi i... Što?! — upita 

se skoro bijesno 1 naglo ustade, zaboravivši posve na 
oči i na sve ostale živce! — To bi bio prvi put, ali i zadnji 
put... reče odmah blaže i osjeti, da se u njemu nešto stro- 
pošta s tolikom hukom i bukom, da se je prepao te paklen- 
ske buke. Stade se ogledavati oko sebe, a onda pritisne 
čelo na staklo i uperi pogled na ulicu ne gledajući nikoga, 
ne posvećujući ni najmanje pažnje onome prometu, onome 
kovitlacu na ulici... 

Nenadano mu zape oko za njegova pravnog zastup- 
nika. Vidje, kako je bacio pogled prema njemu, nekako se 
smeo, žurno pogledao na drugu stranu, pretvarajući se, da 
nije Križanića ni primijetio, a zatim prešao preko ulice i 
udario ravno u banku. 

— Sigurno mi sada nosi nekakovu nesreću! — po- 
misli, teško otpuhne, osjetivši pod rebrima ubod, kao da 
ga je netko udario nožem. Zašto je došao na pomisao, da 
mu taj njegov vjerni službenik nosi nesreću, ne bi bio mo- 
gao razložiti i rastumačiti, ali je osjećaj bio tako straho- 
vito jasan i nesumnjiv, da je osjetio svu težinu te nesreće, 
koja se je nadvila nad njega, i doteturao do naslonjača i 
pao na njega kao da su mu noge podsječene. — A kakova 
bi to mogla biti nesreća? — pomisli, uhvativši se objema 
rukama za glavu. — Što bi i moglo biti drugo?!... Si- 
gurno je, o čemu se radi! ... | 
.. Počeo je naglo dihati tako, da je jedva dospijevao, da 
izbacuje i udiše zrak, kolikom su se brzinom gibala pluća. 
Obuze ga strava, pa naglo skoči na noge, s neobičnom brzi- 
priđe vratima, naglo ih razjapi i vikne skoro u sav 
glas: 

— Zašto već ne ulazite, doktore?! Što razmišljate?! 

— Na... na... na zapovijed, gospodine direktore! 
— mucao je podvornik, skačući sa stolice, na kojoj se je 
bio ukočio od umora. m | 

— Zar ga još nema?! — vikne Križanić, povuče se 
natrag u sobu i lupne vratima kao u bunilu. — Sve- 
jedno... On je tu i nesreća je tu... Prokleta bila, pro- 
kleta ženetina, kako mi otrova dušu!... »Pusti sirotinjsku 
baštinu«... Ne dam, ne dam, dok mi je na ramenu gla- 
va! Ne dam! — vikne bijesno, opet jurne na vrata i otvori 
ih tako naglo, da ih je skoro izbacio iz okvira i odbio go- 

spodina odvjetnika, koji je skoro u isti čas primio za 
kvaku s druge strane. | 

— Ah! Oprostite! — procijedi odvjetnik, kao da ga 
je netko stisnuo za grkljan, izvalivši oči od straha i izne- 
nađenja. | 

— Ništa, ništa! — odgovori Križanić nenadano, s le- 
denim mirom, kao da se uopće nije ništa uzrujavao. — 
Htio sam izići, no kad ste vi tu... 

— Oprostite, što vas sada smetam, no rekli ste mi, da 
vas obavijestim, čim što dobijem od suda — odgovori od- 
vjetnik. 

— Nije hitnje, no kad ste već tu, izvolite — odvrati 
Micek i lagacko mu se nasmiješi. — Sigurno neugodne 
vijesti?! — upita, propustivši odvjetnika u sobu i zatva- 
rajući vrata. 

— Da! — odreza onaj s nevjerojatnom jednostavnoš- 
ću, kao da se radi o najprirodnijoj stvari. 

Križanića podšikne leden znoj, naglo sjede na naslo- 
njač i reče mnogo tiše, jedva svladavajući uzbuđenje: 


— (Izvolite! 
Odvjetnik mu pruži sudsku odluku. 
— Izvolite referirati! — procijedi Križanić kroz zube, 


osjećajući, kako mu se je grlo naglo osušilo. 

— Kako smo i predviđali, nažalost — 

— Što »nažalost«?! — krikne direktor, kao da je po- 
gođen ubojnim tanetom u srce i kao da uopće nije nikada 
ni pomišljao, da bi mogao dobiti kakovu neugodnu vijest. 
— Prokleti bili razbojnici! — nastavio je prigušenim gla- 
som, odbijajući rukom odluku, koju mu je odvjetnik pru- 
žao. — Upropastiše me razbojnici... 

X — Ovo još nije konačno rješenje spora — počeo je 
odvjetnik veoma oprezno i bojažljivo. — To je samo nužna 
mjera opreza, ali ćemo i proti tome apelirati... 

— Kakva je to »nužna mjera opreza«?! Što hoće?! — 
upitao je skoro mirno, svladavši natprirodnom snagom volje 
nalet bijesa i neobične uzrujanosti. Uspravio se je, porav- 
nao brkove, zatim potegao okrajke prsluka, protegao vrat, 
kao da se želi riješiti nekog neugodnog pritiska ovratnika, 
a zatim povukao prstom između vrata i ogrlice. — Izvo- 
lite, gospodine doktore! — rekao je hladno i odrezano. 

— Sud je, gospodine direktore, im 
d je, go ktore, imenovao sekvestra za 
upravu vaših kuća ks: počeo je odvjetnik polagano 1 
oprezno, promatrajući svoga poslodavca s prilično neod- 
DI VEEN na licu i očima, te bi se bilo moglo po- 
misliti, da mu niti nije neugodno, što dolazi i 
ješću. — To znači... PEDE M 
— Upravu mojih kuća?! — izbaci Križanić i 
| L Jih kuća?! anić kao iz 
male puške. Glas mu je bio strahovito opor i Piskutljiv 
kao da je jedva probio grlo i izbio na slobodu. Obočio je 
ruke na naslonjač, malko se nadigao i nagnuo prema od- 
vjetniku, oči su mu iskočile iz očnih šupljina i nepomično 
zurile u svoga sugovornika kao staklene prikaze. 
— Da, gospodine generalni — potvrdi odvjetnik. — 
I vi morate položiti račun o svojoj dosadašnjoj upravi i 
sav novac dati u sudski polog. m 
. = Razbojnici! — propišti Križanić i klonu svom te- 
žinom u naslonjač tako naglo i napadno, da je odvjetnik 
skočio i nadvio se nad njega. m. | 
.— Gospodine direktore! Gospodine direktore! — zvao 
ga je prigušenim glasom i uhvatio ga za lijevu ruku. — 


.Y ., .. ... . 
Križanić nije odgovarao niti je otvarao oči. Dihao je 
istrgano i nepravilno, sve slabije i slabije... i 


% 


. Mrtav?! Ne! Duh je besmrtan. On i dalje gramzi za 
imetkom i podjaruje svoj pakao, povećavajući muke i bo- 
love sve većom spoznajom Vječne Istine... 

Kao mramor nijema živjela je osamljena žena, u du- 
bokoj gustoj crnini, te joj se lice jedva razaznavalo pod 
teškom koprenom, a suze su tiho i nečujno kapale jedna 
za drugom, dok su ispite djevojačke usne šaptale: | 

— Praštam... Praštam... Praštam... 

